
H. ermeneutica 


Ipostaze imagistice şi semantice ale valului in 
poezia eminesciană 


Livia COTORCEA 


Cuvîntul şi imaginea VAL, alături de UNDĂ, ocupă un 
loc cu totul special în exprimarea viziunii lui Eminescu, 
precum şi în identificarea zonelor imaginarului în care şi prin 
care se pune în act imaginaţia acestuia. Afirmația noastră este 
susţinută de capacitatea combinatorie şi de emisie semantică a 
acestei sintagme care primeşte determinanti de o mare diversi- 
tate (selectați din zone semantice antinomice) şi care, la rîndul 
ei, poate fi determinantă pentru alte cuvinte-cheie din limbajul 
poetic eminescian. Dar, mai ales, constatarea este impusă de 
disponibilitatea cuvîntului VAL de a se mişca liber în cîmpul 
semantic al materialului şi spiritualului, al fizicului şi al meta- 
fizicului, adică de disponibilitatea acestui cuvînt de a fi metaforă 
axiomatică, în accepţia pe care o conferă G. Bachelard acestui 
termen în cartea sa Aerul si visele!. 

S-a remarcat deja că ceea ce suscită cu deosebire sensi- 
bilitatea eminesciană este legänatul, legănarea şi legänätorul 
din lume, starea de hipnoză pe care aceste realităţi o induc. 
Considerăm această stare esențială pentru psihismul primitiv 
eminescian in care se ţese universul poetului, atît la nivelul 
substanţei lui, cit şi la nivelul formei, văzute ca expresie mate- 
rială sau elementară a viziunii, dar şi ca expresie verbală 
dominată de o anumită fonie şi un anumit ritm al spunerii. 


' Cf. Gaston Bachelard, Aerul şi visele. Eseu despre imaginaţia 
mişcării, traducere de Irina Mavrodin, Bucureşti, Editura Univers, 1997, 
p. 14. 

Dacă, alături de creaţia poetică, urmărim si notatiile de 
gînduri şi de lectură ale poetului (şi trebuie să ne încumetăm 
la acest gest, oricît de schematizante şi de ucigătoare pentru 
poezie ni s-ar părea aceste note), constatăm că dintre toate 
elementele apa se bucură de frecvenţa cea mai mare. Din note 
observăm cum referintele la acest element conturează o 
viziune organică a lumii a cărei esență — lucru visat de atitia 
mari creatori şi gînditori — poate fi redusă la o hieroglifă. 

Însemnări fundamentale privitoare la apă găsim încă din 
anul 1869 cînd, în caietele sale, poetul consemnează lapidar 
esenţa dihotomică a acestui element: 

„Apa lumină 

Apa întuneric” (O., XV, 1066), element care, prin 
asocierile lui cu lumina şi întunericul, se arată a fi de natura 
primordialului, a originarului. In alt loc, poetul ne ofera 
reprezentarea grafică a acestui primordial, un model ce 
surprinde starea duală a acestuia de echilibru-dezechilibru, 
unu-multiplu. Definit ca o „cumpănă pusă în cumpănă” 
(Fragmentarium”, 478), modelul respectiv este reprezentat în 
mai multe feluri care-i scot în evidență complexitatea şi 
paradoxalitatea: »— 4+” (id.,385),.,, -———— ” 
(Ibid, 378), sau „PS PS 7” (Ibid, 478). În repetate rînduri, 
poetul ne avertizează că modelul cu atîtea fete este VALUL, 
care se relevă a fi formă şi modalitate de fiintare a lumii, dar şi 
unitate esențială şi minimă a limbajului acesteia. Cum se poate 
vedea din reprezentările grafice, cărora trebuie să li se adauge 
imaginea roții R, unitatea limbajului lumii, sintetizează ală- 
turi de repaos si împreună cu acestea sensul mişcării cu toate 
formele ei: sporire şi diminuare, stare pe loc şi deplasare, 
apariție şi dispariție, urcare şi coborire, concentrare şi disper- 
sare, continuitate şi ruptură, inchegare şi evanescentä. În toate 
formele de mişcare amintite, se actualizează capacitatea lumii 
de a ieşi din propriul centru de gravitație, de a devia de la pro- 
priul ax pentru a realiza un nou echilibru care, ca şi dezechi- 


? Se citează după Mihai Eminescu, Fragmentarium, ediţie de 
Magdalena Vatamaniuc, Bucureşti, Editura Ştiinţifică şi Enciclopedică, 
1981. 

librul care l-a prilejuit, este înscris in potentia in echilibrul 
anterior. 

Modelul CUMPANA — VAL se aplică tuturor fenomene- 
lor lumii, ni se spune într-o altă notă: 

„Ureche cumpănă de sunete 

Ochiul cumpănă de lumină 

Pielea cumpănă de căldură 

Gustul? 

Mirosul?” (Fragmentarium, 385), pentru că totul 
funcţionează după acelaşi principiu care guvernează Universul 
în întregul lui: „succesiunea mutării punctelor şi mutării liniei 
dintre ele împrejurul uneia şi aceleiaşi axe (...) Se ştie că 
sistemul Universului e o roată — dar fără spite” (/d., 78). În 
această roată, ca „singură mişcare” (Mihai Eminescu, Opere”, 
vol. XV, 340), sînt prinse toate elementele lumii — apa, focul, 
pămîntul şi aerul, ba chiar toate fiinţele şi obiectele lumii care, 
îngemănate prin centrul de gravitație, prin ceea ce poetul 
numeşte „suflet” (sufletul lumii), (O., XV, 544), participa la 
armonia lumii nu doar ca beneficiari, dar şi ca generatori ai 
acesteia, alergînd „acolo unde echilibrul a fost distrus pentru 
a-l restabili” (O., XV, 373). Aşadar, ni se sugerează că totul in 
această lume reface modelul creaţiei dinti, acel impuls initial 
prin care se intră în formă şi se iese din ea cu un ritm şi cu o 
măsură specifice fiecărui element în parte. Între ieşirea din 
centrul de gravitație şi întoarcerea la aceasta, între ridicare şi 
cădere se naşte durata, care este diferită de la caz la caz, dar 
care ne convinge că esenţa formei este timpul, ca îngemănare 
între etern şi efemer, actualizare a principiului absolut în 
coexistenta continuu-discontinuu. 

Pe fundalul acestui principiu absolut, pentru poet se 
şterg graniţele dintre viu şi mecanic, căci atât viul cit şi neviul 
aparțin unui „secret — Dumnezeul lumii mecanica universului” 
(Fragmentarium, 282), secret pe care tot el ne îndeamnă să-l 
citim mereu în ideograma VALULUI. 


3 În continuare, se citează după Mihai Eminescu, Opere, I, IL III, 
IV, V, VIII, XV şel., ediţia Perpessicius, Fundaţia pentru Literatură şi Artă, 
Editura Academiei, 1938-1988. 

Aceasta ideograma se poate textualiza ca semn inchis, 
suficient sieşi, dar şi ca semn infinit deschis, prin chiar 
dualismul său funciar: stare-miscare. 

Prima ipostază a semnului, atestată destul de rar la 
Eminescu, surprinde desenul în sine pe care-l face valul în 
materie — în apă, în nisip, în iarbă, în păr, desen ce a prilejuit 
metafore ale limbii, folosite des de poet — val de apă, val de 
nisip, val de aer, val de foc, val de par, val de pamint, val de 
fum, val de oameni, valurile vietii. 

Atunci cînd identificäm respectiva ipostază a 
ideogramei, aceasta are conotații preponderent descriptive şi 
decorative: „În valurile Volgăi cercam cu spada vad” (O. I, 
88); „Prin limbile de flăcări ce-n valuri se frămînt” (I, 62); 
„Despărţiţi de-a vieții valuri, între el şi între dinsa / Veacuri 
sînt de cugetare (...)” (I, 51); „Valurile verzi de griie 
legănîndu-se pe lanuri” (I, 154); „Din valurile vremii, iubita 
mea, răsai” (I, 213); ,,Urbea isi frămîntă falnic valuri mari de 
fum şi jar” (II, 123); „lar părul ei negru încet se desprinde / 
Şi-n valuri de moale mătase el cade / Pe umere albe 
Frumos i se şade!” (II, 329). 

Cea de-a doua ipostază a cuvîntului VAL comportă o 
mare complexitate semantică, tematică, imagistică şi textuală. 
Această complexitate este generată, aşa cum semnalam 
anterior, de raportarea poetului la apă nu ca la o formă în 
peisaj sau ca la o manifestare a naturii văzute, ci ca la un 
element primordial — mumă —, aşa cum vedem în poemul 
Luceafărul, unde „naşterile” eroului solicită tot atîtea prezenţe 
ale acvaticului. 

Imaginaţia materială a poetului favorizează apa ca ele- 
ment ce convine mai bine sensibilităţii lui pentru /egănare, 
legănat, legănător, prin care accede la originar şi la un simbo- 
lism al profunzimilor care, cum s-a văzut, nu exclude concep- 
tualizarea. 

Ca limbaj specific universului şi naturii, apa este 
surprinsă în trei manifestări esențiale: izvorul, rîul, marea 
(lacul, oceanul). În relaţie cu aceste ipostaze vizibile, feno- 
menale ale apei, ideograma VAL se deschide spre orizonturi 
semantice diferite, păstrînd însă în ea constant un sens generic 

ce leagä adincul de suprafatä, vazutul de neväzut, näscutul de 
nenăscut. Împrejurarea face din VAL o imagine aşa-zicînd 
dialogicä prin care se acoperä zone figurative apartinind 
metaforei, comparatiei, simbolului si emblemei. 


VALUL DIN ADÎNC 


Pentru cä, la fel ca în celelalte trei elemente 
primordiale, în apä se realizeazä unitatea principiului divin cu 
cel natural, felul de a fi al apei în absolutul ei este de a se 
mentine neschimbätoare, simplä si eternä în substanta ei care 
este nominalizatä prin adinc, genune, abis sau bolta lumii. În 
adînc stau ascunse, mai bine zis se odihnesc, toate 
lucrurile sînt una dar şi pot deveni orice. Acest adînc întreţine 
viata, el este sufletul oricărei vieţi: „Şi apa unde-a fost căzut / 
În cercuri se roteşte, / Si din adînc necunoscut / Un mîndru 
tînăr creşte” (O., I, 170). 

Atent la filozofia naturii, începînd cu Antichitatea şi 
terminînd cu Schelling, Eminescu asociază acest sens matern 
al adîncului cu calitatea „recelui”, „amarului” şi cu ,,plinsetul” 
— creație a lui Demiurgos. 

Atribuind valului din adinc aceste calitati care, de fapt, 
sînt sinonime, poetul nu face decît să reaminteasca, prin 
atributul amar, în primul rînd că, în cosmogonie, apa a fost 
lăsată la locul ei de origine, în locul care 1-a fost dat în 
veşnicie: „Cînd peste Nord pluteşte superb astrul polar / 
Si-arunca raze albe în marea de amar” (O., II, 465); „Nu bea 
apă d-izvoare, ci valul mărei-amar” (O., II, 170). Alături de 
atributul amar, determinatiile ascuns, sfint, antic, bätrin, rece 
sînt menite a sublinia identitatea dintre adîncul apei (valul din 
adînc) şi „bolta lumii”, nu în reflectare, ci în substanță: 
„Miazănoaptea-n visuri d-iarnă îşi petrece-a ei viata, / 
Doarme-n valurile-i sfinte şi-n ruinele-i de gheaţă” (II, 141); 
„De nori se-acatä (marea)-n bolta lumii bate” (O., II, 465); 
„lar prin lumina cea rărită, / Din valuri reci, din umbre moi, / 
S-apară-o zînă liniştită” (O., I, 228). 


12 STUDII EMINESCOLOGICE 


În adincul apelor-genune, în „apa ascunsă”, cum spune 
poetul (O., I, 319), stau nenăscute formele virtuale care, prin 
chiar faptul că sînt posibile, fac ca nemişcarea adîncului să fie, 
de fapt, o legănare intimă, exprimată prin VAL (VALURI), cel 
mai adesea prin UNDĂ. Această mişcare intimă este insesiza- 
bilă, dar întemeietoare de ființă şi depozitară a tuturor 
arhetipurilor, „icoanelor”: „Ele trec pustiul mindru ş-apoi se 
coboară-n mare, | Unde mitele cu-albastre valuri lungi strălu- 
citoare” (O., II, 147); „Cum marea de valuri nu ştie repaos / 
Astfel se frămîntă al norilor chaos / Şi apele mişcă în păture 
plane — / În fundu-i visează a lumii icoane” (O., IL, 326). 

Calitatea valului interior este nu numai amarul, dar şi 
lumina, o lumină simplă, egală cu sine, concrescută din 
adîncul care este absolutul însuşi, originea şi natura lumii, 
substanţa eterna: ,,Si-adinc se uită (soarele) în /uminoasele 
valuri a ei şi sînu-i dezmiardă” (O., II, 198). Energie pură, 
mişcare şi repaos în acelaşi timp, această lumină din adînc 
este lină pentru că îngemănează în ea transparența şi 
opacitatea într-o cumpănire perfectă ce-i conferă capacitatea 
de a acoperi spaţiul semantic pentru „Dumnezeul păcii şi al 
luminii” (O., XV, 544). Acesta este spaţiul misterului suprem 
în care revărsarea sufletului în corp, în materie, este anunțată 
de marele plinset (vaier), devenit, alături de amar, lumină 
lină, o emblemă a valului din adînc: ,,Okeanos se plinge pe 
canaluri... / El numa-n veci e-n floarea tinereții, / Miresei 
dulci i-ar da suflarea vieţii, / Izbeste-n ziduri vechi, sunind din 
valuri” (s.a.) (O., I, 202); „Cum lebăda ştie că glasul ce iese 
din luciul adînc / Sînt inimi de lebede stinse ce-n valuri eterne 
se pling” (1, 481). Nuntirea sufletului cu corpul este nu numai 
intrare în viață, dar şi în moarte, trecere din netimp în durată, 
moment sărbătorit de „cîntecul morţii”, de un „murmur 
voluptos”, de „cereştile plîngeri”: „Cum lebăda viata ei toată 
visează un cintec divin / (...) Ci lebăda cintecul morții, al 
morții cu chipul ei drag” (O., I, 481); „Dar cu adincul apei 
se-adînceşte / În glasul lor a sunetului scară. / Devine tristă — 
rînduri-rînduri creşte / Pin’ ce urnindu-se în marea-amară” 
(O., II, 247); „A lor (valurilor) cîntec umple lumea de-un 
cutremur voluptos” (O., II, 125). 

Lumina valului din adînc, sintetizatä superb în ima- 
ginea-emblemă Diamantul Nordului, devine semn al însuşirii 
cereşti a timpului-abisului fără început şi fără de sfîrşit, dar şi 
al misterului creaţiei ca naştere şi moarte deopotrivă. De 
aceea, apa pare să se solidifice în adîncuri (devine diamant), 
exprimind calitatea fiinţei de a fi închegare în transparenţă. La 
fund de mare sînt valuri „greoaie, de plumb”, apa se despică, 
în ea se coboară pe trepte de valuri: „Astfel în fundul negru, 
adînc din marea moartă / Cu-ape de plumb, cu valuri 
greoaie-n a ei pat” (O., II); „O, mare, mare îngheţată, cum nu 
sînt / De tine aproape să mă-nec în tine! / Tu mi-ai deschide-a 
tale porţi albastre, / Ai răcori durerea-mi înfocată / Cu iarna ta 
eternă. Mi-ai deschide / A tale-albastre hale şi marete; / Pe 
scări de valuri coborînd în ele, / Aş saluta cu aspra mea 
cîntare / Pe zeii vechi şi mîndri ai Valhalei” (O., II, 104). 

Unitatea de diamant a valului interior este întreţinută 
printr-o vibraţie ce se acordă cu unda primordială şi cu ansam- 
blul elementelor originare. Tinind de lăuntric, această vibrație 
este percepută în afară ca odihnă, ca substanță dormitînd în 
formele ce vor să vină, dar şi izvorînd continuu din ea însăşi. 
Din acest motiv, acelaşi spaţiu, din adînc (înalt), va fi mormint 
şi raclă, dar şi izvor de viaţă. Prima situaţie se înscrie pe linia 
coboritoare a hieroglifei valului: „Pe scări de valuri coborind 
în ele (în halele mării) / Aş saluta cu aspra mea cîntare / Pe 
zeii vechi şi mîndri ai Valhalei” (O., II, 104). Intrarea in viata 
se înscrie pe direcţia ascensională a valului. Expresia acestei 
curgeri în sus şi spre sine este, mai ales, imaginea valului de 
izvor. 


VALUL DE IZVOR 


Este manifestarea cea mai vizibilă a rotirii apei asupra 
ei însăşi, în reprezentarea grafică eminesciană apărînd ca 
roată, cerc. „Cuibar rotit de ape” pare să fie imaginea expo- 
nentiala pentru acest tip de mişcare a apei, exprimînd ritmul 
vital ce are freamătul şi avintul tisnirii, dar şi elanul căderii şi 
adunarii substantei in cercuri concentrice din care ia fiinta 

forma: „Şi apa unde-a fost căzut / În cercuri se roteşte, / Şi din 
adînc necunoscut / Un tînăr mîndru creşte” (O., I, 170). 

Centrul din care tigsneste apa si din care pornesc cer- 
curile concentrice duce cu el acel grăunte de durere (plînset), 
dar şi de ,,multamire care s-a născut din acea primă mişcare 
care a scos haosul din echilibru” (Fragmentarium, 96). De 
aceea, Eminescu plasează în izvoare şi în preajma acestora 
taina, tainicul, vraja în care se toarce marele mister al nuntirii 
lumilor şi elementelor: „Iar izvorul, plin de vrajă, / Răsărea, 
sunînd din valuri” (O., I, 105); „Putut-au oare atîta dor / În 
noapte să se stîngă, / Cînd valurile de izvor / N-au încetat să 
plingă? (O., 172); ,,Riul sînt ne povesteşte cu-ale undelor lui 
gure / De-a izvorului său taină (...)” (O., I, 45). Taina izvoru- 
lui celebrează nunta creatului şi a increatului, a naşterii şi a 
morții prin corpuri ale Sufletului Întregului. Acest întreg este 
bucuros de viață, ca şi de moarte, păşitor atît pe poarta 
răsăritului cît şi pe cea a apusului, cum putem întrezări în 
Călin, Miradoniz, Luceafărul, sau în O, rămii, Peste virfuri, 
Coborirea apelor. Răsărirea, izvorirea, murmurul, cintecul, 
miresmele, dulceata, lumina, umbra sînt tot atîtea epifanii ale 
eternei nunţi care se săvîrşeşte mereu şi pretutindeni în lume. 
Spre deosebire de valul din adînc (ascuns) care rămîne mereu 
în zona semantică a recelui, impersonalului şi vechiului 
(batrinului), valul de izvor, ce aduce nunta lumilor şi taina 
acesteia in lumină, primeşte atribute ale familiarului, 
copilărescului, tinereţii: „Cine are urechi s-audă ce murmur 
gurile rele / Şi vorbäretele valuri şi prorocitoare stele” (O., I, 
120); „Din a valurilor sfadă prorociri se aridic” (O., I, 45); 
„Singuratice izvoare fac cu valurile /armă” (O., I, 83); „Ascult 
la a valului cînt / La geamătul dulce de vînt, / Natura de jur 
împrejur, / Pe sus e o boltă de-azur, / Pe jos e un verde covor / 
Tesut cu mii tinere flori.” (O., II, 3). 


VAL DE RÎU 


Spaţiul luminii, cîntului, tinereţii este şi al VALULUI 
DE RÎU, expresie a curgerii bune, intemeietoare de fiinţă. 
Această curgere rezumata de afirmatia-axiomä: ,,Riul este 

Demiurg”, ne pune in prezenta unei dinamici a substantei care 
este apa, sugerind o cauză rațională, cosmică ce face ca 
substanţa să urce spre suprafață şi să se miste pe ea in forme 
întemeietoare. Această dinamică se traduce în acțiuni, ca schim- 
barea, apariția, dispariția, sporirea, diminuarea, căderea, 
toate fiind acţiuni de transformare în spaţiul autenticului, 
pentru că păstrează identitatea modelului şi a icoanei de unde 
a pornit mişcarea. 

Reluarea identității de sine, prin purtarea şi ducerea de 
sine, chiar dacă se produce pe orizontală, este tot substanţă a 
timpului absolut, al cărui ,,Herb” este „cercul” (Fragmen- 
tarium, 368). Împrejurarea înscrie valurile riului, curgerea 
acestuia in zona semantică a infinirii sau a infinitului imblinzit, 
cum ar spune C. Noica. Prin curgerea-mişcare a valului de rîu, 
infinitul se instituie pe sine neîncetat în momentele de desfă- 
şurare a finitului. În plan imagistic, sensul acesta se traduce în 
apariția materiei în cîmpul discontinuu al unei clipe: tisnire de 
lumină, pulbere de lumină, ieşirea insulei paradisiace din ape, 
apariţia nimfelor: „A fi rîu e-o fericire, căci in noptile-argintie 
/ Cite gratii tăinuite se descopăr, i se-mbie / Şi ascultă cu 
iubire tot ce valurile-i mint, / Lui i se discopar nimfe de-o 
marmoree zapada / (...) Caci comori de taine-ascunde orice 
rîu.” (O., II, 120). 

În imaginile valuri-nimfe, valuri cu stea în frunte, 
valuri proroace curgerea heraclitiană a lumii arată-ascunde 
principiul divin a cărui funcţie este de a conecta direct destinul 
individual la ordinea cosmică. Apariţia acestor imagini în 
textul eminescian induce ideea că fragmentarea unicului prin 
trăirea alternativă a ipostazelor sale substanţial identice este 
modul de existenţă a absolutului în unduire mistică. 

Materie veşnic călătoare, suport al chipului imaterial, al 
formei etern identice cu sine, VALUL DE RÎU (de mare) 
devine oglindă mişcătoare al cărei regim de existenţă este 
paradoxalul şi tainicul, cum ne explică însuşi poetul într-o 
notă din Fragmentarium: „Astfel, fiinţele privite în sine sînt 
asemenea unui rîu curgător pe suprafața căruia sînt suspendate 
umbre. Aceste umbre stau pe loc ca o urzeală, ca ideea unei 
fiinţe sub care undele rîului etern formează o bătătură, singura 

ce da consistență acestor umbre, şi totuşi ea însăşi într-o 
eternă tranziție, într-un pelerinaj din ființă în ființă, un ahasver 
al formelor lumii.” (p. 278). „Straniul” existenţei valului de 
rîu ca oglindă mişcătoare, ca ahasver al formelor lumii este 
figurat de poezia, emblematică în acest sens, Diana: „În cea 
oglindă călătoare / Vrei să priveşti un straniu joc, / O apă 
vecinic curgătoare / Sub ochiul tău rămas pe loc” (I, 228). Nu 
mai puţin semnificative pentru această zonă semantică a 
valului sînt călătoriile initiatice, pe mare sau pe lac, pe care le 
săvîrşesc eroii poemelor Mureşanu, Feciorul de împărat fără 
stea, Diamantul Nordului sau pelerinajul valurilor spre 
Domnul lor, Luceafărul: „Bătrînu-n manta-i albă înfăşurat 
visează / lar lebede-argintoase luntrea bogată trag, / Al valu- 
rilor cintec pe el îl salutează / Pe fruntea-i împletită e-o 
ramură de fag” (II, 170); „Magul pe-o piatră seacă din luntre 
se coboară, / Pe-a valurilor fugă el drumu-apoi îşi dă” (I, 
171); „O insulă departe s-a fost ivit din valuri” (II, 140); „Şi 
tainic genele le plec, / Căci mi le imple plînsul / Cînd ale apei 
valuri trec, / Călătorind spre dînsul” (L, 175). 

Acestui suprasens de ahasver al formelor lumii i se 
subordonează sensul matricial şi sensul funerar, naşterea 
fiinţei săvîrşindu-se, în acest caz, printr-o moarte bună, 
întemeietoare, căci, prin ea, reprezentarea generală se afirmă 
ca putere substanţială, devenind sufletul imaginii. 

Fractiune atomică a tisnirii, pulbere pe fundalul 
nemişcat al substratului, VALUL se identifică la Eminescu cu 
sîmburele de foc al nopţii sau al abisului, dar şi cu caierul, cu 
„al vrăjilor caier” care toarce devenirea lumii. Călătoria, cobo- 
rîrea sau înaintarea prin mijlocirea valului sau pe val, pare să 
aibă ca destinaţie plasma ideatică a lumii, acel „bob de 
spumă” din care lumea se purifică, platonician, locul care 
naşte idei printr-un mecanism care, ne avertizează poetul, 
„este lipsit de idee” (Fragmentarium, 91). Acest loc numit de 
Platon „hău”, „centru” este obirsia şi capătul a tot ce curge, 
căci nici făptura, nici ideea nu află un loc unde să se poată 
stabili. Odată ajuns în centru, totul reintră în regimul oscilatiei 
şi al urcarii-coboririi: „Cînd valul se retrage către regiunile pe 
care le numim inferioare (...) Cînd valul părăseşte adîncul şi 

urcä navalnic incoace. (...) Coborirea nu se poate face decit 
pina la centru, dincolo de el niciodată (...)” (Platon, Phaidon, 
O., IV, 132). 


VAL — OGLINDĂ 


Prin atingerea centrului, ascensiunea şi coborirea, inge- 
mănate, cum s-a văzut, în ideograma valului, certifică natura 
de reflex a valului, ca fenomen care poartă în sine pecetea 
eternului, adeverind, schellingian, că „finitul nu există nici- 
odată in sine, ci numai unitatea finitului cu infinitul” (F.W.J. 
Schelling, Bruno sau despre principiul natural, B., 1995, 86). 
Aşadar, valul este un fel de oglindire (rasfringere, cum îi 
spune Eminescu), oglindire ce relevă identitatea de substanţă a 
tuturor fenomenelor lumii văzute, în primul rînd, ca 
unitate-alteritate, ce conferă lumii o mișcare extatică. Miş- 
carea aceasta, născută din atingerea celor două lumi — finită şi 
infinită — este un secret, o magie care revarsă în lume senti- 
mentul eternității, al participării tuturor lucrurilor şi ființelor la 
marea rugăciune a cosmosului ce răsună de fiecare dată cînd, 
după expresia poetului, „geniul de aur” intră în „corpul de 
lut”: „Și prin vuietul de valuri, / Prin mişcarea naltei ierbi, / 
Eu te fac s-auzi în taină / Mersul cîrdului de cerbi” (O., I, 
110); „Pe oglinzile-i marete ale stelelor icoane / Umede se 
nasc în fundu-i printre ape diafane, / Cit uitindu-te la fluviu 
pari a te uita la ceri” (II, 125). De aceea, semantica valului de 
rîu (de izvor, de mare) intersectează sensul rugăciunii, com- 
ponentă a cîmpului semantic al creației. (vezi RUGACIUNE). 


VALUL DE SUPRAFAŢĂ — NEODIHNA EXISTENTIALA 


Mai există însă o cauză a dinamicii apei, în general, a 
valului, în special. Este vorba de cauza mecanică pe care, în 
dialogul său Timaios, Platon o mai numeşte „rătăcitoare” (IV, 
46c-48c, 147). Această cauză acţionează atunci cînd lucrurile 
din adînc, care sînt UNA, tind să se individualizeze în formă 
cu o fervoare ce clatină echilibrul armoniei şi generalului, al 
ideii şi corpului. Manifestarea acestei cauze provoacă ieşirea 
fenomenului din timpul absolut al unităţii şi intrarea într-un 

ritm individual, existential. Personalizat la limita, acest timp 
existential se manifesta ca timp al neodihnei existentiale, pe 
care poetul îl mai numeşte şi vreme. In acest caz, mișcarea 
fiinţei care se naşte se dovedeşte excesiv de nerăbdătoare, 
chiar violentă, din care cauză apariţia ei în lume va fi carac- 
terizata de carente de conţinut şi chiar de formă. Pentru a 
sublinia aceste atribute, poetul pune noua miscare in seama 
întîmplării, dar şi a excesului de voință. 

Expresia acestei situaţii devine VALUL DE SUPRAFAŢĂ 
în care prevalează sensul personalizării în exces a esenței, 
sensul individualului izolat de întreg. Această nouă zonă 
semantică se construieşte, în primul rînd, prin atragerea spre 
imaginea valului a sensurilor de multiplicitate, repetiție oarbă 
sau diversitate iluzorie a fenomenalului care nu ştie de ființă, 
dar care, în anumite momente ale existenţei lui, poate visa la 
ființă sau o poate intui în mijlocul formei lui trecătoare: fizică, 
psihologică, intelectuală, socială, istorică şi chiar transcen- 
dentală. Atmosfera în care va evolua semantica VALULUI DE 
SUPRAFAȚĂ nu va mai fi aceea a armoniei, tainei şi miraco- 
lului fiintial, aşa cum se întîmpla cu VALUL DIN ADÎNC sau 
cu VALUL DE IZVOR. 

Ipostazä a alergării veşnice a creaţiei spre împlinirea ei 
de neajuns, semantica VALULUI DE SUPRAFAȚĂ mizează 
exclusiv pe existența individualului în timpul propriu care 
devine timp al suferinţei, al sfisierii şi al dezbinării cu lumea 
si, deci, cu sinele său cel mai profund. Acest timp individual 
nu se mai topeşte fericit şi paradisiac în timpul divin, în „jocul 
luminos” (O., II, 118) al acestuia, ci i se opune prin efortul de 
afirmare a insului, care instaurează o lume a lipsei de 
substanță şi a falsului. Aceasta este lumea existentialului, a 
„traiului”, cum îi spune poetul, o lume ce-şi încorporează 
sensurile neîmplinirii de ființă în realități, ca: efemerul, super- 
ficialul, masca, coaja, istoria repetată, mişcarea în cerc fara 
revenirea la centru. 

Aceste sensuri traversează teme fundamentale, ca: 
erosul, moartea, creaţia sau existenţa în istorie, împrejurare ce 
accentuează atributul imaginii valului de imagine axiomatică. 
Expresia supremă a acestor sensuri, dezvoltate de şi filtrate 

prin temele amintite, este fraza sententioasä „ce e val ca valul 
trece” din Glossa, pe care o regăsim, cu sensul ei, în cîteva 
variante din Dintre sute de catarge, Întunericul şi poetul sau 
Luceafărul: „Cînd stînca e eternă şi valu-i trecător (O., II, 
462); ,,Vinturile, valurile” (O., II, 396); „Cînd valuri află un 
mormânt / Răsar în urmă valuri” (O., II, 177). 

În contrast cu valul interior şi, mai ales, cu valul de 
izvor care, chiar în forma multiplului, se comportă ca Unu, 
valul din exterior se multiplică la nesfirsit pentru că, în neo- 
dihna sa şi, mai ales, în lipsa sa de substanță, poate lua orice 
chip şi poate intra în orice durată. Această condiţie a valului 
din exterior este atestată de prezenţa în preajma cuvîntului 
VAL a expresiilor cantitative, cu sensul pluralului şi al repe- 
titiei oarbe: „mii de valuri”, „mii valuri”, „valuri o mie”, 
„miliarde valuri”, „înmiirea valurilor”, „altul... acelaşi”, 
„Şiruri”, „rînduri... rînduri”: „Aici va duceti valuri în mii 
batalioane” (|, 15); „Peste cite mii de valuri stăpînirea ta 
străbate” (I, 1333), ,,... cu-ncetul bătrînul se coboară / Pe 
mare, care-şi mişcă mii valuri tremurinde (II, 163); „Cîntat de 
înmiirea valurilor senină” (II, 170); „Cînd provocati de 
arfa-mi răspund valuri o mie” (II, 172); „Şi cresc tumultoase 
în valuri, rînduri, rînduri” (I, 94); „Pe cînd tot ce aleargă şi-n 
şiruri se aşterne” (II, 387); „Cînd marea cea adîncă cu 
miliarde valuri” (II, 465). 

În situaţiile de mai sus, VALUL referă cu precădere 
lumea umanului, condiţia insului de a edifica, sisific, prin 
voință şi prin puterile proprii, un univers dorit al armoniei cu 
lumea şi cu sine. De aceea, în această zonă semantică, nu 
numai imaginea ca atare a valului, dar şi textul poetic se 
dezvoltă într-un discurs al cărui centru de emisie este eul 
poetic implicat sintactic. Această implicare îşi află expresia nu 
numai în personalizarea evidentă a discursului la persoana I — 
eu, noi sau tu, dar şi în construcția imaginii valului pe baza 
comparatiei — eu(noi)-val — şi a identificării eului cu valul 
într-o metaforă revelatoare: „lar brațele-mi se-aruncă ca 
valurile mării — /Ah, în desert, nici nu pot ca să te dau uitării — 
/ Se-aruncă înspre cerul cel luminos, recad / Şi mistuit de 
chinuri ca Tantalus în iad” (II, 423); „Ci tu, nebun şi palid, la 

poalele ei plingi / Ca valul care cinta trecutul unei stînci” (II, 
462); „Cînd unul trece, altul vine / În astă lume a-l urma (...)/ 
Se pare cum ca alte valuri / Cobor mereu acelasi vad” (I, 
204); „De ce ma întristează / Cînd valurile mor, / Cînd altele 
urmează / Rotind în urma lor” (II, 397). 

„Lupta pentru un mai devreme sau mai tîrziu a miilor de 
forme” de sub „suprafața lumii” (Fragmentarium, 282) se 
transpune într-o dinamică a valului ce acoperă un cîmp 
semantic întins, situat între încet/lin, pe de o parte, şi 
repede/tumultuos, turbat, pe de altă parte. Deşi concretizate 
destul de des în complemente şi atribute, sensurile dinamicii 
valului din exterior sînt exprimate, de regulă, prin verbe ale 
mişcării, prezente în poezia eminesciană în număr impre- 
sionant. Astfel, valurile vin, se duc, aleargă, merg, pleacă, 
coboară, urcă, duc, poartă, fug, curg, se perindă, se diştern, 
trec, călătoresc, cad, răsar, împing, bîntuie, saltă, se mişcă: 
„Cînd ale apei valuri trec / Călătorind spre dînsul” (I, 175); 
„Cînd valuri află un mormint / Răsar în urmă valuri” (I, 175); 
„Ce e val ca valul trece” (I, 194); „Se pare cum că alte valuri / 
Cobor mereu acelaşi vad” (I, 204); „Pe lac barca e-mpinsă de 
valuri care merg” (II, 84); „Valurile-nfuriate ridic fruntile 
răstite” (II, 133); „Se mişcă-nfuriată a valurilor lume” (II, 205); 
„Înalţă-ne, ne mîntuie / Din valul ce ne bintuie” (II, 360); „Pe 
cînd tot ce aleargă şi-n şiruri se aşterne / Repaosă în raza gin- 
dirii cei eterne” (II, 387); „De ce mă intristeaza / că valurile 
mor, / Cînd altele urmează / Rotind în urma lor” (II, 317); 
„Cînd printre valuri ce saltă / Pe baltă / În ritm uşor” (II, 459). 

Mişcarea exprimată de toate aceste verbe sugerează o 
devenire aparentă ca mod de a fi numai în cadrul a ceea ce-ţi 
este dat — in bioritmurile firii, ca şi în faptuirea în istorie a 
insului, limitată, ca şi puterea lui de cunoaştere. Graba şi 
voința în exces zădărnicesc refacerea modelului creației în 
mişcarea valului, în timpul pe care această mişcare îl gene- 
rează. În acest timp ce pare al dinamicii şi al schimbării nu se 
schimbă nimic, pentru că atributele vizînd ritmul (repezi, 
line), fonia (valuri zgomotoase, sonore), tactilul (valuri moi), 
culoarea (valuri blonde, sure, albastre, roşii), departele/aproa- 
pele (valuri depărtate) nu fac decît să actualizeze forme mereu 

egale intre ele in lipsa lor de substantä. Sensul acesta este cu 
atit mai evident in cazul in care valul primeste determinanti 
tinind de lumea umană — determinanti psihologici (valuri 
triste, sperioase, uimite, furioase, rebele) si, mai ales, morali 
(valuri care mint): ,,Valurile-nfuriate ridică fruntile răstite” (II, 
133); „Ca marea de adince cu valur’le uimite” (II, 157); „Arfa 
care din pietre durerile le cheamă, / Din stîncile stirpite, din 
valu-nfuriat” (II, 172); „Minte să-ţi strice poate al razelor 
blînd joc, / Ce se-mpreuna-n aer, care se sparg de nori, / Care 
răsfrîng în valuri spuminzi şi gemători” (II, 173); „Ce (marea) 
doarme-n valuri triste” (II, 465). 

Cînd apelează la atributele de mai sus, Eminescu se 
dovedeşte a fi mai mult un conceptualist decît un senzualist, 
căci ochiul şi urechea lui se supun mai mult imaginaţiei şi 
conştiinţei decît senzatiilor. Pentru a fi mai exacti, totuşi, tre- 
buie să specificăm că, atunci cînd valul sugera o cale şi o 
formă în care coexistă, în aceeaşi paradisiacă substanță, sune- 
te, arome, culori, mişcări, poetul pare să se fi lăsat în voia unei 
sensibilitati fabuloase, în timp ce apelul la imaginaţie şi la 
conştiinţă serveşte mai adecvat ipostaza semantică a valului ca 
existență în timp (istorie). 

Dacă valul din adînc (de izvor sau de rîu) se putea 
identifica cu timpul absolut, timpul armoniei şi al fiintärii în 
substanță, valul de suprafaţă devine, cu precădere, expresie a 
timpului istoric, existenţial, pentru care regimul de naştere şi 
existenţă nu va mai fi mişcarea armonică spre centrul absolut 
(divinitate), ci dezbinarea, dizarmonia. Şi aceasta pentru că 
mişcarea heraclitiană a lumii, ca şi curgere din şi spre centru, 
este tulburată, în ritmul şi direcţia ei, de intervenţia voinței 
individuale de a impune, demonic şi titanic, o direcţie proprie 
şi un ritm propriu de mişcare. Această intervenție, ca faptă în 
istorie — cucerire, progres, tehnică — accelerează mişcarea fi- 
rească a lumii, imprimindu-i un ritm agitat şi dezordonat care 
o îndepărtează de centru şi-o introduce într-un nou haos, 
haosul istoriei, ca „apus de zeitate si-asfintire de idei” (II, 
148). Semnele acestui haos sînt focul, sîngele şi zgomotul, 
constante ale unei repetiții oarbe dominate de forța „ciocanu- 
lui ce cade pe ilău”; „Sfarmă tot şi pe-a lui valuri (poporului), 

ce le urlă cu mindrie, / El înalță firi cumplite” (II, 145); 
„Parisul arde-n valuri, furtuna-n el se scaldă” (I, 62); „Se 
frămîntă-n valuri roşii marea turbure şi caldă” (II, 123); „al 
valurilor zgomot tisnind îl salutează” (II, 310); „Fluvii cu 
pavezi de valuri înspre Roma curgători” (II, 133). Intrarea 
insului în istorie ca aşezare „pe valurile vremii” prilejuieşte 
crearea unei imagini fonice şi ritmice, prin repetarea a două 
cuvinte sinonime în sensul lor de devenire iluzorie: „Valurile, 
vînturile”, „Vînturile, valurile” (II, 396). Această repetiţie pe 
care se construieşte poezia Dintre sute de catarge induce 
sensul timpului istoric ca tautologie, ca mască a veşniciei: 
„Timpul cu mîndrie poartă-a veciniciei mască, / Cînd mama 
lui e-o clipă care cînd stă să-l nască / ÎI şi ucide” (II, 502). ÎL 
ucide pentru că sufletul lumii (lumina, îngerul) n-a apucat să 
se nuntească cu trupul realităţii într-o ființă care să celebreze 
viata adevărată a lumii. Împrejurarea este exprimată imagistic 
într-o nouă relație a valului cu lumina. Dacă valul din adînc 
(ascuns) avea lumina lui proprie, lină, egală cu sine, valul de 
suprafaţă primeşte lumina de la o altă sursă, prin reflectare şi 
refractare. Întîlnirea val-lumină, ce poate avea intensitäti 
diferite — de la licăr la explozie — nu va mai celebra, în acest 
caz, nuntirea esenței cu fenomenalul: „Pe oglinzile-i märete, 
ale stelelor icoane / Umede se nasc în fundu-i printre ape dia- 
fane, / Cit uitîndu-te în fluviu pari a te uita la ceri” (II, 133), 
ci, prin reflex şi frîngere (de rază), va induce semanticii 
valului sensul de spectral, imitație, gol de fiinţă (joc): „Minte 
să-ți strice poate al razelor blind joc, / Ce se-mpreună-n aer, 
care se sparg de nori, / Care răsfring în valuri spumînd şi 
gemători” (II, 173); „Pluteam pe rîu, sclipiri bolnave / Fan- 
tastic trec din val in val” (II, 294); „Nu-i artista o scinteie / Pe 
un val amar, / Nu-i reflectul unei zee, / Ci e zeea chiar” (I, 
508); „Din astă lume-eternă, ce trecătoare pare / Gonit în 
timpi şi spaţii, trecînd din formă-n formă / Eternă fulgerare cu 
inima diformă” (II, 513). 

Lumina stelară, îndeosebi lumina stelei polare („al 
mărilor astru”), dar mai ales lumina lunii creează, la întîlnirea 
cu valul, un univers de forme iluzorii, o „mreajă de văpaie” ce 
potenteaza sensul valului de gol de ființă, de aparenţă, apro- 

piind, pina la suprapunere, zona semanticä a iluzoriului de cea 
a maleficului. Vraja care se tese la intilnirea valului cu lumina, 
in acest caz, nu mai contine in ea taina in-fiintarii nimicului, 
ea este chiar acest nimic in exercitiul imitatiei perfecte si, de 
aceea, diabolice, a vieţii şi a ființei întru gloria sterilitätii. 
Aparentă punte între timpul eternității şi timpul realității, 
lumina lunii instaurează minciuna şi o lume a suferinţei, căci, 
deşi intens invitată la iluzie, creatura este conştientă de propria 
asemănare cu divinitatea, dar şi de neputinta ei în fata timpu- 
lui. Acest univers sisific sublunar este marcat de revolte, dar şi 
de o atroce suferinţă la nivelul conştiinţei care nu poate să nu 
vadă că e greu, dacă nu imposibil, să se desprindă din meca- 
nica oarbă a existentialului. 

Pusă sub semnul întîmplării-fatalitate — „stele cu noroc 
şi prigoniri de soarte”, existența umană se identifică, astfel, cu 
mişcarea în cerc (,,cercul... strîmt”) sau cu mişcarea repetată 
la infinit (deosebită de infinitul cercului absolutului, fiinţei 
divine): „Te urmează în tot locul, / Vinturile, valurile” (II, 
396). Este o mişcare în care ființa se dezrădăcinează, rătăcind 
ca o posibilitate-umbră a ființei. În acest context, VALUL de 
suprafaţă intră în sinonimie cu coaja, masca, fata, priveliştea 
şi, mai ales, cu oglinda şi vremea: „Cînd cu zgomote deşarte / 
Vreme trece, vreme vine (s.a.) (...); Alte măști, aceeaşi piesă” 
(|, 194, 196); „Priveliştile sclipitoare / Ce-n repezi şiruri se 
diştern” (I, 205); „În cea oglindă mişcătoare (I, 228); „Cînd 
unii ţese haina vremei, / Ceilalţi a vremii coji adun” (II, 249); 
„Toate sînt coji durerii cele nepieritoare” (II, 387), „În drumul 
lor ia lumea mii de fețe — / Aceleaşi sînt, deşi mereu se 
schimbă”(Il, 247). 

Expresie a fragmentării lui Unu prin trăirea alternativă a 
ipostazelor acestuia, identice în substanţa lor, valul-oglindă 
potenteaza sensul alteritatii, ca proiecţie înstrăinată a sinelui. 
Spaţiul în care acest sens devine activ este „universul cel 
himeric” pe care-l formează razele lunii reflectate în apă. 
Valurile şi luna, cu razele ei reflectate (sau risipite pe oglinda 
apei) conturează un desen al sferei, un fel de cerc închis, deşi, 
aparent, poetul insistă pe reprezentarea unui drum, a unei căi 
de raze. Dar acest peisaj cu drum de raze pe care-l întîlnim în 

mai multe poezii eminesciene, peisaj care ar cere o naraţiune 
cu un protagonist orientat spre ceva anume, nu face altceva 
decît să întărească sensul că pe drumul respectiv nu se poate 
merge decît cu imaginaţia geniului. Drumul în sine, nestră- 
bătut cu geniu, este părelnic şi distrugător, pentru că stă, 
neclintit, sub semnul morţii: „Valuri pe lac, luna cea plină / 
Sînt un întreg strălucitor / Şi toate-aruncă-a lor lumină / Dea- 
supra mea că am să mor” (II, 538); „Şi pe toţi ce-n astă lume 
sînt supuşi puterii sorții, / Deopotrivă-i stăpîneşte raza ta (a 
lunii) şi geniul morții” (1, 136). 

Raza sferei pe care o formează luna şi valurile care o 
reflectă creşte constant sub influența perspectivei astronomice, 
însă astronomia lui Eminescu este departe de a fi helio- 
centrică. Mai curînd, atît poezia, cît şi proza poetului ne 
sugerează că aceasta ar fi epiciclică şi egocentrică, pentru că 
este o astronomie a imaginaţiei şi a plinsetului: plînge Demi- 
urgos, plînge creatura şi creaţia, căci infinitul nu poate ceda 
nimic finitului. Fiind categorii ale timpului (absolut şi, res- 
pectiv, relativ), nici Demiurgos, nici creatura nu se pot 
schimba, situaţie ce constituie sîmburele tematic al poemelor 
Feciorul de împărat fără stea, Fata în grădina de aur sau 
Luceafărul. Ca întrupare a vremii, valul devine substanță a 
morţii şi expresie a ei. În acest context tematic, infinitul 
(timpul) şi finitul (vremea) îi folosesc pe muritori nu atît 
pentru a-şi demonstra propria putere, cît pentru a-şi semnala 
graniţele care le despart domeniile: „Ca să vă-nşel privirea am 
născocit eu timpul. / El vă arată iadul, imperiul, Olimpul / Şi 
cu mindrie poartă a veciniciei mască / Cînd mama lui e-o 
clipă, care cînd stă să-l nască / Îl şi ucide...” (II, 502). Cine 
vorbeşte aici? Probabil, Chronos al grecilor sau Cel Bătrîn de 
zile din tradiția populară românească, valorificată de 
Eminescu în atîtea texte esenţiale. 


VAL — IEŞIRE DIN VREME 


Dinamica valurilor nu semnifică însă doar precaritatea 
stării de existență în timp, dar şi încercarea de smulgere din 
determinarea oarbă a timpului şi a sorții pentru a accede la 

ființă. Sint cîteva atribute psihologice şi morale care subli- 
niază această semnificaţie (valuri triste, valuri furioase, valuri 
minioase), atribute cărora li se adaugă verbe de detaşare şi de 
ascensiune-coborire, care deplasează semantica valului din- 
spre „umbră a vremii”, spre sensul de căutare şi de împlinire a 
fiinţei. Căci, cum s-a mai spus, chiar dacă un lucru nu are 
substanţă în el însuşi, în mod necesar acesta se mişcă spre 
ceea ce pentru el este existenţa proprie. Cu atît mai mult este 
valabil acest adevăr pentru fiinţa umană care poartă în ea, cu 
ştire sau fără ştire, modelul divin şi care poate gîndi (reflecta) 
minunea fiinţei în şi prin creat. 

Eminescu dezvoltă acest sens al valului pe ideea că 
omul însuşi, ca făptură, alături de elementele naturii, participă 
la un limbaj universal prin şi în care ființa se vorbeşte pe sine, 
fiintind şi in-fiintind lumea prin „vorbirea” proprie: murmurul 
(cîntecul, larma, susurul) de ape, freamătul de vînt, lunecarea 
norilor, strălucirea culorilor, freamătul aromelor, legănatul de 
codri, licärul de stele, „trecerea” lunii: „lar izvorul prins de 
vrajă / Răsărea sunînd din valuri” (O., I, 105); „Glasul lumii, 
glasul mării / Se-mpreună-n infinit”; „În albastru-adînc, în 
marea cerului cea liniştită, / Răpăd munții cu tărie fruntea lor 
încremenită / Şi în valuri verzi de grîne îmblă văile adînci / 
(...) Si răsună-n noaptea lumei cîntul mării blind şi mat” (II, 
119). Acest limbaj universal tine de esenţă şi poetul a fixat 
modelul manifestărilor lui diverse în lume în hieroglifa 
VALULUI, care ne spune că limba lunii se naşte şi ea tot 
printr-o ieşire din cumpănă (a tacerii-eternitatii), printr-o 
mişcare tangentă la cercul care este infinitul: „Pentru întreaga 
sumă, care este unitatea, cantitatea este insuportabilă. Ea tre- 
buie să scape pe o tangentă oarecare. Ea scapă ca exclamatie, 
ca iritare nervoasă, scapă ca limbă, scapă ca idee cugetată şi 
exprimată” (Fragmentarium, 352). 

Înscriindu-se, cum se vede, în modelul VALULUI, toate 
aceste „ieşiri” într-o tangentă mărturisesc că, prin singe, 
sîntem sinonimi cu apa, care, la rîndul ei, este sinonimul 
perfect al timpului. Această calitate atestă îngemănarea cu 
divinitatea şi capacitatea funciară a omului de a crea, prin 
sine, frumuseţii (adevărului) un dublu, o imagine-răspuns. 

Asadar, fiind si noi apa, slujim frumusetii (adevarului) in 
maniera oglindirii, ieşind, astfel, dincolo de limitele istoriei ca 
oglindă revelatoare a lumii. 

Ritmul ridicării şi căderii valului este o realitate 
formativă atît pentru forma internă a lumii, cît şi pentru 
această oglindire care este simtirea, gindirea şi creaţia umană: 
„Dezechilibru şi un nou echilibru (...). Dezechilibrul e dure- 
rea, e jalea, pe de o parte, e bucuria, e fericirea, pe de alta. 
Odată echilibrul stabilit rămîne zero dinamic, sentimentul 
unității (...)” (Fragmentarium, 374); „Întrebările de tine / Pe-a 
istoriei lungi unde, se ridică cu uimire / Şi prin valuri de 
gindire mitici stînce se sulev” (II, 147); „Şi-atunci sufletul 
visează toat-istoria străveche, / Glasuri din trecut străbate l-a 
prezentului ureche — / Din a valurilor sfadă prorociri se 
aridic” (I, 114). 

Accelerator colosal al conştiinţei, al gîndirii, dar şi al 
viziunii şi expresiei, arta, în speţă cintul, are o relaţie specială 
cu timpul pe care-l scoate din succesivitatea lui Chronos, 
readucîndu-l la esenţa lui de ne-timp prin fixitatea de diamant 
a formei create de imaginația omului. Acest miracol se 
înfăptuieşte, cum ne spune Eminescu în Fragmentarium, prin 
,negatiune”: „Talentul lucrează în sens contrar, deci neagă în 
progresiune şi speţă de reflectare, ca şi marea dăruieşte (...). 
Negatiunea sau infinitul. Pozitiunea sau finitul. (s.a.) (352). 
Ce neagă lucrarea spiritului este acel timp rău care „este în noi 
şi care ne roade” (Resignatiune după Schiller, O., IV, 16). 

Harul proiecției şi al oglindirii care-l face pe om 
congener cu apa, cu valul şi cu Divinitatea, nu-l eliberează pe 
acesta de condiția omenească ci, tocmai prin această condiţie, 
îl invită şi, uneori, îl somează să-şi folosească existenţa într-un 
sens moral şi creator, reeditînd marele moment al inspiraţiei 
divine: „Noi suntem tot tineri şi trezi, / Zidim într-o clipă din 
spume / O lume” (II, 476); „O boabă e de spumă, un cret de 
val, un nume / Ce timid se cutează în veacul cel de fier” (II, 
262). În acest caz, cum observa C. Noica, individul poate 
deveni o matrice individuală în care se poate înscrie ființa, 
calea de realizare a acestei ipostaze fiind: visul, reveria, 
creaţia. În toate situaţiile acestea semantice este vorba de ini- 

tierea la o noua stare, de transformarea radicalä a experientei 
temporale prin transgresarea timpului şi chiar prin anularea 
acestuia într-un exercițiu de anamneză care, la Eminescu, 
primeşte diferite expresii. 


VAL — MEMORIE 


Memoria care asigură continuitatea conştiinţei se ridică 
împotriva fetelor timpului, conferindu-i ființei umane, in 
pofida precaritätii existenţei ei în vremelnicie, posibilitatea de 
a reveni la sine, de a trece dincolo de imperativele destinului 
hotărît de „stea”. Atracția vremii din afară, a neräbdärii şi a 
agitatiei vane se înfruntă acum cu valul dinăuntru al ființei, 
expresie a vocației spiritului de a-şi aminti de origini şi de 
sine. Amintirea devine, în acest caz, o adevărată căutare, 
călătorie care descătuşează ființa din lanţurile instinctului, o 
eliberează de devenire şi de moarte pentru un nou început sau 
o nouă „răsărire”. Călătoria se face prin parcurgerea timpului 
în sens invers sau anticipativ: întoarcere spre început, ascensi- 
une spre „bolta lumii” sau coborirea spre abis, toate transpuse 
în mişcarea pe valuri, peste valuri sau prin valuri: ,,Si-atunci 
sufletul visează toat-istoria străveche, / Glasuri din trecut 
străbate l-a prezentului ureche, / Din a valurilor sfadă proro- 
ciri se aridic” (O., II, 114); „Ştie oare ea că poate ca să-ţi dea o 
lume-ntreagă, / C-aruncindu-se în valuri şi cercind să 
te-nteleaga / Ar umple-a ta adincime cu luceferi luminosi?” (I, 
162); „Din norii cei mai deşi el luase o bucată, / Îşi face din ea 
luntre, ce lunecă pe val, / (...) Al valurilor cîntec pe el îl 
salutează — / Pe fruntea-i împletită e-o ramură de fag” (II, 
169-170). 

Că e al individului, al natiei, al speciei sau al lumii, 
trecutul face parte integrantă din cosmos şi a cobori în el sau 
a-l aduce în prezent înseamnă a descoperi ceea ce se ascunde 
în adîncurile ființei, a descifra invizibilul, a străbate şi a în- 
cerca să înţelegi geografia supranaturalului, a unei lumi ce a 
părăsit lumina solară, devenind lumea de dincolo (trecut sau 
viitor). De aceea, anamneza dobîndeşte la Eminescu sensuri 
variate, toate subsumate suprasensului creaţiei ca urcare-co- 

borire dinspre neființă spre ființă, şi invers, în expresia ei 
supremă care este Chipul. 

Mai întîi, în exerciţiul memoriei, putem recunoaşte 
efortul individului de a se cunoaşte prin propria Psyche şi, 
astfel, de a se situa în cadrul unei ordini generale. În acest caz, 
memoria este pusă în balanţă cu uitarea, legată intim de timpul 
uman al cărui flux nu conteneşte: „Pe marea tristă te-am cătat 
/ Cu depărtate maluri / Si numai tu te-ai arătat / Pe mare, cu 
luna, din valuri” (II, 543); „Din valurile vremii, iubita mea, 
răsai, / Cu braţele de marmur, cu părul lung, bălai” (1, 213). 
Cel mai adesea, Eminescu raportează memoria nu la categoria 
eului, ci la un impersonal care îi relevă acesteia şi mai clar 
funcția intemeietoare de ființă. „Străbunii” şi „părinții din 
părinți”, mai ales cînd participă la construcţii repetitive, intră 
în sinonimie cu „rînduri, rînduri” ale valurilor şi cu „picuri, 
picuri” ale aducerilor aminte sau ale lacrimilor: „Căci te iu- 
beam cu ochi pagini / Şi plini de suferinti / Ce mi-i lăsară din 
străbuni / Părinţii din părinţi” (Ce suflet trist), „Aducerile-a- 
minte pe suflet cad în picuri” (1, 107). Prin relaţia specială pe 
care o are cu timpul, lacrima se înscrie şi ea în zona semantică 
a memoriei-val, căci ea este un obol plătit de prezent şi viitor 
trecutului, un rezultat al scăderii infinitului din finit, a frumu- 
setii eterne din trecătorul om. 

Dezvăluită ca instrument de luptă împotriva timpului 
istoric nimicitor, memoria devine mai putin o funcție a 
timpului si mai mult un izvor al cunoasterii autentice. In acest 
caz, valul ni se propune ca semn al capacității omului de a fi şi 
inteligență pură: „Întrebările de tine, / Pe-a istoriei lungi unde, 
se ridică ca ruine / Si prin valuri de gîndire mitici stince se 
sulev” (O., II, 147); „Astă nemărginire de gînd ce-i pusă-n 
tine / O lume e in lume ce în vecie tine” (O., II, 161). Actua- 
lizînd acest atribut al său, memoria încearcă să integreze 
timpul uman în periodicitatea cosmică şi în eternitatea divină: 
„Colo Dunărea batrina, liberä-ndräzneatä, mare / C-un mur- 
mur rostogoleşte a ei valuri ginditoare / Ce miscindu-se 
adormite merg în marea de amar. / Astfel miile de secoli cu 
vieţi, gindiri o mie, / Adormite şi batrine se-adincesc in vecinicie 
/ Şi in urmă din izvoare timpi răcori şi clari răsar” (II, 133). 

Un gest care echivaleazä cu un exercitiu al mortii, cu o disci- 
plinä de nemurire. 


VALUL-LEBADA 


Expresia acestei semnificații este va/ul-lebädä, imagine 
nu atît de frecventă în creaţia lui Eminescu, dar de o nobleţe şi 
o percutanță semantică revelatoare. Păsări ale lui Apolo, 
lebedele au darul prevestirii şi ştiu dinainte fericirile care-l 
aşteaptă pe muritor în lumea lui Hades. De aceea, în ziua 
morții, ele cîntă cu o bucurie extatică ce pare mai puternică 
decît orice bucurie pe care o poate dărui Viaţa. Această 
intensitate transformă bucuria în plînset, un plînset căruia îi 
răspunde, fratern, geamătul din adînc al lui Demiurgos, 
precum şi suferința sfişietoare a lui Orfeu. Cintec oracular, ca 
şi cintecul poetului-Orfeu, cîntecul lebedei este plin de bucu- 
ria reîntoarcerii în lumea celor nemuritoare, o reîntoarcere 
asociată cu tema călătoriei pe valuri a lebedei sau a bărcii trase 
de lebede-valuri: „Cum lebăda ştie că glasul ce iese din luciul 
adînc / Sînt inimi de lebede stinse ce-n valuri eterne se pling” 
(|, 481); ,,Batrinu-n manta-i albă înfăşurat visează / lar 
lebede-argintoase luntrea bogată trag, / Al valurilor cîntec pe 
el îl salutează / (...) Cîntat de înmiirea valurilor senină / Şi 
inginat de lebezi in dulce visul său” (II, 170). 

Evadarea din ciclul nasterilor $i mortilor prin memorie 
este un efort de purificare, de disciplina ascetica, un adevarat 
exercitiu spiritual prin care, strabatind valurile timpului, 
sufletul se reculege in el însuşi. Anamneza realizează, aşadar, 
inițierea la o nouă stare — starea extatică în care experienţa 
temporală ce poate înregistra infinite cicluri se contrage 
într-un punct care este sediul acroniei. „Anii tăi se par ca clipe, 
/ Clipe dulci se par ca veacuri” (II, 110). Aceasta este starea 
de reverie şi de inspiraţie cînd darul profetic trezit transferă 
semnificaţia valului-umbrei-individului din plan existențial, 
vremelnic în spaţiul generalului care se realizează odată cu 
ceea ce se face prin el în vreme. 

VAL — INTRUPARE POETICĂ 


Asa apar faptele de o clipa (raportate la eternitate), dar 
imbibate de plinatatea fiintei, cum sint faptele celor porniti in 
căutarea vieții fără de moarte, aşa este fapta iubirii implinite, 
trăirea în adevăr şi dreptate, dar, mai ales, fapta poetului de 
cîntec şi pace: „Căci lamura vieții ati strîns-o cu-ngrijire / Şi 
dîndu-i acea haină de neîmbătrinire, / Oricit se schimbe 
lumea, de cade ori de crește, / În dreaptă-va oglindă de-a 
pururi se găseşte” (II, 388); „Altul caută în lume şi în vreme 
adevăr, / De pe galbenele file el adună mii de coji, / A lor 
nume trecătoare le înseamnă pe răboj” (I, 136). 

Dacă trăirea în adevăr şi dreptate solicită gîndirea şi 
simțul moral deopotrivă, iubirea şi creația se realizează prin 
acea zonă a conştiinţei în care „glasul gîndurilor tace” pentru a 
fi resuscitat „cîntul unei vechi evlavii” şi pentru a înstăpîni 
„stranie acea simtire / Ce cuprinde ca o spaimă sufletu-n ne- 
dumerire / Cînd, ca o pană în aer, ne simţim suspinsi în timp” 
(Scrisoarea I, variante, O., II, 178). Această stare stranie 
inițiază un joc al eului despărțit de sine pentru a participa la 
rugăciunea-plînset a firii, generatoare de valuri din care se 
întrupează sufletul: „Un cînt frumos şi dulce adormitor sunind 
(...). Din ce în ce cîntarea în valuri ea tot creşte, / Se pare că 
furtuna ridică al ei glas” (1, 94); „Din agheazima din lacul, ce 
te-nchină nemurirei, / E o picătură-n vinul poeziei şi-a 
gîndirii, / Dar o picătură numai (s.a.) (...) (IL 145). 
„Agheazima” (rugăciunea apei; „cîntul mării blind şi mat” (II, 
136)) nu este decît limba lumii în exerciţiul vorbirii care „este 
în stare să ajungă la Adevăr” (Hermes Trismegistul, Filozofia 
hermetică, B., 1991, 94), să inducă starea de inspiraţie poetică 
şi să ofere modelul scrierii poetice în „cuiburi de lumină”, în 
„mersul cirdului de cerbi”: „Cînd provocati de arfa-mi 
răspund valuri o mie / În nopţi cînd pricep scrisul al stelelor 
de foc” (II, 172); „Şi prin vuietul de valuri, / Prin mişcarea 
naltei ierbi, / Eu te fac s-auzi în taină / Mersul cîrdului de 
cerbi” (|, 110). 

Invitatia pe care o face omului vorbirea lumii în „vuie- 
tul” („murmurul”, „cîntecul”, „plînsetul” de valuri), în mişcarea 

(valurirea, ondularea, unduirea, fosnetul) ierbii, in „mersul” 
cerbilor este cufundarea în „marea Somniei” (II, 466), în 
„ocean de vise”. Această cufundare, identificată cu somnul, cu 
visul sau cu reveria, capătă semnificaţia uitării de sine, a ieşirii 
din trezie pentru rememorarea, în percepere şi citire, a 
limbajului esențial şi, în ultimă instanţă, pentru reinstaurarea 
mitopoieziei: „Ce caut eu nu vă ştiu spune, / Că singură nu 
ştiu ce vreu, | Atât e de tainic ascunsă / Dorinţa în sufletul 
meu! / Mi-e ciudă pe frunza cuminte, / Pe vorbärete valuri de 
rîu, / Ele-mi spun ce doreşte al meu suflet, / Ce singură eu nu 
ştiu” (II, 99); „În marea Somniei ce-n unda-i combina / 
Tristete cu ris, / Cufundă, poete, gindirea-fi senină, / Seninul 
tau vis” (II, 476). Ascultind, privind, tresărind, murmurind, 
lăsîndu-se traversat de ,,dorinti nemărginite, / Ca marea de 
adince cu valurile-uimite” (II, 157), „risipindu-şi gîndirile prin 
somn” (II, 162), „Adormind de armonia / Codrului bătut de 
gînduri”, individul dobîndeşte puteri supra-naturale pentru 
condiţia lui umană, puteri care guvernează harul magic şi pro- 
fetic, precum şi inspirația poetică. În toate aceste ipostaze este 
pusă în act identitatea dintre om şi lume într-o gestică 
emblematică, hieratică, însoțită de un limbaj verbal tot atît de 
emblematic pe cît este de evocator şi de invocator. 


VAL-LIMBAJ 


Modelul acestui limbaj este tot valul, căci, aşa cum ne 
spune poetul în notele sale, cuvîntul funcționează după 
principiul acestei hieroglife, manifestîndu-se ca „ocolire a 
necesităţii cauzale” (O., XV, 57) şi ca structură echilibru-dez- 
echilibru prin perpetua pendulare între mişcarea lui centripetă 
spre accent ca „centru de gravitație” (Fragmentarium, 373), şi 
mişcarea centrifugă de participare la vorbire. În plan semantic, 
se petrece cu cuvîntul acelaşi fenomen de radiaţie dintr-un 
centru semantic „originar” spre zone semantice apropiate sau 
îndepărtate. Astfel se nasc toate ,,deviatiile” stilistice şi poe- 
tice ce antrenează limbajul într-o mişcare vibratorie pe care 
Eminescu o numeşte „cînt”: „cîntare”, „murmur”, „murmurare”. 

E o vibraţie muzicală ce produce o dematerializare a 
cuvîntului şi a vorbirii (discursului) pentru împlinirea inspira- 
tiei poetice şi a actului creator de a fi, platonician, „vînătoare 
de ființă”: „Astfel tot ce facem e sau pentru a distruge un 
dezechilibru sau pentru a-l crea. (...) Orice undă e un arc” 
(Fragmentarium, 282). Devenit vibraţie pură, sunetul (cu- 
vîntul, discursul) poate accede, prin ritm şi măsură, la formă, 
corp al făpturii sau al cosmosului care reintră în timp prin 
cosmogonie sau prin escatologie: „Eu ce-am văzut odată 
lumea de nori născînd / Şi-am învălit ştirea în valul meu 
de-argint” (II, 455); „Din ce în ce cîntarea în valuri ea tot 
creşte, / Se pare că furtuna ridică al ei glas (...) / Plinsori 
sfişietoare împinse de blestem / Se urmăresc prin bolte, se 
cheamă, fulger, gem / Şi cresc tumultuoase în valuri, rînduri, 
rînduri” (I, 94). 

Pe valurile limbii, poetul înaintează spre Chipul Fiintei 
care, în ultimă instanță, se dovedeşte a fi chipul propriului eu 
„acoperit” sau chipul morţii: „Mergi, tu luntre-a vieţii mele, 
pe-a visării lucii valuri (...) / Unde-i moartea cu-aripi negre şi 
cu chipul ei frumos” (II, 110). 

E un alt mod de a ne vorbi despre identitatea dintre 
substanța lumii şi substanța eului, identitate în virtutea căreia 
poetul poate pune în lume o lume proprie, replică/reflex la 
adevărurile lumii şi mod de refacere a echilibrului pierdut în 
lumea exterioară, pe de o parte („apus de zeitate” — II, 148) şi 
între sine şi această lume, pe de altă parte (apostazie, demo- 
nism). Astfel, nu doar poetul răspunde prin cîntecul său la 
cîntecul lumii, ci şi lumea se face ecoul cîntecului poetului, 
renascind, în valuri, la chemarea harfei lui Orfeu: „Arfa care 
din pietre durerile le cheamă, / Din stîncile stirpite, din 
valu-nfuriat. (...) Si cint ... din valuri iese cite o rază frinta / 
Şi pietrele din tarmuri îmi par a suspina / Din aer şi din mare 
cintului meu răspunde, / Cintec născut din ceruri şi-al mării 
crunt abis” (IL, 172). 

Purtat de melancolie, „cîntic al gîndirilor” (Fragmen- 
tarium, 548), creatorul eminescian călătoreşte (înaintează, 
coboară, urcă) spre Chip, care i se arată în punctul de perfect 
echilibru sau ne-diferentä a timpului şi a spațiului. Această 

situație este relevată prin oprirea pe culmea valului de 
suprafață (pe stîncă, pe insulă, într-un castel) sau a valului din 
adînc (în peşteră, în halele mării, într-un palat din abisurile 
mării). Oprirea în echilibru echivalează cu întruparea sufletu- 
lui-cintec într-o imagine a Edenului. Cele cîteva variante pe 
care poetul le creează pentru acest moment privilegiat se 
întemeiază, într-un fel sau altul, pe elementul acvatic, mediu şi 
instrument al creaţiei prin excelență, căci Memoria, mamă a 
muzelor, este soră cu Chronos şi cu Okeanos. Aceasta pune în 
locul timpului alcătuit dintr-o succesiune infinită, timpul 
recucerit în totalitatea lui, ciclu integral şi desăvârşit, loc fara 
de cusur rezervat zeilor: „Lumi urmează cu grăbire a lor 
sferice ocoluri / Pe cînd zeii-n neclintire / Nu au timp şi nu au 
goluri” (Variantă la Glossa, O., III, 104), dar şi creatorilor 
oameni: „Dar cine-i ea? Ce vine, ce caută-n castel / Cînd 
marea îşi răstoarnă sufletul ei rebel / Şi printre stînci de piatră 
se scutură de spume / Si mişcă-nfuriată a valurilor lume... / 
(II, 305); „Numai poetul, ca păsări ce zboară / Deasupra 
valurilor / Trece peste nemărginirea timpului — / În ramurile 
gindului, în sfintele lunci, / Unde păsări ca el / Se-ntrec in 
cîntări” (IV, 459). 

În Grădină curge şi rîul Ameles, cum ne asigură Platon 
în Republica. Apă pe care nici un recipient n-o poate reţine, 
acest rîu este, de fapt, izvorul vieţii care curge în sus şi în jos, 
alcătuind trunchiul arborelui vieții, punte între ţărmul celor 
văzute şi ţărmul celor nevăzute şi neîntrupate. Urcarea-co- 
borirea pare a se petrece pe firul unei spirale care menţine 
mişcarea pe axul unic al esenței — ființei, permitind atît depăr- 
tarea de la axul respectiv cît şi intrarea în cicluri diferite de 
timp. Nu e greu de văzut că, dacă întoarcem pe verticală 
hieroglifa, aşa cum ne-o prezintă Eminescu în caietele sale, 
VALUL se dovedeşte a fi secvenţă esenţială şi necesară a 
mişcării care este viata, pentru că forma lui este prima forma 
indusă de impulsul inițial al creației. 


(Lucrarea reprezintă materialul unui articol consacrat 
cuvîntului val, redactat pentru Dicţionarul limbajului 
poetic eminescian, IL ce urmează să apară la Editura 
Universităţii „Al. I. Cuza”, Iasi) 

Résumé 

L’étude a comme point de départ le modele mathé- 
matique basé sur les notes et les réflexions du poéte en ce qui 
concerne le mouvement et la vie. Puisque ce modele coincide 
avec l’image graphique d’une vague, le but de l’analyse a été 
de suivre la sémantique et les représentations du modele dans 
les mots et les expressions qui révèlent/cachent le sens 
profond (fondateur) et superficiel de la vague — comme 
mouvement/repos, profondeur/surface, vie/mort, dans une 
coexistence textuelle attestant, chez notre poète, une vision 
organique du monde, où la création et la créativité humaines 
s’inscrivent simultanément comme intégration et rupture. La 
fonction fondatrice du langage poétique d’Eminescu, de même 
que sa pensée et son élan créateur (qui proclament sa valeur 
universelle) peuvent être synthétisés dans un seul hiéroglyphe: 
l’image de la «vague», qui invite à une analyse lexicale, 
sémantique, stylistique, ainsi que syntactique et sémiotique, 
qui participent ensemble à une ample démarche herméneu- 
tique. 


De la poetica elementelor la hermeneutica 
Fiintei 


Lucia CIFOR 


Lucrarea de fata porneşte, aşa cum o indică titlul, de la 
cîteva elemente de poetică a elementelor, circumscrisä de 
semantica poetică şi de simbolistica a două realități arhetipale, 
apa şi izvorul, asumînd, implicit, investigaţiile de ordin 
stilistico-retoric şi poetic, ca şi pe cele de ordin psihocritic şi 
mitocritic, a căror finalitate este decisiv precizată abia în de- 
mersul hermeneutic. Anticipînd, am putea spune că însuşi 
exercițiul hermeneutic ne-a impus, în perimetrul interpre- 
tărilor particulare, trecerea de la investigaţiile stilistice şi de 
poetică (de la poetica elementelor, poetica de inspiraţie psiha- 
nalitică bachelardiană, la poetica fenomenologică sau de 
inspirație retorică, cu ancorări parțiale în poetica antropo- 
logică a culturii) la hermeneutică, o hermeneutică a textului, 
dar şi una care înglobează poetica ontologică heideggeriană, 
cu care hermeneutica se şi identifică, în opinia unor exegeti. 
Tot aici, trebuie să spunem că, în direcția acestor permanente 
depăşiri şi remanieri de metodă, am fost inspirați de Bachelard 
însuşi, cel care îşi dezvăluia”, cu o sinceritate de care numai 
maturitatea este capabilă, erorile de parcurs în psihanaliza sa, 
formulînd şi sugestii de îmbunătăţire pentru viitoarele 
abordări. După cum se întîmplă în general în hermeneutică, 
sugestiile, ca şi intuitiile altora nu pot fi adoptate in chip 
mecanic, ci doar în mod creator, personalizînd metoda odată 
cu aplicarea ei. 


' Cf. Gaston Bachelard, Poetica reveriei, traducere de Luminiţa 
Brăileanu, prefață de Mircea Martin, Editura Paralela 45, p. 62. 

Adoptind opinia lui Gaston Bachelard, potrivit căreia 
cele patru elemente (apă, aer, foc, pămînt) ar constitui „hor- 
monii imaginaţiei poetice”, am putea considera, pe urmele 
altor eminescologi”, că imaginarul poetic eminescian este 
guvernat de elementul apă, nu numai pentru că este cel mai 
bogat reprezentat, ci şi pentru că imaginile poetice şi simbo- 
lurile create pe baza acestui element depăşesc cu mult dimen- 
siunile unei poetici a apei (în sensul aceluiaşi Bachelard‘) 
înspre amplitudinea unei ontologii poetice, implicînd toate 
coordonatele ei definitorii. Apa care visează şi predispune la 
visare, apa care înghite şi care dizolvă, apa care naşte şi puri- 
fica, esentializind imaginea (ca oglindă naturală) si redupli- 
cînd realitatea reflectată, apa sacrosanctă şi apa cu virtuţi 
germinale, apa care susură sau vorbeşte, (căci există o limbă a 
apei, cum arată şi Bachelard”), apa care feminizează si eroti- 
zează universul, apa care dislocă ordinea şi sporeşte entropia, 
apa care terifiază şi apa care îngheaţă, apa care memorizează 
şi apa care curge, apa tandră şi apa furioasă, iată doar cîteva 
dintre ipostazele apei în universul poetic eminescian, în care 
noi am îndrăzni să vedem multiple date pentru o hermeneutică 


> Gaston Bachelard, Aerul si visele, traducere de Irina Mavrodin, 
Bucureşti, Editura Univers, 1997, p. 15. 

> Cf. George Călinescu: „Elementul lacustru este in poezia lui 
Eminescu învederat oricui. (...) E neapărat ceva oniric ori mitologic 
într-asta? Nu. Sint reprezentări fireşti de natură in care intra o predilecție 
pentru apă.” (Opera lui Mihai Eminescu, Editura Minerva, Bucureşti, vol. 2, 
p. 193, cf. 201) şi Elena Tacciu, care vorbeşte despre „fascinația acestui 
element suveran al formelor catartice, dar si zguduitoare, asupra lui 
Eminescu” (Eminescu. Poezia elementelor. Eseu asupra imaginaţiei mate- 
riale în postumele de tinereţe, Bucureşti, Cartea Românească, 1979, p. 124). 
La rîndul său, Ion Negoitescu este de părere că: „Sub diversele sale aspecte, 
apele au obsedat fantezia lui Eminescu: mări exotice, fluvii bogate în umbră 
şi cu lucire sacră, cadente oceanice, lacuri scinteinde, cîntecul izvoarelor 
şi, în fine, elementul primordial, oceanul amar din care beau ascetii.” 
(Poezia lui Eminescu, ediţia a III-a, Editura Junimea, Iasi, 1980, p. 57). 

4 Cf. Gaston Bachelard, Apa si visele. Eseu despre imaginaţia 
materiei, traducere de Irina Mavrodin, Bucureşti, Editura Univers, 1995. 

5 Acesteia îi va fi consacrat capitolul conclusiv al cărții Apa şi 
visele. Cf. Vorbirea apei, în op. cit., p. 209-218. Despre elocventa sau 
locvacitatea apei vorbesc şi George Călinescu (op. cit.), Elena Tacciu (v. 
cap. Apa ca logos, op. cit., p. 172 ş.u.). 

a Fiintei, nu neapärat in sensul unei heideggeriene analitici a 
Dasein-ului, desi nici aceasta nu ar fi lipsita de interes, data 
fiind maniera preponderent fenomenologica in care se con- 
stituie şi se instituie poetica elementelor. După cum singur 
Bachelard admite, deşi cu multe reproşuri la adresa ştiinţei 
fundate de Husserl, care operează mai degrabă cu produsele 
percepției eidetice decît cu produsele percepţiei senzoriale, pe 
care le are în vedere poetica apei, investigaţiile psihanalitice 
(vizînd morfologia, psihologia şi chiar fiziologia elementului 
apă) trebuie continuate la alt nivel, cu alte date, care privesc 
statutul de ontologie poetică, pe care îl certifică orice univers 
poetic omogen al poeziei romantice. Poetica apei vizează 
proiectul facerii poetice cercetat sub aspectul a ceea ce Ion 
Negoitescu numea „ideea poetică în oglindirea stihiilor”. Pe 
de altă parte, o asemenea poetică este, în fapt, o fenomeno- 
logie, în accepţia pe care o acordă Heidegger acestui termen: 
„Cuvintul «fenomenologie» semnifică în primul rînd un 
concept de metodă. El nu caracterizează ce-ul concret al 
obiectelor cercetării filosofice, ci cum-ul lor.” În calitatea pe 
care o are la Heidegger, fenomenologia nu există doar pentru 
sine, ci în vederea unei ontologii: „Fenomenologia este modul 
de acces la ceea ce trebuie să devină temă a ontologiei şi 
totodată modul în care îi dăm o determinare care să-l legi- 
timeze. Ontologia nu este posibilă decît ca fenomenologie.” 
Viziunea inspirată de fenomenologie, pe care o solicită poe- 
tica apei, pe de o parte, ca şi calitatea de ontologie (singulară) 
a poeziei eminesciene echivalează cu a recunoaşte necesitatea 
unor investigații hermeneutice mai complexe, transgresînd re- 
zultatele unei simple psihanalize a apei, la care, de multe ori, 
s-au oprit cercetările despre poetica elementelor. 

Intelegem prin poetica apei o subramură a poeticii ele- 
mentelor, proiectul facerii de lumi poetice prin mijlocirea 
imaginilor apei. Imaginile apei nu ne interesează numai sub 


SI. Negoitescu, op. cit., p. 11. 

7 Cf. Martin Heidegger, Fiinţă şi timp, traducere din limba germană 
de Gabriel Liiceanu şi Cătălin Cioabă, Bucureşti, Editura Humanitas, 2003, 
p. 37. 

5 Ibidem, p. 47. 


38 STUDII EMINESCOLOGICE 


aspectul calităţii lor de unități minimale şi constitutive ale 
metaforelor, simbolurilor şi miturilor, deşi este importantă şi 
această perspectivă, pe care am avut-o de asemenea în vedere, 
ci — urmînd exigenţelor formulate de Bachelard — am pornit de 
la datele „fiziologiei şi anatomiei imaginaţiei”, aşadar, din 
perspectiva psihocriticii. La aceasta s-au alăturat fenomeno- 
logia (incluzînd datele percepţiei senzoriale, dar şi pe cele ale 
unei percepții eidetice, după opinia noastră, cristalizate de 
proiectul unei ontologii subiacente marii poezii eminesciene) 
şi hermeneutica simbolurilor împreună cu mitanaliza. Scopul 
acestor eforturi conjugate vizează, mai întîi, dinamica imagi- 
narului acvatic, precum şi participarea acestuia la poesis-ul 
propriu-zis, adică la creaţia de lumi specifică poeziei. 

Bachelard insistă în a despărți conceptul retoric de ima- 
gine de propriul său concept de imagine, îndatorat imaginarului, 
mai precis regimului de funcţionare a acestuia, implicînd, în 
termenii lui, deopotrivă, o „fiziologie” şi o „anatomie a ima- 
ginatiei”, studiate ca atare: „Imaginea redusă la forma ei este 
un concept poetic: ea se asociază cu alte imagini, din exterior, 
precum un concept cu alt concept. Si această continuitate de 
imagini, la care profesorul de retorică este atit de atent, e 
adeseori lipsită de acea continuitate profundă pe care nu o 
pot conferi decit imaginaţia materială şi imaginaţia dina- 
mică.” „Regularizarea caracteristicilor imaginarului” prin 
intermediul acestor „hormoni ai imaginației” care sînt elemen- 
tele, „marile sinteze”! operate cu ajutorul lor, fac indispen- 
sabilă analiza imaginaţiei poetice ca imaginație materială 
(traductibilă în percepțiile senzoriale) şi imaginație dinamică 
(care include şi percepțiile eidetice, după opinia noastră, chiar 
dacă la nivelul fulguratiilor, al precipitărilor încă insuficient 
configurate la nivelul viziunilor poetice şi, totuşi, prezente şi 
ca atare). 

Studii de poetica elementelor pornind de la textul emi- 
nescian s-au mai scris'”, chiar cînd nu s-au revendicat explicit, 


° Vezi infra. 

10 Cf. Gaston Bachelard, Aerul si visele, p. 15. 

!! Ibidem. 

12 Cf. G. Călinescu, op. cit., Elena Tacciu, op. cit. 

şi prin terminologie, de la aceasta. George Călinescu, mai 
întîi, apoi Elena Tacciu atrag atenția asupra extraordinarei 
importante filosofice a elementelor şi asupra rolului avut de 
acestea în poezie sau în anumite tipuri de filosofie. În joc nu 
este, cum ar putea părea celor nepreveniti, o poezie a naturii, 
ci mai degrabă un tip special de filosofie, una profund 
materialistă şi panteistă, precum la filosofii antici, la care 
materia însăşi era divină şi, pe cale de consecință, sursă a 
hierofaniilor, domeniu al spiritualului sau mai degrabă materie 
susceptibilă de spiritualizare. Cei doi exegeti mai cu seamă, 
dar şi alţii, au remarcat ambivalentele şi plurivalenta apelor în 
poezia şi în opera eminesciană, primul (George Călinescu) 
insistînd asupra calității metafizice a unor peisaje acvatice 
eminesciene, iar Elena Tacciu menţinîndu-şi speculațiile nu 
prea departe de doctrina şi chiar de termenii lui Bachelard, 
cînd nu se situează cu totul în siajul lor. Diferit este şi con- 
textul epistemologic în care îşi fundamentează investigațiile 
cei doi critici literari anterior pomeniti. George Călinescu o 
face în spaţiul criticii literare monografice, într-una dintre 
secțiunile consacrate abordării imanentiste a operei emines- 
ciene, mai întîi, în capitolul numit Teme romantice, subcapi- 
tolul Facerea şi desfacerea”, care conţine cele mai interesante 
idei generale pe tema elementelor, pe care le-am fi văzut mai 
bine plasate în cadrul aşa-numitului Cadru psihic sau, şi mai 
potrivit, în ceea ce se numeşte Cadru fizic. Cele mai multe 
aplicaţii ale ideilor prezentate sumar în Facerea şi desfacerea 
se află in subsecventa Doma si apa". Dintre concluziile 
acestui ultim subcapitol trebuie reţinută ideea ca „neptunismul 
este la Eminescu o atitudine fundamentală, care apare şi mai 
clară dacă o reducem la un anume tip de vis, existent (...) în 
opera eminesciană”, cu precizarea că visul înseamnă, în cazul 
de fata, solul unei anumite percepții, una „iraţională, incon- 
sistentă şi simbolică”, dar care „pune direct spiritul in 
mijlocul proceselor elementare, fără popas reflexiv”. Şi mai 
importante ni se par observațiile privitoare la subordonarea 


15 G. Călinescu, op. cit., vol. II, p. 115-125. 
'4 Ibidem, p. 191-201. 
'5 Ibidem, p. 201. 

poetului fata de impulsurile imaginatiei materiale, corelate cu 
dinamica poeziei onirice: ,,Poezia de tip oniric se distinge prin 
aceea că subiectivitatea poetului, care in fond e un factor 
inteligibil, e absorbită de simbolistica obiectivă a visului şi a 
basmului, ca momente iraționale concrete, depăşind orice 
inițiativă artistică. Visătorul e un simplu instrument automat 
în mîinile visului.” Este evidentă, în acest context, concepția 
poetologică a lui G. Călinescu, în acord cu principiile filo- 
sofiei eminesciene a creaţiei, care nu erau cu mult deosebite 
de cele ale unor scriitori şi filosofi romantici, şi, fără îndoială, 
comune (dacă nu cumva identice) cu cele ale fenomenologului 
francez Gaston Bachelard, cum s-a speculat, probabil nu fără 
dreptate.” 

În ceea ce o priveşte pe Elena Tacciu, singura care s-a 
ocupat în mod special de poetica elementelor în poezia emi- 
nesciană, trebuie spus că studiul său, aşa cum o arată şi titlul, 
Eminescu. Poezia elementelor. Eseu asupra imaginaţiei mate- 
riale în postumele de tinereţe, vizează domeniile imaginaţiei 
poetice dezvoltate pe seama celor patru elemente, cu pre- 
cizarea că investigaţiile textuale se fac doar pe un domeniu 
restrîns al creaţiei eminesciene, aşa-numitele „postume de 
tinereţe”. Autolimitarea la postumele de tinerețe îşi are moti- 
vatiile ei, în parte sustenabile. Printre aceste motivații, este şi 
aceea împărtăşită, de pe alte poziţii şi în vederea altor scopuri, 
de Ion Negoitescu’*, de exemplu (dar care ia în considerare 
toate postumele), precum că în magma primelor creaţii îl 
întîlnim pe adevăratul Eminescu, cel neconfiscat încă de nici o 
retorică şi nesupus vreunei constrîngeri venind din orizontul 
de aşteptare al epocii. În linii mari, trebuie spus că Elena 
Tacciu se înscrie în linia exegezei anterioare (G. Călinescu, 
Ion Negoitescu, dar şi Stefan Cazimir ş.a.), ale cărei rezultate 
le înglobează, în mod selectiv, în propria analiză. Din 
nefericire, autoarea se subordonează sugestiilor metodologice 
ale lui Gaston Bachelard în mod excesiv, pînă la nivelul pre- 
luării expresiei metaforelor critice utilizate de fenomenologul 


16 Thidem. 
17 Cf. Elena Tacciu, op. cit., p. 12. 
18 Cf. Ion Negoitescu, op. cit. 

francez, metafore pe care autoarea le tratează ca pe o veri- 
tabilă terminologie ştiinţifică. Ca si fenomenologul francez, 
autoarea va vorbi despre „apa clară, apa adîncă, viziunea 
Ofeliei, apa feminină, apa pură şi impură, apa violentă si 
cuvîntul apei”, considerate „scheme organizatoare ale cosmo- 
sului acvatic eminescian”. Avînd in vedere cadrul limitat 
(poate prea limitat) al creației eminesciene, pe care l-a luat în 
studiu, precum şi aplicarea mecanică a metaforelor critice 
utilizate de Bachelard pentru indicarea ipostazelor apei în 
poezia lui Edgar Allan Poe mai cu seamă,” rezultatele la care 
ajunge autoarea sînt modeste, însă nu de neglijat. 

După cum se ştie, prin modul în care analizează 
imaginarul poetic, Gaston Bachelard se dovedeşte adeptul şi 
promotorul unui veritabil materialism al imaginației, asumat 
într-un mod aproape exclusiv la început, ulterior oarecum 
amendat cu nuantärile pe care i le-a impus chiar munca pe 
teren, care îl va supune la un adevărat „bilingvism”, biling- 
vism perfect legitim cîtă vreme una este limba imaginilor, a 
reveriei induse de acestea (şi a poeziei care se hrăneşte din 
ele), si alta este limba conceptelor, cea de care nu se poate 
dispensa, totuşi, cel care vrea să spună totul (sau aproape 
totul) despre cea dintîi: „Imaginea nu poate fi studiată decît 
prin imagine, visind la imagini. Asa cum se adună ele in 
reverie. Este un non-sens să pretinzi să studiezi obiectiv ima- 
ginatia, de vreme ce nu primeşti cu adevărat imaginea decit 
atunci cînd o admiri. Şi aşa, atunci cînd compari o imagine cu 
alta, rişti să treci pe lîngă individualitatea ei. 

Astfel, imaginile şi conceptele se formează la cei doi 
poli opusi ai activității psihice: imaginația si rațiunea. Intre 
ele acționează o polaritate de excludere. Nici o legătură cu 
polii magnetismului. În cazul nostru, polii opuşi nu se atrag, 
ci se resping. Trebuie să consacri puterilor psihice două iubiri 
diferite, dacă iubeşti conceptele şi imaginile, polul masculin şi 


19 Cf. Elena Tacciu, op. cit., p. 125. 

% Constient sau nu, Elena Tacciu îl trădează pe cel care i-a inspirat 
principiile de analiză, luînd nişte rezultate în cel mai bun caz contextuale 
(pertinente mai ales în ce priveşte ontosul specific al creaţiei lui Edgar Poe) 
drept elemente ale unei tipologii a apelor de relevanţă universală. 

cel feminin al lui Psyche. E un lucru pe care l-am înţeles prea 
tirziu. Prea tirziu, am ajuns la conştiinţa împăcată pe care o 
capeti cînd lucrezi alternativ cu imagini şi concepte, două 
conştiinţe împăcate: aceea de a te afla în plină zi şi aceea 
care acceptă partea nocturnă a sufletului.” 

„Lucrul alternativ cu imaginile şi cu conceptele”, la 
care 1 se pare lui Bachelard că a ajuns prea tîrziu, reprezintă, 
într-o oarecare măsură, apanajul hermeneuticii simbolurilor, 
care are capacitatea de a îngloba, într-un mod pe care urmează 
să-l precizăm, analiza imaginarului întreprinsă de fenome- 
nologul francez în studiile dedicate imaginaţiei materiale. 
Anticipînd, din cele trei etape ale hermeneuticii simbolurilor, 
indicate de Paul Ricour”, analiza imaginației materiale ni se 
pare a corespunde aşa-numitei etape fenomenologice, cu care 
nu se confundă, totuşi, pe cînd imaginația dinamică (de care 
ne vom ocupa mai puţin în acest studiu) pare a fi responsabilă 
de ceea ce Lucian Blaga numeşte „creaţia de lumi”, teren de 
cercetare pentru „poetica antropologică a culturii”, ca şi 
pentru hermeneutica literară. 

Acceptînd sugestiile lui Bachelard de a ne ocupa 
concomitent, nu succesiv, de imagini şi de concepte, credem 
nimerit a prelua, în demersul de fata, nu fără a le adapta, 
cîteva date despre hermeneutica simbolurilor, în elaborarea lui 
Paul Ricceur. Şi aceasta, deoarece „lucrul alternativ cu imagi- 
nile şi cu conceptele” reprezintă, pînă la un punct, lucrul cu 
simbolurile, mai ales că poezia reprezintă un teritoriu predilect 
de geneză a simbolurilor şi a miturilor şi, pe cale de con- 
secinta, un bun context de exersare şi evaluare a hermeneuticii 


21 Gaston Bachelard, Poetica reveriei, p. 62. 

2? Date pentru o abordare teoretică globală a problematicii simbo- 
lurilor se găsesc în Hermeneutica simbolurilor şi reflectia filosofică (I şi ID, 
parte din studiul mai amplu Interpretarea simbolicii răului. Cf. Paul 
Ricœur, Conflictul interpretărilor. Eseuri de hermeneutică, traducere şi 
postfață de Horia Lazăr, Cluj, Editura Echinox, 1999. 

23 Creaţiile de lumi” pe care le implică metaforele revelatorii 
blagiene sînt tot edificii de sens, însă de factură postlingvisticä, nu numai 
lingvistică.” Cf. Mircea Borcilă, Repere pentru o situare a poeticii culturii, 
în volumul Meridian Blaga, Editura Casa Cărţii de Ştiinţă, Cluj-Napoca, 
2000, p. 22-37. 

simbolurilor. Dupä cum se va putea vedea, cele mai dense 
realizări poetice se află la nivelul a ceea ce am putea numi 
simbolistica personală, iar nu în contextul simbolisticii de 
circulație universală. Din perspectiva strictă a cadrelor 
imaginarului pe care îl susţin sau din care se hrănesc cele două 
tipuri de simbolistică, este de reținut complexitatea şi bogăția 
imaginarului dezvoltat de simbolurile vii, eminesciene, fata de 
care simbolurile recunoscute ca universale tin de ceea ce s-ar 
putea numi retorica imaginii (şi a imaginarului). Tiparele 
simbolisticii universale reconstituite din imaginile şi versurile 
eminesciene vizează o latură retoricizată a imaginarului, pre- 
luată ca atare, aşadar, conventionalizata şi chiar artificială pina 
la un punct. Simbolurile şi imaginile cu adevărat vii sînt cele 
create de Eminescu, imagini care se hrănesc dintr-o imaginaţie 
materială psihanalizabilă şi mitanalizabilă şi care participă, 
prin proiecţiile (travaliul) imaginației dinamice la modelarea 
unui fel de a fi, la schitarea unor moduri de a „locui”, de a 
exista, aşadar, la configuratiile ființei. În procesul acestor 
configurări esenţiale, imaginația dinamică (marile principii şi 
energii directoare ale imaginației materiale) joacă un rol 
esenţial. În cazul de faţă, imaginația materială dezvoltată de 
termenii apă şi izvor reprezintă — într-o manieră convingă- 
toare, credem, chiar dacă demonstrația se face doar pe doi 
termeni,” — humus-ul imaginaţiei dinamice. De fapt, ceea ce 
Bachelard numeşte imaginație dinamică tine mai mult de 
poietica eminesciană şi, din acest motiv, cercetarea imagi- 
natiei dinamice trece de sfera simplului interes retorico-poetic 
înspre o filosofie a creaţiei, aceasta din urmă întotdeauna în 
legătură cu filosofia propriu-zisă, cu ontologia”. Puterea ima- 
ginatiei dinamice de a infera „lumi poetice”, prin „cîmpuri” şi 


# Inventarul complet al ocurentelor acestor doi termeni l-am preluat 
după Dicționarul limbajului poetic eminescian. Concordantele poeziilor 
antume, vol. I-II, coordonator Dumitru Irimia, editat de Memorialul Ipotesti 
— Centrul National de Studii „Mihai Eminescu” 2002, ca şi după 
Concordantele poeziilor postume, aflate sub tipar. 

* Cum magistral au demonstrat-o Martin Heidegger şi Lucian 
Blaga. Pentru detalii, a se vedea Lucia Cifor, Martin Heidegger şi Lucian 
Blaga, în Poezie şi gnozä, Timişoara, Editura Augusta, 2000, p. 148-186. 

,cuante referentiale” (în termenii poeticii antropologice a 
culturii elaborati de Mircea Borcila”’), interesează mai multe 
discipline. Asocierea hermeneuticii literare cu poetica antro- 
pologică a culturii (Mircea Borcilă) într-o anumită etapă de 
parcurs a demersului de față ni se impune drept unică alter- 
nativă de analiză a lumilor, pentru care hermeneutica textului 
a lui Paul Ricceur nu documentează în nici un fel, singurele 
elemente de analiză furnizate fiind cele pentru analiza struc- 
turală a discursului. 

Pornind de la constatarea că „nu există simbol care să 
nu aducă o înţelegere prin interpretare”, filosoful francez dis- 
tinge trei principale etape ale înțelegerii şi interpretării simbo- 
lurilor: etapa fenomenologică, etapa hermeneutică propriu-zisă 
şi etapa filosofică sau a gîndirii speculative.” Prima etapă a 
hermeneuticii simbolurilor, cea a „simplei fenomenologii”, 
reprezintă etapa înțelegerii directe a simbolului ca element 
dintr-o totalitate pe care o cuprindem şi, de la care pornind, 
putem interpreta entităţile singulare. Aceasta ar fi etapa 
înțelegerii simbolurilor prin simboluri, care se poate aplica şi 
studierii imaginilor prin imagini, cumulînd exigenţele etapei 
fenomenologice preconizate de Ricceur cu exigenta formulată 
de Bachelard. Etapa nu este atît de simplă pe cît pare, întrucît 
presupune cunoaşterea ansamblului din care fac parte enti- 
tatile şi în cadrul căruia ele îşi specifică şi îşi actualizează 
potenţialul semantic, de obicei amplificîndu-l. În cazul 
studierii imaginarului poetic eminescian, vorbim, în această 
etapă, de identificarea grupurilor de imagini şi a sintezelor de 
imagini (Bachelard), pe care le performează cititorul care se 
lasă preluat de forţa imaginii (aşa cum, în hermeneutica 
textului a lui Ricceur, cititorul se derealizează în fata textului 
căruia îi cedează iniţiativa „realizării” sensurilor). Doar citi- 
torul capabil de un anumit tip de derealizare în faţa fluxului 
de imagini, care construiesc imaginarul unei text poetic (mai 
ales al celui de factură romantică, contînd mult pe potenţialul 
poetic al imaginii), şi care acceptă să înveţe să privească 


% Vezi supra, nota 22. 
7 Ibidem, p. 273 $.u. 

lumea prin ochii (a se citi privirea) poetului, poate sa ,,infe- 
leagă imaginile prin imagini” (Bachelard) şi poate, deci, sa 
descrie imaginarul poetic, respectiv, să prezinte datele impor- 
tante ale imaginației materiale, precum şi principiile de functio- 
nare ale imaginației dinamice. La acest nivel al abordării 
imaginarului se experimentează ceea ce s-ar putea numi viața 
imaginilor, iar expresia este încă săracă în raport cu feno- 
menul pe care îl descrie şi care conţine, în formă incipientă, 
toate tipurile de interpretare care se pot amorsa pornind de la 
imagini. Ca şi în cazul fenomenologiei simbolurilor, coezi- 
unea imaginarului nu reprezintă ceva ce precedă privirea feno- 
menologică şi se revendică de la aceasta, ci, în calitate de 
adevăr al primei înţelegeri, reprezintă o instituire de sens. 
Această înţelegere mai întîi extensivă, sistematizatoare şi, 
eventual, comparatistă, a imaginilor şi a sintezelor de imagini 
nu epuizează semnificaţiile tuturor imaginilor, fapt pentru care 
investigarea imaginilor, ca şi cea a simbolurilor, se cere 
reluată într-o a doua etapă, etapa hermeneutică prin excelență, 
după cum o numeşte Ricceur.”® 

Etapei hermeneutice a înțelegerii şi interpretării simbo- 
lurilor, care implică o angajare personală în viata şi dinamica 
simbolurilor — fie că e vorba de simbolurile religioase, fie că 
este vorba despre alte tipuri de simboluri — îi corespunde 
înțelegerea şi interpretarea imaginilor. Credinţa în simboluri 
este substituită, în analiza imaginilor, de aptitudinea recepto- 
rului de a se lăsa invadat şi modelat de forţa psihoinductivă a 
imaginilor, cea care favorizează reveria poetică bachelardiană, 
înţeleasă ca un tip special de cunoaştere”. Aspectul ontologic 


°8 Prima etapă e doar „etapa inteligenței în extensie, panoramică, 
plină de curiozitate, dar neimplicată în nimic. Trebuie să intrăm într-un 
raport pasionat, şi totodată critic, cu simbolurile: lucru care nu e posibil 
decît dacă, părăsind punctul de vedere comparatist, mă angajez, împreună cu 
exegetul, în viaţa unui simbol, a unui mit. Dincolo de inteligenţa în extensie 
— a fenomenologiei comparatiştilor — se deschide cîmpul hermeneuticii 
propriu-zise, a interpretării aplicată de fiecare dată unui text unic” (op. cit., 
p. 274). 

? În legătură cu caracterul cu totul special al acestei reverii poetice, 
Mircea Martin nu ezită să vorbească în termeni heideggerieni, de altfel întru 
totul potriviti, căci această reverie reprezintă un fel de cunoaştere 

al intelegerii conferit de credinta in adevarul simbolului (in 
hermeneutica simbolurilor) este substituit, in acest caz, de 
aşa-zisa capacitate de „a visa imaginile” despre care vorbeşte 
Bachelard, prin care receptorul, depăşind înțelegerea imagini- 
lor prin imagini, începe să înţeleagă imaginile prin proiecţiile 
de lumi pe care imaginile le stimulează şi le edifică în parte. 
De aceea, etapa hermeneutică a imaginilor implică o herme- 
neutica creatoare, o hermeneutică instaurativa prin excelenţă. 
Dezbaterea de fata se bazează, după cum mai spuneam, 
pe doi termeni-cheie ai imaginarului acvatic eminescian, apă 
si izvor, cu valoare cardinală pentru ceea ce numim poetica 
elementelor, construind, în economia operei eminesciene, o 
veritabilă propedeutică la hermeneutica fiinţei. Se va putea 
observa, în cele ce urmează, că datele pentru o poetică a ele- 
mentului acvatic servind drept propedeutică la o hermeneutică 
a fiinţei le conţine mai ales „imaginaţia materială” dezvoltată 
de apă şi izvor, de interes nu doar pentru ceea ce exegeza 
tradițională a numit poezia naturii, ci mai ales pentru poetica 
eminesciană. Emergenta unui anumit imaginar poetic din 
datele unei poezii a apei (a apelor) aduce la lumină o poetică a 
reflectării şi o poietică ratificate de imagini subsumabile 
„vieții imaginii”, dar şi de simbolurile, metaforele, proiecţiile 
mitizante care se slujesc de imagini şi care intră în ceea ce 
Bachelard numea „retorica imaginii”. lată de ce ni se pare util 
şi important să prezentăm aceste cîteva date de poetica 
elementelor în economia imaginarului eminescian pornind de 
la (ceea ce se cheamă în Dicţionarul limbajului poetic emines- 
cian, unde am descris şi interpretat, pentru prima dată, 
contextele în care apar termenii izvor şi apă“) semnele poetice 


non-obiectivatoare, o cunoaştere prin participare, care implică creativitatea: 
„Poetica reveriei poate fi considerată un fel de îndrumar de «locuire 
poetică» a lumii. Nu există însă vreo trimitere directă la Heidegger în cărțile 
bachelardiene.” Mircea Martin, De la fenomenologie la ontologie prin 
reverie, prefaţă la Gaston Bachelard, Poetica reveriei, p. 8. 

30 Titlul complet este Dicţionarul limbajului poetic eminescian. 
Semne şi sensuri poetice, II, Elemente primordiale, proiect de cercetare 
coordonat de prof. dr. Dumitru Irimia, grant (în derulare) al Facultăţii de 
Litere de la Universitatea „Al.I. Cuza” Iaşi. Facem precizarea că, în lucrarea 

de grad secundar si chiar tertiar, respectiv, de la datele vietii 
imaginilor, adicä invers de cum am procedat în lucrarea 
lexicograficä amintitä. 

Cu sensul inechivoc de loc fizic de unde izvoräste o apä 
curgätoare, termenul izvor apare, ca si termenul apd, in dife- 
rite constelatii poetico-simbolice, ca termen cardinal in cadrul 
acestora, alaturi de alti termeni esentiali ai imaginarului poetic 
eminescian. In această calitate, termenul participă nu numai la 
construcţia a ceea ce s-ar putea numi imagini ale naturii, ci şi 
la impunerea unor moduri de a înţelege poezia şi facerea 
poeziei, de predilecție în conjunctie cu reflectarea facerii şi 
desfacerii naturii înseşi în imagini poetice, nu numai în ritmuri 
şi măsuri prozodice. Producerea imaginarului poetic este intim 
legată, aşa cum mai spuneam, de poetica elementelor, poetică 
axată, credem, în special pe elementul acvatic, în directă 
legătură cu reveria şi spațiul oniric specific romantice. La 
Eminescu, apa, elementul acvatic în general, şi izvorul, cu 
toată infrastructura simbolică aferentă (între care atributul 
sacru, direct evocator al genezei şi al cosmogenezei), nu se 
limitează la încifrarea unei poetici a elementelor, ci participă 
la „scrierea” unei veritabile hermeneutici a Fiinfei, ultima 
interpretată în termenii unei ontologii creştine de coloratură 
panteistă. Adevărul asertiunii din urmă poate fi verificat atât 
prin descrierea imaginarului acvatic construit în jurul terme- 
nului izvor, cât şi prin analiza exceptionalului sonet cunoscut 
sub numele Coborirea apelor, o veritabilă micro-ontologie 
poetică, un poem al Fiinfei personificate de izvor. Titlul 
conține ideea omologiei de conţinut între izvor/izvoare şi ape, 
omologie prezentă nu o dată în opera eminesciană, întemeiată 
şi pe simbolistica în parte comună. Luat în sine, sonetul 
Coborirea apelor reprezintă o poveste a Fiintei (şi a fiinţei) 
umane, prezentată metonimic prin evocarea traseului pe care îl 
parcurg izvoarele de la obirsie pînă la vărsarea în mare: „Din 
munţi bătrîni şi din păduri märete / Se nasc izvoare, ropotind 
se plimbă, / Deprind pe rînd oceanica lor limbă / Si sunt in 


de fata, au fost selectate numai anumite ocurente şi sensuri lexicografiate, 
împreună cu comentariile adiacente. 

codri pustnici cintarete. // Spargind prin stince albia lor 
strimba / Se legăn line şi fac valuri crete. / În drumul lor ia 
firea mii de fete — / Aceleaşi sunt, deşi mereu se schimbă. // 
Dar cu adincul apei s-adinceste / În glasul lor a sunetului 
scară. / Devine tristă — rinduri-rinduri creşte // Păn-ce 
urnindu-se în marea-amara / — Ca fluviu mindru, ce-ostenit 
mugeşte — / Al tineretei glas de mult uitară.” (O., IV, 247). 
Versurile sonetului contin termenul izvor, mai întîi, ca 
termen poetic de rang secundar, de nu cumva terțiar şi 
denotativ, dar multiplele personificări la distanță, generind tot 
atîtea „cuante referentiale”, îi transformă statutul, făcînd din el 
un cuvînt-cheie al poeziei, căci prin „povestea” lui irumpe, se 
încheagă un „cîmp referential’** omogen şi coeziv, în paralel 
cu ceea ce se poate numi o parabolă a destinului uman. Dintre 
elementele implicate în personificările construite pe seama 
termenului izvor, e de discutat mai întîi personificarea, inclu- 
zînd motivul eminescian logos physeos, recurent şi polimorfic. 
Aici, „Cuvintul ce se face apă” (după cum a fost „definit” 
izvorul)” evocă dimensiunea cosmică a limbii firii (,,Deprind 
pe rînd oceanica lor limbă) şi caracterul orfic al acesteia: „Și 
sunt în codri pustnici cîntärete”; „s-adinceşte a sunetului 
scară”; „al tineretei dulce glas de mult uitara.” Alte 
personificări vizează aspecte cinetice traduse în termeni de 
reprezentare a locomotiei umane („se plimbă”, „se legän”, 
„urnindu-se”) ori în termenii evocării dispozitiei afective 
(„tristă”, „amară”, „ostenit”, „al tineretei dulce glas de mult 


31 Versurile eminesciene se citează după Mihai Eminescu, Opere, 
vol. I, II, III, IV, V, VIII, ediţia Perpessicius, Fundaţia pentru Literatura şi 
Artă, Editura Academiei, 1938-1988, Bucureşti. Trimiterile se fac cu utili- 
zarea siglei O. (pentru Opere), urmată de indicarea volumului (prin cifre 
romane) şi a paginii (prin cifre arabe). 

Termenii „cuantă referentiala” şi „cîmp referential” sînt preluaţi 
după Mircea Borcilă, Contribuţii la elaborarea unei tipologii a textelor 
poetice, în „Studii şi cercetări lingvistice”, XXXVIII, nr.3/1987, p. 185-196, 
apud Lolita Zagaevschi Cornelius, Funcţii metaforice în romanul ,, Luntrea 
Lui Caron” de Lucian Blaga — abordare în perspectivă integralista, 
Cluj-Napoca, Editura Clusium, 2005, p. 139 ş.u. 

3 „În durere şi în bucurie, în tumult şi în pace, în glumele şi în 
plingerile sale, izvorul este, după cum spune Paul Fort, «Cuvîntul ce se face 
apä»” (Gaston Bachelard, Apa si visele, p. 215). 

uitară”). Nu lipsesc nici aspectele plastice, elementele vizuale 
evocate în general de epitete: „albia lor strimbă”, „fac valuri 
crete”, „în drumul lor ia firea mii de fețe”. 

Poezia Coborirea apelor poate servi drept paradigmă 
pentru înţelegerea modului de organizare a imaginarului emi- 
nescian în jurul unui termen-cheie ca izvorul, şi ca exemplu 
pentru tipurile de constelație simbolică şi, nu în cele din urmă, 
pentru configurarea viziunilor poetice implicînd diverse fina- 
litati poetico-metafizice. 


În legătură cu finalitätile metafizico-poetice ale confi- 
guratiilor simbolice şi folosindu-ne de cunoscutele expresii 
nietzscheene, două sînt tiparele viziunii poetice care se crista- 
lizează în legătură cu simbolistica izvorului: a) o viziune 
apollinică, construită mai ales de metafore plasticizante şi 
epitete ornante (izvorul, adesea la plural, este în vrajă, vrăjit, 
susurind, ropotind sau alb, argintiu, domol, lin), evocind di- 
verse variante pozitive (sau pozitivate) de /ogos physeos; b) o 
viziune dionisiacă, întemeiată mai ales pe metafore revelînd 
zbuciumul materiei şi dramatismul inerent vieţii cosmice, care 
ilustrează ceea ce noi am numit, cu altă ocazie, paradigma 
creştină a suspinului creației, variantă negativă a cintecului 
plenar al ființei în imaginarul eminescian”. 

Un loc special în edificarea imaginarului erotic 
eminescian îl are, aşa după cum se ştie, constelația simbolică 
codru-tei-izvor-lună etc., adevărate puncte cardinale ale na- 
turii erotizate şi erotizante. În această ultimă ipostază, putem 
vorbi chiar despre o funcţie mistagogică pe care o are natura 
astfel esentializata, izvorul cu deosebire, grație sonoritati lui, 
calității de fluid etc., în ritualica iubirii din aproape fiecare 
poezie eminesciană pe tema naturii şi a iubirii. În acest 
context simbolic şi paradigmatic pentru erotica eminesciană, 
termenul izvor, numai la forma de singular, funcţionează în 
dublu registru simbolic. În calitate de simbol arhetipal, apare 
ca metonimie pentru geneza cosmică (şi aceasta, deoarece 
fiecare întemeiere în iubire este un început de lume şi este 


* În contextul apei ca logos integrează Elena Tacciu „plînsul apei” 
şi „plînsul izvorului” (op. cit., p. 174-177). 

începutul lumii, în poezia eminesciană), iar prin asocierea cu 
atribute precum în vrajă, vrajit etc., izvorul dobindeste 
calitatea de factor mediumnic, capabil să inducă starea potri- 
vită protagoniştilor neinitiati în eros, pentru ca aceştia să 
devină capabili de revelatiile erosului cu putere de cosmo- 
geneză, stare pe care izvorul o şi întreţine, în chip de straniu 
mistagog: „În mijloc de codru-ajunse / Lîngă teiul nalt şi 
vechiu, / Unde-izvorul cel în vrajă — / Sună dulce în urechi.” 
(O., I, 66). Sunetul izvorului favorizează magia erotică şi 
potenteaza magia întregii naturi erotizate, favorizind reveria şi 
chiar hipnoza, stadii pregerminale ale cosmosului, dar şi ale 
prefacerii sufleteşti a cuplului: „Numai murmurul cel dulce / 
Din izvorul fermecat / Asurzeşte melancolic / Al lor suflet 
îmbătat” (O., I, 67); ,,Amindoi vom merge-n lume / Rätäciti şi 
singurei, / Ne-om culca lîngă izvorul / Ce răsare sub un tei; 
// Adormi-vom, troieni-va / Teiul floarea peste noi” (O., I, 
100). În aceste contexte poetice este greu de stabilit care 
dintre semnificaţiile poetice ale termenilor esentiali implicaţi 
are preeminenta asupra alteia: izvorul ca simbol al perma- 
nentei regenerări şi reînnoiri a firii, ca simbol al naşterii şi al 
trăirii acestui moment auroral al ființei, care este şi unul al 
plenitudinii şi al purității desavirsite, sau iubirea ca antica- 
meră a facerii (şi prefacerii) sufletului, a spiritului şi a unei noi 
fiinţe, stînd sub acelaşi semn al desăvârşirii şi al purității ori- 
ginare. Pe lîngă elementele comune pe care le au în simbo- 
listica universală şi în cea eminesciană, izvorul şi erosul se 
revendică deopotrivă din sacralitatea inerentă începutului de 
lume, exercitind acelaşi tip de fascinatie (vrajă, cum îi spune 
poetul), o fascinatie de tip religios (în sensul religiilor natu- 
rale, atât de iubite de romantici şi de Eminescu însuşi): „Sara 
vine din arinisti, / Cu miroasă o îmbată, /...// Dar prin codri 
ea pătrunde / Lîngă teiul vechiu şi sfint, / Ce cu flori pin’ la 
pămînt / Un izvor vrăjit ascunde” (O., I, 103). 

Prezenţa lunii, astru care îşi transferă atributul răsăririi 
izvorului, în plan imagistic, dar şi în plan metafizico-simbolic, 
creează o nouă imagine lumii, pe care izvorul o ratifică prin 
„răsărirea” prin care o lume vine în ființă, fapt care induce 
ideea că misterul ultim al existenţei acestei lumi pare să fie, la 

Eminescu, chiar facerea ei, de aici, recurenta izvorului în 
imaginarul poetic eminescian: ,,Sus in brazii de pe dealuri / 
Luna-n urmă tine strajă, / Iar izvorul, prins de vrajă, / 
Răsărea sunind din valuri ” (O., I, 104). 

Tinind cont de toate aceste complexe de semnificaţii, se 
poate înțelege de ce iubita este invitată, aşteptată la izvor 
(„Vino-n codru la izvorul / Care tremură pe prund”, O., I, 75), 
de ce este căutată acolo (,,Si fi-as spune-a mea iubită / Că de 
mult eu te-am căutat: / În cărarea tăinuită, / Prin dumbrava 
înverzită, / Ori prin codri cei de brad, / Lîngă cîntul de 
izvoare”, O., IV, 52; „Ce cauţi unde bate luna / Pe-un alb 
izvor tremurător...?, O., I,...; „De ce doreşti singurătate / Si 
glasul tainic de izvor?..., ibidem), de ce este invocată lîngă 
izvor (,,Atita murmur de izvor, / Atit senin de stele, / Si un atit 
de trist amor / Am îngropat în ele”, O., I, 184; „Eu stau unde 
pătrunde luna / Pe alb izvor, sunînd domol; / De cinta 
păsăsrile-ntr-una / De tine-mi cîntă, dona Sol”, O., IV, 427) 
sau cerută de la acesta („Eu te cer de la izvor, / De la codrul 
cel de brazi, / De la vintul ce lovi / Bälsämind al meu obraz”, 
O., IV, 255) şi de ce „cărarea spre izvor” nu este doar o cale 
de întreținere a vieții (prin astîmpărarea setei fizice), ci şi o 
cale de regenerare şi de reînnoire a ei, împlinire „ratificată” de 
cîntecul omului, survenind ca un cîntec plenar al ființei: „Și 
mai fac ce fac de mult, / Vara doina mi-o ascult / Pe cărarea 
spre izvor / Ce le-am dat-o tuturor, / Implindu-si cofeile / Mi-o 
cîntă femeile” (O., 1, 123); „Fiind băiet păduri cutreieram / Şi 
mă culcam ades lîngă izvor, / lar braţul drept sub cap eu mi-l 
puneam / S-aud cum sună apa-ncetişor” (O., IV, 354). 

Destul de rare sînt contextele în care cuvîntul izvor, la 
plural, apare în relaţii de asociativitate cu cuvîntul codru, 
constituind, din punct de vedere poetic, un reper absolut al 
unei lumi etern date, şi nu numai un topos eminescian, loc de 
regenerare a lumii, natură mitizată“5, leagăn al beatitudinii si 
al chietudinii deopotrivă, sursă de izbăvire de răul existenţei şi 
de trecerea timpului: „Numai omu-i schimbător, / Pe pămint 


35 Cf. Ioana Em. Petrescu, Eminescu. Modele cosmologice şi viziune 
poetică, Bucureşti, Editura Minerva, 1978, p. 41, 159-161. 

rătăcitor, / lar noi locului ne ţinem, / Cum am fost aşa 
raminem: / Marea şi cu riurile, / Lumea cu pustiurile, / Luna 
şi cu soarele / Codrul cu izvoarele” (O., I, 124). Un exemplu 
pentru însemnătatea de reper absolut al unei naturi securizante 
(şi salutare, în faţa vitregiilor istoriei, pentru români) pe care îl 
are codrul cu izvoarele este metafora codrului cu izvoarele 
epuizate, evocînd nu doar un paradis devastat, ci şi un peisaj 
apocaliptic, care nu mai lasă loc nici unei speranţe: ,,Codrul — 
frate cu Românul — / De secure se tot pleacă / Si izvoarele îi 
seacă — / Sărac în tara săracă” (O., I, 183). 

În cele mai multe contexte care conţin termenul izvor la 
plural, cuvîntul apare, de obicei, însoţit de epitete ornante, 
fiind implicat în edificarea universurilor de basm ori a unor 
peisaje mirifice. Versurile „De treci codrii de aramă, de 
departe vezi albind / S-auzi mindra glăsuire a pădurii de 
argint. / Acolo, lîngă izvoară, iarba pare de omăt, / Flori 
albastre tremur ude în văzduhul tămiiet” (O., I, 85) evocă nu 
doar decorul fabulos al unei feerii, ci şi spațiul unei naturi 
mitizate, adînc-germinative, dar şi magic-sacralizante, pe linia 
cunoscutului panteism luminat al romantismului european şi 
eminescian deopotrivă. Uneori distincţia între mitul construit 
de poet şi recuzita de basm, utilizată voluntar, este greu de 
făcut: „Peste albele izvoare / Luna bate printre ramuri, / 
Împrejuru-ne s-adună / Ale curții mîndre neamuri: // Caii 
mării, albi ca spuma, / Bouri...” (O., I, 101); „Astfel Grecia se 
naşte din întunecata mare. /.../ Din coloanele de dealuri se 
întind văile pline / De dumbrave, de izvoare şi de riuri 
cristaline...” (O., IV, 118); „Şi cuminţi frunzele toate îşi 
comunică misteruri. / Surizind, clipind, ascultă ochii de-aur 
de pe ceruri, / Crenge imitează pin’ şi sgomotul de guri / A 
cărărilor pierdute de pe valea cu isvoare” (O., IV, 120). 
Contextul în care apare termenul izvoare favorizează percepția 
auditivă cu efect hipnotic: „Din izvoare şi din girle / Apa 
sună somnoroasă” (O., I, 121) sau pe cea vizuală, inten- 
sificată pînă la fascinatie: „Lună tu, stäpina mării, pe a lumii 
boltă luneci / ... / Mii pustiuri scînteiază sub lumina ta, fe- 
cioară, / Si citi codri-ascund în umbră strălucire de izvoară!” 
(O., I, 130); „Pe schelea lumii noastre urite şi-ntr-un chip, / 

Cu vorbe-mpestritate, zidite din nisip, / Eu să zăresc o alta — 
un rai, o primăvară, / Şi-n codri plini de umbră lucire de 
izvoare” (O., IV, 437). Alteori, epitetele ornante construiesc 
imagini ale unor decoruri baroce: ,,Ling-izvoarele-nflorite 
pasc cai albi c-a mării spume” (O., IV, 129); „Prin grădini cu 
albe-izvoare sunt a lunei dulci amoruri, / Sau palate argin- 
toase unde zori trăiesc în coruri” (O., IV, 133), ori peisaje cu 
tentă expresionistă: „Și de dunge de lumină umbra văii e 
tăiată, / Cari trec prin întuneric rîuri şi izvoare-albind” (O., 
IV, 138); „Munţi înalți la cer străbat, se vede; / Văi cu 
izvoare s-adincesc sub soare / Şi dealuri mari păduri inalta-n 
spete: // E Orientul.” (O., IV, 207). 

Partial subsumabile unei viziuni dionisiace sînt con- 
textele (construind peisaje) în care termenul izvor apare însoțit 
de epitete conotînd mişcarea suavă, lină, ca şi mişcarea zbu- 
ciumată, paradoxală, a unei naturi surprinse în tot dinamismul 
ei intern şi regenerator. În astfel de contexte, predominant 
auditive, marcate uneori de personificare, izvorul pare a repre- 
zenta pulsul întregii vieți a naturii, devenind o veritabilă 
anima mundi: „lar prin mindrul întuneric al pădurii de argint 
/ Vezi izvoare zdrumicate peste pietre licurind’(O., I, 85); 
„Colo în depărtare e valea lui natală, / Cu codri plini de 
umbră, cu ripe fără fund, / Unde isvoară albe murmură cu 
sfială / Si scapăr — argintie lovindu-se de prund” (O., IV, 
318); ,,Ajuns-a el la poarta de codru-n munţii vechi, / Izvoara 
vii murmură şi saltă de sub piatră, / Colo cenuşa sură în 
parasita vatră, / În codri-adinci cățelul pămîntului cum latră” 
(O., I, 93, cf. şi O., IV, 209). Peisajul feeric pare centrat pe 
sonoritatea de obicei lină a izvorului, concretizată în 
„murmur” sau în „sunet” „blînd”, „dulce” etc.: „Prin poarta 
îngustă din murii / Grădinei, cetätii-mi din stinci, / Cobor in 
adincul pădurii / Unde-isvoarele murmur adinci” (O., IV, 
99); „Prin pustii şi munţi sălbateci, Prin prăpastii, ripi, 
ponoară, / Unde-n albia de stincă / Suna blindele izvoară” 
(O., IV, 527, cf. şi 324). 

Foarte rar, mişcarea izvoarelor pare să măsoare timpul, 
fixîndu-l în cadență tragică, dionisiacă: „Pe cînd cu zgomot 
cad / Izvoarele-ntruna, / Alunece luna / Prin virfuri lungi de 

brad” (O., I, 216) sau suav-apollinica: ,,S-aud cum blinde cad 
/ Izvoarele-ntr-una, / Pe virfuri lungi de brad / Alunece luna” 
(O., I, 223). 

Tot aici, ar putea fi incadrate secventele de aparenta 
amprentă idilică, cum sînt cunoscutele pasaje de idilă emines- 
ciană, în care izvorul, termenul central al unei personificări, 
aşa cum spuneam, are o importantă funcţie simbolică de inimă 
a lumii, subliniind animismul concepţiei poetice eminesciene: 
„Hai în codrul cu verdeață, / Und-izvoare pling in vale, / 
Stinca stă să se prăvale / În prăpastia măreaţă” (O., I, 54); 
„Vom visa un vis ferice, / Ingina-ne-vor c-un cint / Sin- 
guratece izvoare, / Blinda batere de vint’( O., I, 75). Deşi 
elementele din care se compune natura esentializatä emines- 
ciana sînt aceleaşi, sensurile prezenţei izvorului, ca simbol şi 
ca inimă a lucrurilor, sînt sensibil diferite*®. Diferenţa o 
produce verbul (pling) şi adjectivul (singuratece) cu care intra 
în relaţii termenul izvor, aici, la plural. Calitatea de natură 
originară, paradisiacă, nu se diminuează prin prezența voca- 
bulelor indicate, însă „peisajul” dobîndeşte un accent în plus, 
pe care în alte poezii nu-l avea: caracterul intrinsec patetic al 
fiinţei care devine, indicînd, într-o viziune dionisiac-gravă, 
zbuciumul vieţii de care nu e străină firea şi de care nu poate 
fi ferit nici omul. Epitetul singuratece, prezent în multe alte 
poezii, trimite, pe de altă parte, la caracterul ermetic al tainei 
naşterii, căci, la Eminescu, nu numai în moarte, omul este 
obligat la totală singurătate, ci şi în naştere este pe deplin 
singur, această singurătate inițială conținînd în ea ceva din 
misterul înfrigurat al singurătăţii finale: „De cînd codrul, 
dragul codru, troienindu-si frunza toată, / Îşi deschide-a lui 
adincuri, fata lunei să le bata, / Tristă-i firea, iară vintul 
sperios v'o creangă farmă — | Singuratece izvoare fac cu 
valurile larmă” (O., I, 83). 

Termenul izvor este prezent in contexte continind ceea 
ce am numit motivul limbii firii (fiinţei), logos physeos, in 
ambele variante: de cîntec, uneori cîntec orfic, şi de plins al 


36 Despre „prezenţa acvaticului (izvorul, lacul, balta)” în mijlocul 
pădurii, ca o „ascunsă inimă a lumii”, cf. Ioana Em. Petrescu, op. cit., p. 159. 

fiinţei, evocind deopotrivă motivul creştin al „suspinului 
creaţiei” şi viziunea panteist-dionisiacă, aproape nietzscheană 
asupra viului vieţii. Astfel, izvoarele pling (vezi mai sus) sau 
suspină chiar şi atunci cînd totul alunecă în linişte şi somn: 
„Doar izvoarele suspină, / Pe cînd codrul negru tace; /Dorm 
şi florile-n grădină — / Dormi în pace!” (O., I, 207). Izvoarele 
ştiu să vorbească limba fiinţei ori pe cea a inimii îndră- 
gostitilor, în proiecţiile basmului ori ale mitului: „Crainici, 
iepurii cei repezi / Purtători îi sînt de veşti, | Filomele-i tin 
orchestrul / Si izvoare spun poveşti” (O., I, 100); „O, ascultă 
numa-ncoace, / Cum la vorbă mii de valuri stau cu stelele 
proroace! / Codrii negri aiurează şi izvoarele-i albastre / 
Povestesc ele-n de ele despre dragostele noastre” (O., 1, 155, 
cf. şi O., IV, 411). 

O dezvoltare mai consistentă a motivului logos physeos, 
revendicabil atît din viziunea panteist-romantică, cit şi din 
viziunea creştină a revelatiei naturale (catafatice), se găseşte 
într-un text în care motivul este tematizat în chip programatic, 
implicată fiind întreaga natură eminesciană, cu toate datele ei 
esențiale şi esentializatoare: „Și tot ce codrul a gîndit cu jale / 
În umbra sa pătată de lumini, / Ce spun: izvorul lunecînd la 
vale, / Ce spune culmea, lunca de arini, / Ce spune noaptea 
cerurilor sale, / Ce lunii spun luceferii senini / Se adunau în 
risul meu, in plinsu-mi, / De mă uitam răpit pe mine însumi” 
(O., IV, 376). Această spunere formează marele poem al 
fiinţei, acesta este visul naturii (în care natura veşnic creatoare 
se exaltă pe sine) şi nu este de mirare că poetul îl ipostaziază 
pe cintaretul orfic (în care se autoproiectează) dezvoltindu-si 
visul de creaţie din visul naturii. Încă o dată se confirmă ideea 
că propria-i creație poetică reprezintă un imens mimesis 
physeos, physis-ul fiind dinamic prin excelență: „Și, pătruns 
de-ale lui patimi şi amoru-i, cu nesatiu / El ar fringe-n vers 
adonic limba lui ca si Horatiu; / Ar atrage-n visu-i mindru a 
izvoarelor murmururi, / Umbra umedă din codri, stelele ce 
ard de-a pururi” (O., I, 162). 

Prin atributele sale, evocate de epitetele împreună cu 
care construieşte diverse tipuri de imagini poetice (auditive, 
cinetice, vizuale) şi, mai rar, de personificări, termenul izvor 

intră în structura unor comparatii evocînd o muzica cu virtuţi 
hipnagogice: „Și blinde, triste glasuri din vuiet se desfac, / 
Acusa la ureche-i un cîntec vechi străbate / Ca murmur de 
izvoare prin frunzele uscate, / Acuş o armonie de-amor si 
voluptate / Ca molcoma cadență a undelor pe lac” (O., I, 96); 
„Vechiul cîntec mai străbate cum în nopți izvorul sare” (O., I, 
157); „Cum se turbură izvorul / Cînd din el drumetul bea, / 
Astfel mă-nfioară dorul / Cînd răsari în calea mea” (O., IV, 
514). 

În contextul unor personificări, fundamentate pe epitete 
metaforice, precum „istovit”, „trist”, termenul izvor este cen- 
trul unei metafore absolute, traducînd oboseala existenţială, 
sensul final al imaginii rezultate din implicaţiile semantice ale 
constelatiei simbolice fiind acela al unui paradis devastat: „Se 
întreabă trist izvorul: / «Unde mi-i crăiasa oare? / Părul 
moale despletindu-si, / Fata-n apa mea privindu-si, / Să 
m-atingă visătoare / Cu piciorul?»” (O., I, 122); „Acum ca-n 
toamna cea tirzie, / Un istovit şi trist izvor, | Asupra-i frunzele 
pustie / A noastre visuri cad şi mor” (O., IV, 344); „Dar azi, 
loviți de ale sorții goane, / Viata-mi pare-un istovit izvor / Si 
plină de-ale toamnei reci icoane” (O., IV, 345). De remarcat 
este şi oximoronul ,,istovit izvor”, conotind secarea, pierderea 
încrederii în sensul vieții, oboseala de viață. Drama 
existențială ar putea fi totală, cînd însuşi centrul de generare a 
vieții a fost afectat, dacă nu ar sta în puterea acestui centru 
vital să se regenereze prin cîntec: „Sună vint prin frunzele 
uscate, / Lună, treci prin virfuri de copaci, / Tu, izvor întu- 
necate, / Într-un cîntec glasu-ti să-l desfaci” (O., IV, 304). 
Lumea născută din istovire şi durere va fi o lume schopen- 
haueriană, întemeiată pe suferință eternă. O lume obirsita din 
plîns este o lume a prăbuşirii, iar într-un imperiu al suferinţei, 
sensul vieţii dispare, iar, odată cu acesta, dispar şi ,,visurile” 
de creaţie: „O toamnă care întirzie / Pe-un istovit şi trist 
izvor, / De-asupra-i frunzele pustie — / A mele visuri care 
mor. // Viata-mi pare-o nebunie / Sfirsita făr-a fi-nceput” 
(O., I, 212). 

Ca semn poetic de gradul al doilea, mai ales în cadrul 
unor personificări, termenul apă/ape, de obicei însoţit de un 

epitet, construieste imagini preponderent cinetice, auditive sau 
vizuale, ori participä la crearea unor adevärate sinteze ima- 
gistice, implicind sinestezii de mare sugestibilitate. 

Cele mai numeroase, dar si cele mai bogate sub aspectul 
semantismului poetic, sint constelatiile de imagini auditive, in 
consens cu afirmaţiile exegezei eminesciene (Ioana Em. 
Petrescu, de exemplu"), care a remarcat predilectia lui 
Eminescu pentru poezia-cint(ec) şi pentru cosmosul muzica- 
lizat. Între acestea, două sînt direcţiile principale ale dezvol- 
tărilor semantico-metaforice şi simbolice. Una dintre aceste 
direcții este reprezentată, ca şi în cazul cuvîntului izvor, de 
motivul logos physeos, prin care desemnăm limba ființei, sur- 
venind, la Eminescu, în chip de cîntec al ființei cu precădere, 
varianta apollinicä, dar şi ca plins al ființei, varianta 
dionisiacă (şi panteist-creştină). Cea de-a doua direcţie de 
semantizare metaforico-simbolică a termenului apă este dată 
de caracterul preponderent animist al metaforelor implicate în 
contextul unor personificări, dominant fiind aici motivul 
anima mundi. 

Ca şi izvorul, apa ilustrează motivul anima mundi, pre- 
zent în mai toate idilele eminesciene, ilustrînd identificarea, 
fără rest, am putea spune, dintre inima îndrăgostită şi „inima 
naturii” sau inima (blagiană) a lucrurilor: „De murmur duios 
de ape / Ea trezită-atunci tresare, / Vede-un tînăr, ce alături / 
Pe-un cal negru stă cälare”(O., I, 66). Nu de puţine ori 
sonoritatea apei traducind /imba/cîntecul ființei dobindeste 
putere psihoinductoare, favorizind reveria erotică, magia 
naturii amestecindu-se pînă la indistinctie cu magia erotică, 
care, astfel, se amplifică pina la proporții cosmice: „Să plutim 
cuprinși de farmec / Sub lumina blindei lune — / Vintu-n trestii 
lin foşnească, | Unduioasa apă sune!” (O., I, 74); „Să sărim 
în luntrea mică, / Inginati de glas de ape, / Şi să scap din 
mină cirma / Şi lopetile să-mi scape” (ibidem). Magnetismul 
sonor al curgerii apei (apelor) are efect hipnotic asupra omului 
şi putere magică asupra elementelor naturii: „Din izvoare şi 
din girle / Apa sună somnoroasă; / Unde soarele pătrunde / 


37 Cf. Ioana Em. Petrescu, op. cit., p. 37. 

Printre ramuri a ei unde, / Ea in valuri sperioase / Se asvirle” 
(O., I, 121); „Vorbesc încet... ca-n somn... si vorba sună | ... / 
...ca murmurul cel vrăjit de ape” (O., IV, 214). Nu de puţine 
ori forța magică a sunetului apei se amplifică prin magia 
luminii misterioase a lunii, sporind magia naturală: „Cind 
mindra mea doarme în păru-i bălai, / Cînd stelele tremur şi 
apele sună, / Răsai, / Lumină de lună!” (O., IV, 542). Alteori, 
„cîntarea” apelor se încarcă cu atributul sacralitati prin 
asocierea, în planul expresiei, cu epitetul metaforic blinda, 
evocînd puterea deopotrivă sfintitoare şi magică a apelor: 
„Acuma se-nchid a serei gene, / Apele devin sure... şi-n 
blinda lor cîntare / Dispar ca sarcofage insulele in mare” (O., 
IV, 307). 

Contraparte a cintecului plenitudinar al fiintei, plinsul 
apelor este ipostaza dionisiacă a motivului logos physeos, 
reprezentînd, credem, echivalentul poetic eminescian al 
„Suspinului creaţiei” (termen consacrat de limbajul vechilor 
Psaltiri). Plasat în contiguitatea durerii morții (sau a pierderii 
iubirii) unei ființe dragi, plinsul apei semnifică contaminarea 
întregului univers de durerea umană: ,,Vormintul să ni-l sape 
la margine de riu, / Ne pună-n încăperea aceluiaşi sicriu; / 
De-a pururea aproape vei fi de sînul meu... / Mereu va plinge 
apa, noi vom dormi mereu” (O., I, 129); „Adio, căci deja / Pe 
noapte stele cresc. / Dar tu nu tremura / Căci te iubesc. // 
Rămii in dulce-alin / Lîngă isvorul alb, / Cînd lunal-i] în senin 
/ Cu chipul alb. // Cînd ape pling încet, / Plesnind din prund 
in prund.” ( O., IV, 495). 

În unele cazuri, plinsul apei pare să reverbereze, în 
timp, pînă la originile fiinţei. Sensul simbolic al izvoririi este 
atunci legat direct de cosmogeneză, povestea de dragoste miti- 
zată fiind, la Eminescu, după cum s-a spus adesea, prilej de 
cosmogonie, început al lumii. Plînsul germinativ al ființei are 
putere de fascinatie asupra întregii firi, fiind în perfectă con- 
sonanta cu sufletul fermecat al îndrăgostitului care îşi aşteaptă 
perechea: „Sara pe deal buciumul sună cu jale, | Turmele-l 
urc”, stelele scapără-n cale, / Apele pling clar izvorînd in 
fintine; / Sub un salcim, dragă, m-astepti tu pe mine” (O., I, 
231, cf. şi O., IV, 100). 

Dar plinsul apelor este si simbol al entropiei ele- 
mentelor, la care se ajunge prin proiectie apocalipticä ori prin 
magie întunecată: „Îmi pare că e vară, că noaptea-i dulce 
brună, / Că lanuri undoiază, că apele lin pling, / Că nourii îi 
sparge-o armonioasă lună, / Că stelele din ceruri se scutură şi 
ning” (O., IV, 83); „Este daina cea nebună / Care cinta 
noaptea-n cring, / Pe cind stelele se sting, / Pe cînd 
frunzele-abia sună, / Pe cînd apele-abia pling” (O., IV, 458). 

Pe de altă parte, motivul plinsului apei (traducînd în 
termeni specifici eminescieni plinsul ființei, semnificînd 
suferința, cu atît mai tragică cu cît este închisă în propria sa 
imanenta*’, precum în versul: „De plinge Demiurgos doar el 
şi-aude plinsul”) tine de o codificare poetico-retoricä de mare 
circulație în romantism, pe care poetul o interoghează, sus- 
pectînd-o, nu în privința efectului poetic, ci sub aspectul 
adevărului ei: „Să descriu nopți romantice?- Avulsul / Ce 
apele plingind le-aruncă — adorm / Chiar îngerii — si în azur 
muiete / Curg stele de-aur dulci si-mprastiete?” (O., IV, 203). 

De o mare forță poetică sînt imaginile cinetice dez- 
voltate pe seama cuvîntului apă, implicat ca termen metaforic 
nuclear sau secundar, mai ales la forma de plural. În aceste 
contexte, Eminescu pare a se apropia, la nivelul intuitiei 
poetice şi al principiilor poeticii sale, de idealul poeticii 
aristotelice, care definea mimesis-ul în termenii a ceea ce Paul 
Ricceur® consideră a fi mimesis physeos. Natura înţeleasă ca 
physis este dinamism creator, creativitate pura, miscarea in 
sine si pentru sine a materiei, a substantei lumii, entelehie. In 
consonanta cu principiile acestei auguste poetici şi cu propria 
sa sensibilitate poetică, Eminescu construieşte multiple ima- 
gini poetice în care centrală este ideea cineticii universale, 
redată prin imaginea apelor în mişcare, dominante fiind aici 
viziunea dionisiacă asupra existenței şi un inerent patos 
existențial. 


38 Un cosmos, ce ascunde în sine plînsul demiurgului ce l-a creat, 
nu poate fi el însuşi decît plîngere.” (Ion Negoitescu, op. cit., p. 103). 

3 Cf. Paul Ricœur, Metafora vie, traducere si Cuvint înainte de Irina 
Mavrodin, Bucureşti, Editura Univers, 1984, p. 75. 

In cadrul unei metafore plasticizante de o mare 
percutanta vizuală şi cinetică, imaginea „cercurilor fulgerinde” 
evocă apele hiperbolizate ale mării: „Pe maluri zdrumicate de 
aiurirea mării / Cezaru-ncă veghează la trunchiul cel plecat / 
Al salciei pletoase — şi-ntinse-a apei arii / În cercuri 
fulgerînde se pleacă lin suflarii / A zefirului nopții şi sună 
cadentat” (O., I, 63); „Simţii atunci puternic cum lumea 
toata-n mine / Se mişcă, cum se-doaie a mării ape-ntregi | 
Şi-n fruntea mea, oglindă a lumilor senine” (O., IV, 506). 
De o mare forță poetică este imaginea virtejului de apă in 
metafora din versurile: „Vezi izvoare zdrumicate peste pietre 
licurind /.../ Ele sar în bulgări fluizi peste prundul din 
răstoace, / În cuibar rotind de ape, peste care luna zace.” 
(Călin. File din poveste). 

Mişcarea turbionară a apei este, în unele contexte 
mito-poetice, efectul direct al unui ritual magic, cu implicită 
finalitate erotică: „Ca să vad-un chip, se uită / Cum aleargă 
apa-n cercuri, / Căci vrăjit de mult e lacul / De-un cuvint al 
Sfintei Miercuri” (O., I, 72). Alteori, ritualul magic (tinind, de 
această dată, de sfera magiei majore, în termenii lui Blaga) are 
putere de operativitate cosmică, declansind o adevărată 
apocalipsă: „Prin vint, prin neguri vine — şi nourii s-astern, / 
Fug fulgerele-n laturi, lasind-o ca sa treaca [pe logodnica lui 
Arald, n.n.] / Şi luna innegreste si ceru-ncet se pleacă / Si 
apele cu spaimă fug în pămînt şi seacă — / Părea că-n somn 
un înger ar trece prin infern” (O., I, 95). Metafora semnalată 
este una dintre cele mai puternice metafore eshatologice 
eminesciene, de o forță plastică şi poetică măcar asemănătoare 
cu cunoscuta metaforă din versul „Timpul mort şi-ntinde 
trupul şi devine veşnicie”. 

În spaţiul creat de personificare, mişcarea undelor izvo- 
rului simbolizează mişcarea universală şi eternă a naturii, în 
opoziție cu omul limitat în toate mişcările lui, în timp şi 
spaţiu, ca ființă pe care o defineşte experiența finitudinii: „Ce 
cauţi unde bate luna / Pe-un alb izvor tremurător // În cea 
oglindă mişcătoare / Vrei să priveşti un straniu joc, / O apă 
vecinic călătoare / Sub ochiul tău rămas pe loc? (O., 1, 228); 
Si pe oglinda mişcătoare / Stau de privesc un straniu joc: / E 

apa pururi călătoare / Pe chipu-mi ce ramine-n loc” (O., IV, 
428). 

Imaginile plastice ale apei (apelor) nu au un grad de 
poeticitate deosebită, cu excepţia situațiilor în care există o si- 
nergie a imaginilor, orientată spre veritabile sinestezii poetice 
(vezi infra), dar ele susţin, în general, o viziune apollinica 
asupra realului. 

Imaginile vizuale ale apei dobîndesc o funcție hipna- 
gogică, mai ales cînd sînt asociate cu o stare de pace, cu un 
ideal de armonie sau cu nevoia de pacificare, precum în 
tablourile idilice ale unei naturi alunecind în somn: „Trece 
lebăda pe ape / Între trestii să se culce — / Fie-ti îngerii 
aproape, / Somnul dulce!” (O., I, 207). 

Un grad mai mare de complexitate dobîndesc sintezele 
de imagini auditive, dinamice şi plastice, în contextul unor 
personificări evocînd dinamismul intrinsec al imaginației 
materiale: „Pe un deal răsare luna, ca o vatră de järatic, / 
Rumenind străvechii codri şi castelul singuratic / S-ale 
rîurilor ape, ce sclipesc fugind în ropot — / De departe-n văi 
coboară tinguiosul glas de clopot” (O., I, 76); „Sură-i sara 
cea de toamnă; de pe lacuri apa sură / Înfunda mişcarea-i 
creata între stuf la iezătură; / lar pădurea lin suspină si prin 
frunzele uscate / Rinduri, rînduri trece-un freamăt, ce le 
scutură pe toate” (ibidem, 83); „Pe jos e un covor / Tesut cu 
mii tinere flori. / Vad apa ce tremură lin / Cum vîntul 
o-ncruntă-n suspin” ( O., IV, 3). De la dinamismul inerent 
firii la natura naturans nu este decît un pas. Natura naturans 
traduce, nu de puţine ori la Eminescu, viziunea animistă popu- 
lară şi romantică în acelaşi timp, creînd cadrul pentru o 
mitologizare a naturii“ (si de resacralizare a acesteia prin forţa 
fanteziei poetice): „Codrii se înfiorează de atita frumuseţe, / 
Apele-ncretesc în tremur străveziile lor fete” (O., I, 144) ori, 
direct şi aproape explicit, spaţiul potrivit unei mitogeneze: 
„Sau visind cu doina tristă a voinicului de munte, / Visul 
apelor adince şi a stincelor cărunte, / Visul selbelor bătrine 
de pe umerii de deal” (O., I, 35); „Îi pare că prin aer în 


“° Cf. Ioana Em. Petrescu, op. cit., p. 41 ş.u. 

noaptea instelata, / Calcind pe virf de codri, pe-a apelor 
mariri, / Trecea cu barba alba — pe fruntea-ntunecata / 
Cununa cea de paie îi atirna uscată — / Moşneagul rege Lear” 
(O., I, 63). Frumusețea este liantul noului mit al naturii şi 
chiar limbajul ei, de unde funcţia cathartică (şi mistagogică) 
pe care o dobîndesc unele ,,peisaje” poetice eminesciene: 
„Pe-al codrilor verde, prin bolțile dese, / Prin mreje de frunze 
seninul se țese; / Si apele mişcă în păture plane — / În funduri 
visează a lumei icoane” (O., IV, 328), iar aceasta se întîmplă 
cu precădere cînd vraja frumuseţii se amestecă cu vraja iubirii: 
„Pe codri-nfioară a ei frumuseţe / Şi apele fulger cu undele 
crete; / Se pare că-nvie a basmelor vremuri, / Căci lumea-i 
cuprinsă de-un dulce cutremur” (ibidem, 329). O derivație a 
paginei mistagogii a naturii eminescianizate (sau poate o con- 
firmare a ei) o reprezintă varianta germanizată şi romantica a 
clasicului motiv logos physeos, respectiv, limba naturii (die 
Natursprache), la care se oprea şi un mistic german de talia lui 
Jakob Böhme în Mysterium Magnum." Această limbă a firii 
devine, la Eminescu, „sfinta limbă a naturii” (,,Pierduta e-a 
naturii sfîntă limbă”), la care nu au acces decît cei iniţiaţi. Se 
profilează, aici, în contextul în care toată firea vorbeşte, 
comunică, invitînd la înțelegere şi dialog, un domeniu pentru 
o veritabilă hermeneutică a Firii (Fiintei), ce se cere inter- 
pretată (,,tilcuita”): „Mama-i ştia atitea poveşti, pe cite fuse / 
Torsese în viata... deci ea l-au învăţat / Să tilcuiască semne 
ş-a păsărilor spuse / Si murmura cuminte a rîului curat. / În 
curgerea de ape, pe-a frunzelor sunare, | În dulce-nmiitul al 
paserilor grai” (O., IV, 319). Ştiu să interpreteze limba firii 
cei care cunosc poveştile (,,Mama-i ştia atitea poveşti”), depo- 
zitare ale imaginarului colectiv, anistoric. 

La plural, termenul apă, de obicei în sintagmă cu 
diverse determinări, participă la constituirea unor imagini 
hiperbolice, evocînd imensitatea întinderilor de apă, imagini 
de factură barocă (apreciere mai veche a lui Edgar Papu”) ori 
îndatorate romantismului pletoric, specific poeziilor de tine- 


11 Cf. Umberto Eco, În căutarea limbii perfecte, traducere de Dragos 
Cojocaru, Iasi, Editura Polirom, 2002, p. 148. 
“2 Apud Elena Tacciu, op. cit., p. 124. 

rete ale poetului: „N-oi uita vreodată, dulce Bucovină, / 
Geniu-fi romantic, munţii în lumină, / Vaile în flori, / Riuri 
resăltinde printre stince nante | Apele lucinde-n dalbe 
diamante / Peste cîmpii-n zori” (O., I, 9). Barochismul ima- 
gistic dobindeste un plus de pertinentä în spaţiile create de 
fabulos şi fantastic, cînd puterea de coagulare a imaginarului 
eminescian se impune (şi se expune) în proiecții poetice de o 
expresivitate unică, precum imaginea cavalcadei: „Fi zboar’ o 
vijelie, trec ape far’ de vad, / Naintea lor se-nalta puternic 
vechii munţi, / Ei trec in rapejune de rîuri fără punți” (O., I, 
98). În proiecţiile unei lumi mitice, apele îşi asociază atributul 
sacralitatii: „Oraşul pe ape-i al zeilor nordici, / Cu strade de 
temple, cu dome si portici” (O., IV, 330); „Răsare luna, ‘mi 
bate drept in fata: / Un rai din basme văd printre pleoape, / 
Pe cimpi un văl de argintie ceaţă, / Sclipiri pe cer, väpae peste 
ape” (O., IV, 354). În acelaşi cadru mitic ar trebui situată, 
credem, metafora „puterea peste ape”, exprimînd suvera- 
nitatea asupra unui teritoriu: „De azi al vostru rege cu drag va 
să îngroape / Domnia-i peste plaiuri, puterea-i peste ape ” 
(O., IV, 419). 

Insotit de epitete precum intinse, adince, eterne etc., 
apa semnifica, in chip direct, multimea nedefinita a apelor ori- 
ginare, apele primordiale. În mod indirect, evocarea recurentă 
a apelor primordiale trădează dorinţa poetului de a se reintegra 
(după moarte) în armonia originară. Cînd în context apare 
personificarea durerea apelor, termenul apă devine nucleul 
metaforei plinsului fiinţei — ipostaza dionisiacă (şi creştină) a 
panteistului „cîntec al ființei”: „Să-mi fie somnul lin / Si 
codrul aproape, / Luceasc-un cer senin / Pe-ntinsele ape, [| 
Care-n dureri adinci / Se-nalta la maluri, / S-ar atirna de 
stinci / Cu braţe de valuri” (O., I, 219, cf. 216). De altfel, aici 
se intilneste, ca în atîtea elegii şi idile eminesciene, întreaga 
constelație simbolico-poetică figurind natura tipică pentru 
imaginarul poetic eminescian, deductibil şi descriptibil prin 
termenii centrali ai sintezelor imagistico-metaforice, precum: 
apă (eventual, izvoare, lac, mare etc.), codru (sau pădure), 
cer, lună, stele, nori etc., toţi termeni ai unei naturi esentiali- 
zate: „Să-mi fie somnul lin / Şi codrul pe aproape, / Lucească 

cer senin / Eternelor ape, / Care din vai adinci / Se-nalta la 
maluri / Cu braţe de valuri / S-ar atirna de stinci” (O., 1, 221); 
„Să am un cer senin / Pe-adincile ape” (O., I, 223). Aceiasi 
termeni ai unei naturi esentializate, cu mari reverberatii sim- 
bolice in intregul imaginar poetic eminescian, se intilnesc in 
cadrul unei hiperbole figurind cadrul mitic al Egiptului: „Ale 
piramidei visuri, ale Nilului reci unde, / Ale trestiilor sunet ce 
sub luna ce pătrunde / Par a fi snopuri gigantici de lungi 
sulițe de-argint, / Toat-a apei, a pustiei şi a nopții măreție | 
Se unesc să-mbrace mîndru veche-acea împărăție, / Să învie 
în deserturi şir de visuri ce te mint” (O., I, 44, cf. şi O., IV, 
113). 

O metaforă superbă a măsurării timpului prin ritmica 
izvoarelor, originînd deopotrivă spațiu şi timp, mit şi gîndire, 
conţine şi secvenţa cosmogonică din versurile din acelaşi 
poem, în care percepția începutului de lume e în sens 
întregitor întemeiată pe sinestezia simţurilor (auditiv, vizual şi 
tactil): „Astfel miile de secoli cu vieți, gindiri o mie, / Ador- 
mite şi batrine s-adincesc in vecinicie / Și în urmă din isvoare 
timpi racori şi clari răsar” (O., IV, 133). 

Un reflex al apelor originare il constituie apa redusa la 
natura ei de element si stihie, materie indispensabila in ritualul 
de magie pagina de dimensiuni fabuloase: „Sfihii a lumii 
patru, supuse lui Arald, / Sträbateti voi pămîntul şi a lui 
măruntaie, / Faceţi din piatră aur şi din îngheţ văpaie, / 
Să-nchege apa-n singe, din pietre foc să saie, / Dar inima-i 
fecioară hräniti cu singe cald” (O., I, 94). Natura transfigurata 
prin magie generează viziuni ale unei frumuseti orbitoare: „O 
rază te-nalta, un cîntec te duce / Cu braţele albe pe piept puse 
cruce, / Cînd torsul s-aude l-al vrăjilor caier / Argint e pe ape 
şi aur în aer” (O., I, 37). Metafora plasticizantă din acest 
context se autodepăşeşte în conotatiile simbolice ale naturii 
regale (argint, aur) a elementelor (apă, aer), transsubstantiate 
si (auto)revelate pe calea alchimiei desävîrsite a imaginaţiei 
poetice. 

Materie asupra căreia se exercită efectele acţiunii ma- 
gice şi loc al dezvăluirii unor asemenea puteri („Prin păru-i de 
aur, coroană / Cu colțuri în fulger şi jar, / Ea apele-n cale-i 

aplană / Şi-n doaie bătrinul stejar”, O., IV, 99), apa este, din 
perspectiva mythos-ului romantic, locul de obirsie şi chiar 
sălaş pentru zeitățile şi fiinţele fabuloase, loc sacru şi materie 
sacră: „Dară una-i fiica mării ca o lacrimă de aur. / Păru-i 
curge la călciie ca un lung şi scump tezaur: / E a stelelor 
regină, e al nopții meteor. / Ades albă dintre valuri de-a înot 
marea despică /... / Valurile-n cint salută sîntul apelor odor” 
(O., IV, 143). Materie sacra, apa este şi cadrul propice surve- 
nirii epifaniilor. Pe această linie mitico-simbolică se situează 
metafora „desfacerii apelor”, care trimite la imaginea biblică a 
despărțirii miraculoase a apelor: „Prin a valurilor vaet, prin a 
norilor strigare, / Deschidea portale-albastre mindra si 
bätrina mare. / Desfăcu apele-n două Dumnezeilor călări” 
(O., IV, 144). 

Termenul ape, de obicei insotit de epitete sugestive 
(line, diafane etc.), desemnează, prin mijlocirea metonimiei, 
“luciul”, “oglinda apei”, “suprafața intinderilor de ape’: 
„Neguri albe, strălucite / Naşte luna argintie, / Ea le scoate 
peste ape, / Le întinde pe cîmpie” (O., I, 72); „Luceşte luna 
printre mii de stele, / Suspină vintu-n frunzele de fag, / Se 
clatin codri mingiiati de vint — / Lumini pe ape, neguri pe 
pămînt” (O., IV, 375); „Apunerea cerească părea de roze 
ninsă, / Ca pisla păreau albe dumbravele sub dinsa, / lar mări 
şi lacuri, ape sclipesc ca şi oglinzi” (O., IV, 537). Putem 
vorbi, în aceste cazuri, despre funcţia explicită de oglindă pe 
care o îndeplinesc imaginile apelor, cu precizarea că utilizarea 
lor cu acest sens funcţional se deschide spre metapoetică, 
oferind date de poetica reflectării. Aşa se întîmplă în evocarea 
cadrului fabulos al poveştii de iubire, în care apele reprezintă 
spaţiul predilect pentru epifaniile iubitei, ademenitoare şi 
potential periculoase în acelaşi timp: „Jar pescarul trece-n 
luntre / Şi în ape vecinic cata — / Fundul mării, fundul mării / 
Ah! De mult un chip i-arată” (O., IV, 246). În contextul unor 
excepționale imagini ale reflectării stelelor în oglinzile apelor, 
se schiteaza veritabile secvenţe de cosmogeneza: „Pe oglinzile 
marete ale stelelor icoane / Umede se nasc în fundu-i printre 
ape diafane, / Cit uitindu-te în fluviu pari a te uita in ceriu” 
(O., IV, 126); „Natura doarme dusă, tăriile in pace. / Din 

limpedea ‘naltime pe-alocuri se disface / O stea, apoi iar una; 
pe ape diafane / Îşi limpezesc în tremur pe rind a lor icoane” 
(O., IV, 408). 

Cind contextul este cel al unei naturi eminesciene 
esentializate (din care nu lipsesc motivele romantice cunos- 
cute: noapte, luna, lac), imaginea apelor (aici, undele lacului) 
în lumina lunii apare exploatată sub aspectul stralucirii, în 
deplină consonantä cu feeria visului de iubire, dar şi sub 
aspectul reflectării, al oglindirii unor elemente (şi a omului) în 
alte elemente: „Numai luna printre ceaţă / Varsă apelor 
văpaie, / Si te află strinsa-n brata / Dulce dragoste bălaie” 
(O., I, 210); „În al umbrei întuneric / Te asamăn unui print, | 
Ce se uit-adinc in ape / Cu ochi negri şi cuminţi. // Eu te vad 
răpit de farmec / Cum ingini cu glas domol / În a apei stră- 
lucire / Intinzind piciorul gol” (O, rămii...). Alteori, imaginea 
plastică a apei (sensul cuvîntului luat în sine este denotativ) 
contribuie la crearea unui tablou funerar magnific, într-o 
secvență poetică de rezonanță muzicală wagneriana: ,,Codrul 
pare tot mai mare, parcă vine mai aproape / Dimpreună cu al 
lunei disc, stapinitor de ape. / Iara tei cu umbra lată şi cu flori 
pinä-n pămînt / Înspre apa-ntunecată lin se scutură de vînt” 
(O., I, 154); „Se leagăn” visătorii copaci de chiparos / Cu 
frunza lor cea neagră uitindu-se în jos / În ape.” (O., IV, 306). 

Sensul dominant de “oglindă a apei”, pe care se reflectă 
imaginile unor lucruri, se intilneste şi în contextele poetice in 
care termenul apă apare la singular, de obicei însoţit de deter- 
minări indicînd obiectul reflectat: „Stă castelul singuratic, 
oglindindu-se în lacuri, / lar în fundul apei clare doarme 
umbra lui de veacuri” (O., I, 152); „O stea din cer albastru / 
Trecu a ei icoană / Din fata apei plană / În fundul diafan” (O., 
IV, 317, cf. şi ibidem, 94). Dar şi aici imaginația materială îşi 
prelungeşte semnificaţiile în imaginația dinamică a mitului, 
depozit şi garant al arhetipurilor. Umbra (castelului, a stelei) 
îngropată în apă ilustrează trecerea greu sesizabilă de la 
percepţia senzorială (imaginea formată pe luciul apei) la per- 
ceptia eidetică, o percepţie conceptiva, cu putere de transfor- 
mare a vederii în viziune, trecînd printr-o veritabilă epoche. 
Umbra (castelului) care „doarme de veacuri” în „fundul apei” 

reprezinta proiectia arhetipalä, mitico-poetica, a imaginarului 
însuşi, o metaforă a acestuia: in latentä, atîta vreme cit nu este 
performat de un ochi capabil să treacă de la simpla percepţie 
la viziune. 

În construcția unei prosopopei, izvorul, contînd ca 
personaj (actant) în povestea de iubire, pare a deţine, pe lîngă 
funcţia contemplativ-narcisicä şi magico-erotică, o funcție de 
purificare, similară unei operaţii de esentializare, oglinda apei 
de izvor survenind, barbian, ca un ,,mintuit azur”: „Se în- 
treabă trist izvorul: / «Unde mi-i crăiasa oare? / Părul moale 
despletindu-si, / Fata-n apa mea privindu-şi»” (Freamät de 
codru). 

În diverse structuri, sensurile de “suprafaţă”, “oglindă”, 
‘luciu al apei”, vizează substantialitatea materiei desemnate, 
iar nu plasticitatea imaginii acesteia: „Cum nu-s vintul ce 
aleargă / Pe oglinda largă, / Luciul apei de-l încruntă / Cu 
unda măruntă” (O., IV, 24); „Din insule bogate sfişiind apa 
iese / O luntre cu vintrele ce spinzura sumese (O., IV, 306, cf. 
gi ibidem, 169, 321). Un rol important in precizarea sensurilor 
îl joacă verbul predicat (a sfisia, a spinteca, a tăia etc.). La fel 
se întîmplă şi în contextele imaginilor luxuriante ale apei, 
exploatate sub dublu aspect, material (substanţial) şi plastic, în 
metafore sugerînd noblețea şi măreţia unei naturi elementare 
şi paradisiace, precum aceea din raiul dacic: „Repede luntrea 
aleargă spintecînd argintul apei, / Culcată pe jumătate, 
Dochia visa, frumoasă” (O., IV, 127); „Luntrea cea de lebezi 
trasă mai departe, mai departe, / Fuge pe-albele oglinde ale 
apei ce se-mparte / Sub a luntrei plisc de cedru în lungi 
brazde de argint” (ibidem, 128). 


Utilizarea retorică a imagisticii şi simbolisticii apelor şi 
a izvorului ocupă un spațiu mult mai restrîns în economia 
limbajului poetic eminescian, dar, evident, nu avea cum să 
lipsească, atîta timp cît marile sensuri dezvoltate de sim- 
bolurile aferente sînt de circulaţie universală, iar limbajul 
oricărui mare poet este şi limbajul culturii lui. Dacă, pînă aici, 
am urmărit viața imaginii, implicînd ceea ce s-ar putea numi 
un ,,Sitz im Leben” a imaginației materiale şi dinamice (insem- 
nînd, într-o traducere adaptată, articularea lingvistico-poetică 

a acestui complicat proces al imaginaţiei), in secvențele care 
urmează, consacrate retoricii imaginii, sînt de remarcat prin- 
cipiile unui mod poetic ce ar putea fi redat de expresia 
pandant ,,Sitz im Wort’, respectiv, o transpunere în tiparele 
limbii române a unui repertoriu universal de sensuri. 

În mai toate sistemele de simboluri ale lumii, izvorul 
este simbolul obirsiei sacre şi, prin extensie, simbol al 
sacralitatii oricărei geneze, hierofanie absolută, prin care atît 
simbolizantul cît şi simbolizatul sunt domenii ale sacrului 
demn de venerație. Simbolistica universală implicată in seman- 
tica eminesciană a acestor două cuvinte-cheie ale imaginarului 
acvatic este imediat evidentă. Simbol al genezei sacre, izvorul 
evocă, în acelaşi timp, caracterul misterios al oricărei naşteri 
şi forma de prezentificare a acestui mister. 

Cu această învestitură, termenul izvor participă la con- 
structia unor metafore absolute, ontologice, desemnînd cauza 
finală a creării Universului: „O, cere-mi, Doamne, orice pret, / 
Dar dă-mi o altă soarte, / Căci tu izvor eşti de vieţi / Si 
dătător de moarte.” (O., I, 177). Pe aceeaşi coordonată se 
înscrie construcția metaforică avînd drept designat metaforic 
persoana mîntuitoare a lui lisus Hristos, (poezia se cheamă 
Învierea), dezvoltînd o conotaţie religioasă mai puternică şi 
fiind în relaţie cu un verb desemnînd o acţiune concretă, care 
sporeşte potenţialul metaforic al construcției din care termenul 
izvor face parte: „O muzică adincă şi plină de blindete / 
Pătrunde tinguioasä puternicile bolți: / «Pieirea, Doamne 
Sfinte, căzu în orice colț, / Inveninind pre însuşi izvorul de 
viete»” (O., IV, 358). Metafora indică proporțiile apocaliptice 
ale pătrunderii şi extinderii răului (a morţii) în lume odată cu 
afectarea originii originilor reprezentată, aici, de Dumnezeul 
creator al vieţii, de lisus Hristos însuşi. În contextul schim- 
bării paradigmei metafizico-religioase a reprezentării originii 
lumii cu paradigma filosofiei budiste şi schopenhaueriene, 
metafora esenţialistă sau ontologică apare in alti termeni, 
sensul raminind acelaşi, de origine primă a lucrurilor: „Moarte 
şi viata, foae’n două fete: / Căci moartea e isvorul de viete, / 
Iar viata este riul, ce se’nfunda / În regiunea nepătrunsei 
cete.” (O., IV, 217). 

O metaforă implicînd reflexe ale teologiei creştine este 
aceea a evocării Dumnezeului ziditor al lumii drept principală 
sursă de izbăvire a omului de existența împovărată de răul 
ontologic: „El singur zeu stătut-a nainte de-a fi zeii / Si din 
noian de ape puteri au dat scinteii, / El zeilor dă suflet şi lumii 
fericire, / El este-al omenirii izvor de mintuire.” (O., I, 115). 

Metafore absolute ar putea fi considerate şi cele de fac- 
tură cosmologică, vizînd calitatea lui Hyperion (factor divin, 
dacă nu divinitate el însuşi) de principiu declanşator al 
genezei lumii, vizată metaforic prin naşterea stelelor: ,,Plutind 
pe-a chaosului văi / Adinc isvor de stele” (O., II, 410), sau 
prin apariția timpului: „Hyperion, izvor de vremi / Si-ntregitor 
de spaţiu” (ibidem). 

Metafora izvor de viata apare şi în registrul evocării 
figurii voievodale a lui Ştefan cel Mare, cu o evidentă încăr- 
cătură mitică şi sacră, demnă de a fi obiectul unei autentice şi 
sacralizante imitatio, cu putere de veşnică revigorare şi rege- 
nerare: „Și duceti pruncul vostru la Putna-a-l închina. // lar tu 
junime verde, la ist izvor de viata / Cu unde de virtute ce-i a 
marirei loc: Învaţă-a iubi tara, a o iubi învaţă / Şi-n el inimă, 
suflet cäleste-ti ca-ntr-un foc.” (O., IV, 56). 

Cînd izvorul vieţii apare circumscris eului poetic, 
metafora dezvoltă alte semnificaţii, în mare măsură datorate 
celorlalți termeni cu care se contextualizează, respectiv ver- 
belor a curge şi a uita: „V-aţi dus cu anii, ducu-vă dorul, / 
Precum cu toamna frunzele trec; | Buza mi-e rece, sufletul 
sec, / Viaţa mea curge uitînd izvorul” (O., I, 26). Sensul do- 
minant al metaforei de mai sus vizează estomparea, poate 
chiar pierderea rațiunii de a trăi. Ratarea existenţei survine ca 
urmare a pierderii legăturii cu izvorul, semnificînd originea 
absolută, energia plenară, rațiunea primă a vieţii. 

Integrat, de obicei, în diferite construcții metaforico-sim- 
bolice ori în sintagmă cu un epitet descriptiv, ornant ori 
metaforico-simbolic (cu implicaţii mitice şi mitizante), ter- 
menul apă, la plural ca şi la singular, semnifică apele sacre ale 
începutului de lume, oceanul primordial, materia germinală, în 
contextul mai larg al cosmogoniilor eminesciene cunoscute: 
El Singur zeu stätut-a nainte de-a fi zeii / Si din noian de ape 

puteri au dat scinteii, / El zeilor da suflet si lumii fericire, / El 
este-al omenirii izvor de mintuire.” (Rugăciunea unui dac); 
„Fu prăpastie? Genune? Fu noian întins de apa? / N-a fost 
lume priceputa şi nici minte s-o priceapă, / Căci era un 
întuneric ca o mare far’ o rază, / Dar nici de văzut nu fuse si 
nici ochi care s-o vază.” (O., I, 132). 

Sensul de ‘ape primordiale”, ape cu virtuţi cosmoge- 
nezice, se dezvoltă şi în contextul binecunoscut al uneia dintre 
cele două proiecţii mitice ale întruchipărilor Luceafărului: „Ca 
în cămara ta sa vin, / Să te privesc de-aproape, / Am coborit 
cu-al meu senin / Si m-am născut din ape.” (O., I, 170); „El 
asculta tremurător, /Se aprindea mai tare / Şi s-arunca ful- 
gerător, / Se cufunda in mare; // Si apa unde-au fost căzut | 
În cercuri se roteşte, / Si din adînc necunoscut / Un mindru 
tînăr creşte” (ibidem). Tot aici s-ar putea situa sintagma ape 
oceanice, parte a unei hiperbole cu conotaţii orfice, semanti- 
zînd naşterea cîntecului lui Orfeu din cîntecul ființei (lumii) 
dintîi, descendența directă a cîntecului orfic (logos poetikos), 
cu evidentă funcţie instaurativa (şi abia în al doilea rînd resta- 
urativă) din arhetipalul logos physeos: „O, lăsați să moi în 
ape oceanici a mea liră! / Să-mbrac sunetele-i dalbe cu a 
undelor zimbire, / Cu-ale stelelor icoane, cu a cerului azur; / 
Să înalt munţii Greciei, scînteind muiati de soare” (O., IV, 
116). 

O configuraţie simbolică dezvoltînd sugestiile cosmo- 
genezice ale apei o formează termenul apă în contiguitate cu 
termenul izvor ori cu verbele a izvori, a răsări: „Să fie sara-n 
asfintit / Si noaptea să înceapă; / Răsaie luna liniştit / Si 
tremurind din apă; / Şi să împrăştie scintei / Cărărilor din 
cringuri...” (O., IV, 448, cf. şi O., I, 174); „Dar cu adincul 
apei s-adînceşte / În glasul lor (al izvoarelor, n.n.) a sunetului 
scară. / Devine tristă — rinduri-rinduri creşte. // Pin’ ce 
urnindu-se în marea-amară / Ca fluviu mindru, ce-ostenit 
murgeste — / Al tinereţii glas de mult uitară” (O., IV, 247). În 
sintagmă cu un epitet aparent ornant (apă albastră), in 
realitate metaforic, cu evidente sugestii mitice, termenul 
participă la construcţia unui decor magnific, specific marilor 
feerii eminesciene, în care apa dezvoltă virtuţi germinale: „Jar 

prin crenge de-un verde-adinc de jale / Se-oglindă-n apa 
albastra de aur portocale, / Si parca glas de clopot infioreaza 
sara” (O., IV, 306). În context cu epitetul direct evocator al 
sacralitatii (ape sfinte), construcţia metaforică desemnează 
apele sacre ale începutului, ape primordiale şi paradisiace, 
specifice imaginarului poetic eminescian: „Mergi, tu, luntre-a 
vieţii mele, pe-a visării lucii valuri / Pînă unde-n ape sfinte se 
ridică mîndre maluri, / Cu dumbrăvi de laur verde şi cu lunci 
de chiparos, / Unde-n ramurile negre o cîntare-n veci suspină, 
/ Unde sfinţii se preîmblă” (O., IV, 110). 

Aşa cum natura este reprezentată şi intens vizualizată 
prin dinamismul unor imagini avînd virtuţi cosmogenetice, 
fata interioară a omului conţine, sub forma unor reprezentări 
anume selectate, criteriile de evaluare pentru valorile vieţii şi 
ale lumii, în termenii unor construcții metaforice în care ter- 
menul izvor dezvoltă sensul general de “sursă”, ‘obirsie’, 
“matrice originară”. Astfel, metafora izvoarele vieții apare 
valorizată, în imaginarul eminescian, mai curînd în termeni 
negativi, spre deosebire de forma la singular izvorul vieții (v. 
mai sus!), valorizată eminamente în termeni pozitivi. /zvoa- 
rele vieţii, mai ales în forma izvoarele dulci ale vieții, repre- 
zintă mai curînd o sursă de ispitire, cel puţin din unghiul unei 
morale religioase rigoriste, după poet, morală cu un vădit 
caracter antisomatist şi chiar anticosmist: „Spun popii de-o 
vecie unde oricare vină / Găseşte-a ei osinda şi binele 
răsplata — / Și mii timizi de frică şi de-o speranţă vană / Trec 
inselati pe lîngă isvoarăle vieţii.” (O., IV, 61). Împotriva unei 
asemenea viziuni (religioase ori filosofice), care pare să 
ameninte ființa umană în chiar miezul existenţei ei, coincizind 
cu izvorul, obirsia vitalitatii, în schimbul unei prezumtive, căci 
de necrezut (după poet) recompense viitoare, poetul alege, în 
mod recurent, viata cu toate pretinsele ei înşelări: „Răsplată 
prea frumoasă: un giulgiu si patru scinduri. / Ti-e 
îndemină-nuntru, si scapi de multe ginduri, / De gînduri fără 
noimă... Pentru aşa comoară / Treci însetat pe lîngă a vieții 
dulci izvoară... / Si-atunci... atuncea popii vorbit-au foarte 
drept: | Deşertăciuni sunt toate, cînd moartea fi-i în piept.” 
(ibidem, 300). Nu mai înainte de a fi pus în cumpănă opțiunile 

si nu inainte de a se fi convins, in mod aproape schopen- 
hauerian, de omniprezenta răului şi a morții, după cum o arată 
şi interogatiile retorice din versurile in care ideea este reluată: 
„Răsplată prea frumoasă: un giulgiu şi patru scînduri. / De 
cînd văzui aceasta, am stat mereu pe ginduri: / Să-mi stimpar 
lăcomia? Pe lîngă dulci izvoară / Să trec murind de sete 
pentr’o aşa comoară?” (ibidem, 412, cf. 540). 

Dacă metafora izvorul vieții ilustrează în mod revelator 
ideea că viata este ceva care se depăşeşte întotdeauna pe sine, 
o metaforă precum izvoarele gindirii indică deopotrivă dinamis- 
mul continuu al activităţii spirituale, precum şi sacralitatea, 
asociată cu fertilitatea şi perpetua geneză a spiritului. Nu 
numai cosmosul este perceput ca fiind în perpetuă geneză, ci 
şi activitatea noetică paradisiacă, aurorală, metafora izvoarele 
gîndirii evocind plenitudinea unui timp mitizat: „Cind privesc 
zilele de-aur a scripturilor române, | Mă cufund ca într-o 
mare de visări dulci şi senine / Şi în jur parcă-mi colindă 
dulci si mindre primăveri, | Sau văd nopți ce-ntind dea- 
supră-mi oceanele de stele, Zile cu trei sori în frunte, verzi 
dumbravi cu filomele, / Cu izvoare-ale gîndirii şi cu rîuri de 
cîntări.” (O., I, 31). Într-un alt poem, metafora are ca termen 
secund cuvîntul timp: „Timp, căci din izvoru-ti curge a 
istoriei gîndire, / Poţi răspunde la-ntrebarea ce pătrunde-a 
noastră fire, / La enigmele din cari ne simţim a fi compuşi?” 
(O., IV, 148). Aici, metafora izvorul timpului, indicînd 
devenirea, se conjugă cu metafora de extracţie filosofică 
(hegeliană) a istoriei gindire, împreună sugerînd originea şi 
devenirea comună a timpului şi a gîndirii care datează (face) 
istoria. 

Fascinatia pentru tot ceea ce este originar este susținută, 
la Eminescu, şi de metafora izvorului, care ar putea fi consi- 
derată formă eidetică principală (alături de ape, în general, 
dar în mod suplimentar față de orice altă apă, afară de apele 
primordiale) de evocare a fenomenelor originare, după cum 
se poate constata în contextele poetice care conţin ideea 
genezei sacre, căci originare, a poeziei. Aşadar, nu numai la 
Goethe, ci şi la Eminescu, s-ar putea vorbi despre o constantă 
fascinatie a originarului, cu precizarea că atenţia poetului 

roman nu se fixeaza pe formele originare de existentä, ci mai 
degrabă pe procesele originare, pe mişcarea originară, pe 
impulsul originar care le aduce pe toate în şi la fiinţă: „Au nu 
ştiu ei cu toții / Ca dacă vor seca a mea durere / Cu mingiieri 
— atuncea şi izvorul / De cînturi va seca” (O., IV, 104). 
Metafora izvor de cinturi desemnează, poetic, ceea ce s-ar 
putea numi astăzi “sursă de inspirație”, chiar atunci cînd 
termenul al doilea al metaforei este subinteles: „Greşind cu 
tine chiar, iubesc gresala: / S-aduc cu tine mi-este toată fala. 
// Cu tine... Căci eu am trei izvoară / Din care toată mintea 
mi-o culeg” (O., IV, 239). Utilizarea termenului izvor are 
avantajul de a indica, într-o formă care transpune percepția 
eideticä în percepţie senzorială, regenerarea perpetuă pe care o 
implică creația poetică în receptorul ei, mai ales cînd poezia 
este a lui Shakespeare, iar cititorul ei inspirat este Eminescu: 
„Shakespeare! Adesea te gîndesc cu jale, / Prieten bun al 
sufletului meu; / Izvorul plin al cînturilor tale / Îmi sare-n 
gind şi le repet mereu.” (O., IV, 2239). Dar, aşa cum o spune 
şi în poemul Cărţile, cea mai importantă sursă de inspiraţie o 
reprezintă chiar femeia iubită, asemuită voit, printr-o indis- 
tinctie poetică, cu izvorul natural, în aparenţă doar o stranie 
aglutinare a fantasmei iubitei cu decorul acvatic antropomor- 
fizat şi intens erotizat: „Ce soptesti atit de tainic, / Tu, izvor de 
cînturi dulci? / Repezind bălaia undă / Floarea țărmului o 
smulgi // Şi o duci, o duci cu tine, | Vijiind încet pe prund; / 
Ale tale unde floarea / Cine ştii unde-o ascund?” (O., IV, 
256). 

De asemenea, într-o stranie construcție oximoronică, 
termenul izvor intră în relații de contiguitate cu termenii 
(opuşi ca semantism) zvon şi pace, favorizînd apariţia unei 
percepții complexe, bazată pe scurtcircuitarea obisnuintei 
perceptive, precum în haiku-ul japonez: „Cînd totul doarme-n 
zvonul izvorului de pace, / Un ochi e treaz în noapte, o inimă 
nu tace.” (O., IV, 298). Avînd în vedere că zvonul traduce 
sunetul de clopot, iar pacea înseamnă mai ales linistire 
spirituală, depăşirea contradictiilor care sfişie şi scindează 
ființa umană, efectul poetic potentat al complexei structuri 
metaforice se revendică în egală măsură din spiritualizarea 

imaginii sonor-paradoxale (imaginea metonimica a clopotu- 
lui), ca şi din perceptibilitatea spiritualului, conferită de sono- 
ritate, ca şi de plastica imaginii izvorului. La toate acestea se 
adaugă implicita conotaţie de geneză perpetuă pe care o 
implică semantismul cuvîntului izvor. 

Cu acelaşi sens de “geneză perpetuă” este folosit cu- 
vîntul izvor în construcția metaforică dintr-o variantă a poeziei 
Odă (în metru antic), în care faptele unui împărat (Napoleon, 
aici), desemnate metonimic prin ore, sunt veritabile clipe 
faustice, pentru că ele creează istorie, mai precis, repere 
(criterii, norme) de înţelegere şi evaluare a istoriei: ,,Vezi-/ 
atins de umbra gindirilor regii! / Vorba-i să fie o rază-n lume; 
/ Orele lui sunt izvoare la anii istoriei, / Salve-Imperator!” 

În diferite contexte metaforice, termenul izvor este 
utilizat ca termen generic pentru a desemna o sursă fizică de 
generare a luminii materiale şi/sau spirituale. O splendidă 
imagine a strălucirii ochilor entuziasmați conţine sinestezia 
vizualului cu tactilul în sintagma raze umede: „De-umărul 
junilor de razim, sboară, / De raze umede ochi-s izvoare, / 
Ca-n vint se leagănă sveltele poze / Prin par ce flutură cununi 
de roze” (O., IV, 98). 

Cînd apa curgătoare despre al cărei izvor se vorbeşte 
este una învestită cu caracter sacru (reflectat cel mai adesea de 
epitetul sfint) în imaginarul mitologic şi poetic, precum Nilul, 
evocarea poetico-simbolicä dobindeste caracter imnic şi 
apoteotic, într-un segment de veritabil ritual religios, în cauză 
fiind religia naturii, atît de îndrăgită de romantici: ,,/necat de 
vecinici visuri, răsărit din sfinte-izvoara, / Nilul mişc-a lui 
legendă şi oglinda-i galben clară / Către marea liniştită ce 
îneacă a lui dor” (O., I, 43, cf. şi O., IV, 112). Uneori, apar şi 
determinările „taină”, „tainic”, cu dublă motivaţie poetică, 
după noi, întrucît vizează, pe de o parte, enigmatica origine a 
Nilului pentru oamenii secolului al XIX-lea, iar pe de altă 
parte, suprareliefează caracterul numinos al obirsiei: ,,Riul 
sfint ne povesteşte cu-ale undelor lui gure / De-a izvorului 
său taină, despre vremi apuse, sure” (O., I, 44; cf. O., IV, 
113); „Spunea cum din deşerturi, ce nu mai au hotară, / 
Venit-au de la Nilul cu tainice izvoară, / Pe negrele corăbii cu 

mii de mii de gloate, / Stapinul pe Egipet cu-averile lui toate” 
(O., IV, 417). 


În concluzie, demersul de faţă este unul de herme- 
neutică aplicată mai ales, fără să lipsească unele sugestii de 
hermeneutică teoretică, cum ar fi cele prezente în dezbaterea 
din prim-planul lucrării, consacrată relaţiilor dintre ştiinţele 
care studiază şi interpretează imaginea, imaginația şi ima- 
ginarul dezvoltate în spaţiul limbajului poetic. Prin soluțiile 
propuse sau doar schitate, se conturează, credem, şi un ethos 
al interpretării, în directă legătură cu o teorie hermeneutică 
îndeajuns de cuprinzătoare şi de coerentă, care să poată da 
seama de orice posibil conflict al interpretărilor, interpretări 
întotdeauna plurale, cînd este vorba despre poezie şi întot- 
deauna plurale, cînd este vorba despre imagine, imaginaţie şi 
imaginar. 

Dimensiunile relativ reduse ale demonstraţiei, avînd ca 
domeniu de aplicaţie doi termeni-cheie ai imaginarului acvatic 
eminescian (izvor şi apă), ne obligă la prudenţă în formularea 
concluziilor globale ale acestui demers. Concluzii parțiale, în 
schimb, au fost formulate pe parcursul întregii lucrări, de 
obicei, la finalul unor etape ale demonstraţiei. Dintre conclu- 
ziile globale care s-ar putea formula, una ni se pare esenţială, 
întrucît vizează un imperativ de fond al ştiinţelor culturii şi 
literaturii de la începutul secolului XXI: cercetarea inter- şi 
pluridisciplinară a fenomenului literar, mai ales cînd este 
vorba despre creaţia unui autor clasic. Realizarea de facto a 
acestui imperativ presupune atragerea, în planul investigaţiilor 
textuale, a tuturor perspectivelor abilitate de ştiinţele care stu- 
diază fenomenul literar dintr-un unghi sau altul. Consecutivă 
imperativului inter- şi pluridisciplinaritätii este exigenta 
inglobarii de-o maniera satisfacatoare, id est de maxima perti- 
nenta şi productivitate, a tuturor acestor cunoasteri într-un 
demers unitar şi coeziv. O exigentä pe care hermeneutica 
literară, în rînd cu alte discipline cu viziune integratoare, 
precum lingvistica integrală (fundamentată de Eugeniu 
Coşeriu) sau poetica antropologică a culturii (în termenii şi 
viziunea lui Mircea Borcilă), o poate îndeplini cu autoritatea 
unui (alt) organon al ştiinţelor spiritului. 

Résumé 


En partant de l’analyse complexe de deux mots-clé du 
langage poétique d’Eminescu (il s’agit de l’eau, ‘apa’ et de la 
source, ‘izvor’), notre démarche inter- et pluridisciplinaire a 
en vue la poétique sémiotique et stylistique, la poétique de l’eau 
en particulier (une poétique d’inspiration psychanalytique et 
phénoménologique de Gaston Bachelard), l’herméneutique 
des symboles, conduisant à une herméneutique de l’Etre. Le 
but de cette démarche est de démontrer, une fois de plus, que 
la poésie romantique d’Eminescu contient tous les arguments 
d’une ontologie poétique, puisque toutes les images qui 
composent cet univers ont plusieurs fonctions et multiples 
significations. 


Reintegrarea alter-ului în Sărmanul Dionis 


Rodica MARIAN 


Am observat mai demult că la Eminescu se poate pune 
în evidenţă un filon ideatic constant, acela al uitării de sine’, 
precum şi o alteritate nealienantă, numită de mine astfel 
într-un fel reactiv față de cunoscuta dominantă interpretativă a 
prăpastiei dintre eu şi celălalt, extinsă la infern în vorba lui 
Sartre. Înţeleg, deci, alteritatea ca un sentiment al recunoaş- 
terii altora în sine, cu corelativul cunoaşterii de sine în alții, 
ceva similar cu ceea ce, am descoperit foarte recent, Eugeniu 
Coşeriu numea dimensiunea alteritätii, ca una dintre cele două 
fundamente din filosofia limbajului. Marele lingvist îşi defi- 
neste accepțiunea data alteritatii într-un fel opus celei din 
estetica receptării, unde alteritatea este faptul de a fi altcineva, 
„sub această formă de opacitate a celuilalt. Pe când eu înţeleg, 
precizează Eugeniu Coseriu, alteritatea tocmai în sensul con- 
trar, celălalt nu e străin, ci este un alt EU”?. Întrucât alteritatea 
din concepţia coşeriană, numită alteori inter-subiectivitate, 
este alături de dimensiunea obiectivă şi în unitate cu aceasta, 
condiția limbajului, ea trebuie să fi preexistat ca fenomen al 
conştiinţei umane conceptului alteritatii cu sensul de dimen- 
siune a celuilalt. Aşadar, apetenta evidentă a interpretărilor din 
domeniul culturii pentru alteritatea alienantă, ca şi pentru con- 


' Emblematică în aceată privinţă este postuma O, 'nfelepciune, ai 
aripi de ceară!, din care se desprinde trăirea eminesciană a naturii interio- 
rizate şi a desprinderii eului de sine: Și tot ce codrul a gândit cu jale, [...]/ 
Ce spun: izvorul lunecând la vale, / Ce spune culmea, lunca de arini, / Ce 
spune noaptea cerurilor sale, / Ce spun luceferii senini / Se adunau în râsul 
meu, în plânsu-mi, / De mă uitam răpit pe mine însumi. 

? Eugeniu Coseriu, Filosofia limbajului, în În memoriam Eugeniu 
Coseriu, Editura Academiei Române, Bucuresti, 2004, p. 83. 

siderarea scindării eului ca având consecinţe cel putin întris- 
tătoare, se cuvine a fi complinită, acolo unde este cazul, cu o 
hermeneutică a dimensiunii alteritatii care este recunoscută ca 
un alt eu. Cu atât mai mult cu cât chiar psihologia şi psihiatria 
actuală corijează viziunea psihanalitică înspre prevalarea unei 
personalități multiple, cu care ne naştem şi care numai în 
cazuri extreme devine sindrom al anomaliei. De fapt, şi unii 
analişti din perimetrul metodei psihanalizei considerau că 
prozatorii de geniu au în sine mai multe euri, din care şi prin 
care se configurează autenticitatea personajelor, deşi aceste 
despicări ale personalității lor intrau sub incidența schizo- 
freniei. Totuşi, celebra replică a lui Flaubert, cu privire la 
Madame Bovary, nu izvorăşte numai din condiţia creativității 
ca ficțiune, ci şi dintr-o disponibilitate a eului creator de a se 
lăsa în voia unor alteri cuprinşi în eul lor ori iviti la un 
moment dat din eul lor compozit ca natură, din caracterul 
poate mai accentuat alogen al alcătuirii eului creator în sine. 
Eminescu, ca şi Blaga mai târziu, nu este cutremurat de 
grija exacerbată şi pozitivă a integrităţii personalităţii ca o va- 
loare axiologică prin excelenţă occidentală, trăsătură atribuită 
de critica anilor 1930 reacţiilor omului acestui pământ 
răsăritean”. Dezinvoltura cu care circulă diseminarea eului in 
„gândirea” sensibilă eminesciană ca şi în cea blagiană, cea în- 
corporată în opera poetică, apare evidentă într-o atentă analiză 
a textelor înseşi. În creaţia celor doi mari poeţi români adesea 
nu există limite tranşante între eu şi non-eu, cum s-a observat 
uneori în receptarea critică, şi, de asemenea, nu apare vreo 
inhibitie dramatică, nici inghetul tragic, în fata unor scindări 
de „elemente solidare”, cum ar fi trupul şi sufletul. Precum nu 
se poate dovedi în semantica poetică profundă a lirismului 
eminescian sau blagian vreo spaimă ori aură tragică în faţa 
dezintegrării eului. Atunci când exegeza o face, interpretarea 


3 D. Caracostea acuza la T. Vianu relevarea în compoziţia sufle- 
tească a lui Eminescu a acelor reacții care vădesc însuşirile sale de om „al 
acestui pământ răsăritean”, tânărul cercetător al operei eminesciene fiind 
ilustrativ „pentru erorile la care ajungi când desfaci poezia de expresia ei” 
(D. Caracostea, Contribuţia noii generații, în Arta cuvântului la Eminescu, 
Editura Junimea, laşi, 1980, p. 125). 

forteazä usi exterioare semanticii textului, secondand cu oare- 
care obstinatie modelul interpretativ psihanalitic ori existentia- 
list in sensul cel mai larg. Ar părea că această manieră de a 
resimti noncontradictoriu relaţia dintre identitate şi alteritate 
este o categorie abisală individuală, dacă ea nu s-ar putea pune 
în lumină, într-un fel similar, şi în proza eminesciană ori proza 
fantastică eliadiană. O notație din Jurnalul lui Mircea Eliade 
(IL, iunie 1975) este edificatoare: „Îmi plac cu deosebire acele 
zile când mă descopăr «străin de mine însumi»; «altul» decât 
cel care mă ştiam: parcă venit din altă parte. Emotia cu care 
«mă ascult»; nerăbdarea greu stăpânită de a mă surprinde 
trăind o viaţă încă necunoscută, străină, poate o «viata 
nouăy...”. Nici urmă aici de complementara angoasă ori neli- 
nişte ce însoţeşte obişnuit alteritatea, în viziunea atribuită în 
mod comun sentimentului de înstrăinare, afin cu stranietatea, 
denominare împrumutată ca neologism, ea însăşi foarte sem- 
nificativă. 

Ceea ce analiştii au numit „dublul” romanticilor ger- 
mani, ca idee centrală şi specifică, şi care s-a bucurat de 
avizate abordări în exegezele dedicate lui Eminescu, ar trebui 
să fie privită şi din perspectiva alteritatii care nu este infernul 
identității. O altă perspectivă a abordării mele este aceea a 
sursei indice a mentalitatii încorporate în capodopera fantas- 
tică finită numită Sărmanul Dionis, este aceea că Eminescu a 
cunoscut neintermediat de filozofia germană metafizica indi- 
ana din textele brahmanice, în special Chandogya Upanisad, 
fapt despre care o seamă de eminescologi au oferit suficiente 
argumente”. 

Acelaşi principiu al indistinctiei eurilor este folosit în 
observaţia sugestivă a criticului Theodor Codreanu conform 
căreia Dionis se recunoaşte în portretul tatălui său: „portretul 
este chiar propria imagine în oglindă, altcineva şi totuşi el 


A 2995 
însuşi”. 


4 Vezi, de exemplu, Amita Bhose, Eminescu si India, Editura 
Junimea, Iasi, 1978, p. 125. 

> Theodor Codreanu, Modelul ontologic eminescian, Editura 
Porto-Franco, Galaţi, 1992, p. 34. 

Calinescu vorbea de conceptia lui Eminescu din aceasta 
nuvelă care este nu cea a metempsihozei, ci „o palingenezie 
integrală şi geometrică, în virtutea căreia lumea spirituală, 
adică singura reală, rămâne mereu aceeaşi, cu schimbarea 
numelor şi obrazelor”. Dar accentul nu cade aici pe înţelesul 
învățăturii lui Paracelsus, după părerea mea, pentru că omul 
cel veşnic din nuvelă este mai curând sufletul individual ca 
parte a celui universal, ca formă prin care trec existente 
perisabile, şir al fiinţei „altor oameni viitori şi trecuţi”, în timp 
ce divinitatea „are deodată toate neamurile ce or veni şi ce au 
trecut”. Amita Bhose® arată convingător în studiul consacrat 
nuvelei Sărmanul Dionis că ideile de bază privind relativitatea 
timpului şi metempsihoza aparțin filosofiei indiene, precum 
tot din gândirea indiană a pătruns la Eminescu sensul filosofic 
al visului”. 

Despre vis ca nivel al realităţii în Sărmanul Dionis 
trebuie să remarc un foarte interesant studiu semnat de Carmen 
Negulei®, în care autoarea porneşte de la dubla semnificaţie 
(ne-dihotomică) a coexistentei contrariilor în concepţia lui 
Mircea Eliade. Visul ontologic este semnificaţia de esență, 
care, de fapt, minimalizează semnificaţia oniricului psiho- 
logic. În acelaşi timp, convenţia textuală include fantasticul şi 
magia, care fuzionează între ele. 

În privinţa relaţiei identitate vs alteritate ori identitate 
şi alteritate, privită ca dualitate, din perspectiva doctrinei 
hinduse, putem spune că ambele aspecte mărturisesc o soli- 
daritate, fiind polarizarea antagonică a Unului. Altfel spus, 
aveam în acest caz o situație omoloagă cu ceea ce Vasile 
Lovinescu defineşte expresiv „printr-un paradox suveran”, 
anume faptul că „dualitatea este dovada cea mai categorică a 


® Amita Bhose, Proza literară a lui Eminescu şi gândirea indiană, 
în M. Eminescu, Opere VII. Proza literară, Editura Academiei R. S. R., 
Bucureşti, 1977, p. 402-413. 

7 Această din urmă afirmaţie există si la Zoe Dumitrescu-Buşulenga, 
Eminescu si visul, în Eminescu — Cultură şi creaţie, Bucuresti, 1976, p. 
146-147. 

8 Carmen Negulei, Visul ca nivel al realităţii în „Sărmanul Dionis”, 
în id. Studii şi eseuri, Editura Alfa-Press, Cluj-Napoca, 1995, p. 27-34. 

Unității”, precizând că termenii dualității fie se luptă între ei, 
fie se unesc. 

În Sărmanul Dionis, vom întâlni dualitatea în ambele 
situații, identitatea eului, a memoriei sale, trece prin înglo- 
barea în suflet, acolo unde este şi timpul şi spaţiul lumii, a 
tuturor avatarilor, adică are in sine toate „memoriile 
identitatilor de sine a constiintelor avatarilor”, cum am putea 
preciza pe urmele unei notatii eminesciene. Daniel Diaconu 
distinge in aceeaşi meditaţie eminesciană două noţiuni!” 
exprimate suprapus în definirea a ceea ce Eminescu a numit 
memoria identităţii, mai întâi identitatea personală, a fiecărui 
avatar, apoi „memoria existentelor avatare”, ca al doilea tip de 
memorie. Numai că „memoria identităţii care prin moarte s-ar 
putea pierde sau nu”! nu cred că este specifică numai seriei 
de existente avatare luate împreună, ci are în sine, în viziunea 
mea, aceeaşi unitate ca şi cea personală, ambele memorii pot 
suferi de uitare, de obnubilare, de pierdere (prin moarte) sau 
de recuperare, de parţială anamneză a condiţiei originare. Este 
adevărat însă că în capodopera fantastică în proză a lui 
Eminescu se pot pune în evidență două tipuri de identități în 
care regăsirea de sine ca totalitate trece prin reintegrarea 
alter-ului. Acestea ar fi reprezentate prin dublul posibil de 
numit „istoric”, pe de o parte, şi „dublul veşnic”, pe de altă 
parte, problemă de fond la care voi reveni, şi care nu 
corespunde, decât parţial, celor două tipuri de devenire a 
personajului eminescian, propuse sub denumirile de evoluție 
oscilatorie şi pulsatorie”?. 

Dovada că eul este format din identitate şi alteritate, în 
sensul unui al eu, ori alte euri prezente simultan, este în mod 
expresiv demonstrabil în Sărmanul Dionis prin faptul textual 


” Vasile Lovinescu, Mitul sfäsiat, Institutul European, Iasi, 1993, 
p. 47. 

19 Daniel Diaconu, Solipsism si memoria identității, în „Caietele 
Eminescu”, Botoşani, nr. 1, an 1, iunie 2000, p. 18. 

ll Mihai Eminescu, Opere, XVI, Editura Academiei Române, 
Bucureşti, 1998, p. 46. 

12 Călin Teutişan, Fefe şi suprafețe, în Feţele textului, Editura Limes, 
Cluj-Napoca, 2002, p. 9. 

al momentului in care Dan povesteste maestrului Ruben 
experiența sa în urma căreia s-a încredinţat că „vremea ne- 
mărginită este făptură a nemuritorului nostru suflet. Am trăit 
în viitor. Iti spun, acuma am doi oameni cu totul deosebiți în 
mine — unul, călugărul Dan, care vorbeşte cu tine şi trăieşte în 
vremile domniei lui Alexandru- Vodă, altul cu alt nume, trăind 
peste cinci sute de ani de acum încolo” (s. n.). Este conştien- 
tizarea acută a unei situații în mod obişnuit discretă, devenită 
acută în acest caz, dar posibilă şi nu aberantă, tocmai prin 
dimensiunea alteritatii, dat fiind că alteritatea, aşa cum am 
definit-o mai sus, este o dimensiune a subiectului creator. În 
această situaţie textuală nu putem invoca, într-o analiză se- 
mantică, dublul fantastic”, nici alternarea planului real cu cel 
ireal (oniric în convenţia textuală), fiindcă segmentul este 
cuprins în lumea posibilă reală a textului. Amintesc în acest 
context observaţia lui Călin Teutişan referitoare la faptul că în 
prozele sale Eminescu simte mereu nevoia precizării persoa- 
nei prin pronumele de identitate (de exemplu, în acest text, e/ 
însuşi era lungit pe pat, dar şi versul emblematic al uitării de 
sine de mă uitam răpit pe mine însumi), precizare care este o 
capcană, „câtă vreme regimul oniric, fundamentat pe ideea filo- 
sofică a vieţii ca vis şi care guvernează într-o măsură copleşi- 
toare toate aceste procese, face inutilă o lectură a personajelor 
ca înscrise în regnuri ontologice diferite”!“. Trebuie însă ţinut 
seama că tema visului la Eminescu asimilează pe aceea a 
fantasticului”, într-o îngemănare specifică, asupra căreia se 
revine recent, prin sublinierea că întregul demers narativ al lui 


15 Andreea Agachi, Statutul personajului în nuvela „Sărmanul 
Dionis” de Mihai Eminescu, în „LA&I” (Litere, Arte, Idei), Supliment de 
cultură al ziarului „Cotidianul”, ed. Dan.C. Mihăilescu, serie noua, nr. 11 
(267)/2003, p. 7. Autoarea observă cu temei că dublul fantastic este creat 
prin multiplicare, prin ruptura Unicitatii, nu prin diviziune, prin citarea în 
acest sens a lui Jean Fabre, Le Miroir de Sorcière. Essai sur la littérature 
fantastique, Paris, 1992, p. 235-239. 

'4 Călin Teutişan, op. cit., p. 13. 

15 Nicolae Ciobanu, Sărmanul Dionis: Capodopera fantastică 
terminată, în Eminescu. Structurile fantasticului narativ, Editura Junimea, 
Iaşi, 1984, p. 111. 

Dionis/Dan „capătă complexitatea dată de aspectele fantastice 
ale povestirii (Fost-au vis sau nu, asta-i întrebarea)”!€. 

Putin mai înainte, textul însă ambiguizează aceasta 
consecință lucidă, exprimată în starea de trezie (acuma am doi 
oameni cu totul deosebiți în mine), plasând experienţa în vis: 
„Călugărul Dan se visase mirean cu numele Dionis... pare că 
se făcuse în alte vremi” (s. n.), dar ceea ce urmează în text 
readuce revelaţia pe planul convenţional al realului, aşa încât 
condiția ficțională a lui Dionis, „susținută de gândirea lui 
Dan” cum se spune uneori, nu-l mai implică numai pe acesta ca 
subiect oniric, aici textul realizează cea mai adâncă introspec- 
tie şi ridică în conştiinţă faptul tulburător al șirului nesfârşit de 
oameni care este în om, printr-o formulare celebră: „acuma 
simt eu, călugărul, că sufletul călătoreşte din veac în veac, 
acelaşi suflet, numai că moartea-l face să uite că a mai trăit. 
Bine zici, meştere Ruben, că egiptenii aveau dreptate cu 
metempsicoza lor. Bine zici cum că în sufletul nostru este 
timpul şi spaţiul nemărginit şi nu ne lipseşte decât varga 
magică de a ne transpune în oricare punct al lor am voi. 
Trăiesc sub domnia lui Alexandru- Vodă ş-am fost tras de-o 
mână nevăzută în vremi ascunse în viitorul sufletului meu. 
Câţi oameni sunt într-un singur om?” (s. n.). Prezentul verbu- 
lui „trăiesc” avertizează asupra conştiinţei de sine a avatarului 
Dan şi imprimă certitudine, prin propagare, şi întrebării care 
rezumă samsara indică ori metempsihoza, mai ales că verbul 
am fost tras („în viitor”) este într-o relație copulativa cu trăiesc. 
Aşadar, întrebarea privind numărul de euri posibile latent 
(care formează şirul nesfârşit de existente trecătoare şi care, 
prin magie, pot fi schimbate între ele) într-o conştiinţă a 
identității este pusă în registrul teoretico-filosofic al textului, 
ştiut fiind că unul dintre ,,agentii” care impulsioneaza ,,poves- 
tea” în vis este „motivaţia teoretică”, alături de cea practică a 
fantasticului, când succesiv, când concomitent'$, iar lumea 
posibilă reală a textului este ea însăşi substituită de o realitate 
fantastică. Ceea ce nu diminuează si nu disimuleaza consis- 


15 Andreea Agachi, art. cit., p. 7. 
'7 Daniel Diaconu, art. cit., p. 18. 
18 Nicolae Ciobanu, op. cit., p. 112-113. 

tenta filosofică a tulburătoarei întrebări, extrasă adesea din 
text ca o maximă, ca o cugetare independentă: „Câţi oameni 
sunt într-un Singur om?”. 

Construcţia complexă a planurilor întretăiate şi între- 
rupte intenţionat în acest text ambiguizează însă, şi în sensul 
invers, transformarea prin care a trecut Dionis ca să devină 
Dan, cum alesese, în epoca lui Alexandru cel Bun: ,,...si el? — 
el — ce îmbrăcăminte ciudată ! O rasă de şiac, un comanac 
negru — in mâna lui cartea astrologică. Si ce cunoscute-i 
păreau toate. El nu mai era el. I se părea atât de firesc că s-a 
trezit în această lume. Ştia sigur că venise în câmp să citească, 
că citind adormise. Camera obscură, viața cea întreagă a unui 
om ce se numea Dionis”. Alteritatea observabilă aici este 
dublul „istoric” şi parțial, înglobând identitatea, într-un fel de 
simultaneitate a eului şi a dublului său, acesta din urmă, spune 
dascălul Ruben în text, că nu poate fi „întreg, căci întreg fiind, 
ti-ar nega existenţa ta”. Este singura posibilitate magică a 
înlocuirii în spaţiu a unei identități personale cu o alta: „din 
acest şir [al oamenilor trecători räsäriti din omul cel veşnic] 
lasă pe unul să-ţi tie locul câtă vreme vei lipsi din el”. Ceea ce 
se consideră din perspectiva memoriei identității o transfor- 
mare de fond”, fiindcă textul spune limpede că el nu mai este 
el, se poate nuanţa şi lămuri întru ideea expusă mai sus, prin 
sublinierile textuale ale intimei cunoaşteri a acestui celălalt, 
altul şi totuşi resimţit ca foarte firesc în simtirea şi gândirea 
celui care relatează din perspectiva unui alt eu, recuperată 
fiind, desigur nu integral, în acest caz memoria identității 
avatarilor. 

Ipostaza textuală numită Dan, cel care spune acuma am 
doi oameni cu totul deosebiți în mine, va păstra conştiinţa dua- 
litatii în ulterioara conştientizare a doi oameni, adică a două 
memorii ale identităţii personale, incluzând viață, nume, epocă 
distincte, având însă în comun obsesia iubirii ideale şi „ideea 
lui fixă — sub fruntea noastră e lumea” redată astfel textual în 
exprimarea repetată a lui Dionis şi reluată de ipostaza textuală 
numită Dan în dialogul său interior, imediat după trezire: „în 


' Daniel Diaconu, art. cit., p. 18. 

sufletul nostru este timpul si spatiul cel nemärginit [...] un 
univers într-o picătură trecătoare”. Confortul şi intimitatea 
pătrunderii de dinăuntrul gândirii şi al simtirii din perspectiva 
cărora se fac descrierile transgresării spre altul în tot textul 
nuvelei contrazic într-un fel semnificativ chiar citatul din 
Theophile Gautier pus de Eminescu în finalul nuvelei, întrucât 
Dan şi Dionis nu se simt străini în existenţa avatară veche ori 
nouă, precum mărturiseşte autorul francez în scrisoare că se 
întâmplă celor care nu-şi trăiesc existența lor cea adevărată. 
Aceasta se întâmplă pentru că Dionis a ales să-şi retrăiască 
dublul istoric într-un spațiu cultural şi lingvistic comun 
avatarilor lui Zoroastru. Determinările spaţiale sunt depărtate 
în timp, dar ipostazele dedublării nu au diferenţe şocante ca 
statut socio-intelectual (metafizicul copist sărac şi orfan şi 
călugărul sunt la fel de singurateci şi claustrati în condiţia lor). 
Condiţia dublului istoric nu este compensatoare prin excelență 
față de determinările concrete în timp şi spaţiu ale existenței 
eului, fiindcă frustrările fundamentale ale celor două ipostaze 
ale eroului principal sunt aceleaşi. Ipostaza Dan este numai o 
dedublare care va realiza, din trecut, obsesia lui Dionis, oare- 
cum augmentată prin reluare, iar perspectiva salvatoare prin 
existența celuilalt este rezervată magicului transfer dintre 
Dionis-Dan şi umbră. 

Carmen Negulei ajunge la constatarea că textul nuvelei 
cuprinde patru straturi de realitate: „lumea fizică (Dionis, 
Pământ), lumea avatarurilor (Dan, Pământul Oniric), lumea 
prototipurilor (Umbra, Luna), lumea absolutului (Dumnezeu, 
domă). Deşi aceste lumi sunt concepute ca distincte, uneori 
ele se suprapun, involuntar, datorită unor personaje cu statut 
intermediar. Umbra, de exemplu, este concepută ca Prototip. 
Dar din pasajul ce se referă la schimbul efectuat între Dan şi 
ea, rezultă că Umbra e simultan cineva din şir [...], dar, 
independent de proces [care este o mutație magică], intere- 
sează natura Umbrei, care dintr-un unghi comun de vedere ar 
trebui să fie doar Prototip. [Această natură este similară cu 
cea a lui Archaeus]. Astfel, Umbra, la nivelul mai adânc al 

prozei, „unifică” lumea avatarurilor cu lumea prototipurilor”. 


Cercetătoarea subliniază această natură duală a Umbrei, 
concepută simultan ca parte (element din şir) şi ca întreg 
(izvor al şirului), natură care reprezintă un mecanism identic 
cu situaţia în care Dan se crede Dumnezeu. 

Pe de altă parte, „modelele androginitatii şi integralitatii 
formează [...] un sistem bazat pe forte centripete. Ele descriu o 
mişcare oscilatorie între eu şi dublu, în care miza este 
regăsirea de sine ca totalitate prin reintegrarea alter-ului””". 
Este vorba de ideea de integralitate prin regăsirea de sine în 
dublu, care în unele texte, precum schița Aur, mărire şi amor, 
arată interpretul, nu se realizează, „povestea ni se refuză” şi 
„reducţia textuală determină... o suspendare a procesului cău- 
tării de sine”. Această mişcare oscilatorie se prezintă într-un 
fel special, după părerea mea, în Sărmanul Dionis, respectiv 
numai termenul integralitate, relativ numai sinonim cu andro- 
ginitatea, după cum precizează autorul citat, se poate aplica 
personajului dedublat Dionis/Dan, precum şi lui Riven/Ruben. 

Dar androginitatea ca o recuperare de sine este mai 
complex reprezentată, începând cu relația patetică a lui Dionis 
cu tabloul tatălui său, o ipostază noumenală a eului, în care se 
refugiază până la urmă umbra veşnică a lui Dan, întoarsă în 
lumea aceasta, sub aparenţa fostei umbre a lui Dionis şi dis- 
părută apoi din odaie, odată cu tabloul. Tabloul cu chipul 
mirific şi mult iubit al tatălui intră în jocul dublului într-un fel 
spectaculos, cum s-a mai spus, fiind totodată prototipul 
existenţial al lui Dionis (cristalizând tema binecunoscută „a 
identităţii originare”), şi sublimându-se în la fel de celebra 
temă a umbrei, ca dublu metafizic al eului, ea este omul 
veşnic, considerat în text archaeul „din care răsare tot şirul de 
oameni trecători”. În locul tabloului, a acestui dublu complex 
evocator şi iluzoriu, adevărată „efigie a absenței” la începutul 
nuvelei, apare într-adevăr compensativ, în final, lângă patul lui 
Dionis, un aparent alter, un fel de replică vie a tabloului, 
întrupată în acel băiat diafan şi blond, îmbrăcat în straie 


20 Carmen Negulei, art. cit., p. 34. 
21 Călin Teutisan, op. cit., p. 16-17. 
2? Nicolae Ciobanu, op. cit., p. 115. 

medievale. Efeminarea acestuia, în treacät fie spus, este 
omoloagä cu cea a portretului tatälui, doar ca acel tânär era cu 
pärul negru. Textul induce aici un scurt moment de suspans, 
inscris in jocul complex al dedublarilor, prin ceea ce se va 
dovedi imediat in text a fi deghizarea Mariei. Alături de 
interpretarea subtilă a finalului ca „o soluţie profund altruista, 
străbătută de o izbăvitoare idealitate morală” atribuită de 
analistul ce-şi orientează investigația spre „marea fabulă fan- 
tastică a nuvelei”, cred că ultimul alter apărut în textul nuvelei 
(în legătură cu care critica nu prea spune nimic interesant, 
nesesizând în deghizarea Mariei decât un fapt divers) are, prin 
cuprinderea sa în postulatul etic-romantic, de asemenea, o 
subterană motivaţie a posibilei fericiri veşnice. Este în alt 
chip, indirect inculcată narativ, alături de reeditarea în reali- 
tatea-realitate a paradisiacei fericiri din vis, încercată în spaţiul 
creat de accederea şi descoperirea sufletului nemuritor, o pro- 
pensiune, poate involuntară în text, a portretului tatălui, ca o 
reamintire a singurei rațiuni sentimentale din tinereţea eroului. 
Se poate, totodată, specula, în acest fugitiv alter, apetenta 
pentru reintegrarea androginitatii primare. Interpretarea citată 
mai sus deduce împlinirea cuplului real într-o fericire la scară 
umană, dintr-un fel de inducere în nivelul realist al fantas- 
ticului sui generis, pe când finalul textual concret aduce chipul 
angelic al băiatului în nivelul semantic real printr-un artificiu. 
Dar, soluţia propusă prin acest alter „prefăcut”, care ar 
trebui să ocupe un loc preferenţial, în viziunea mea, pentru o 
lectură adecvată semantic a finalului nuvelei, schimbă accen- 
tele de semnificare profundă ale conţinutului ideatic al textului. 
Perspectiva aceasta se racordează totuşi la fondul analitic 
derivat dinspre implicita lectură a semnelor transfigurării lui 
Ruben, magul astrolog, din ipostaza de diavolul ademenitor al 
depăşirii limitelor, înspre postura de „diavol bun”. Această 
lectură priveşte eşecul paradisiac, urmat de cădere, dar şi de 
boală, de experiența morţii în avans, de scoaterea din odaie a 
tabloului tatălui şi a memoriilor redactate (conform pactului) 


3 Nicolae Ciobanu, op. cit., p. 131. 
# Id. ib. 

de umbra inlocuitoare, redevenita alter trecător, ca o posi- 
bilitate pentru Dionis de a se purifica de toate complexele, şi 
până la urmă sugerează că sanctiunea este salvatoare. Se 
cuvine să adaug însă că eşecul este salvator numai în măsura în 
care el produce reluarea ciclului de încercări, cu plusul totuşi 
câştigat în aventura cerească, adică încrederea în posibilitatea 
partialitatii fericirii, dacă ştii s-o pretuiesti (ceea ce s-a expri- 
mat prin „acceptarea limitei’). Revenind la apariţia alter-ului 
„prefăcut”, cred că ea este o reală consecinţă transglisată în 
nivelul de realitate textuală a finalului nuvelei, respectiv în 
segmentul de text ce urmează după rândul cu puncte de sus- 
pensie, ca semn al neverbalizării unui somn-moarte ori leşin 
profund. Deghizarea este portretizată destul de misterios, 
„băiatul” este individualizat prin câteva trăsături convenţionale, 
dar această aparență într-un context semantic care accentuează 
limpezimea minţii, este ciudată, nu pentru că se insistă, prin 
contrast, asupra claritatii ei inexplicabile, ci pentru că ascunde 
o altă „minune”. Trebuie să subliniez acest context: „Numai 
patul e acelaşi. «Ciudat, gândi el, din minune în minune... nu 
mai ştiu ce se-întâmplă cu mine». [...] Si prin mintea lui trec 
iute, tulburi, amestecate, toate întâmplările abia trecute. Şi 
toate îi păreau vise; mintea lui îi părea împrospătată, rece, 
clară față cu mintea care-o avusese înainte. Din jurul lui dis- 
păruse lumea cea semiobscură a tinereţii lui; el privea la viitor 
cum ai privi din fundul unui lac liniştit şi limpede ca lacrima. 
El singur nu-şi putea esplica această limpezime a minţii. Îşi 
închise ochii. Deodată simţi cum că pe patul său şede cineva”. 
Interesantă este în acest context şi egala tratare a viselor cu 
senzațiile considerate reale, ambele sunt părelnice. 
Reintegrarea alter-ului trecător nu se împlineşte integral 
în Dan (deşi Dan avea deja o iubire împărtăşită), nici în Ruben 
(cu toate că acesta este mult evoluat ca agent al ştiinţei 
oculte), pe de altă parte; în cazul lor nu funcţionează nici com- 
pensarea fantastică, din real în irealul dublului, tocmai pentru 
că şi acesta este un eu trecător din şirul de oameni trecători, 
răsărit din omul cel veşnic, şi astfel nu poate împlini aspirația 


25 Cf. Andreea Agachi, art. cit. 

lui Dan-Dionis de a zidi un spatiu ,,cu totul dupa voia” sa 
(după expresia lui Dan) ori „ideea fixă” a lui Dionis conform 
căreia „sub fruntea noastră e lumea... de ce numai spaţiul, de 
ce nu timpul, trecutul”. Apariţia lui Dan confirmă posibilitatea 
magică a regăsirii trecutului („în şir, răspunde Ruben, poți să 
te pui în viaţa tuturor inşilor care au pricinuit fiinţa ta şi a 
tuturor a căror ființă vei pricinui-o tu”), în ce priveşte însă 
spaţiul, precizarea textuală aduce o informatie semantică 
importantă, anume aceea că spaţiul zidit cu totul după voia sa 
îl are Dan în sine, „în sufletul tău nemuritor, nesfârşit în adân- 
cimea lui”, îi spune Ruben. Ceea ce nu este totuna cu „sub 
fruntea mea este lumea”. Aşadar, învingerea limitării eului în 
spaţiu trebuie atribuită sufletului nemuritor, regăsibil numai 
prin schimbul cu „firea cea veşnică” a umbrei, care este, deci, 
sufletul nemuritor, sufletul nu al omului trecător, ci al omului 
veşnic. În acest moment al analizei ar trebui introdus complexul 
de idei teoretice care tin de alcătuirea sinelui upanişadic, aşa 
cum am avansat în primele abordări ale alteritatii nealienante. 
Voi reveni la această perspectivă, ceva mai încolo, pentru a nu 
segmenta demonstraţia hermeneutică începută aici. 

Datorită faptului că neputintele şi aspiraţiile esenţiale 
sunt aproape aceleaşi la Dan ca şi la Dionis, dedublarea este 
firesc creată prin multiplicare şi nu prin diviziune”, după cum 
s-a precizat, pentru acest text, într-o altă abordare citată mai 
sus”. În schimb, dublul ce l-am numit veşnic, umbra în acest 
text”, presupune o ruptură a unicitätii, caz în care ar trebui să 
funcţioneze tot cortegiul de nelinişti şi angoase ce însoţeşte 
scindarea eului. Dar nici aici nu se insinuează sentimentul 
stranietatii, dimpotrivă: „Umbra lui [...] părea că începuse o 
vorbire intimă cu el [...] un dialog şi cu toate acestea, daca 
voia să cuprindă realitatea lui, nu era decât un dialog al 
cugetărilor lui proprii, el cu sine însuşi. Ciudat! Această des- 


26 Vezi, în acest sens, Jean Fabre, Le Miroir de Sorcière. Essai sur 
la littérature fantastique, Paris, 1992, p. 235-239. 

27 Andreea Agachi, art. cit. 

?8 Umbra este prototip al instanțelor personale obiectivate şi în 
viziunea Ioanei Em. Petrescu, Cursul Eminescu, Facultatea de Litere, Cluj, 
1993, p. 93. 

partire a individualitatii lui se facu izvorul unei cugetari 
ciudate. [...] «E un moment mare, să mă cuget mai întâi, gândi 
el, dorit-am de când sunt ceva pentru mine? Numai pentru 
mine?... Nu Din rugăciunile mele am lăsat-o vreodată pe ea? 
Din gândirea mea a lipsit ea? Maria? O nu! [...] Nu! Fără ea ar 
fi raiul pustiu» [...] Umbra lui îi şoptea în gânduri lungi tocmai 
ceea ce voia el să i se răspundă” (s. n.). „Misterul ce domină 
întreg procesul dedublării”, bine potentat şi prin atmosfera ca- 
drului acestuia, cum s-a arătat”, nu este orientat, după opinia 
mea, spre destrămarea sentimentului identităţii, nici asupra 
„vocilor” celor două parti implicate în dialog, ci fragmentul de 
text insistă mereu chiar asupra cugetării identice, ceea ce 
avertizează că nu avem aici incipitul procesului de despărţire a 
unităţii persoanei ori o frână în calea revelatiei fundamentale, 
care este „intuirea transcategorialului”, ci relevă faptul că 
identitatea transcategorială nu este fundamental deosebită de 
identitatea personală, adică dezvăluie natura sinelui în unitatea 
atman-brahman. 

Valoarea soteriologică a cunoaşterii în concepţia Upani- 
şadelor este, de fapt, tocmai faptul că atmanul nu este altceva 
decât brahmanul, adică sufletul individual este nedespärtit de 
cel universal. „Cugetarea”, asupra căreia Eminescu insistă, 
întârzie puţin procesul corporalizării umbrei, e adevărat, dar 
nu acesta este semnul specific al unei parti a individualitati, ea 
este comună părților implicate în procesul dedublării. Această 
comuniune armonică a alcătuirii ființei descoperă în gândirea 
eminesciană un filon ideatic ce integrează identitatea şi alteri- 
tatea în simultaneitate, aşa cum în variantele Luceafărului era 
limpede pusă în evidenţă spiritualitatea orientală”, în care 
eternul este simultan distinct şi non-distinct de efemer: „Au nu 
sunt toate-nvelitori / Fiintei ce nu moare”. În acelaşi timp, în 
această falie, pe când se pregătea despărțirea fiinţei sale, în 
conştiinţa gânditoare a lui Dan apare ideea salvatoare in 
cuplul ideal, tot un fel de necesitate a unităţii originare. [citat 
cu transformarea Mariei] „O, ce liberă şi uşoară mă simt, zise 


29 Ax]: j ; 
Călin Teutisan, op. cit., p. 17. 
30 Vezi, în acest sens, şi Carmen Negulei, Variantele „Luceafărului ”, 
în Studii şi eseuri, Alfa Press, Cluj-Napoca, 1995, p. 73. 

ea c-o voce de un timbru de aur. Nici o durere, nici o patima 
în piept. O! Iti mulţumesc... Si ce frumos îmi pai tu acuma... 
pare că eşti altul... pare că eşti din altă lume”. 

Identitatea transistorică a individului, ca o culme a 
cunoaşterii de sine, deci şi ca o culme a pătrunderii în tainele 
Universului implică, în nuvela Sărmanul Dionis, totodată, în 
plan alegorico-narativ scindarea sinelui: „Dan văzu clar despăr- 
tirea fiinţei lui într-o parte eternă şi una trecătoare”. Imediat 
însă după corporalizarea umbrei, comuniunea se reia în acelaşi 
areal al unităţii de gândire: „Să urmăm, zise umbra torcând 
mai departe firul gândirii sale, gândiri pe care Dan le auzea ca 
şi când ar fi fost propriile lui cugetări”. 

În nuvela lui Eminescu, apare astfel o a doua 
dedublare, despicare între fiinţa lui Dan şi umbra sa, la care s-ar 
asocia, după mine, alcătuirea ființei din atman şi brahman, ca 
o fantastică demonstraţie a sinelui upanişadic. Este un altfel de 
dublu, nu cel al metempsihozei, adică cel determinat de şirul 
de oameni trecători din omul veşnic, ci cel al despărțirii dintre 
partea eternă a sufletului individual şi eternitatea Absolutului, 
tocmai cea care este revelaţia întru unire, identificare în 
„Acesta esti tu”. Astfel, perspectiva salvării prin alter, ca exis- 
tenta a celuilalt, şi chiar a reintegrării alter-ului se transfigu- 
rează în mod exemplar în nuvela fantastică eminesciană într-o 
simultaneitate interşanjabilă, identitate şi alteritate. 

Acest dublu veşnic poate fi asimilat cu cel de al doilea 
sistem al regăsirii de sine a personajului eminescian, caracte- 
rizat de forte centripete, cu o mişcare pulsatorie, cum precizează 
Călin Teutişan. 

Relaţia omului trecător cu umbra sa veşnică este una 
prietenoasă, la fel de neangoasantă este scena scindării eului, 
fapt special, marcând cu o certă amprentă eminesciană acest 
motiv ori simbol romantic al dublului. Natura specială a dedu- 
blării din Sărmanul Dionis a fost remarcată într-un mod 
general, oarecum apropiat de observaţiile mele şi de critica 
specializată, Eugen Simion scriind: „Această despărțire (sau 
alegere a părţilor) generează la eroii din Sărmanul Dionis un 

sentiment de eliberare morala prea putin comun scrierilor ro- 
mantice ce dezvoltă motivul dedublarii fiintei”*". 

Marea aventură o începe ipostaza personajului numit 
Dionis, în momentul confuz şi difuz al prefigurării, prin 
magie, a identitatilor avatare, ca o comunitate indistincta: „O 
voluptate sufletească îl cuprinse — mai întâi 1 se păru c-aude 
şoptirea acelor moşnegi bătrâni care, pe când era mic, îi 
povesteau în timp de iarnă, tinandu-l pe genunchi, poveşti 
fantastice despre zâne îmbrăcate în aur şi lumină [...] El nu se 
mai îndoia... de-o mână nevăzută el era tras în trecut. Vedea 
răsărind domni în haine de aur şi samur, îi asculta de pe 
tronurile lor, în învechitele castele, vedea divanul de oameni 
bătrâni, poporul entuziast şi creştin undoind ca valurile mării 
în curtea Domniei — dar toate erau încă amestecate”. Dan 
merge mai departe, în ascensiunea metafizică a căutării de 
sine şi, tot în momentul prim al contactului cu cartea magică a 
lui Zoroastru, înaintea magicei schimbări între el şi umbră, 
apare, în locul voluptätii sufleteşti, o mare linişte, în care se 
insinuează ideea atât de eminesciană a uitării de sine, a 
contopirii cu unitatea armonică a lumii naturale: „Tăcerea era 
atât de mare încât pare că aude gândirea, mirosul, creşterea 
chiar a unei garoafe roşii şi frumoase ce creştea într-o oală 
între perdelele ferestrei lui”. 

Totuşi, învățatul Ruben îl avertizează pe Dan că in 
spaţiu, nu în timp, „comportamentul transgresiv” este partial — 
avatarul care ţine locul celui care vrea să scape de greutatea 
corpului omenesc —, nu este întreg „căci întreg fiind fi-ar nega 
existența”. Asupra naturii dublului veşnic, nu a celui istoric 
(Dan/Dionis), ca şi asupra simultaneitatii (deosebire dintre om 
şi Dumnezeu), apoi unificată textual cu simultaneitatea vis/rea- 
litate în care evoluează Dionis/Dan, ca ambiguitate structurală, 
voi reveni, cu altă ocazie. 

Pe de altă parte, este adevărat că atotputernicia lui 
Dumnezeu este însăşi simultaneitatea, pe când asemănarea cu 


H Eugen Simion, Proza literară a lui Eminescu, în Eminescu. Proză 
literară, Ediție îngrijită de Eugen Simion si Flora Suteu, cu un studiu 
introductiv de Eugen Simion, Editura pentru Literatură, București, 1964, 
p. XXXVI. 

Dumnezeu a omului vesnic, deci a celui care este prototip, 
arheu, este numai o bucata din atotputernicie, din simultanei- 
tate. Umbra, omul cel veşnic, poate cu excepţia prototipului 
Zoroastru, nu poate accede la ceea ce nu este in sine, in suflet. 
Prin transferul dintre personajul Dan-Dionis şi umbră, ,,reor- 
ganizarea ontologică a fiinţei”, salvare posibilă din partiali- 
tatea istorică a învelişurilor, prin condiţia de om veşnic, arheul 
ca prototip = umbra, în cazul acesta omul în care „e un şir 
nesfârşit de oameni”, Magul Zoroastru, şir din care apar des- 
tine excepționale, poate, precum Dionis şi Dan, dar care la 
limita experienţei ultime, eliberat de partea trecătoare a iden- 
tităţii, nu poate accede la fata lui Dumnezeu din cauză că 
„dacă nu-l ai în tine, nu există pentru tine şi în zadar îl cauţi”. 
Dan este prevenit că nu poate căpăta decât „o bucată din atot- 
puternicia lui Dumnezeu”. Tot astfel, trebuie să-l ai în tine pe 
altul, pentru ca acesta să existe pentru tine şi trebuie să fie 
închipuit ca o compensație, ca o alternanță de dominante ale 
personalității. 

Intuitia poeților din toate timpurile atestă ceea ce ve- 
chile filosofii indice cuprindeau în celebrul refren upanişadic 
Tat twam asi, în care corelativul indistinctiei eurilor era 
cuprins ca dat al lumii, întrucât Absolutul si individualul 
deveneau identice în esenţă, revelate în formula sinelui: atman 
= brahman („acesta esti tu”). De asemenea, în metafizica 
indiană, eul empiric este diferit de Sinele adevărat şi etern, 
întrucât eul este o entitate difuză, instabilă, în perpetuă 
intersectare de cauze, în consecință este fals, neadecvat ade- 
vărului. Sinele upanişadic poate fi apropiat de sinele lui Jung, 
cel care cuprinde „scânteia divină”, după cum uneori se 
intuieşte””. Sinele lui Jung este cu totul diferit de cel al lui 
Freud, a cărui psihanaliză a influenţat decisiv gândirea inter- 
pretativă contemporană, fiind chiar opusul acelui rezervor de 
subterane refulări şi energii haotic-sexuale. Sinele upanişadic, 
pe de altă parte, este un sentiment al descoperirii profunde a 
naturii sufletului, individualul nefiind exclus din universal, 


32 Toana Lipovanu, Un menhir. În umbra minus-cunoasterii, Editura 
Herald, Bucureşti, 2001, p. 240. 

precum nici universalul nu poate exista decat prin individual. 
Reflectarea acestei relatii in ecuatia individualitate-alteritate 
pare de neinteles pentru perspectiva de gandire care, in traditie 
psihanalitică, consideră scindarea eului ori despicarea perso- 
nalitatii ca simptom capital de schizofrenie, despicare prin 
care se presupune că eul se alienează prin alunecarea în alteri- 
tatea străină şi distrugătoare. Psihiatric, aceasta se traduce prin 
discordanta interioară, prin senzaţia că avem în noi doi ori mai 
multi oameni. Numai că, chiar psihiatria modernă, europeană 
şi americană, începând cu mijlocul secolului XX, a ajuns la 
alte concluzii, respectiv aceea că personalitatea multiplă este 
un dat normal al individului, iar coeziunea eului, unitatea lui 
este un proces câştigat numai prin educaţie şi selecție, în 
funcție poate, aş zice, şi de ceea ce s-a numit prin afinitätile 
elective, extinse însă la întregul mediu al existenţei concrete. 
Presiunile excesive ale supraeului freudian ori ale lumii 
exterioare, ca şi năvălirile sinelui instinctual şi magmatic pot 
destabiliza eul freudian, pe când în perspectiva actualilor 
psihiatri, destabilizarea nu se produce în acelaşi fel, îngăduind 
apariția unor alteri care sunt resimtiti ca un alt eu, nepa- 
tologic: „Personalitatea multiplă este, de asemenea, una dintre 
cele mai uimitoare şi neobişnuite condiții mentale cunoscute. 
Existenţa unor alter-personalitati, aparent separate şi autonome, 
care-şi alternează controlul asupra comportamentului indivi- 
dului, provoacă fascinatie internă asupra unora şi proteste de 
neîncredere din partea altora”. Multi cercetători medici citați de 
autorul sintezei amintite mai sus vorbesc de alterarea simțului 
de identitate ca de o disturbantä, de stări de identități alternative 
care pretind independenţă una fata de cealaltă. Întreaga investi- 
gatie psihiatrică şi psihică se bazează medical pe fenomenul 
mental al disocierii ca „principiu general care guvernează 
mecanismul normal psiho-nervos şi de aceea numai în forme 
foarte bine definite este patologic” (p. 123). Taylor şi Martin 
(1944), în prezentarea lor detaliată asupra personalității 
multiple, exprimă ideea că există un continuum care se întinde 


3 Frank W. Putnam, Diagnostic si tratament în sindromul de perso- 
nalitate multiplă, traducere de Irina Petraş şi Laura Poantă, în manuscris. 

de la experiente normale (e.g., visul diurn) la personalitatea 
multiplä. Asadar, scindarea eului nu mai este privitä in mod 
necesar ca un sindrom de alienare. ,,Cati oameni sunt intr-un 
singur om?” Întrebarea eminesciană este, deci, perfect articu- 
lată pe o minte introspectiva, adânc introspectiva, şi nu are 
nimic bolnav intr-insa. 

Cum spuneam, în nuvela Sărmanul Dionis, se poate de- 
tecta o a doua dedublare, o „despicare” a lui Dan şi a umbrei 
sale: „Dan văzu clar despărțirea fiinţei lui într-o parte eternă şi 
una trecatoare...”. Este o dedublare în care se reflectă procesul 
invers al scufundării în sine din mentalitatea vedică, sâmbu- 
rele de dumnezeire, partea veşnică a eului, apare aici sub 
forma umbrei, care apoi are transparenţa luminii, când urcă în 
cerul eternității. Sufletul individual rămâne pe pământ, 
coborât într-un somn al uitării, pe când partea netrecătoare 
accede la experienţe liminale de dincolo de lume. Revenirea la 
locul lui de pe pământ este însoţită de o amintire difuză, aşa 
cum este de fapt eul empiric în alcătuirea lui funciară. Este un 
alt fel de dublu, nu cel al metempsihozei, ci al despărțirii 
dintre partea eternă şi cea supusă trecerii, dintre eul empiric şi 
sinele veşnic. 

Aceste străfulgerări se regăsesc în modul de gândire 
poetică prin care se „încheagă” multe poeme eminesciene şi 
blagiene, pe filonul unei nedramatice, senine ori magice „des- 
coperiri” a sinelui, în sensul „chipului lui Dumnezeu în om” 
ori a „scânteii divine”, dincolo şi invers orientat fata de ceea 
ce fenomenul modern al scindării personalităţii presupune a fi 
alienant, întrucât partea veşnică a eului poate avea consistență 
şi chiar individualitate textuală, precum umbra lui Dan. Res- 
pectiv, sciziunea romantică a dublului ori cea formativă a eului 
poetic, promovat programatic în expresionism, fie profetic, fie 
narcisiac ori dionisiac, incumbă o alunecare nealienanta, si 
adesea eliberatoare, înspre dedublare sau chiar preferată trans- 
gresare senină a eului freudian şi ipostaziere într-un alter ego. 
„Nici-o scânteie-ntr-însul” spune semnificativ Eminescu despre 
o ființă goală ori golită de trăire sufletească, în sensul neco- 
municării cu sferele universului şi care nu poate fi detaşată de 
imediatul contingent. 

Alteritatea alienantă, consecință a scindării tragice a 
eului menţine încă într-o blocadă curioasă toată literatura inter- 
pretativă a fenomenului literar şi semantico-textual al apariției 
în textele literare a alter-ilor. 

În Sărmanul Dionis, sentimentul intimitätii cu celălalt 
accede spre substanța poetică a simtirii şi dintr-o altă perspec- 
tivă. Arheul, monada etern rătăcitoare, „omul cel veşnic, din 
care răsar tot şirul de oameni trecători, îl are fiecare lângă 
sine, în orice moment... este umbra ta”. Este, deci, partea uni- 
versală a sufletului, scânteia de lumină divină, cu firea ei cea 
vecinica. Schimbul pus la cale de meşterul Ruben pentru Dan 
este lămuritor în mai multe privinţe, experienţa trăirii în viitor, 
„acum am doi oameni cu totul deosebiți în mine”, situaţie în 
care Dan, cel ce se exprimă astfel nu se crede depersonalizat şi 
nici nu-şi pierde identitatea, aparent transformată: „Şi ce 
cunoscute-i păreau toate. El nu mai era el. I se părea atât de 
firesc că s-a trezit în această lume. Ştia sigur că venise în 
câmp”. Ceea ce avertizează că, în plan textual, Dionis nu a 
devenit ficţiune, susţinută de gândirea lui Dan”, cu toate că 
textul ambiguizează ficțiunea sub formă de vis, rezultatul este 
că „acum am doi oameni cu totul deosebiți in mine”. Într-o lume 
semantică posibilă a textului nuvelei, întregul care proiectează 
un joc şi o ambiguitate permanentă, în care se intersectează 
totuşi regnuri ontologice diferite, într-o convenţie a realului şi 
irealului drept complementaritate, se poate observa o adevă- 
rată şi paralelă punere în abis, exprimată textual prin: „Câţi 
oameni sunt într-un singur om?” şi „acum am doi oameni cu 
totul deosebiți în mine”. 

Nu mai puţin semnificativă este următoarea replică a 
Umbrei: „Adâncimea mea tu o ai în tine, numai încă nedes- 
coperită. Crezi c-ai pricepe ceea ce zic dacă n-ai fi de firea 
mea? Crezi că te-aş fi ales de discipul al meu de nu te ştiam 
vrednic şi adânc? Tu eşti ca o vioară în care sunt închise 
toate cântările, numai ele trebuiesc trezite de-o mână mă- 
iastră, şi mâna ce te va trezi înăuntrul tău sunt eu”. Dacă 


34 . gd . ee are 
Cum subtil se argumenteaza din perspectiva memoriei identitatii 
gi a solipsismului in articolul semnat de Daniel Diaconu. 

celălalt nu este străin, al/ter-ul fiind tot un eu, un alt eu, si nu 
altcineva „sub această formă de opacitate a celuilalt”, cum 
zice Eugen Coşeriu, atunci avem aici nu numai regăsirea de 
sine în unitate, unicitate ori totalitate care tinde spre reinte- 
grarea alter-ului, ci pur şi simplu explorarea alter-ului, ca un 
alt eu. De unde lipsa totală, în plan semantic, a angoasei, a 
ruperii, a scindării ca dramă, ci numai căutarea alter-ului din 
şirului celor născuţi din omul veşnic, ori, şi mai profund, întru 
căutarea sinelui în archeul cu fire netrecătoare, pe care-l 
purtăm, unii dintre noi, în adâncimile eului. În cele din urmă, 
marea aventură a cunoaşterii de sine este pe măsura curio- 
zitatii ori puterii de a trezi o cântare ori alta din vioara în care 
sunt închise toate cântările. 


Résumé 


Amita Bhose a démontré, dans son étude consacrée a la 
nouvelle Sarmanul Dionis, que les idées de base concernant la 
relativite du temps et la métempsycose participent de la philo- 
sophie indienne; c’est toujours a l’influence de la philosophie 
indienne que Eminescu est redevable pour le sens philoso- 
phique du réve. 

En ce qui concerne la relation entre l’identité et l’alté- 
rité (vue en tant qu’opposition ou bien en tant que dualité), 
suivant la perspective de la doctrine hindoue, on peut affirmer 
que ces deux aspects-la temoignent de la solidarité, puisqu’il 
s’agit de la polarisation antagonique de PUn. Autrement dit, 
en pareil cas il s’agit d’une circonstance homologue a ce que 
V. Lovinescu a décrit, par «un paradoxe souverain», a savoir 
le fait que «la dualité soit la preuve maîtresse de l’ Unité», tout 
en précisant que les termes de la dualité sont tantôt anta- 
goniques, tantât unis. 

Dans Le pauvre Dionis on rencontre les deux facettes 
de la dualité, voire Pidentite du moi, de sa mémoire, passe par 
le biais de l’intégration dans l’âme (là ou git le temps et 
l’espace du monde) de tous les avatars, c’est-à-dire comprend 

en soi toutes les «mémoires des identités de soi des con- 
sciences des avatars». Cette idée peut être soutenue également 
en analysant certaines notes faites par Eminescu. En défi- 
nissant ce que Eminescu a nommé la mémoire de l'identité, on 
peut y inclure, tout d’abord, l’identité personnelle de chaque 
avatar, puis «la mémoire de l’existence avatar», en tant que 
second type de mémoire. Cependant, selon nous, «la mémoire 
de l’identité que la mort pourrait anéantir ou non» caractérise 
non seulement la série d’existences avatars pris ensembles; à 
notre avis, elle porte en soi la même unité que la mémoire 
personnelle : les deux mémoires peuvent souffrir de l’oubli, de 
l’obnubilation, de la perte (par la mort) ou de la récupération, 
de l’anamnèse partielle de la condition originaire. Néanmoins, 
il est parfaitement vrai que l’analyse du Pauvre Dionis, le 
chef-d'œuvre fantastique de la prose éminescienne, peut faire 
ressortir deux types d’identités dans lesquels la retrouvaille de 
soi en tant que totalité passe par la réintégration de l’altérité. 
Celles-ci seraient représentées par le double possible (que l’on 
peut nommer «double historique»), d’une part, et «le double 
éternel», d’autre part. En essence, ce dernier est représenté par 
l’ombre, bien que son statut textuel soit plus complexe, voire 
même interchangeable. 

Les deux contextes significatifs dont l’analyse permet 
de découvrir toute la complexité de l’altérité fonctionnelle 
dans ce texte et que l’on peut considérer comme aphorismes 
du dédoublement sont, à notre avis, les suivants: maintenant 
j ai deux hommes, parfaitement différents, abrités en moi et 
(le plus connu) Combien d'hommes y a-t-il en un seul homme? 


Ecouri gotice in Strigoii 


Ana-Maria STEFAN 


O sursă clasică — [storia literaturii române de la origini 
până în prezent a lui G. Călinescu — îl califica pe Mihai 
Eminescu, pornind de la analiza Rimelor alegorice în paralel 
cu aceea a Strigoilor, drept „mare poet al fantomaticului enig- 
matic şi al morţii”!. Se remarca, deopotrivă şi cu aceeaşi 
ocazie, încetinirea „macabră, cu prea mult cadaveric”? a eve- 
nimentelor în Strigoii. Observațiile de mai sus se constituie în 
puncte de plecare ale prezentului studiu; fantomaticul, enig- 
maticul, mortuarul, macabrul, cadavericul — reprezintă nişte com- 
ponente de bază ale esteticii goticului, care s-a instituit într-o 
veritabilă tradiţie în cultura occidentală a secolelor XVIII şi 
XIX. Interesul romantic pentru medievalitate a avut drept 
consecinţă o revigorare a gustului pentru goticul arhitectural şi 
apariția genului literar gotic — vehicol al viziunii romantice 
standardizate asupra Evului Mediu „întunecat”. Se pare că 
Horace Walpole a scris prima operă reprezentativă a genului — 
Castelul din Otranto (1764) —, inspirat fiind de atmosfera 
resedintei sale neobişnuite: un castel gotic miniatural de la 
periferia Londrei. De asemenea, Mary Shelley povesteşte, în 
prefața la Frankenstein, despre sejurul în Elveţia în timpul 
căruia a fost conceput romanul, în cadrul unui concurs literar 
propus de Byron şi inspirat de atmosfera lugubră a castelului 
în care locuiau: „«Să scrie fiecare o poveste cu fantome», 


' Ediţia a Il-a, revizuită şi adăugită, ediţie şi prefaţă de Al. Piru, 
Bucureşti, Minerva, 1982, p. 468. 
* Idem, ibid. 

spuse Lordul Byron, si am acceptat propunerea.”” Printre par- 
ticipantii la concurs nu se afla doar creatorul lui Manfred, ci şi 
părintele lui Alastor, dovadă a fascinatiei exercitate de estetica 
goticului asupra poeţilor romantici englezi“. 

Eminescu a avut acces nu doar la literatura germană 
inspiratoare sau integrată genului gotic — în Germania, goticul 
a îmbrăcat forme integrabile mişcării revoluţionare Sturm und 
Drang, prin critica socială incisivă şi anticlericalism —, ci şi la 
poezia engleză cu accente gotice: Byron şi Shelley fără doar şi 
poate”. Privit din această perspectivă, poemul Strigoii nu con- 
tine „prea mult cadaveric”, ci exact cât îi trebuie pentru a se 
integra acestui gen, ale cărui avataruri erau încă în vogă în li- 
teraturile germană, engleză şi franceză, la data conceperii operei 
eminesciene. 

O atare lectură a poemului Strigoii impune, însă, o 
ramificare a argumentatiei pe două nivele: estetic, respectiv 
istoric. De dragul viziunii complexe, am optat pentru termenul 
gotic — limitativ — pentru a desemna aspectele istorico-mitice 
de sorginte germanică incluse în poemul eminescian. Încă din 
1909, printr-o serie de studii apărute în revista „Transilvania”, 
Alexandru Bogdan semnala deja influența Eddelor asupra poe- 
mului lui Eminescu. Acelaşi critic de la începutul secolului 
trecut remarca minutia de care dă dovadă poetul în construirea 
cadrului istoric, dar şi combinarea elementului istoric atestat 
cu elemente imaginare. 


> V. Mary Shelley, Frankenstein or the Modern Prometheus, 
Penguin Popular Classics, Penguin Books, 1994, p. 7. 

4 Fred Botting, Gothic, London & New York, Routledge, 1996, 
p. 98-101. 

$ V. Dumitru Caracostea, Creativitatea eminesciană, ediţie îngrijită, 
studiu introductiv şi note de Ion Apetroaie, Iasi, Junimea, 1987, notă, 
p.165: „Cert este că romantica engleză l-a interesat de aproape [pe 
Eminescu] în timpul anilor de studii la Berlin. Dovada o face manuscrisul 
Academiei nr. 2276, unde la filele 6 şi 26 sunt note cu privire la Byron şi 
Shelley, la pesimismul lor social, şi caracterizări ale unora dintre operele lor. 
(...)”. 

SV. şi Mihai Eminescu, Opere, ediţie critică îngrijită de Perpessi- 
cius, vol. III, Poezii tipărite în timpul vieţii: Introducere. Note şi variante. 
Anexe, Iasi, Moldova, 1998, p. 190-191. 

Pentru cititorul de azi, lectura Sfrigoilor prezintä un 
interes nou, de orientare — să zicem — antropologicä. Uimeste 
interesul acordat încă de anumite cercuri, mai mult sau mai 
putin avizate, presupusei identități get — got. În acest context, 
Jordanes şi Carolus Lundius sunt încă autori foarte frecventati, 
care furnizeaza combatantilor principalele argumente de ordin 
geografic, istoric, etimologic, in sustinerea unei cauze longe- 
vive. De o remarcabilă acuratețe la Eminescu este descrierea 
fenomenului migraţiei. Asocierea neamului altaic al lui 
Harald, cu varianta Arald — nume germanic al mai multor regi 
scandinavi şi duci ai Kievului — cu neamurile germanice închi- 
nătoare la Odin este justificată istoric, înaintarea avarilor spre 
hotarele răsăritene ale Europei realizându-se concomitent cu 
ultimul val migrator teutonic”. 


„Domnind semet şi tânăr pe roinicele stoluri, 
Căror a mea ființă un semizeu părea, 
Simteam că universu-mi la pasu-mi tresărea, 
Si natii călătoare împinse de a mea, 
Împlut-au sperioase pustiul pân” la poluri. 


Căci Odin părăsise de ghiata nalata-i domă. 

Pe zodii sângeroase porneau a lui popoară; 

Cu creştetele albe preoţi cu pleata rară, 

Trezeau din codri vecinici, din pace seculară, 

Mii roiuri vorbitoare, curgând spre vechea Romä.”* 


Această desfăşurare de forte între Volga şi Nistru va culmina, 
cum sugerează versurile de mai sus, cu întemeierea vremelni- 
cului regat avar şi ocuparea Romei de către longobarzi. 

De interes pentru criticul literar este presiunea pe care 
destinul individual o exercită asupra destinului istoric al prota- 
gonistului. Cucerirea militară îşi află corespondent în cucerirea 
erotică: Arald stăpâneşte „popoară” şi este, la rându-i, stăpânit 
de femeia de la Dunăre: 


TV. A.C. Haddon, The Wanderings of Peoples, Washington D.C., 
The Cliveden Press, 1984, p. 45. 
8 Mihai Eminescu, ed. citata, vol. I, p. 107. 

„La ce-ai venit, regină, aicea in pustiu? 
Ce cauţi la barbarul sub streşina-i de cetini? (...) 


Mi-ai zis: «Aştept din parte-ti, o rege cavaler, 
Că-mi vei da prins pe-acela, ce umilit ţi-l cer... 
Eu vreau să-mi dai copilul sburdalnic — pe Arald». 


Si întorcându-mi fata, eu spada ţi-am întins. 
Pe plaiuri dunărene poporu-şi opri mersul, 
Arald, copilul rege, uitat-a Universul, (...) 


De-atunci, învingătoareo, iubit-ai pe invins.”” 


Nu mai puţin remarcabilă este presiunea pe care destinul istoric 
o exercită asupra destinului personal, căci drama desperecherii 
are, pentru Arald, dincolo de consecinţele imediate în plan 
personal, grave repercusiuni în planul istoric. Pentru Arald, 
moartea Mariei se adânceşte într-o criză ontică de proporții. 
Neîmplinirea, în existența lumească, a destinului personal este, 
în cazul său, completată de ratarea unui destin istoric, dar şi a 
unui destin mitic, prin eşecul etnogenezei avaro-dunărene. 
Soluţia oferită lui Arald este una de compromis şi constă în 
valorizarea unei situaţii ilicite din punct de vedere istoric şi 
religios; evadarea în magic devine posibilă doar prin des-creş- 
tinarea recent convertitului Arald şi constituie abandonul unei 
misiuni princiare. 

Mai mult, „dorinţa de întregire a factorului masculin prin 
cel feminin”, împlinită într-un alt plan decât cel al istoriei 
sau al mitului, blochează accesul la universalitate şi perma- 
nentä. Dacă reţeta magică oferă şansa împlinirii personale la 
un alt nivel decât cel al existenţei în real, nu există soluţie 
compensatoare pentru eşecul aculturatiei. Întâlnirea dintre 
cuceritor şi cucerit (avarul întunecat şi „Dacia blondă”) este 
redusă la dimensiunile metaforei erotice, sterilă din punct de 
vedere istorico-civilizator. 

Revenind la primul nivel al analizei, semnalăm în poe- 
mul Strigoii o serie de aspecte care trimit la o estetică a goti- 


” Ed. cit., p. 108. 
10 G, Călinescu, op. cit., p. 471. 

cului şi includ poezia eminesciană într-un circuit european. 
Reacţia dură a lui Xenopol — „superstiții (...) şi nimicuri nu ar 
trebui să intre in poesie. Strigoii lui Eminescu dovedesc o 
imaginaţie bolnavă”! — demonstrează eşecul lecturii, în lipsa 
unei racordări a textului eminescian la motive literare deja 
consacrate în spaţiul european. Balada Lenore” a lui Bürger 
fusese scrisă în 1774 şi îşi găsise deja ecou nu numai în lite- 
ratura germană (Die Braut von Korinth a lui Goethe), ci şi în 
literatura engleză, unde romanul gotic era în ascensiune la 
acea dată. Eminescu — se ştie — cunoştea balada lui Bürger, „a 
reținut din ea unele elemente, dar a realizat ceva nou ca 
subiect, ca fantezie, ca vers.” 

Coborând în ambiguitatea unei istorii nescrise, poetul se 
serveşte de datele esteticii goticului pentru a soluţiona un şoc 
cultural: contrastul între o existență nomadă şi una sedentară, 
între bărbatul brun al „codrilor de brazi” şi femeia bălaie 
dunăreană, între zeii Nordului şi Dumnezeul creştin. ,,Suflarea 
märeatä” despre care vorbeşte Maiorescu cu referire la Strigoii 
se racordează perfect, chiar dacă nu şi programatic, la teoria 
sublimului a lui Edmund Burke, considerată, până la apariția 
aşa-zisului gotic fin-de-siecle, drept fundamentul estetic al 
goticului occidental. Există o remarcabilă similitudine între 
decorul construit de Eminescu drept cadru de desfăşurare a 
dramei din Strigoii şi spaţiul gotic-tip al primei vârste a goti- 
cului, aflat sub incidenţa sentimentului de teroare teoretizat de 
Burke: codrul întunecat, cripta, grota. Precedând ceea ce 
specialiştii fenomenului gotic numesc „prăbuşirea în oroare”, 
această primă reţetă a goticului nu cunoaşte obsesiile darwi- 


"| Scrisoare către Iacob C. Negruzzi, Paris, 8 Aprilie 1878, în Ilie E. 
Toroutiu, Studii si documente literare, vol. IV, Bucureşti, Institutul de Arte 
Grafice „Bucovina”, 1933, p. 56-57. 

12 Dumitru Caracostea semnalează chiar o tentativă a lui Eminescu 
de a-l traduce pe Biirger; v. Lenore. O problemă de literatură comparată şi 
folklor, Bucureşti, Atelierele Grafice „Cultura Naţională”, 1929, p. XVII, 
nota 2. 

3 Dumitru Murăraşu, Mihai Eminescu. Viaţa si opera, Bucuresti, 
Eminescu, 1983, p. 137. 

14 Scrisoare către Nicolae Gane, Bucureşti, 6/18 Decemvrie 1876, în 
LE. Toroutiu, Studii şi documente literare, III, 1932, p. 180. 

niene ale dezarticulării ființei umane, exploziile atavice ale 
animalitatii, mozaicarea lumii fizice prin estomparea limitelor 
dintre elemente şi regnuri'®. Arald si Maria — cuplu exemplar 
— îşi păstrează perfecțiunea fizică dincolo de moarte: farme- 
cele trupului viu sunt suplinite de frumuseţea spectrală. 

Strigoii lui Eminescu, prin urmare, care reeditează un 
motiv folcloric universal, se integrează cu succes în tradiţia go- 
tică a marilor romantici europeni şi ne permite să-l plasăm pe 
Arald alături de Bătrânul Marinar şi Alastor, şi pe Eminescu 
alături de Coleridge şi Shelley. 

Summary 


Through constant appeal to Gothic themes, Eminescu’s 
poem Strigoii makes up the basis for a twofold Gothic 
perspective: aesthetic and historical. The Gothic aesthetics 
connects Eminescu’s poetic vision to that of Western romantic 
poets, such as Byron, Coleridge and Shelley, while his his- 
torical conception of the ethno-genesis of the Romanian 
people brings forward details from a far past, that combine the 
scholarly ambiguity Goth — Geta, with a synthetic view of the 
migratory peoples’ contribution to the Romanian history. The 
present approach underlines a clash between the personal 
needs and the historical mission of the protagonist — Arald (or 
Harald), king of the Avars —, as well as the abortion of a myth 
due to the failure of acculturation. 


Un personaj eminescian 
ca ipostaza a omului faustic 


Lavinia Anamaria UNGUREANU 


Dionis sau Dan, întruchipări metaforice, avataruri ale 
aceluiasi individ metafizic, parte din Spiritul suprem, archaeul, 
pot fi interpretati ca ipostază a omului faustic eminescian. 
Exegeza pare a fi acordat o importanță secundară acestei di- 
mensiuni a textului. G. Călinescu’ observă că spiritul faustian al 
personajului, omul-microcosmos, se manifestă prin atracţia către 
şi apelul la magie. Ioana Em. Petrescu” accentuează aceeaşi fas- 
cinatie pe care o exercită magia, ca artă demiurgică, asupra 
personajului eminescian. Eugen Simion? analizează mai detaliat 
semnificaţiile nuvelei, oprindu-se şi asupra câtorva coordonate 
ale firii faustiene* a lui Dionis: curiozitatea deosebită pentru 
necromantie şi astrologie, aspiraţia de a descifra sistemul me- 
tempsihozei, înclinația spre vis şi speculație metafizică, starea 
de atonie, melancolia. 

Rosa Del Conte” merge, însă, pe o cale hermeneutică mai 
profundă, privind aventura metafizică a personajului emines- 


' G. Călinescu, Opera lui Mihai Eminescu, ediţie îngrijită de Ileana 
Mihăilă, Editura Academiei Române, Bucureşti, 1999, vol. 1 p. 161, vol. 2, 
p. 32-34. 

? Ioana Em. Petrescu, Eminescu. Modele cosmologice si viziune 
poetică, Editura Minerva, Bucureşti, 1978, p. 134,p. 141. 

3 Eugen Simion, Proza lui Eminescu, Editura pentru Literatură, 
Bucureşti, 1964, p. 81-143. 

4 Ibidem, p. 90. 

5 Rosa del Conte, Eminescu sau despre Absolut, ediție îngrijită, tradu- 
cere şi prefață de Marian Papahagi, cuvânt înainte de Zoe Dumitrescu-Bu- 

cian, din perspectiva gnosticä a destinului omului în lume. 
Pornind de la aceastä perspectivä, opera pare a vorbi de la sine 
despre tragismul dualității, ce defineşte condiția umană, duali- 
tate care este, în mod paradoxal, premisa drumului sisific către 
măreția omului devenit zeu. 

Concepţia gnostică asupra lumii, despre care vorbeşte şi 
Ioan Petru Culianu“, aflată la baza nuvelei eminesciene şi 
dovedindu-se a fi o grilă hermeneutică pertinentă, îşi găseşte 
un complement teoretico-interpretativ în concepţia lui Johann 
Wolfgang Goethe” despre creaţia universului şi a omului. 
Fiinţa umană este considerată o ființă duală, creată din materie 
de către Lucifer, parte independentă şi totuşi condiționată de 
Dumnezeu-Tatăl, şi căreia Elohimii i-au dat scânteia divină, 
pentru a tinde mereu spre creatorul universal, întru care îşi are, 
de fapt, originea. 

Alături de aceste perspective critice asupra nuvelei, este 
utilă adoptarea teoriei lui Ioan Petru Culianu? în privinţa mitu- 
lui faustic, tratat ca intrigă vidă, adică o schemă revalorificată 
semantic, în funcție de epoca al cărei Weltanschauung devine. 

Dintre multiplele dimensiuni şi atribute ale mitului 
faustic, care apar problematizate şi la Eminescu, de obicei în 
legătură cu genialitatea, putem menţiona: solitudinea mândră 
şi dispretuitoare, nostalgia primordialului, nebunia ca sete de 
infinit, gândirea demiurgica, atracția către ştiinţele oculte, melan- 
colia ca detaşare ironică de contingent, aspiraţia spre libertatea 
totală a spiritului, recluziunea onirică, concentrarea în adânci- 
mile sufleteşti, cu paradoxul expansiunii către înălțimile pentru 
care a fost creat, din perspectivă gnostică. 


şulenga, postfață de Mircea Eliade, Editura Dacia, Cluj, 1990, p. 384-391, 
p. 395-407. 

ê Joan Petru Culianu, Gnozele dualiste ale Occidentului, ediția a 
doua, traducere de Tereza Culianu-Petrescu, cuvânt înainte al autorului, 
postfață de H.-R. Patapievici, Editura Polirom, Iasi, 2002, p. 14-15. 

7 Johann Wolfgang Goethe, Poezie şi adevăr, traducere, prefaţă şi 
note de Tudor Vianu, Editura pentru Literatură, Bucureşti, 1967, p. 158-161. 

8 Joan Petru Culianu, Jocurile minţii, ediţie îngrijită de Mona Antohi 
şi Sorin Antohi, studiu introductiv de Sorin Antohi, Editura Polirom, Iasi, 
2002, p. 249-250. 

La Eminescu, mitul faustic implica genialitatea depăşind 
viziunea romantică, mergând dincolo de umanismul renascentist, 
către o viziune modernă asupra omului, care devine Dumnezeu, 
devenind, de fapt, el însuşi, în sens gnostic. 

Genialitatea faustică înseamnă, şi pentru personajul 
eminescian, demonie, concept despre care vorbeşte Johann 
Wolfgang Goethe în Poezie si adevăr”. Demonia este coinci- 
dentia oppositorum, este forţa creatoare de lumi, veşnica fră- 
mântare, ca activitate neîntreruptă a omului pe pământ (faptă, 
mai ales în spirit, la personajul eminescian: Dionis sau Dan 
sunt amândoi preocupaţi de studiul metafizic, în defavoarea 
lumii contingentului, pe care o refuză). Fiinţa demonică este, 
de fapt, daimon, după exemplul anticilor'®, ființă al cărei 
atribut esențial este creaţia, deoarece este scânteie divină, 
sclipire cerească, în sens gnostic, având nostalgia unității 
inițiale, de unde şi plăsmuirea onirică a paradisului selenar la 
Eminescu. 

Demonicul este şi nu este divin şi uman, drăcesc şi 
îngeresc, hazard şi providenta, este o ființă fascinantă şi 
înfricoşătoare, cu o încredere nemărginită în sine, care atrage 
ludic şi (îşi) provoacă suferință, tinzând mereu către imposibil, 
prin supralicitarea posibilităţilor de existență. Aceasta este 
aspiraţia spre totalitate a ființei demonice, de unde vine şi 
măreția, ilustrată, în primul rand, prin inspiraţia creatoare 
(universul selenar însemnând o permanentă auto-edificare, 
ambiţie demiurgică a omului faustic), voce a zeului ascuns în 
om, interioritatea profundă, numită /nnerlichkeit, de care vor- 
beste şi Thomas Mann!" în eseurile sale, referindu-se la un 
celebru geniu demonic, Friedrich Nietzsche. Interioritatea pro- 
fundă este adâncimea sufletească a lui Dionis sau a lui Dan, 
zonă privilegiată în adâncurile ființei umane, prin care se 


” Johann Wolfgang Goethe, op. cit., p. 384-386. 

10 Platon, Banchetul, traducere de Ştefan Bezdechi şi C. Papacostea, 
prefaţă de Ion Acsan, Editura Mondero, Bucuresti, 2003, p. 128. 

Il Thomas Mann, Germania şi germanii, eseuri, traducere din 
germană de Janina Ianoși, prefaţă şi note de Ion Ianoși, Editura Humanitas, 
Bucuresti, 1998, p. 191. 

realizează, paradoxal, expansiunea individului etern către 
creatorul său, în care omul se oglindeşte, recunoscându-se. 

Aventura faustică a lui Dionis se realizează prin interme- 
diul unui pact demonic cu umbra, sensibilizare a archaeului, 
sub îndrumarea lui Ruben, care îi împrumută eroului cartea de 
astrologie conţinând formulele magice ale creaţiei primor- 
diale. Astfel, experiența metafizică apare ca expresie a unui 
„optimism antropologic delirant’, deoarece omul intuieşte în 
sine prezența individului metafizic, parte din Spiritul suprem, 
având astfel posibilitatea de a se (re)gândi ca microcosmos, 
parte din macrocosmosul care este Demiurgul- Tată, întru care 
şi prin care visează creator toate esentele, toți arheii, intrând în 
durată ca avataruri. 

Atracția Creatorului, izvor care se întoarce în el însuşi, 
trezeşte aceste avataruri către propria lor esență eternă, iar 
chemarea se concretizează în ruperea de contingent, abstra- 
gerea onirică şi creaţia cu ajutorul magiei-logos primordial. 
Ruptura de materie, străbaterea, trecerea prin moarte către 
perfecțiunea originară este ceea ce Rosa Del Conte numeşte, 
în sens gnostic, peras, iar pentru că ţinta personajului este 
transcendentul, accesibil la nivel oniric, adică prin creaţie, se 
operează „o conversiune a punctului de vedere, prin care este 
atinsă înţelepciunea unei viziuni din înalt”, metanoia'. 

După străbaterea contingentului (pactul cu umbra, dez- 
văluire a sinelui demonic, prin care personajul „dobândeşte 
conştiinţa eternității, nu însă şi eternitatea”!*), pământul este 
transformat într-un mărgăritar în salba iubitei, mărgăritar al 
cărui miez rămâne negru pentru ca sâmburele ființei este ma- 
teria rea, egoismul luciferic, atâta vreme cât, din perspectivă 
gnostică, lumea este opera unui demiurg secund, demiurg rău, 
care fură scânteia divină, aspirând să se instituie ca prim 
creator. Acesta este Lucifer, după Goethe’, creator nemărginit 
în sine şi totuşi condiționat, ca parte din Dumnezeu-Tatal. 


12 Toan Petru Culianu, Gnozele dualiste ale Occidentului, p. 133. 
15 Rosa Del Conte, op. cit., p. 390. 

14 Ibidem, p. 396. 

15 Johann Wolfgang Goethe, op. cit., p. 158. 

În urma sträbaterii (peras) cheagurilor de eternitate'® 
care sunt avatarurile, dar si limitele archaeului, Dionis poate 
privi din înalt către Pământul micşorat şi are intuiţia, sclipirea 
cerească (pe care Mefisto o recunoaşte ca esenţă a omului 
faustic, în tragedia lui Goethe), obţinută prin metanoia, 
convertirea punctului de vedere. Această intuiţie se referă la 
conştientizarea faptului că „lumea e vis al sufletului nostru”, 
adică neîntreruptă activitate creatoare de sine şi de cosmos a 
individului metafizic, prin explorarea tuturor posibilităților 
existențiale, ca forme de autocunoaştere, până la dezvăluirea 
esenței divine. Prin metanoia, omul se desprinde de ipostaza 
telurică în favoarea reîntregirii în ceruri, prelungind funcția 
gândirii cu valoare de /ogos, moştenită indirect de la creator, 
prin Lucifer. 

Paradisul selenar gândit, visat sau creat de Dionis este 
punctul terminus al unei Weltanschauung romantice, unde 
edenul oniric, proiectat prin intuiţia genială a artistului, este 
scopul periplului către împlinirea sinelui. Însă Eminescu pare 
a-şi depăşi epoca, mergând dincolo de această ţintă transcen- 
dentă, intuind, mai departe, că visul său plăsmuitor este parte a 
visului de creație macrocosmică, urmând a i se revela apoi iden- 
titatea de esență cu Tatăl, când Dionis va rosti orgolios-demonic: 
Ta twam asi. 

Traseul devenirii către sine a omului faustic, simțindu-se 
exilat între contingent si Absolut, este prezentat de Goethe”, 
pornind de la lucrarea Istoria bisericilor si a ereziilor, a unui 
gnostic pe nume Arnold. Teoria cosmogonica este preluata de 
catre Goethe si ilustrata si in tragedia Faust, iar pentru nuvela 
eminesciană, al cărei fundament este gnostic în esenţă, teoria 
poate oferi o cheie pentru o interpretare pertinentă: Tatăl este 
punctul iniţial de la care se întrupează Fiul, apoi o a treia ființă 
divină şi apoi o a patra. Aceasta din urmă este chiar Lucifer. 
EI conţine în sine, aşa cum vom vedea şi în cazul omului, o con- 
tradictie: ca şi Creatorul său, e necondiţionat, totuşi cuprins şi 
mărginit prin El. Lucifer a căpătat întreaga putere creatoare, 


16 Rosa Del Conte, op. cit., p. 396. 
7 Johann Wolfgang Goethe, op. cit., p. 158-161. 

din care a luat naştere toată ființa, tot ce există, pentru ca 
Lucifer este capabil de o infinită activitate. El i-a facut pe 
îngeri după asemănarea sa, de fapt reflecţie a Tatălui, dar 
cuprinsi şi marginiti prin el. 

In glorie, ca si Dionis in universul din luna, Lucifer isi 
uită originea, aceasta fiind nerecunostinta primordială, hybris, 
orgoliu demonic. Lucifer se crede singur creator, fără nici o 
altă determinare, se crede însuşi Dumnezeu, iar toată creația se 
concentrează în jurul său (viziunea Infernului dantesc îl are în 
centrul Pământului tot pe Lucifer). Materia creației, adică tot 
ce este negru, greu, tare şi întunecos, dur şi opac, vine în ființă 
telurică din Fiinţa divină, omul fiind tot atât de absolut pu- 
ternic şi etern ca şi Demiurgul prim, dar mărginit prin el. Prin 
concentrarea lui Lucifer în sine însuşi a luat naştere nefericirea 
în lume, însă Elohimii au dat Fiintei infinite puterea de a se 
extinde şi de a se mişca înapoi către izvorul iniţial. Aceasta 
este expansiunea firii faustice geniale, complementară concen- 
trării şi opusă ei, expansiune de fapt a întregii creaţii către 
punctul matrice, Tatăl. Este ceea ce Goethe numeşte etern-fe- 
mininul mântuitor în Faust, frământarea expansiv creatoare a 
naturii şi a ființei umane. 

Paradoxul se identifică şi la personajul faustic eminescian, 
care plonjează în adâncimile sufletului său, realizând astfel 
reintegrarea, prin expansiune, în Spiritul suprem, către care 
tinde întreaga creaţie. După Goethe, omul a fost creat astfel 
pentru a restabili aceasta legătură originară cu divinitatea. 
Omul este o ființă duală, jumătate materie, jumătate spirit, 
Lucifer şi Elohim, concentrare şi expansiune, conştiinţă măr- 
ginită, putere limitată, dar şi intuiţie a eternului şi voință 
nemăsurată de autodepăşire. Astfel, mântuirea omului apare 
ca fiind hotărâtă din eternitate, gândită etern necesară, omul 
trebuind să se înnoiască mereu de-a lungul întregii durate care 
este existența pe pământ, durată a fiinţei care îşi conştienti- 
zează devenirea către sine, către lumina din care a fost răpit de 
Lucifer. 

Această teorie fascinantă poate explica felul în care, la 
Eminescu, are loc depăşirea concepției romantice în privinţa 
idealului existenţial al geniului. La romanticii germani, ca 

Hoffmann sau Novalis, punctul final al expansiunii pentru 
fantezia creatoare de lumi era regăsirea paradisului primordial. 
Dar personajul eminescian nu se multumeste cu atat. El co- 
mite greşeala fatală de a spune clipei frumoase faustiene să se 
oprească in loc, negând astfel însăşi esenţa condiţiei umane, 
devenirea. Ideea reiese din impresia de plictis şi stagnare pe 
care le transmite paradisul selenar. Dionis aspiră să cuprindă 
rațional, cu mărginita minte omenească, infinitatea şi eterni- 
tatea divinului, pe care îl înțelege intuitiv, ca putere creatoare 
a fanteziei, vis în visul universal al Fiintei, gândire în gândirea 
supremă întemeietoare. De aceea, îndrăzneşte identificarea cu 
Demiurgul pe cale raţională, eroarea renunțării la calea intuitivă, 
revelatoare, cea a adâncimilor sufleteşti, facilitând, paradoxal, 
expansiunea către etern. 

Dionis greşeşte ireversibil când abandonează activitatea 
permanentă pe care o presupune spiritul creator şi îşi opreşte 
devenirea, dorind să pătrundă rational esenţa clipei faustice şi 
cerând îngerilor să-i dezvăluie fata lui Dumnezeu. El nu-şi da 
seama că se află în dumnezeire şi că dumnezeirea se află în el 
prin intuiţia creatoare, la care ajunge prin separare, peras, şi 
apoi prin schimbarea privirii către ceruri cu privirea din 
înălțimile Absolutului. Separarea gnosticului, iar personajul 
eminescian este un astfel de gânditor, este condiţionată de 
solitudinea orgolioasă, de melancolia ca expresie a luciditatii, 
în privința faptului că omul nu-şi are locul în lume, fiind creat 
pentru eternitate. lar metanoia, convertirea perspectivei în 
favoarea privirii din înalt, este însăşi situarea omului în 
proximitatea divinului. 

Însă încremenirea în contemplarea clipei faustice 
frumoase este cauza prăbuşirii, a gândul orgolios demonic 
provocând căderea, de aceea îngerii se întristează la cererea 
absurdă a lui Dionis de a vedea fata lui Dumnezeu. În loc să se 
dăruiască total contemplării revelatorii a divinului, ca altădată 
Dante în Paradis, în finalul Divinei Comedii, Dionis aplică 
eronat o gândire autodistrugătoare, pe care Lucian Blaga ar 
numi-o cunoaştere paradisiacă. 

Elohimii au îngăduit omului să refacă legătura cu divinul 
prin expansiunea permanentă către izvorul initial, posibilă prin 

aventuri onirice, al cäror sens nu pare a fi cel de a aräta ca 
lumea este iluzie, ci, dimpotrivă, că, visand, ne insusim gandi- 
rea divină, cu atributul esențial al forţei întemeietoare. Acesta 
ar putea fi sensul visului eminescian, un vis faustic al partici- 
pării la creaţie. 

Ceea ce produce căderea este, după cum a prevăzut 
Ruben-Mefisto, încremenirea, plictisul, inactivitatea spiritului 
care se lasă copleşit de nebunia gândului demonic al dumne- 
zeirii, autocontemplare narcisiacă ucigătoare în afara divinului. 

Traseul existenţial al lui Faust eminescian este o strălu- 
citoare aventură onirică (a se citi creatoare), pornindu-se de la 
magie — puterea creatoare a lui Lucifer şi starea genialitatii 
integrale la romantici (Novalis) *, esenţa naturii umane. Magia 
favorizează capacitatea geniului faustic de a se pătrunde pe 
sine, de a se înţelege, prin revelația propriei adâncimi sufle- 
teşti, care constituie şi punctul de mişcare al expansiunii către 
nemărginit. Revelația încetează când personajul se întreabă 
unde este Dumnezeu, dorind să-l contemple fata către fata, iar 
nu în oglindă, ca microcosmos. 

Dar Faustul eminescian nu este damnat, aşa cum fusese 
în viziunea medievală, la Christopher Marlowe, ci este trimis 
în contingent, o formă posibilă de damnare în raport cu mă- 
retia pierdută. Dionis este exilat din nou in lume, parcă pentru 
a-si relua traseul expansiv, avand ca premisa, de data aceasta, 
nu magia si visul, ci singura şansă prin care omul are aici, pe 
pământ, sentimentul reîntregirii fiinţei: iubirea. 

Pierderea paradisului celest înseamnă reintrarea în tra- 
seul devenirii, reluarea parcursului evolutiv al lui Faust, 
pedepsit să uite existența în proximitatea divinului. lubirea 
apare ca modalitate de regenerare sufletească a omului, ca vis 
al unităţii pierdute, neutralizând conştiinţa morții. 

Însă Faustul eminescian rămâne nostalgic, melancolic 
în fata oglinzii, contempland imaginea cuplului demon-înger, 
fără a mai putea întrezări şi gusta măreția inspiraţiei onirice 
plăsmuitoare. De aici şi până la strigătul de disperare expre- 


5 Nicolae Râmbu, Romantismul filosofic german, Editura Polirom, 
Iaşi, 2001, p. 42. 

sionist, la constatarea singuratatii fundamentale a omului in 
lume, disperat in fata transcendentei goale sau care nu se mai 
arată, refuzându-se definitiv, nu mai este decât un pas. Deo- 
camdată însă, iubirea este soluţia compensatorie pentru faptul 
că, într-un moment de strălucitoare măreție, Dionis a privit 
înapoi, ca odinioară Orfeu, pierzând capacitatea expansiunii 
către divinitate, neputând să se lepede complet de sine însuşi 
în ipostaza de materie. 

Faustul eminescian este Lucifer căruia i s-a mai oferit o 
şansă: aceea de a iubi’, pentru a uita că trebuie să moară. 

Summary 


In Eminescu’s prose, the complex literary myth of Faust 
is illustrated by the two avatars of the metaphysical being in 
Sarmanul Dionis: the atheist Dionis and the monk Dan, both 
interested in alchemy, magic, philosophical matters. The 
multiple meanings of the Faustian myth seem to be connected 
to the destiny of the man of genius. 

There are a number of profound levels of significance 
that reveal both the tragic side and the greatness in spirit of the 
Faustian character: proud disdainful solitude, nostalgia for the 
initial harmony of paradise, madness as perpetual striving for 
reaching infinity, God-like power of creation, melancholy as 
ironic detachment from everyday sordid life, liberty of spirit 
and thought, immersion into the depths of self. All these 
aspects facilitate the ascent of the Faustian genius towards the 
celestial divine Absolute, for which man is said to have been 
created, as the gnostic cosmogonic legend suggests. 

The fall from grace of the Faustian genius is brought 
about by the fact that he stops being spiritually active and 
contemplates his happiness and greatness in a Mephistophelic 
„beautiful moment”. Becoming, towards revelation of the 
divine spirit inside, seems to be the tragic yet great mission of 
the man of genius. Contemplating himself as perfect uncon- 
ditioned infinite God is the cause of the fall from grace. Love 
is the only chance for the Faustian genius to try to forget that 
man has been destined to die. 


S tudii culturale comparate 


Un posibil ecou hegelian in lirica eminesciana 


Leonida MANIU 


Curentele de idei din filozofia germană de la mijlocul 
veacului al XIX-lea, cu o sferă de acţiune extrem de largă în 
întreaga spiritualitate occidentală, nu au rămas fără ecouri nici 
în cultura noastră. Studenții români, aflaţi la studii în Germania, 
au putut cunoaşte direct, în atmosfera unor dispute academice 
incitante, acest clocot ideatic, întreținut şi dominat de gândirea 
lui Kant, Hegel şi Schopenhauer. Respirând, în perioada studi- 
ilor de la Viena si Berlin, un astfel de aer, Eminescu a asimilat 
nolens volens o dată cu punctele de vedere ale filozofilor mai 
apropiați de cugetul său, Kant şi Schopenhauer, şi pe cele ale 
altora, mai putin agreati. Într-o recomandare, pe care tânărul 
poet i-o face lui Slavici, mențiunea numelui lui Hegel rămâne, 
în ciuda unui avertisment lipsit de echivoc, concludentă sub 
acest aspect. Eminescu — scrie I. Slavici — „m-a îndrumat încă 
pe la sfârşitul anului 1869 să nu-mi pierd timpul cetind scrieri 
de ale filozofilor ca Fichte, Hegel şi Schelling şi nici scrieri de 
ale lui Kant să nu cetesc decât după ce le voi fi cetit pe ale lui 
Schopenhauer”. 

Pentru noi, punctul de maximă înflorire a hegelianismu- 
lui a coincis — după constatarea lui Tudor Vianu — „cu epoca 
de modernizare a principatelor române”. Graţie colaborării 
unor atari îndemnuri spirituale cu împrejurări politice şi eco- 
nomice favorabile, s-a făcut „trecerea decisivă de la stilul 
răsăritean la stilul apusean al culturii”. Şi, cu toate că nu se 
poate vorbi de o înrâurire a curentului hegelian asupra vreunui 


! I, Slavici, Amintiri, Bucuresti, 1924, p. 105. 
? Tudor Vianu, Eminescu, Iaşi, Editura Junimea, 1974, p. 233. 

filozof român şi nici asupra vreunui curent filozofic autohton, 
„întrucât tânăra noastră mişcare filozofică trăieşte în câteva 
opere răzlețe şi în câteva figuri, între care nu se poate lămuri 
vreo legătură de convergenţă care să permită încadrarea lor 
într-un curent”, totuşi „influenţa lui Hegel ca un izvor literar 
precis poate fi recunoscută în unele împrejurări”. 

În acest sens, examinând scrierile politice şi literare ale 
poetului, eminescologii* au relevat existenţa în cuprinsul aces- 
tora a câtorva nuclee ideatice de posibilă provenienţă hegeliană, 
precum teoria conservatoare a armoniei intereselor sociale prin 
păstrarea deosebirilor de clasă (I. Scurtu), lupta lui Eminescu 
împotriva liberalismului, concepţia organicistă a statului, legă- 
tura stringentă dintre caracterul națiunii şi instituţiile ei, adân- 
cirea în absolut a patriotismului eminescian (D. Murăraşu), 
imanenta lui Dumnezeu în istorie, sensibilizarea procesului 
organic al istoriei prin comparatia cu stejarul care se găseşte 
virtualmente în sâmburele de ghindă, legea continuității pro- 
cesului istoric, care face din generaţia contemporană un reflex 
al trecutului şi un agent al viitorului, prețuirea cugetarii gene- 
rale a istoriei şi subevaluarea cugetării particulare a indivizilor 
(I. Lupas), „atemporalul în istorie”, caracterul istoric al insti- 
tutiilor poporului, principiul unitar şi dinamic al lumii, 
subestimarea individului ca factor al istoriei (Tudor Vianu), 
identificarea vieții istorice cu „spiritul universului”, concepția 
„etern-prezentului” în istorie, a incognoscibilitatii principiului 
lumii, a „vicleniei raţiunii”, ideologia politică a poetului, în 
speță, filozofia statului (Al. Dima) etc. 

În câteva situaţii însă, când ideile menţionate mai sus se 
suprapun cu cele existente în gândirea lui Schopenhauer 
(concepţia despre „etern-prezent” în istorie; viclenia hegeliană 
a raţiunii şi viclenia schopenhaueriană a instinctului), punctul 


3 Idem, p. 234-235. 

+ În studiul Motive hegeliene în scrisul eminescian, din volumul 
Conceptul de literatură universală şi comparată (Buc., Ed. Academiei 
R.S.R., 1967), Al. Dima trece în revistă pe cei mai cunoscuţi istorici şi 
critici literari care s-au ocupat de ecourile filozofiei lui Hegel în gândirea lui 
Eminescu, precum I. Scurtu, D. Murăraşu, I. Lupaş, Tudor Vianu şi G. 
Călinescu. 

de plecare si argumentele cercetarii stau sub semnul incerti- 
tudinii. In ciuda acestui fapt, tentatia descoperirii de noi 
răsfrângeri filozofice hegeliene (sau de altă natură) în scrisul 
eminescian rămâne o ispită perpetuă. Câteva versuri din poe- 
mul Împărat şi proletar, altele decât cele citate de Al. Dima în 
studiul sau’, par a se acorda cu spiritul dialecticii marelui 
filozof. 

După incendiarul rechizitoriu la adresa celor mai perfide 
forme de dominație şi oprimare ale unei „orânduieli” sociale 
„crude” şi „nedrepte” şi după îndemnul titanic al Proletarului 
de a o zdrobi din temelii, cea de a doua parte a marelui poem 
Împărat şi proletar este dominată de figura impunătoare şi 
enigmatică a Cezarului. Palid şi cufundat în gânduri, acesta 
trece în faetonul său somptuos prin mijlocul unei mulțimi 
Zdrentuite”, care, recunoscându-l, se dă la o parte plină de 
umilință, iar în locul murmurului de nemulțumire cu care ea ar 
fi trebuit să-l întâmpine, nu se aude decât vuietul undelor Senei, 
care lovesc malurile de granit „greu” şi amenintator parcă. 
Privind-o de la înălțimea măririi sale, cu ochiul celui care pă- 
trunde adânc în sufletul omenesc, Cezarul consimte să o salute 
la fel de tăcut. Fire trainice dar invizibile par să lege cu nece- 
sitate întreaga sa putere şi strălucire de gloata pe care în 
adâncul cugetului său nu poate decât să o dispretuiascä. Aici 
textul este destul de ambiguu, întrucât nu este limpede dacă 
Cezarul însuşi are conştiinţa acestui fapt sau dacă gestul pe 
care-l face este menit doar să creeze impresia unui conducător 
binevoitor şi cu vederi largi. Nici comentariul liric al poetului 
nu este, sub acest aspect, mai puţin ambiguu: 


„Pe malurile Senei, în faeton de gală, 
Cezarul trece palid, în gânduri adâncit; 
Al undelor greu vuiet, vuirea în granit 

A sute d-echipajuri, gândirea-i n-o înşală; 
Poporul loc îi face tăcut şi umilit. 


Zâmbirea lui deşteaptă, adâncă şi tăcută, 
Privirea-i ce citeşte in suflete-omenesti, 


7 Vezi, în acest sens, nota 4. 

Si mana-i care poarta destinele lumesti, 
Cea grupa zdrentuita in cale-i o saluta. 
Mărirea-i e în taină legată de aceşti. 


Convins ca voi el este-n naltimea-i solidară 
Lipsita de iubire, cum ca principiul rau, 
Nedreptul si minciuna al lumii duce frau; 
Istoria umană în veci se desfăşoară, 
Povestea-i a ciocanului ce cade pe ilău. 


Şi el — el vârful mândru al celor ce apasă — 
Salută-n a lui cale pe-apărătorul mut. 

De aţi lipsi din lume, voi cauza-ntunecoasă 
De răsturnări märete, märirea-i radioasă, 
Cezarul, chiar Cezarul de mult ar fi căzut. 


Cu ale voastre umbre nimica crezătoare, 

Cu zâmbetu-vă rece, de milă părăsit, 

Cu mintea de dreptate şi bine zâmbitoare, 
Cu umbra voastră numai, puteri îngrozitoare, 
La jugu-i el sileşte pe cei ce l-au urât.” 


În linii mari, fragmentul reprodus cuprinde într-un mod 
extrem de concludent, după cum sperăm să arătăm, cei doi 
poli ideatici în jurul cărora s-a concentrat toată controversa 
filozofică din epoca studenției poetului în lumea germanică: 
schopenhauerianismul, agreat în mediile literare, şi idealismul 
postkantian, cultivat în lumea universitară şi reprezentat de 
Fichte, Schelling şi Hegel“. Aici ca şi aiurea în creaţia emines- 
ciană, unde asistăm la întâlnirea zeilor nordici cu cei dacici sau 
cu cei meridionali, a lumii mitice cu cea istorică etc., Eminescu 
pune alături, prin mijlocirea imaginilor artistice, idei de sor- 
ginte diferită sau chiar de natură contradictorie pentru a da 
viață estetică gândului său. 

Astfel, ideea pesimistă potrivit căreia la temelia a tot 
ceea ce fiinteaza se află lupta oarbă pentru existență, egoismul 


€ G. Călinescu, Opera lui Mihai Eminescu (B.P.T.), Bucureşti, 
Editura Minerva, 1985, vol. I, p. 313. 

şi răul este, aşa cum s-a evidenţiat deja în cercetarea de spe- 
cialitate, de certă proveniență schopenhaueriană. „Cezarul — 
scrie G. Călinescu — e un filozof schopenhauerian, încredinţat 


. . $ EnG EL 7 
de universalitatea principiului rău”: 


„+... cum că principiul rău, 
Nedreptul şi minciuna al lumii duce frâu” 


În acelaşi timp însă, ideea dependenţei puterii Cezarului 
tocmai de aceia care întruchipează principala „cauză” a „răs- 
turnărilor” istorice, pe de o parte, ca şi cea a dependenţei 
mizeriei şi umilintei acestora din urmă de însemnele puterii 
lumesti a Cezarului, întrucât, desi îl urăsc, ei se văd nevoiţi să 
devină un fel de „apărător mut” al lui, pe de altă parte, nu 
reprezintă în esență decât o inspirată sugestie artistică a rapor- 
tului dialectic dintre stăpâni şi servi. Dinspre o anume gândire 
socialistă, „cu accente babuviste”t, de care tânărul student nu 
era străin în această perioadă, nu putea să vină o atât de 
adâncă înțelegere a fenomenelor sociale şi politice, căci alt- 
minteri Proletarul n-ar fi chemat la reinstaurarea ,,vremilor 
aurite” ale mitologiei, ci ar fi privit spre o societate a 
viitorului. Din aceste raţiuni, ideea profundei interconditionari 
a tot ceea ce există în lumea materială şi spirituală nu putea fi 
însuşită decât din mediile universitare dominate de hegelia- 
nism. „Era cu neputinţă, — recunoaşte şi Călinescu — indiferent 
de specialitatea urmată, a nu respira aerul hegelian””. 

În Fenomenologia spiritului, unul din cele mai abstracte 
„romane”! ale literaturii moderne, Hegel urmăreşte drumul pe 
care eroul principal al acestuia, spiritul, îl parcurge treptat înce- 
pând din momentul contactului nemijlocit (adică prin simţuri) 
al conştiinţei cu realitatea şi până la stadiul cunoaşterii de sine 
prin concept. Pe scurt — observa C. I. Gulian — este vorba de 
„drumul cunoaşterii spre spirit, drumul spiritului spre cunoas- 


7 Idem, vol. I, p. 51. 

8 Idem, p. 51. 

” Idem, vol. IL p. 313. 
10 Idem, p. 323. 

tere”"!. În cea de a doua etapă a aventurii sale, aceea a con- 
ştiinţei de sine (adică, după depăşirea nivelului gnoseologic), 
spiritul îşi continuă mişcarea prin lumea stufoaselor probleme 
sociale, etice, ideologice etc. Acum, conştiinţa de sine desco- 
pera atât contradictia care există între eu şi lume, cât şi aceea 
dintre eu şi tu, ce caracterizează sfera raporturilor de rivalitate 
socială. Într-un atare context, întemeindu-se pe activitatea pro- 
ducătoare de bunuri materiale, Hegel pătrunde, prin memo- 
rabila analiză a raportului stăpân-slugă, în esenţa fenomenului 
oprimării şi al spolierii de orice natură. 

Pentru stăpân, lucrul reprezintă un obiect al poftei sale 
de a avea, în vreme ce pentru slugă acesta constituie un prilej 
de creaţie. Prins într-un astfel de angrenaj, stăpânul domină 
sluga prin mijlocirea lucrului adică a muncii, iar posesia 
asupra lucrului şi-o exercită prin intermediul slugii. În con- 
secinta, stăpânul fără slugă nu înseamnă nimic, iar sluga, desi 
e independentă prin raportul ei cu /ucrul, rămâne dependentă 
de stăpân datorită legăturii ei cu lucrul. „Stăpânul — scrie 
Hegel — se raportează în mod mijlocit la slugă prin intermediul 
fiinţei independente, căci tocmai de către aceasta este legată 
sluga; ea este lanţul ei, de care sluga nu a putut face abstracţie 
în luptă, şi de aceea s-a dovedit ca nefiind independentă, ca 
avându-şi independenţa în ce are natura lucrului. Stăpânul este 
însă puterea asupra acestei fiinţe, căci el a dovedit în luptă că 
această ființă nu valorează pentru el decât ca ceva negativ; 
întrucât el este puterea care domină această ființă, această 
fiinţă fiind puterea asupra celuilalt, în acest silogism, stăpânul 
are pe celalalt sub dominația sa. Tot astfel, stăpânul se rapor- 
tează mijlocit la lucru prin slugă. Sluga, ca constiintä-de-sine 
în genere, se raportează şi ea negativ la lucru şi îl suprimă; dar 
lucrul este totodată pentru ea independent, sluga nu poate termi- 
na cu el până la a-l nimici; ea doar îl prelucrează. Stăpânului îi 
revine, dimpotrivă, prin această mijlocire, raportul nemijlocit, 
ca pură negatie a lucrului, adică plăcerea; ceea ce nu i-a reuşit 
dorinţei îi reuşeşte stăpânului, de a termina cu lucrul şi de a 


1 C, I. Gulian, Introducere în istoria filozofiei moderne, Bucureşti, 
Editura Enciclopedică Română, 1974, p. 278. 

găsi satisfacția în plăcere. Dorintei nu-i reuşea aceasta, din 
cauza independenței lucrului; stăpânul, care a interpus însă 
sluga între lucru şi el, se uneşte doar cu neindependenta lu- 
crului şi se bucură de el în mod pur. Latura independenţei el o 
lasă slugii, care o prelucrează”!?. 

În mod indubitabil, cel de al doilea tablou al poemului 
Împărat şi proletar reflectă, alături de înrâurirea schopen- 
haueriană, existenţa unui regim dialectic de interconditionare 
între cei doi poli antitetici ai „orânduielii” înfăţişată de poet, 
Cezarul şi Proletarul, care în chip direct sau mediat nu putea 
să-şi aibă obârşia decât în celebra lucrare hegeliană. „Dacă 
maniera lui Schopenhauer — scrie Călinescu, referindu-se la o 
situație identică cu cea de față — e vizibilă pretutindeni la 
Eminescu, aceea a lui Hegel rămâne complet străină şi n-avem 
dovezi că poetul ar fi citit Fenomenologia spiritului, sau că 
s-ar fi lăsat câtuşi de putin captat de dialectica operei.”?. 
Ilustrul critic nu admite decât prezenţa unor „expresii hegeli- 
ene” sau pe cea a unor „idei secundare scoase în urma vreunei 
lecturi”, aşa cum ar fi cele pe care le-a desprins din cunoscuta 
scrisoare a tânărului poet către Dumitru Brătianu’, redactată 
în anul 1871, cu prilejul sărbătorii de la Putna. Or, demersul 
nostru critic a ţinut să probeze cu argumente dintre cele mai 
relevante că într-o operă concepută în aceeaşi perioadă cu mai 
sus mentionata scrisoare ideile hegeliene au pătruns şi în 
țesătura acesteia tocmai pentru a da mai multă pregnanta şi 
adevăr relaţiilor necesare şi indestructibile care transformă 
viata socială într-un adevărat mecanism coercitiv. 

În esență, prin relevarea unui nou ecou” al filozofiei lui 
Hegel în spațiul creaţiei eminesciene, mai exact spus în 
substanța ideatică a poemului Împărat şi proletar, nu am făcut 


12 Georg Wilhelm Friedrich Hegel, Fenomenologia spiritului, 
Bucureşti, Editura Academiei R.P.R., 1965, p. 112. 

15 G. Călinescu, op. cit., vol. II, p. 323. 

14 Scrisoarea în cauză cuprinde câteva din motivele hegeliene puse 
în lumină de I. Scurtu, D. Murăraşu, I. Lupaş şi Tudor Vianu. 

'S În studiul lui Al. Dima se arată că într-unul din manuscrisele 
poetului, versul „Bătrânul Demiurgos se opinteşte-n van” avea şi o altă 
variantă: „Şi spiritul universului se opinteşte-n van”, ceea ce atestă o certă 
înrâurire hegeliană. 

decât să adăugăm încă o piesa la dosarul mai vechi al inrau- 
ririlor gânditorului german asupra poetului. La drept vorbind 
însă, deasupra tuturor cercetărilor sau disputelor de acest fel, 
şi a căror importanță nu trebuie absolutizată dar nici minima- 
lizată în exegeza literară, spiritul critic nu poate să nu constate 
şi să nu admire cum, indiferent de obârşia sau de natura adese- 
ori contradictorie a acestor idei, imaginaţia creatoare a lui 
Eminescu le-a topit şi le-a retopit până ce ele s-au cristalizat 
într-un întreg artistic unic şi revelator. 


Zusammenfassung 


Das Studium nimmt sich vor auf ein noch nicht wahr- 
genommenes womôglich hegelianisches Echo in Eminescus 
lyrischer Dichtung, aufmerksam zu machen. Es handelt sich 
um das Poem Kaiser und Proletarier, in dem wahrscheinlich 
die Idee der Abhângigkeit der Kaisermacht von der unter- 
tänigen Menschenmenge, die er begrüßt, einen hegelianischen 
Ursprung haben könnte: 


„Verstehend grüßt sein Lächeln, geheimnisvoll, er schweigt. 
Sein Blick, der in den Seelen der Menschen liest; die Hand, 
Die Weltenschicksal meistert, den, Völkern Wege zeigt, 

Sie winkt, sie grüßt die Menge, die sich in Lumpen neigt: 
Der Grofte auch muss wurzeln in seinem Volk und Land” 


In der Phänomenologie des Geistes dringt Hegel durch 
eine bedeutende dialektische Analyse des Verhältnisses 
Herr-Knecht in die Essenz des Phanomens der Unterdriickung 
ein. Die europäischen Sozialisten hatten zu jener Zeit keine 
gründlichen Kenntnisse über dieses Phänomen. 


Periplu poetico-metafizic eminescian 


George POPA 


În lectura poemelor la care ne referim mai jos, putem 
urmări trei planuri suitoare ale cugetării poetice eminesciene. 
În poezia Când însuşi glasul gândurilor tace se petrece un vis 
având loc în sfera ontică umană, un vis care însă nu are îm- 
plinire. În poemele dezvoltând metafore absolute, visul uman 
se absolutizează, model pentru supreme aspirații în sfera 
omenească. lar în Luceafărul are loc ieşirea din cercul exis- 
tential de model uman. În felul acesta, Eminescu parcurge trei 
trepte ale ascensiunii eliberatoare, posibile în gândirea umană. 


I. Când însuşi glasul gândurilor tace... 


Sonetul Când însuşi glasul gândurilor tace realizează o 
experiență poetică particulară: suspendarea gândirii, purifi- 
carea conştiinţei de procesele mentale rezultate din imixtiunea 
multitudinii de voci ale lumii din afară care distrag eul 
poetului şi îl risipesc, îl cheltuie exterioritätii. Odată gândirea 
suspendată, ar fi putut urma acea stare de detaşare, desprin- 
dere de rest şi de sine, vacuitate mistică denumită Nirvana de 
budism, Brahman de hinduism, Dao de filozofia chineză. 

În realitate însă, odată cu vacantarea conştiinţei de vo- 
cile gândirii, în solitudinea creată poetul este ,,ingdnat’’ de 
„Cântul unei dulci evlavii”. Este aici o subtilă afirmaţie: odată 
pusă în paranteză gândirea, eul poetului se autodescoperă ca 
fiind virtuală melodicitate pură, o cutie de rezonanţă pusă în 
vibrație de acel cânt. Şi ce este acest cânt care umple spațiul 
golit al conştiinţei ? Este o muzică a evlaviei, o rugăciune, mai 
mult, o „chemare”, şi anume, o chemare a iubirii. 

O analogie apare aici. În Unul primordial domnea golul 
absolut. La un moment dat, în acest gol preexistential ia naş- 

tere constiinta singurătăţii care se transformă in kama — 
dorinţa creării unui alter ego, astfel că Unul se exprimă în 
afară de sine, sub formă de lume, ieşind din solitudine. 

Că lumea a fost creată fără intervenţia gândirii, a lucidi- 
tatii, ci sub impulsul imperativ al unei călduri lăuntrice — tapas 
— prin spontaneitatea de neînvins a dorinţei, o dovedeşte faptul 
că este iluzorie. Căci suferința, moartea sunt iraționale în per- 
spectiva fiintarii care, odată născută, ar trebui să dureze etern. 

Astfel, poetul se află în postura Unului precosmogonic, 
cea a necesității invincibile de a ieşi, sub imboldul iubirii, din 
singurătate. Kama, tapas, dorinţa, iubirea se află mai sus de 
gând. Scapa controlului rațiunii. Suspendând gândirea, poetul 
deschide cale liberă unei chemări înfăptuită de elanurile inimii. 

Pe o primă treaptă, „cântul unei dulci evlavii” iniţiază ten- 
siunea ieşirii din singurătate a poetului eliberat de gând, iar pe o a 
doua treaptă, adorarea pioasă creează acel alter ego, iubita 
smulsă şi făcută să se întrupeze — muzical — din negurile reci, prin 
urmare, dintr-un spaţiu şi dintr-o substanţă a începuturilor. Este 
vorba de o făptură plutind, înaripată, care, „blând”, cu puterea 
duioşiei, face lumină, înseninează, risipeşte acele neguri originare. 

Până la urmă însă, asemenea imagine rămâne captivă în 
vis, iar împlinirea chemării în imposibil: „Pe veci pierduto, 
vecinic adorato”. Pierdută în ireal, asemenea „frumoasei fără 
corp” (Miron şi frumoasa-fără-corp). Ca şi alter ego al Unului 
— ca lumea creată —, şi aici femeia rămâne o iluzie în raport cu 
realul empiric, dar este totodată un principiu pur, aflat mai sus 
de eroina din Luceafărul. Fiinteazä undeva dincolo de lume, 
aşa cum se spune în finalul poeziei Povestea magului călător 
în stele. 

Astfel, sonetul constituie un prototip de experiență poe- 
tică sub formă de stare melodică, pură de orice concretitudine. 
Eminescu „defineşte” aici starea muzicală ca fiind o eliberare 
de gând, lăsând liber creator visul care ne încântă printr-o 
întruchipare eterică. Totul are loc în indefinit, şi anume în cel 
mai liber indefinit — starea muzicală. 

Această poezie este ilustrativă pentru o altă ipostază a 
melancoliei eminesciene. În poezia Melancolie, poetul se pla- 
sează dincolo de real, înstrăinat nu numai de lume, dar şi de el 

însuşi ca eu intramundan. Aici, deşi s-a situat dincolo de gând şi 
de rest, pe scena conştiinţei vacantate apare imaginea iubitei. 
Dar ea este plăsmuirea unui vis, şi deci incaptabilă, astfel că 
se întoarce şi reintră în negurile reci, în puterea absorbantă a 
nopții, aşa cum noapte este şi în poezia Melancolie. 

În felul acesta, suspendarea gândirii face loc unei stări 
virtuale, din care nu rămâne decât muzica unei dulci evlavii. Ră- 
mâne starea poetică pură, în care, aparent paradoxal, inima intens 
adoratoare, intens vibrantă devine un oaspete al melancoliei. 

De observat că, aici, eternul feminin rămâne un prin- 
cipiu de neîntrupat, spre deosebire de Luceafărul, unde pentru 
Cătălina chemarea telurică se realizează apoteotic în feericul 
peisaj al codrului; spre deosebire de Pe lângă plopii fără sot, 
unde, asemenea fecioarelor nebune din cunoscuta pildă din 
Noul Testament, faptura carnală „nu s-a cuprins de acel 
farmec sfânt ca să aprindă candela iubirii pe pământ”, spre 
deosebire, de asemenea, de femeia din Atât de fragedă, care, 
renunțând la idealitate, cade pradă întunericului , dulcilor 
dorinti”. 

Dacă in poezia Dorința absolutul „singurătăţii in doi” 
află împlinire prelungită indefinit in armonia naturii, dacă in 
poezia Te duci împlinirea are doar durata clipei, în contrast cu 
neagra vesnicie a unei vieţi considerată „o nebunie sfârşită far’ 
a fi-n-nceput”, în cele trei poezii amintite mai sus, ieşirea poe- 
tului din suferința solitudinii idealitatii nu mai are loc. Doar in 
sonetul de care ne ocupăm imaginea femeii rămâne asemă- 
nătoare frumoasei visătorului Miron, făcută din lumină pură, 
mereu părând aproape, dar niciodată cu putinţă de cuprins. 

Căci, de cum eternul feminin intră în orizontul lumii 
umane, din moment ce nu mai este doar visată, ci se face chip de 
lut, idolul se sfarmă; căci lutul este sfărâmicios, doar visul se află 
mai sus de perisabilitate. Rămânând în ideal, virtualitate pură, 
asemenea Beatricei lui Dante, Sophiei lui Novalis, Diotimei lui 
Hôlderlin, idolul capătă aureolă si statut de vesnicie. 

Numai un poet familiarizat cu gândirea indiană — pe de o 
parte budismul, cu viziunea suspendării nirvanice a upadhis-urilor, 
construcţiile imaginaţiei noastre productive, născute din con- 
tactul eului empiric cu lumea străină din afară, lumea fenome- 

nală, lumea samsarei, care ne sclavizeaza de rest —, iar pe de alta 
parte, numai un cunoscător al hinduismului care pune la 
originea creaţiei o fenomenologie muzicală, şi anume sunetul 
AUM sau OM -— putea să conceapă un spațiu pur muzical 
genezic din care să se nască, imaterială, ca şi sunetul, ființa 
iubită. Si născută din muzică, devine nemuritoare, căci scrie în 
Upanişade: „Sunetul este nemurire, depăşire a morții”. 

Starea muzicală pură eliberatoare este realizată şi în 
poezia Peste vâfuri. Aici, impulsul creator vine dinafară, de la 
sunetul cornului. Acest sunet eliberează mai încet tot mai 
încet, mai departe, tot mai departe, purtând la o dulce pierdere 
de sine, la o dorită „moarte” în inefabil. În sonetul de fata ima- 
ginea ireală a iubitei chemată de dulcele, evlaviosul cânt, se 
pierde şi ea în durata indefinită a dorului, a adorării: „pe veci 
pierduto, vecinic adorato”. 

Cea mai înaltă poezie este de natură muzicală. Nu este 
vorba numai de cantabilitatea prozodică, fonemică, ci de mu- 
zica — substanţa însăşi a poemului. În sonetul de care ne ocupăm 
şi în Peste vârfuri, substanţa ontică a poemului se transformă 
în fluid melodic. Upanişadele afirmă că, la început, oamenii 
erau plasmuiti din muzică. Deşi contaminati ulterior de mate- 
rialitate, de carnal, fiecare om păstrează un miez muzical care 
constituie personalitatea sa spirituală, esenţa de cânt pe care 
trebuie să o fructifice pentru ca să devină el însuşi, cel din 
primordialitate. Poeţii fac acest lucru. Ne restituie esența mu- 
zicală — starea noastră dintâi. 


II. Metafora absolută la Eminescu 


Este absolută metafora al cărei termen de transfer con- 
stituie o realitate ultimă. O asemenea suprarealitate, ce nu mai 
poate fi depăşită, dincolo de care nu se află nimic mai sus, atât 
ontologic cât şi axiologic, este înainte de toate sacrul, divini- 
tatea. Metafora absolută este folosită de creatori cu vocaţie 
metafizică, mai mult — cu vocaţia eliberării spirituale radicale. 

La Eminescu, metafora absolută apare mai cu seamă în 
lirica de dragoste, precum antumele Venere şi Madonă, Atât 
de fragedă, Luceafărul, postuma Apari să dai lumină. 

În Venere şi Madonă, iubita, după ce a fost trecută prin 
idealul secţiunii de aur al artei statuare greceşti, divinizată 
precum Afrodita din Cnide a lui Praxiteles, este comparată cu 
altă îndumnezeire, cea a imaginii Madonei din tablourile lui 
Rafael. De pe acest ultim piedestal metaforic, poetul vede însă 
că a aruncat vălul alb al poeziei nu pe o sfântă, ci pe o bacantă 
cuprinsă de un delir spasmotic, cu inima stearpă şi cu suflet de 
venin. Dar, dându-şi seama de cruzimea învinuirii sale, Eminescu 
reînalță iubita în icoana sacralitätii — pentru că, în orice ipos- 
taza, iubirea este sfântă: purifică şi indumnezeieste. 

În Atât de fragedă, după ce este descrisă imaginea dia- 
fană, de un alb imaculat, aeriană, plutitoare a iubitei, aceasta 
evadează din metaforă, din icoană, pentru a intra în bezna 
„dulcilor dorinti” profane. Dar, prin aceeaşi putere a iubirii de 
a sacraliza, din această cădere, în final, poetul o reinalta în 
icoana „pururi Verginei Marii”, conferind încă o dată iubirii 
puteri absolute de exorcizare şi purificare. 

În Luceafărul, dintru început, Cătălina este comparată 
cu Fecioara Maria. Era necesar un absolut al frumuseţii pămân- 
tene pentru a putea intra în conjunctie cu absolutul unei 
frumuseți spirituale. Ca ideal de frumuseţe — o icoană sfântă —, 
poetul încredințează fata de împărat celor doi competitori, 
luceafarul şi omonimul ei, pajul Cătălin. Ce se întâmplă pe 
parcursul acţiunii cu această icoană? Cătălina se delimitează 
de luceafăr, ca înger şi ca demon, prin antitetica irezolvabilă 
muritoare-nemuritor, lucru care face cu uşurinţă scoaterea ei 
din icoană de către indraznetul servitor regal, prinzând-o „în 
latul” dragostei profane cu ajutorul ingenioasei lecţii de amor. 

Rămânând la acest nivel, constanta eminesciană de a 
considera sacră dragostea ar fi părut abandonată. Dar lucrurile 
nu stau asa. În final — scena din pădure, de o mare frumuseţe 
lirică —, băiatul din flori şi de pripas se autoreabilitează prin 
mutatia suferită de gândirea sa asupra dragostei, şi cei doi 
pământeni îşi află împlinită iubirea sub binecuvântarea luminii 
luceafărului invocat de Cătălina. Astfel icoana este salvată 
prin aceeaşi constantă — sacralitatea iubirii. 

În Replici se desfăşoară o suită de metafore absolute: 
„Eu sunt un caos, / Tu o lumină, // Eu sunt un templu, / Tu esti 

un zeu, // Tu esti o noapte, / Eu sunt o stea, Eu sunt un geniu, 
// Tu o problemă ”. Îngerul este metafora constantă a iubitei in 
poezii precum Înger palid, Înger de pază, Venere şi Madonă, 
S-a dus amorul..., Atât de fragedă..., Apari să dai lumină... 
etc. Şi iată o ingenioasă metaforă a îngerului pe care iubirea îl 
face captiv pe pământ: 


O, dar pământul încă te ţine 

În nişte lanţuri tesute-n rai, 

De mult zburai tu în lumi senine — 
De nu iubeai. 


In poezia Crăiasa din poveşti, întâlnim o altă metaforă 
absolută, transmutarea în basm a dragostei : 


Ea se uită... Păru-i galben, 
Fata ei lucesc în lună, 

Iar în ochii ei albaştri 
Toate basmele s-adună. 


Pe fondul culorilor complementare vermeeriene — auriul 
astral şi albastrul bolții — magia nopții selenare face ca din 
albastrul privirii înfrățit cu azurul ceresc să izbucnească lumea 
feerică a tuturor basmelor, simbol absolut al lumii închipuite 
care transpune realul profan pasager într-o suprarealiatate atem- 
porală. Iubita însăşi ia naştere din transorizontul poveştilor : 


Să mi se pară cum că creşti 
De cum răsare luna, 
În umbra dulcilor poveşti 
Din nopți o mie una. 
(Lasa-ti lumea...) 


Poezia Apari să dai lumină are o construcţie particulară. 
Precum sculptorul Pygmalion care modelează în marmură pe 
Galateea, Eminescu, pe fondul metaforei „marmură ”, care 
constituie refrenul modului de adresare a poetului către fiinţa 
iubită, cu alte cuvinte, „dăltuind” în piatra nemuritoare cea mai 
pură, va utiliza o serie de metafore în mers ontologic şi axiologic 
ascendent pentru a atinge finalmente transferul în divinitate. 

Actul dăltuirii marmurei este schițat de dalba strălucire 
a gâtului gol al iubitei şi „dulcea rotunjime a sânilor ce cresc”, 
adică nasc şi se învoaltă sub mâna modelatoare. În mod inge- 
nios, albul marmurei, metaforă a purității, este preluat apoi în 
diverse alte imagini ale purității: lebăda, iarna, ramura înflo- 
rită, luna plutitoare, stelele. Dintre acestea, metafora lebedei 
este deosebit de expresivă. Lebăda nu cântă decât o singură 
dată, şi anume, pentru a muri. Poetul vrea să moară de jalea 
amorului său sfânt, ca lebăda ce moare de propriul ei cant; 
prin urmare, poetul va să îngâne doar un singur cânt, şi apoi să 
moară — ca un semn al unicitatii iubirii sale, al sacralitatii 
sentimentului său. 

În continuare, treptele suitoare ale metaforizării iubitei 
sunt toate alcătuite din lumină, pentru că apariţia luminoasă la 
fereşti este cea care constituie primum movens al poemului: zână 
cu farmece cereşti, înger, luceafăr, după care urmează divinizarea. 

Este semnificativ faptul că îndumnezeirea are loc în 
momentul când marmura, Galateea, sub puterea iubirii, a rugii 
repetate, învie şi coboară spre cel care o chema atât de pasionat: 


Dar te cobori, divino, pătrunsă de-al meu glas, 
Mai mândră, tot mai mândră la fiecare pas... 
Visez ori e aevea ? Tu eşti în adevăr ? 

Tu treci cu mâna albă prin vitele de păr ? 
Dacă visez, mă fine în vis, privindu-mi drept... 
O marmură, aibi milă să nu mă mai deştept. 


Este aici o altă subtilitate: această dorință finală este 
geamănă cu cea a lebedei care moare de propriul ei cînt. Si nu 
ştim care este misterul unei asemenea morți în beatitudinea 
cântului asemenea Isoldei din drama muzicală wagneriană, 
fiind vorba aici de un cântec irepetabil, asemenea unei initieri 
din misteriile isiace sau eleuzine. Nu cumva lebăda moare 
tocmai din beatitudinea acestui cânt? Si dacă nu cântă decât o 
singură dată, la apropierea morţii, ce i se arată ei în această 
moarte dacă o primeşte cu un cânt unic? 

Apari să dai lumină dezvoltă numeroase subtilitati arhi- 
tecturale, una dintre ele fiind şi reliefarea albului, constantă 
definitorie a iubitei, de către întuneric: „noaptea cea adâncă 

din ochiul tău ceresc”, „iarna cea eterna a nordului polar”, 
„umbra bland ‘à iubirii cei de veci”, ,,sufletu-mi întunecat”, 
culminând cu bezna existentialitätii surprinsă într-o formulare 
aforistică deosebit de expresivă: 


Din lumea de mizerii şi fără de ’nteles 

Cu ochii cei de gheaţă a morții m'am ales 
Si totu-mi pare vested, căzut şi uniform. 
Sunt însetat de somnul pământului s-adorm... 
Încât numai de nume imi pare că exist... 


Şi iată o formulare care îmbină cele două întunericuri — 
cel lăuntric şi cel dinafară: 


Precum corăbii negre se leagănă de vânt 
Cu pânzele-atârnate departe de pământ, 
Cum între cer şi mare trec păsările stol, 
Trec gândurile mele a sufletului gol, 
Întind ale lor aripi în negre depărtări — 


— întuneric iluminat de apariţia iubitei sub metafora luceafăru- 
lui. Acest joc contrastant dintre lumină şi întuneric se precipită 
tot mai dramatic pentru a putea fi puternic anulat în final de 
învierea biruitoare a marmurei îndumnezeite. 

De observat metamorfoza în trei timpi: apariţia în chip de 
icoană a iubitei, înrămată de arcada unei ferestre — ,, Apari să 
dai lumină arcatelor fereşti”, apoi transformarea în marmură 
modelată sub chip de zână, înger, luceafăr, iar finalmente, mu- 
tatia divină cu transferul în vis, mai real decât realitatea. 

Absolută este metaforizarea iubitei în Rime alegorice: 


Femeia goală răsturnată ’n perne, 
Frumusețea ei privirilor aşterne. 
Nu crede tu că moare ea vreo dată, 
Căci e ca umbra unei vieţi eterne. 


Iubita este văzută aici drept prototipul platonician al 
frumuseţii statuii vii feminine, modelată potrivit secţiunii de 
aur şi proporțiilor divine. Amintim metafora absolută a iubirii: 
eu şi tu contopiti devin Dumnezeu însuşi: „Două inimi când 
se-mbină, / Când cufund pe tu cu eu, / E lumină din lumina, / 
Dumnezeu din Dumnezeu. ” 

Trebuie de spus însă că absolută este orice metaforă care, 
pentru un creator, constituie un sens final, vectorul cosmic 
central al unui înțeles ultim, aspiraţia superlativa. 

Astfel, inefabilul este o näzuintä a tuturor artelor, aşa 
cum are loc, de pildă, în poezia Peste virfuri, unde cântul 
melancolic al cornului fluidifică şi converteşte spațiul lumii în 
zări ale sufletului pe care le poartă în voluptatea unei morţi 
initiatice cu disolutie în negrăit. În poezia Dintre sute de 
catarge, distructibilitatea catargelor, fuga indefinită a păsărilor 
migratoare constituie metafora dificultății de nedepăşit a inte- 
lesurilor unei mari creaţii, valurile, vânturile dublând obsesiv 
pulverizarea în neant a idealitatilor. 


III. Luceafărul, poem neterminat 


Problemele filozofice complexe dezvoltate de Eminescu 
în Luceafărul, ecourile în receptorii diverselor minți şi sensi- 
bilitati au facut şi fac în continuare ca acest poem să deschidă 
mereu şi mereu alte posibile interpretări. 

Luceafărul pare o replică în cuvânt a „melodiei infinite” 
wagneriene. Mai curând eşti fascinat de țesătura ideilor ira- 
diind şi solicitând la nesfârşit receptivitatea noastră, decât eşti 
convins că ai desluşit ultimativ pluralitatea intelesurilor şi 
adâncimea în care eşti atras. Numeroasele problematici filozo- 
fice constelând poemul sunt dintre cele susceptibile reinterpre- 
tărilor, de unde sisifica lor reluare. 

Pentru a da un singur exemplu, luând în considerare 
forma publicată a poemului, nu se poate spune cu absolută 
certitudine pentru care temporalitate pare a fi a optat, în final, 
Eminescu: pentru durata astrală, imobilă, îngheţată, monotonă 
din ultimele versuri, sau pentru timpul feeric al iubirii împli- 
nite a celor doi pământeni refugiaţi în „absolutul singurătăţii 
în doi”, la care a râvnit atât de mult poetul, precum o spune, 
între altele, in Urăt si sărăcie: „Acel amor atât de nemarginit 
şi Sfânt / Cum nu mai e nimica în cer şi pe pământ”. 

Mioriţa este un poem încheiat. Ideea transmutării morții 
într-o superioară neoexistenta eternă se desfăşoară cu perfectă 
logică internă. La fel, în legenda Mesterului Manole, viziunea 

înveşnicirii creatorului de artă in opera sa prin propria jertfă, 
constituie o simbolică desăvârşit condusă şi articulată. La 
ambele poeme nimic nu se mai poate adăuga fără a distruge 
absolutul întregului, armonia desfăşurării discursului poetic şi 
a vectorului de sens. 

lată însă că Eminescu considera cel mai important poem 
al său — neterminat. Într-o notă de manuscris (ms. 2257, f. 
4291), despre care am mai discutat şi altă dată, poetul dorea să 
modifice Luceafărul, mai ales sfârşitul „cu mult schimbat à la 
Giordano Bruno”. Această intenție se află în contrast cu obis- 
nuinta de a se comenta Luceafărul ca pe un poem definitiv 
închegat şi concluzionat. Aşa fiind, dacă speculațiile privind 
textul publicat al poemului pot fi nenumărate, ar fi hazardat să 
formulăm supozitii asupra sensului modificărilor din intenţia 
poetului. În lumina notei amintite, Luceafărul este nu numai 
opera aperta, dar şi opera non finita. În felul acesta, capodo- 
pera eminesciană devine „frumoasa-fără-corp”: deşi se află 
aici, lângă noi, nu poate fi cuprinsă. Prea marea străvezime o 
poartă în inapreciabilă depărtare. 

Considerând capitală nota amintită, în logica periplului 
pe care îl urmărim, reluăm aici idei din lucrarea Libertatea 
metafizică eminesciană (Timpul, 2005). În cartea funda- 
mentală a lui Giordano Bruno, De gli eroici furori — Despre 
entuziasmele eroice —, gânditorul italian afirmă că zborul 
intelectului celor aleşi, a geniului nu sfârşeşte niciodată; 
„Puterea intelectuală nu este nicicând satisfăcută cu un adevăr 
inteligibil, ci aspiră mereu şi mereu spre adevărul de necu- 
prins, nu este mulțumită niciodată cu ceva finit... Ea despică 
bolta cerească, se avântă în nemărginire şi, prin eter, pă- 
trunde în sferele superioare, parcurgând — treaptă cu treaptă 
— adevăruri tot mai înalte”. Căci „cei aleşi au inteligenţă 
cerească, posedă lumina divină”. 

Or, suprema nazuinta a celui cu inteligență şi iluminare 
divină este eliberarea metafizică. Focul şi eterul — mistuire şi 
renaştere ca spirit pur — sunt realitățile eliberatoare ultime care 
constituie esentialul în gândirea poetică a lui Bruno. lată alte 
texte din opera amintită: ,, Nobilul foc mă nalta si mă mântuie 
de natura inferioară... Mereu voi fi asemenea Phoenixului... 


STUDII CULTURALE COMPARATE 137 


Prin lumina intelectuală sufletul meu suie iluminând şi arzând 
prin dumnezeiască iradiere... Cu focul împreună mă mistui şi 
înapoi în eter mă întorc.... Pentru a ajunge dincolo de stele şi 
de empireul ceresc de sub eter este nevoie... de o lumină inte- 
lectuală care vede dumnezeirea în sine însuşi, suflet din suflet, 
viata din viata, esenţă din esență”. De observat că, alături de 
evocarea pasării Phoenix, versul, „Sunt de ajuns valurile 
oceanului să stingă ardoarea acestor flăcări? ”, este analog 
celor din Odă (în metru antic): „Focul meu a-l stinge nu pot / 
Cu toate apele mării”. O altă idee coincidentă cu gândirea lui 
Bruno este afirmarea prezenţei lui Dumnezeu — substanță din 
substanță — în ființa umană. 

În lumina viziunii lui Giordano Bruno, urmărind logica 
mersului ascendent al eliberării ultime cu putință, în Luceafărul, 
sinele eminescian urma să depăşească atât focul heraclitian, 
teluric, cât şi focul îngheţat, astral din finalul poemului. Astfel, 
sinele va medita la forme ale eliberării extreme: „O, de-am fi 
fost ca la ‘nceputuri, Chaos / Plutind etern in cosmicul abis!” 
(ms. 2290). „Ah! Cum nu suntem atunci când / Nici fiinţă nu 
era nici neființă, / Nimic cuprinzător, nimic cuprins. / Nu era 
moarte, nemurire nu”. lar în Archaeus apare un text de 
extremă intuiție şi deschidere: „O lume ca nelumea este 
posibilă, neîntreruptă fiind de-o altă ordine de lucruri”. 

Prin urmare, eliberare ultimă înseamnă întoarcerea în 
Neînceputul absolut, dincolo de orice model de „lume”. 
Giordano Bruno concepea şi el un dincolo de orice sistem 
mundic, o antilume. Nelumea este sălaşul geniului, pentru că 
el nu se află în planul eternității lui Dumnezeu, se afirmă în 
Povestea magului călător în stele. 

„Mie reda-ma!” este o conştiinţă pură aflată în inter- 
mundii în căutarea propriului adevăr — un transimanent indefi- 
nisabil, o ne-lume aflată dincolo de ipostazele ontice vietuite 
de sinele transmundan în lumea străină a contradictiilor — 
fintä/nefiintä, moarte/nemoarte. Are loc ruptura radicală 
dintre cele două „lumi” — pământească şi stelară — din poemul 
apărut, şi nelumea râvnită de sinele transmundan, care apare 
drept o tensiune fără definire ducând la disponibilizarea neli- 
mitată. 

Si iată un fapt deosebit de semnificativ, şi anume, de 
ordin ştiinţific, care vine să confirme în mod izbitor intuiţia 
eminesciană. Date recente ale diverselor ştiinţe, fizica in 
primul rând, afirmă că dincolo de lumea ştiută există o 
antilume sau chiar antilumi opuse clasicei, „canonicei” proto- 
lumi, nivele de neorealitate, unde nu se mai regăsesc elemen- 
tele care structurează universul de model uman, astfel încât 
scapă categoriilor aparatului nostru de cunoaştere. 

Aceste suprarealitati relevate de ştiinţa contemporană 
le-a întrevăzut profetic Eminescu. Nu a fost un joc gratuit al 
minţii sau misticism, ci de ,,fulguratia intelectuală” a unui 
adevăr ultim — cel al deconditionarii metafizice radicale, al 
totalei eliberări în anterioritatea absolută. Această intuiţie 
este experiența originară a lui Eminescu — experienţa unei 
cugetări petrecută în tensiunea semnificărilor ultime — apex 
mentis (Johann Trauler), in extasi mentis (Meister Eckhart) — 
acolo unde ea se întâlneşte cu marile intuitii ale umanităţii. 

Se poate încerca o apropiere a Luceafărului de Simfonia 
neterminată a lui Franz Schubert. Descoperită postum (ca şi 
nota de ms. eminesciană), unii muzicologi cred că, în adevăr, 
lucrarea este „neterminată”, compozitorul va fi avut intenția, 
nematerializată din motive necunoscute, să o completeze cu o 
a treia parte, un final alert, aşa cum cerea formula compozi- 
tionalä a simfoniei clasice. 

Alţi comentatori sunt însă de părere că, în realitate, 
Schubert a lăsat simfonia intenționat in această formă 
indefinită — o fascinantă partitură a întrebărilor mereu reluate 
şi mereu fără răspuns: opera non finita. Nu afirma Leonardo 
da Vinci că îşi lasă tablourile neterminate, pentru că şi natura 
procedează la fel — concepţia „nedesăvârşitului” — non finito? 

Simfonia schubertianä este o melodie infinită, pre- 
cursoare a celei din operele muzicale ale autorului lui Tristan 
şi Isolda. Dar, mai ales, prefigurează profetic neliniştea mo- 
dernă a incertitudinii existențiale. Astfel, Luceafărul ne poate 
oferi două modalităţi de lectură: a nu ţine seama de intenția 
poetului de modificare a textului apărut, sau de a medita 
asupra enigmaticei deschideri a poemului — ascultând 
Unvollendete Symphonie. 


I storie literara 


Lecturi patristice eminesciene: 
Nicodim Monahul, Pentru păzirea auzului 


Adrian CRUPA 


Motto: „O! Te văd, te-aud, te cuget...” 
(M. Eminescu, Venere şi Madonă) 


Uneori ignorate de eminescologi, alteori atribuindu-li-se 
o importanță exagerată, lecturile religioase ale lui Eminescu 
(includem aici şi scrierile patristice) reprezintă un fapt 
biografic cu o certă contribuţie la formaţia viitoare a poetului. 
Pentru păzirea auzului — transpunerea versificatä a unui 
capitol omonim (al patrulea) din traducerea românească de la 
1826 a textului Cuviosului Nicodim Aghioritul, Cărticică 
sfätuitoare pentru păzirea celor cinci simțuri, a nălucirii şi a 
inimii şi care sunt îndulcirile duhovniceşti şi chiar ale minţii — 
constituie un exemplu edificator în această direcție. 

Perioada premergătoare scrierii poemului în discuţie este 
una a acumulărilor. Eminescu, la sugestia lui Titu Maiorescu, se 
pregătea pentru susţinerea doctoratului în filosofie. Astfel că, în 
anul 1874, el îi răspunde într-o epistolă de la Berlin mentorului 
său care îi propusese ca, după dobindirea titlului de doctor, să 
predea cursuri de filosofie la universitatea ieşeană, următoarele: 
„Încă ceva. Kant mi-a căzut în mînă relativ tîrziu, 
Schopenhauer de asemenea. Ce-i drept, îmi sunt familiari, însă 
renaşterea intuitivă a gîndirii lor în mintea mea, cu mirosul 
specific de pamint proaspăt al propriului meu suflet, nu s-a 


x» 


desavirsit inca 1. Rosa Del Conte recunostea in ,,mireasma” 


ÎLE. Toroutiu, Studii si documente literare, Bucuresti, Editura 
Bucovina, 1933, vol. IV, p. 103 apud Rosa Del Conte, Eminescu sau despre 

amintită de Eminescu „tradiţia românească, spiritualitatea 
autohtonă”, în a cărei componență trebuie să fie considerată in 
primul rînd „tradiţia religioasă cultă (care, dacă s-a alimentat la 
izvoarele celei mai vechi literaturi patristice, nu este totdeauna 
străină de influenţele neoplatonice şi gnostice), cit şi [...] tradiția 
folclorică, ce reflectă atîtea aspecte ale «pietätii» populare 
slavo-bizantine”’. Imaginarul religios moştenit din tradiția 
spirituală autohtonă nu este, însă, singurul aspect al legăturii lui 
Eminescu cu universul textelor patristice. Cîteva amănunte 
biografice din perioada respectivă vin să confirme interesul 
sporit pe care tînărul poet îl manifesta fata de scrierile de acest tip. 
Numit la 1 septembrie 1874 director al Bibliotecii Cen- 
trale din laşi, Eminescu nu întîrzie să recomande — în virtutea 
autorităţii noii funcţii pe care o deţine — achiziţionarea de către 
stat a mai multor cărți şi vechi manuscrise româneşti (majo- 
ritatea religioase)”, conştient fiind de faptul că „fără o colecţie 
de manuscrise, o operă serioasă de istorie literară veche nu se 
poate întreprinde, deoarece productiunea mireană din secolele 
XVI, XVII şi XVIII a circulat netipărită””. Un an mai tîrziu, în 
1875, cînd ajunge la Cernăuţi, Eminescu aduce cu sine o „ladă 
uriaşă” din care scoate — după mărturia prietenului său 
Stefanelli — „o mulțime de cărţi vechi, precum psaltiri, ceas- 
loave, biblii şi mulţime de alte hirtoage rupte”. Pasiunea 
poetului pentru vechi manuscrise şi tipărituri religioase va 
reprezenta, prin urmare, o caracteristică a perioadei respective, 
recunoscută nu doar de către contemporani (precum T. V. 
Stefanelli), ci şi de cercetătorii de mai tîrziu. G. Călinescu 
observa că Eminescu „îşi dădea şi ultimul ban ca să-şi procure 
o hîrtoagä veche cum ar fi Vedenie ce au văzut un schimnic 
Varlaam dela mănăstirea Secului din Moldova la anii de la 


Absolut, ediție îngrijită, traducere si prefaţă de Marian Papahagi, 
Cluj-Napoca, Editura Dacia, 1990, p. 273. 

* Ibidem. 

3 Idem, p. 270. 

4 cf. idem, p. 416-433. 

5 G. Călinescu, Viaţa lui Mihai Eminescu, ed. facsimil ce reproduce 
pe cea din 1932, Bucuresti, Editura Semne, 2004, p. 266. 

6 cf. T.V. Stefanelli, Amintiri despre Eminescu, Bucuresti, 1914, 
p. 149-150 apud Rosa Del Conte, op. cit., p. 288. 

zidirea lumii 7329 iar dela întruparea Mintuitorului nostru 
lisus Christos 1821 şi alte multe, relativ aşa de multe că 
filologul Gaster a putut să scoată din ele un material apreciabil 
pentru a sa Crestomaţie”. 

În ceea ce priveşte originalul textului avut în vedere de 
prezentul studiu, I. Creţu afirma, în articolul Contribuţii la 
cunoaşterea scrierilor lui Eminescu, că poetul a deţinut un 
manuscris ce conţinea „traducerea românească din 1819 a unei 
lucrări greceşti: Cărticică sfătuitoare pentru păzirea celor 
cinci simțuri şi a nălucirii şi a minţii si a inimii”, pusă (însă) 
greşit pe seama „monahului Nicodim de la Sf. Munte”, nimeni 
altul decît Sf. Nicodim Aghioritul, vietuitor — ce-i drept — între 
1749 şi 1809 la muntele Athos. Un alt cercetător, Al. Elian, 
identifica titlul ca apartinindu-i lui Eminescu, precizînd că „a 
fost dat Bibliotecii Academiei de către Titu Maiorescu”. 

Dar ce l-a determinat pe Eminescu să se aproprie de textul 
monahului athonit şi, mai mult, să nu se mărginească doar la 
lecturarea şi fişarea lui, ci să-l versifice? Dan C. Mihăilescu pre- 
supunea că alegerea operată „demonstrează conştiinţa poetului că 
aceste «ferestre» ale trupului care sînt simțurile, constituie cel 
dintii nivel al fiinţei cugetătoare” şi, mai mult, că versificarea 
textului respectiv ar conţine „unele formule poetice de maximă 
importanță pentru specificul auzului eminescian”. Dacă prima 
parte a ipotezei reputatului cercetător este una plauzibilă, afirma- 
tia legată de importanţa capitală a „formulelor poetice” emines- 
ciene este problematică, deoarece respectivele „formulări” nu-i 
aparțin poetului, ci sînt preluări (meşteşugit) versificate din 
traducerea textului aghioritic!!. Oferim, spre exemplificare, în 
paralel, prima parte a vechii traduceri româneşti şi versurile 
echivalente din versiunea eminesciană: 


7G. Călinescu, op. cit., p. 267. 

8 cf. Mihai Eminescu, Poezii, vol. III, ed. D. Murăraşu, Bucuresti, 
Editura Minerva, 1972, p. 375. 

” Ibidem. 

10 Dan C. Mihăilescu, Perspective eminesciene (eseu), Bucuresti, 
Editura Cartea românească, 1982, p. 28-29. 

ll Se poate vorbi, cel mult, de o preluare cu intenţie estetică a for- 
melor specifice limbii române vechi. 

„Deci, să te sârguieşti a tăia de 
la dânsele cântecele stricate, 
alcătuite pentru dezmierdare şi 
care varsă în urechi, ca să zic 
aşa, mierea preadulce a 
văzduhului. [...] pentru că 
slăbănogesc indraznetul şi 
viteazul cuget al sufletului, 
aşezându-l astfel încât se 
feminizează, şi de multe ori 
adoarme întru dulcea auzire a 
unora ca acestora şi rămâne 
nesimtitor, ca într-o preadulce 
adormire. [...] pentru că din 
auzirea acelor dezmierdătoare 
cântece, mintea, cu închipuirea 
sa, nu încetează să-şi închipuie 
cele înţelese din cântece, iar de 


EMINESCOLOGICE 


„Dacă auzi în aer cîntare dulce, 
veche, 

O taie chiar cu sila de la a ta 
ureche — 

Căci cîntecele-acestea 
te-nchină desmierdării 

Si-ti leagănă simtirea pe undele 
uitării; 

Se varsă inlauntru-ti a aerului 
miere 

Si inima-ti bărbată devine de 
muiere, 

Iar mintea ta cu partea ei cea 
nalucitoare 

Nu încetează-n forme a 
plămădi, uşoare, 

Acele chipuri mândre în cîntec 
înţelese: 


aici se umple de multe chipuri şi 
împătimire”"? 


Cu chipuri pătimaşe se umple 
ea adese.” 


În opinia noastră, nu atît conținuturile de spiritualitate 
creştină isihastă erau vizate, cît altceva din ceea ce textul 
amintit propunea ca model, şi anume, consideratiile mistice 
legate de imagine şi de influenţele exercitate de aceasta asupra 
sufletului. Nu întîmplător, Alexandru Duţu argumenta selec- 
tarea unui fragment din textul Aghioritului într-o antologie a 
sa despre Direcţiile în cercetarea istoriei mentalităților prin 
faptul că „textul pe care l-am extras din cartea lui Nicodim 
Aghioritul este definitoriu pentru relația imaginaţie — imagini, 
dar mai ales pentru înţelegerea funcției acordate operei de 
artă in viziune tradițională”, viziune tradiţională de care 
(după cum s-a văzut) Eminescu se simţea atît de legat. Este 


"2 Cuviosul Nicodim Aghioritul, Carte sfătuitoare pentru paza celor 
cinci simţuri, a nălucirii şi a inimii şi care sunt indulcirile duhovniceşti şi 
chiar ale minții, Bucureşti, Editura Anastasia, 1999, p. 75. 

15 Mihai Eminescu, op. cit., p. 185. 

4 Alexandru Duţu, Dimensiunea umană a istoriei. Direcţii în istoria 
mentalităților, Bucureşti, Editura Meridiane, 1986, p. 196. 

vorba, mai exact, despre raportul dintre imaginea fizică a unui 
obiect/fiinte, imaginea mediată de cele cinci simţuri şi 
imaginea interiorizată şi resemantizată a semnificantului din 
realitatea exterioară, numită (cea din urmă) în termeni aghio- 
ritici, „nălucire”. Acest raport îi va fi părut poetului semnifi- 
cativ, dincolo de însemnătatea sa spirituală, şi din perspectiva 
procesului de creaţie artistică, a interiorizării imaginii externe 
in forma „fanteziei” (ca echivalent laic al „nălucirii” din lim- 
bajul misticilor). 

Se iveşte în context o a doua întrebare: de ce a ales 
Eminescu să versifice doar capitolul din originalul aghioritic 
referitor la auz (Pentru paza auzului), de vreme ce există indicii"? 
că a insistat cu lectura şi asupra capitolelor al treilea (Pentru 
păzirea vederii) şi al nouălea (Ce este nălucirea)? Cercetînd 
această problemă, Virgil Cândea cataloga drept „curioasă 
absenţa notelor sale (de lectură, n.n.) la capitolele privind paza 
celorlalte trei dintre «simtiri» după «văz» şi «auz», anume 
mirosul, gustul, pipăirea”"S. O posibilă explicaţie o constituie 
natura imaginii interioare mediată de simţul auzului, precum 
şi cea a raporturilor pe care „imaginea auditivă” le stabileşte 
cu imaginea preluată direct prin intermediul văzului. 

Prima parte a poemului eminescian reia în formă ver- 
sificată tocmai această problematică. Auzul favorizează — în 
concepţia Aghioritului — receptarea unei imagini fine, ne- 
materiale (,„închipuite”), mai subtilă decît cea oferită de văz, 
si, de aceea, mult mai apropiată de instanţa interioară (,,min- 
tea”). Dintre toate imaginile mediate de simţuri, cele „audi- 
tive” sunt cele mai apropiate de ceea ce Cuviosul Nicodim 
numeşte „nălucire”: „organul cel dinlăuntru al simtirii sufle- 
tului [...], care este mai subţire decît simtirea, dar mai groasă 
decît mintea, pentru aceasta numindu-se hotar între minte şi 
simţire””. Insertia imaginilor sugerate de auz în „îndrăzneţul 
şi viteazul cuget al sufletului” prilejuieşte minții omeneşti 


IS cf I. Creţu, Cărticică sfatuitoare a monahului Nicodim în „Biserica 
Ortodoxă Română” (BOR), nr. 5-6/LXXXIII (1965), p. 575. 

16 Virgil Cândea, Glosse la „Ferestrele gîndirii” în „Caietele 
Eminescu”, II, 1974, p. 39. 

17 Cuviosul Nicodim Aghioritul, op. cit., p. 148. 

„trei vătămări”: prima — slăbănogirea, efeminarea şi adormirea 
minţii, a doua — împătimirea minţii datorată „imaginilor” su- 
gerate de vorbele/cîntecele auzite, a treia — nălucirea pătimaşă 
fără suport real, ci doar închipuit'?. 

Considerăm, prin urmare, că analizei literar-estetice 
recomandate de Dan C. Mihăilescu, îi este de preferat analiza 
raporturilor ce se stabilesc între traducerea românească a tex- 
tului athonit şi ipostaza sa versificată, a omisiunilor şi accen- 
tuărilor operate, precum şi a motivatiei demersului eminescian. 

Dacă la nivelul lexicului, varianta eminesciană urmează 
îndeaproape traducerii româneşti de la 1826'’, în procesul 
versificării, conținutul capitolului al patrulea al textului lui 
Nicodim Aghioritul suferă o serie de modificări importante. În 
viziunea lui Eminescu, accentul nu mai cade pe sfaturile 
duhovniceşti adresate creştinului de rînd sau arhiereului. Sînt 
omise în consecinţă citatele patristice şi canonice referitoare la 
cîntatul la nunţi, precum şi pasajele referitoare la reacția cuve- 
nită a arhiereului în asemenea împrejurări (sfîrşitul paragra- 
fului 4.1 şi paragrafele 4.2 şi 4.3 în întregime) şi cele privind 
clevetirea şi nedreptatile săvîrşite de către clevetitori (para- 
grafele 4.5 şi 4.6 în întregime). Se insistă în schimb pe 
fragmentele despre cele trei „vătămări” ale sufletului cauzate 
de prezenţa deliberată a imaginilor mediate de auz şi pe cele 
ce reiau pildele antice despre cei ce au avut de suferit în urma 
subjugării minţii şi cugetelor lor de către aceleaşi „năluciri”/ 
fantasme. Pildele citate nu doar în text, ci şi în notele de final, 
ce însoțesc vechea traducere românească, prilejuiesc poetului 
constituirea unei adevărate galerii de figuri clasice (Odiseu, 
Xenocrat, asirienii şi frigienii — ale căror exemple sînt conto- 
pite în poem, Honorie şi Xerxes), care determină o transfor- 


15 Idem, p. 75. 

19 Asemănarea este una izbitoare, fiind preluate — cu o minimă trans- 
formare impusă de canoanele prozodiei — pasaje întregi nu doar din textul 
propriu-zis al Cärticelei, ci şi din notele finale ce însoțesc textul lui Nicodim 
Aghioritul. Este cazul versului „Şi spânzură în crenge gherdamuri mult 
frumoasă” care preia o remarcă a lui Elian („Că a spânzurat de platan 
podoabe de mult pret, cu gherdane şi cu brățări”) ce nu apare în text, ci la 
nota 52 de la capitolul 4, cf. idem, p. 291. 

mare a atmosferei generale a poemului, dintr-una patristic-du- 
hovnicească, într-una clasic-antică, loc comun în imaginarul 
literaturii europene încă din perioada Renaşterii. 

Cheia înţelegerii versiunii eminesciene, a intentiilor ce 
vor fi explicat prezența unui text precum Pentru păzirea 
auzului printre prelucrările după originale, pare să fie sugerată 
de finalul poemului: 


„lar despre-un alt se spune, că mult au îndrăgit 
P-un chip pe care singur cu mina l-a cioplit: 
Särutä-mbrätiseazä el propria făptură 


Şi singur se jertfeste cu sufletul pe gură." 


Finalul versiunii eminesciene nu corespunde cu cea a 
originalului aghiorit, fiind o prelucrare a unui citat din Elian, 
Cartea LX, 21, 39, care apare în nota 52 ce însoţeşte traducerea 
românească a scrierii Cuviosului Nicodim, fapt care ne în- 
deamnă să credem că avem de a face cu un act deliberat al lui 
Eminescu. Explicaţia acestei decizii stă în sensul pasajului 
ales drept sfîrşit al poemului: ipostaza creatorului robit pînă la 
autonimicire de către propria creaţie. 

Afirmăm, în concluzie, că legătura ontologică stabilită 
între acel „un alt” şi „chipul pe care singur cu mîna l-a cioplit” 
constituie un model al relaţiei creator-operă, întregul poem 
nefiind altceva decît formularea viziunii eminesciene despre 
procesul de interiorizare a imaginilor mediate de forma sonoră 
a cuvîntului (proces structurabil în trei etape: „te văd, te-aud, 
te cuget”) şi despre rosturile iconice ale cuvîntului. 

Abstract 


The selection operated by Eminescu, in his versified 
version of Saint Nicodemus the Hagiorite’s text Pentru paza 
auzului, points out not only Eminescu’s interest in the literary 
features of the mystic writings, but also the particular 
understanding of the fantasies (“näluciri”) entering the mind 
through the hearing, and their importance to the process of 
poetical imagination. 


O fotografie senzationala: 
Eminescu, Veronica Micle, I.L. Caragiale şi 
Al. Vlahuţă în mijlocul unui grup de actori. 

Note pe marginea unei legende 


Dan Toma DULCIU 


Chipul lui Eminescu’, atât de cunoscut românilor, mai 
ales din fotografia făcută în vremea studenției, la Praga, în 
toamna anului 1869, de maestrul fotograf Jan Tomas, din 
Piaţa Sf. Venceslas, este modelul ideal al ființei geniale, 
imaginea clasică a „poetului nepereche”. După clişeul original 
s-au realizat 6 fotografii, dintre care o poză era necesară înde- 
plinirii formalităţilor de înscriere la Universitatea din Viena, 
iar altele au fost dăruite lui Slavici, Miron Pompiliu şi „unei 
femei dragi”. Alte portrete ale lui Eminescu abia de pot fi 
recunoscute. Din punct de vedere afectiv, asemenea fotografii 
sunt percepute cu reticentä, în mentalul colectiv prevalând 
chipul angelic al poetului la 19 ani. 

Unele dintre documentele fotografice păstrează fiziono- 
mia caracteristică vârstei, redând fie un chip juvenil (cum este, 
de exemplu, portretul numit de G. Călinescu „Eminescu la 16 
ani”, altele sunt pline de vitalitate şi forță, specifice pe- 
rioadei de maturitate. De remarcat cea de-a doua fotografie, 


' Yon Scurtu, Portretele lui Eminescu, Bucureşti, Minerva, 1903 


(extras din Calendarul Minervei); G. Călinescu, Un portret inedit al lui 
Eminescu şi Adevăratul portret al lui Eminescu, în „Adevărul literar şi 
artistic”, nr. 904 din 3 aprilie 1938 şi nr. 913 din 5 iunie 1938; Masca lui 
Eminescu, în „Viaţa literară”, Buc. III, nr. 90 din 20 oct. 1928. 

> G. Călinescu, Viaţa lui Mihai Eminescu, Editura pentru Literatură, 
Bucureşti, 1966, p. 351. 

făcută la Bucuresti de F. Duschek, în anul 18805, precum şi 
ce-a de a treia, lucrată în atelierul lui Nestor Heck, la Iasi, în 
anii 1884-1885. Ultima fotografie, realizată în atelierul foto- 
grafic al lui Jean Bieling* din Botoşani, în perioada 
1887-1888, redă chipul de nerecunoscut al unui om îmbătrânit 
prematur”. 

Să fie, oare, acestea singurele fotografii ale lui 
Eminescu? Categoric, nu! Mărturii credibile, aparţinând unor 
contemporani ai poetului, atestă existenţa şi a altor fotografii, 
ulterior pierdute. Iată ce spune Augustin Z.N. Pop“: „În albu- 
mul de fotografii al Veronicăi Micle s-a păstrat mult timp o 
fotografie a lui Eminescu lângă medicul curant”; „Slavici 
informează că a văzut şi reținut din albumul Veronicăi Micle o 
fotografie a lui Eminescu cu doctorul său curant la Odesa”. 
Acelaşi Augustin Z. N. Pop continuă”: „Într-un album al 
Veronicăi — cum atestă Slavici — s-a aflat şi o fotografie, din 
aprilie 1888, făcută la Botoşani, înfăţişând-o pe poetesa alături 
de Eminescu. Autorul «Pädurenilor» susține ca Virginia 
Gruber i-ar fi dăruit-o lui în 1894, fotografie extrem de inte- 
resantă, ulterior pierdută în avatarurile vieţii acestuia, cu 
atâtea alte vestigii literare”. 

Studii mai recente abordează, de asemenea, istoricul 
„fotografiilor lui Mihai Eminescu”, precum şi chestiunea 
unui fals celebru, atribuit lui Octav Minar’. 


3 Portretul acesta a fost executat pentru Albumul Junimii, fiind 


reprodus în ediția princeps din 1883, precum şi pe prima pagină, îndoliată a 
revistei „Familia” (1889). 

4 Jean Bieling avea atelierul pe Strada Teatrului din Botosani. Un 
frate al lui Jean, pe nume Otto, era de asemenea fotograf la Galaţi, ambii 
moştenind pasiunea tatălui lor, fotograf în Bucureşti. 

5 Fotografia este reprodusă prima dată în volumul Henriette şi 
M. Eminescu, Scrisori către Cornelia Emilian, laşi, Saraga, 1893. 

Augustin Z. N. Pop, Pe urmele Veronicăi Micle, Editura 
Sport-Turism, București, 1981, p. 155. 

7 Idem, op. cit., p. 174. 

8 Ancheta revistei „Manuscriptum”, din 1975, privind cea de-a 5-a 
fotografie înfăţişându-l pe Eminescu; vezi şi analiza antropologică a celor 
cinci fotografii ale lui Eminescu, publicată de un specialist al Institutului 
Victor Babeş, în „Manuscriptum” în anul 1976; Casandra Cristea, Eminescu 
în iconografie, în „Observator de Constanța”, nr. 14-15, 11 ianuarie 2000; 

Cunoscând aceste relatări, am sperat că, într-o bună zi, 
se vor descoperi noi fotografii ale lui Eminescu, necunoscute 
până în prezent. Şansa a făcut să intrăm, recent, în posesia 
unei fotografii surprinzătoare, datând din anul 1888, înfă- 
țişându-l pe Mihai Eminescu, alături de Veronica Micle şi Al. 
Vlahuţă, împreună cu actori ai Teatrului Naţional, avându-l în 
prim plan pe I.L. Caragiale. 

Înainte de a prezenta identitatea personajelor din acest 
tablou, subliniem o serie de detalii, care pot contribui la 
localizarea şi datarea fotografiei: în fundal se observă o clădire 
cu parter şi etaj, iar în partea dreaptă turla unei biserici. În 
extremitatea dreaptă a fotografiei se poate distinge un per- 
sonaj, care tine în mână un pachet, învelit într-un ziar, şi un 
steag având pe el o emblemă. 

În centrul imaginii apare un grup de personaje — bărbaţi, 
femei, tineri, copii — multi purtând la piept o cocardă. În prim 
plan, se desfăşoară un duel simbolic, arbitrat de un personaj 
aflat în poziţie aşezat. Grupul este surprins în preajma unui 
parapet metalic. 

Analizând detaliile fotografice, se observă, pe peretele 
clădirii din fundal, o firmă având următorul text: 
„(1)...Dumitru Ionescu”. Pe steag, probabil un stindard al 
sindicatului artiştilor din Teatrul Naţional, se poate descifra: 
„Artă Muncă”. Titlul ziarului — „Universul” — este un indi- 


idem, Fotografiile lui Eminescu, „Observator de Constanţa”, nr. 34-35, 20 
iunie, 2000; Adrian Săvoiu, Fotografiile lui Eminescu şi naşterea unui mit, 
„Universul Şcolii”, nr. 4-5/2000; interesantă este şi fotografia reprodusă în 
„România Literară”, nr. 12/2000; Ion Cârnu, Chipul Poetului, în Drumuri 
eminesciene, Editura Nona, Piatra Neamţ, 2003. De menţionat şi eseurile lui 
P.P. Gogan, dedicate unor pretinse fotografii aparţinând lui Eminescu. 

” Ştefan Pleşca, Cu dragoste de Eminescu...Falsul lui Octav Minar, 
„Filatelia”, nr. 1/2002. Autorul redă povestea fotografiilor lui Eminescu, 
insistând asupra unui fals publicat de Octav Minar în anul 1909, sub titlul 
Ultima fotografie a lui Eminescu făcută la Mânăstirea Neamţului, fotografie 
păstrată la Arhivele Statului din Iasi. 

10 Universul”, înființat de Luigi Cazzavillan la 1884, este consi- 
derat primul ziar românesc alcătuit după principiile gazetăriei moderne. În 
cazul în care titlul ar fi descifrabil, datarea fotografiei ar fi facilă: este vorba 
de „Universul Literar”, despre care se ştie cu certitudine că a apărut în 

ciu important, care poate conduce la dezlegarea unor necu- 
noscute. In sfârşit, judecând după detaliile vestimentare — 
îmbrăcămintea şi pălăriile celor fotografiati — se poate deduce 
că vremea este călduroasă, probabil o lună de vară sau înce- 
putul toamnei. Coroborând detaliile de mai sus, se poate 
aproxima şi data acestei fotografii: Bucureşti, în zona Pietii 
Unirii, pe malul Dâmboviţei, post 1884. 

Cei ce îşi mai amintesc cum arăta Dâmboviţa prin anii 
"70 ai secolului XX, înainte de sistematizare, pot recunoaşte 
cu uşurinţă parapetul metalic ce străjuia malurile râului. În 
colţul din dreapta al fotografiei se pot distinge turlele Bisericii 
Sf. Ion. 

Urmează să răspundem la următoarea întrebare: ce 
semnificaţie are numele — ... Dumitru Ionescu — prezent pe 
peretele clădirii din fundal? Construcţia poate fi recunoscută 
cu uşurinţă: „Hanul lui Manuc”. După cum aminteşte C. 
Bacalbaşa, „Piaţa de flori şi hala... din faţă nu existau”, în 
vremea lui Eminescu'?. 

Se ştie că vechiul „Hotel Dacia” („Hanul lui Manuc” de 
azi), găzduia în vremea lui Eminescu o sală de spectacole, în 
care se prezentau cantonetele cu iz politic ale lui I. D. Ionescu. 
În spaţiul de la parter, artistul punea în scenă diverse repre- 
zentatii. La 1 mai 1879, la „Hotel Dacia” s-a deschis noul 
„Teatru de Vară”, directorul său fiind chiar I. D. Ionescu. 
Grădina avea două rânduri de loji, cu intrări separate, locuri la 
stal numerotate, precum şi scaune împrejurul meselor. Pentru 
iluminatie erau folosite peste 2000 de becuri cu gaz. Astfel se 


Bucureşti, la 19 septembrie 1888, iar fotografia ar putea fi datată post 
septembrie 1888. 

Un bogătaş armean, pe nume Emanuel Mirzaian (Manuc Bey), 
construia în anul 1808 un han, pe lângă Curtea Domnească, cunoscut în 
prezent sub numele de „Hanul lui Manuc”. Prin 1870, noul proprietar al 
hanului, Lambru Vasilescu, l-a modernizat, botezându-l „Hotel Dacia”. 
După 1880, în incinta hotelului s-a amenajat o sală de spectacole care, ulte- 
rior, a găzduit numeroase întruniri ale unor partide politice, mişcări sindi- 
cale etc. 

PC. Bacalbaşa, Bucureştii de altădată, vol. 1, Editura Eminescu, 
Bucuresti, 1987, p. 63. 

explică prezenţa firmei cu numele (I.) Dumitru Ionescu pe 
fațada clădirii. 

Dar cine sunt, oare, personajele din fotografie? 

O legendă transmisă pe cale orală, timp de trei gene- 
ratii, ne oferă un posibil răspuns. Se ştie că primul deţinător al 
fotografiei a fost Nicolae Teodorescu”, ucenic tipograf care, 
pe la sfârşitul veacului trecut, realiza afişele pentru Teatrul 
Naţional. Acestea erau ridicate de la sediul tipografiei de 
tânărul actor, Nicolae Soreanu, care, din când în când, oferea 
tipografilor bilete de favoare şi mici atentii. Fotografia aceasta 
(însoţită de explicațiile de rigoare) a fost dăruită de Nicolae 
Soreanu lui Nicolae Teodorescu. Ea a rămas în familie, în 
posesia fiului său, profesorul Teodorescu N. Pantelimon, fiind 
transmisă mai departe, nepotului acestuia, ajungând astfel 
până în zilele noastre. 

Teodorescu N. Pantelimon a fost cadru didactic la 
Liceul Gh. Şincai din Bucureşti. O interesantă fotografie, 
făcută în anul 1928, în vechiul sediu al acestui liceu, ni-l 
prezintă pe profesorul Teodorescu N. Pantelimon alături de 
directorul Gh. Nedioglu şi George Călinescu, în vremea când 
viitorul critic preda limba italiană la acest liceu. 

Conform explicatiilor oferite de Nicolae Soreanu, per- 
sonajul cu mustati proeminente, purtând pe cap o pălărie, în 
rândul din dreapta, sus, este Mihai Eminescu. Documentele 
atestă că, în vara anului 1888, poetul se afla, într-adevăr, la 
Bucureşti. Şi tot în acelaşi an, în timpul guvernării junimiste, 
I.L. Caragiale este numit director general al teatrelor (până la 
5 mai 1889), succedând lui C.I. Stăncescu. 

În primăvara acelui an, Eminescu venise în Capitală, la 
stăruința Veronicăi. Însănătoşit, poetul îşi reluase activitatea 
de gazetar, mergea la teatru, era văzut prin cafenele, unde 
declama prietenilor pasaje întregi din Eneida lui Virgiliu. 
Locuia într-o odäitä de la etajul al treilea al clădirii Mercus, 
din Piaţa Teatrului, unde se afla redacţia şi tipografia gazetei 
„Lupta”, a lui Panu. 


15 Tipograful Nicolae Teodorescu a lucrat timp de peste 40 de ani la 
tipografia Monitorului Oficial. 

In fotografie, spune mai departe legenda, se afla si 
Veronica Micle, purtând o pălărie vieneză, cu panglică, cu o 
costumatie diferită de a celorlalte personaje feminine, iar în 
stânga poetului, se găseşte Al. Vlahuţă. 

Veronica Micle se mutase încă din 1887 la Bucureşti şi 
frecventa cu plăcere reprezentațiile Teatrul National. Era o 
admiratoare sinceră a talentului Aristizzei Romanescu, căreia 
îi dedică poezii şi chiar cronici teatrale laudative. Astfel se 
explică prezenţa ei, alături de Eminescu, Caragiale şi Vlahuţă, 
în mijlocul actorilor, în fata clădirii teatrului găzduit de 
„Hotelul Dacia”. Existenţa cocardelor şi a steagului dovedesc 
faptul că grupul din fotografie luase parte, probabil, la o 
întrunire cu caracter sindical, cum se desfășurau multe în acea 
perioadă, în sala de la „Hotelul Dacia”. 

În prim plan, în rândul întâi, se află I.L. Caragiale, 
având capul descoperit'*, duelându-se cu bastonul cu Stefan 
Iulian, actor al Teatrului Naţional din Bucuresti. Stefan Iulian, 
care tine in mână o sabie, jucase pe scena Teatrului National 
rolul lui Ipingescu, ipistatul, în piesa de debut a lui Caragiale: 
O noapte furtunoasă. Între ei, în rol de arbitru, este studentul 
Iancu Brezeanu (1869-1940), căruia i se vede numai capul. 
Acesta a fost un interpret memorabil al cetăţeanului turmentat 
din O scrisoare pierdută şi al lui Ion, din Năpasta, de I.L. 
Caragiale. 

Potrivit celor spuse de Soreanu, în fotografie mai apare 
şi Aristizza Romanescu (1854-1918), interpreta în travesti a 
rolului lui Spiridon, „băiat de procopseală” în casa lui Titircă 
Inimă Rea. În sfârşit, în rândul doi apar şi câţiva copii, pro- 
babil figuranti sau odraslele actorilor etc. 

Eminescu acceptă să apară în acest grup, la stăruința 
Veronicăi Micle. Astăzi se ştie că ideea de a-l avea pe 
Eminescu aproape, măcar în fotografie, o obsedase pe 
Veronica ani buni. După cum îşi aminteşte Slavici, în aprilie 
1888, ea se fotografiază cu Eminescu, la Botoşani. Pe una din 
fotografiile mai vechi ale poetului, iubita sa îi aşternea o 


14 În „Restitutio”, Poezii, de Luchi Caragiale, fratele lui Matei 


Caragiale, sunt 5 fotografii ale lui I.L. Caragiale, în atitudine teatrală, în care 
acesta apare tuns. 

sublimă poezie, care începea astfel: „Mă pierd uitându-mă la 
tine; / Cuprinsă ca de-un farmec sfânt...” (La un portret). 

În acelaşi an, 1888, Harieta, sora poetului, cerea lui 
Eminescu să se pozeze la Bucureşti, mărturisind că, neprimind 
portretul cerut, i-a dăruit Corneliei Emilian chiar fotografia 
luciferiană a lui Eminescu, făcută la 19 ani. În acest fel, se 
explică prezenţa lui Eminescu în această fotografie: poetul 
încerca să suplinească lipsa pozelor, atât de mult clamată de 
sora rămasă singură la Botoşani. 

Aceasta este, în câteva cuvinte, legenda tesuta pe mar- 
ginea fotografiei. Ea este un document excepţional, din care se 
înțelege că, în vara-toamna anului 1888, Eminescu şi Veronica 
se aflau în compania artiştilor Teatrului Naţional, fotogra- 
fiindu-se alături de ei, erau solidari cu necazurile şi suferinţele 
acestora. 

În fata unui destin ce avea să ducă în neant existentele 
zbuciumate ale tragicilor îndrăgostiți, această fotografie este, 
probabil, ultima mărturie a unei iubiri fără egal. 


P oetică şi stilistică 


Ispita primordialitatii in Cezara de 
Mihai Eminescu 


Andreea AGACHI 


Cezara (1876) este o nuvelă romantica tipică, în care 
fantasticul a luat culoarea şi semnificaţiile miticului. G. Căli- 
nescu îi recunoaşte calitatea de a reprezenta un moment nou în 
creația eminesciană prin faptul că, în această nuvelă, 
Eminescu îşi expune „filosofia practică”!; nu este însă acesta 
punctul de vedere din care vom interpreta nuvela. Vom încerca 
o abordare de tip mito-poetic, limitată la spatialitatea nuvelei, 
apoi vom enunta un punct de vedere asupra simbolicii ei, refe- 
rindu-ne la tema cea mai intens relevantă: cea paradisiacă. 

Subiectul nuvelei prezintă iubirea dintre călugărul 
Ieronim şi o tînără contesă, Cezara, femeie pasională, în cău- 
tarea unei soluții care să o scape de imediata căsătorie din 
interes cu marchizul Castelmare. Triunghiul amoros astfel 
realizîndu-se, epicul se complică în mod fericit (căci aceasta 
va fi substanţa ce valorizează nuvela) cu prezența absentă a 
bătrînului sihastru Euthanasius, cel care joacă, în plan spi- 
ritual, rolul de initiator al lui Ieronim, în timp ce tatăl său, 
bătrînul Onufrei, este initiator în „viaţa care se vietuieste”. 
Astfel secondat, leronim parcurge un traseu inițiatic, asemeni 
lui Dionis (Sărmanul Dionis), pornind, blazat, de la o realitate 
care-l nemultumeste şi dobindind, spre final, o extrarealitate, 
mitică, realizată estetic, în mod propriu eminescian, prin 
poetica materiei”. 


! G. Călinescu, Cezara în Opera lui Eminescu, vol. 1, Editura pentru 
literatură, 1967, p. 247. 

? Cum, de altfel, a semnalat cu pertinentä si Rosa Del Conte: ,,Mate- 
ria, în feluritele ei întruchipări, i s-a infatisat ca o eternă Erscheinung, ele- 
mentele — în sine foarte reale — revelîndu-se ca purtătoare de mesaje sau ca 

Există in nuvelă două imago ale unei lumi exemplare: 
prima, cea care deschide nuvela, este imaginea în trepte a 
lumii materiale ce-l înconjoară pe Ieronim. Cea de-a doua, 
structurată aproape identic, este ducerea la o perfecțiune 
circulară a primei imagini, lumea lui Euthanasius. 

Lumea lui leronim este una verticală şi, deopotrivă, 
limitativă, aproape sufocantă. Singura de-limitare spaţială o 
oferă marea ,nesfirsità”, în a-toponimia ei nelinistitoare: 
„Marea si-ntindea nesfirsita-1 albăstrime, soarele se ridica încet 
în seninätatea adînc-albastră a cerului...”. (p. 342) Marea 
generică din nuvelă (singura ei identitate este redată prin articol 
hotărît) dobîndeşte, spre final. în varianta ms. 2282, [Moartea 
Cezarei] conotatiile thanatice’: „Marea purta în patul ei moale 
şi albastru două cadavre unite, strîns imbratisate...” (p. 374) 

Ca motiv literar de maximă importanță, insula are o 
dublă ipostază in acest text: mănăstire (Ieronim) şi peşteră 
(Euthanasius), spațiu sacru prin excelență, dar desacralizat 
prin calitatea umană luciferică (Ieronim) şi, ca şi peşteră, 
spaţiu in sine lipsit de dimensiune sacră, sacralizat însă prin 
prezenţa demiurgică a lui Euthanasius. 

La polul opus, spațiul mănăstirii este desacralizant prin 
modul în care naratorul îl prezintă, ca loc al decrepitudinii 
umane („Pe una din cărări vedem un călugăr bătrîn mergind 
spre poarta monăstirei, cu mînile unite după spate. Rasa-i e de 
şiac, e-ncins cu găitan alb, metaniile de lina spînzură c-un colt 
din sin, papucii de lemn se tîrie si clăpăiesc la fiecare pas. 
Barba albă i-e cam rară, ochii ca zărul neespresivi şi cam tîm- 
piti; nimic resignat sau ascetic în el.” — p. 342), invadat de o 
natură agresivă: „....el intră în curtea ce sämäna a părăsită a 
mănăstirei, cu pardosala ei de pietre pătrate printre cari creş- 
teau în voie fire de iarbă naltă, şi-n mijlocu-i c-un iaz, ale 
cărui maluri erau sälbätäcite de fel de fel de buruiene. 
Brusturi mari, lumînărele, sulcină şi măzărichea care-şi ţese 
păturile ei de flori asupra întregei vegetatii pe care o zugrumă 
cu încilciturele ramurilor” (p. 343, s.n.). 


oglinzi ale unor adevăruri metafizice: «ceva» ce trimite la altceva”. (Rosa 
Del Conte, Simbolismul materiei, în Eminescu sau despre Absolut, Editura 
Dacia, Cluj, 1990, p. 258). 

3 Mihai Eminescu, Poezii. Proză literară, vol. IL ediția a doua, 
revăzută şi adăugită de Petru Cretia, Cartea Românească, 1984. 

4 Luäm în consideraţie şi varianta postumă (vezi M. Eminescu, 
ed. cit., p. 371-374). 

Chilia lui Ieronim adăposteşte „schiţe ciudate” („ici un 
sfint, colo un căţel svîrcolindu-se în iarbă, colo icoana foarte 
bine executată a unei rudaşte, flori, tufe, capete de femei, 
bonete, papuci, în fine, o carte de schiţe risipită pe părete” — 
p. 343; „ȘI ce profanatie a cartelor bisericeşti! Toate margi- 
nele erau profile de femei, popi, cavaleri, cerşitori, come- 
dianti... în sfîrşit, viata în realitatea ei, mizgalita în fiecare colt 
disponibil” — p. 344), în concordanță cu lipsa de cucernicie, 
profanatoare, a locatarului: „Pe scaun şade un călugăr tînăr. El 
se află în acele momente de trîndăvie plăcută pe cari le are un 
dulău cînd şi-ntinde toți muşchii în soare, leneş, somnoros, 
fără dorinţe” (p. 343). Şi, pentru a întregi imaginea provoca- 
toare a tînărului, el este în compania unui inițiator demonic, 
precum, în cealaltă nuvelă, Dionis: 

„— Mă mir cine dracul te-a călugărit pe tine, blestema- 
tule Ieronime ? 

— Mă mir cine dracul te-a călugărit pe tine, părinte? 

— Cine? Dracul.” (p. 344) 

Lipsit de atributele sfinteniei, spațiul — în care îşi duce 
sumara existenţă Ieronim — are rolul (conferit de narator) de a 
anticipa atît povestea de iubire (prin artă, desenele pe cărțile 
bisericeşti), cît şi profilul celuilalt spaţiu, de o sacralitate 
primară, edenică: insula lui Euthanasius. Lipsit de privirea 
profanatoare a curioşilor, acest alt spaţiu din insulă, pe care îl 
vom numi mistic, întrucît miracolul este aici posibil, are coor- 
donatele perfecțiunii primordiale: „Lumea mea este o vale, 
încunjurată din toate părțile de stînci nepătrunse cari stau ca 
un zid dinspre mare, astfel încît suflet de om nu poate şti acest 
rai pamintesc unde trăiesc eu.” (p. 347) 

În ambele spaţii, insula este cuprinsă de mare — materie 
primordială — şi adăposteşte un /ac/iaz — imagine particularizată 
a mării, în ipostaza de oglindă, de „narcisism cosmic”: la 
Eminescu, lacul reflectă atît cerul, prelungindu-i, în plan 
terestru, imaginea, cît şi lumea (cea vegetală îndeobşte, cotro- 
pitoare) ce-l înconjoară: ,,... şi-n mijlocu-i c-un iaz ale cărui 
maluri erau sălbătăcite de fel de fel de buruiene.” (p. 343) 

Ca şi în curtea mănăstirii, în insula lui Euthanasius, 
lacul (în ipostaza sa mitică, de spaţiu paradisiac, în care se 


> cf. G. Bachelard, Apa si visele. Eseu despre imaginaţia materiei, 
Editura Univers, 1995, p. 32. 

varsă cele patru izvoare edenice®) este cotropit de vegetal, 
semn al puterii regeneratoare absolute a naturii, însă de un 
vegetal care inspiră ordine, blindete, un exotism temperat: „În 
mijlocul acestui lac, care apare negru de oglindirea stufului, 
ierbăriei şi răchitelor din jurul lui, este o nouă insulă, mică, cu 
o dumbravă de portocale. În acea dumbravă este peştera ce am 
prefăcut-o-n casă, şi prisaca mea.” (p. 348). 

Lacul, acest „ochi liniştit” din „mijlocul văii”, implicit 
al insulei, exprimă imaginea fantasmatică a plinului (în 1pos- 
taza ocrotitoare a pîntecului matern): în lac (expresie statică a 
apei clare) se varsă cele patru izvoare — copii, care-şi află, 
astfel, aici, locaş (sacru) securizant: „le vezi mişcîndu-se şi 
şerpuind cu argintul lor fluid, transparent şi viu, aruncîndu-se 
în braţele bulboanelor în care se-nvirtesc nebune, apoi repe- 
zindu-se mai departe, pînă ce, suspinînd de satisfacere, s-adîn- 
cesc în lac.” (p. 348) 

Mica insulă din mijlocul lacului (din lumea esentializata 
a lui Euthanasius) este, la rîndu-i, un ochi etern, ferm, terestru, 
cel care, asemeni ochiului lăuntric al sultanului (cel ce „închis 
afară, înlăuntru se deşteaptă”, Scrisoarea IIT), ori al Cătălinei 
(„ochii mari, bătînd închişi”, Luceafărul) conţine o închidere 
care se deschide revelatoriu: peştera. 

Cu siguranță, simbolica peșterii este deosebit de com- 
plexă şi nu ne propunem aici o evidentiere a acesteia. De la grota 
lui Platon la peşterile initiatice greceşti, simbolul este învăluit 
de mister“. Arhetip al uterului matern sau imagine a lumii ori a 
Centrului, „matrice universală”, înrudită cu oul sau cu 
mormîntul, peştera este, cu precădere, cavitatea perfectă, loc al 


® v, Mircea Eliade, Insula lui Euthanasius, Editura Humanitas, 
1993, p. 8. 

7 „Lacul este un mare ochi liniştit. Lacul strînge toată lumina şi reface 
din ea o lume. Prin el, lumea este contemplată, lumea este reprezentată. Şi el 
poate spune: lumea este reprezentarea mea.” — G. Bachelard, op. cit., p. 36. 

8 Vezi, în acest sens, succinta, dar interesanta luare în discuţie a 
motivului peşterii la Jean Chevalier / Alain Gheerbrant, Dicţionar de sim- 
boluri, vol. 3, Editura Artemis, Bucureşti, 1995, p. 74-80; Gaston Bachelard, 
Pamintul şi reveriile odihnei, Editura Univers, 1999, p. 150-171; Gilbert 
Durand, Structurile antropologice ale imaginarului, Editura Univers, 
Bucureşti, 1977, p. 298-318. 

naşterii şi al reînvierii. La Eminescu ea reprezintă „împlinirea 
unui peisaj” (Bachelard), imagine paradisiacă prin excelenţă, 
loc al morţii (Euthanasius < Thanatos), dar şi sugestie a renaş- 
terii, spațiu estetic, al contemplatiei, accesibil numai initiatului 
şi/sau neofitului: „Un singur loc de intrare este — o stîncă 
mişcătoare ce acoperă măiestru gura unei peştere care duce 
pîn-înlăuntrul insulei. Altfel cine nu pătrunde prin acea peşteră 
crede că această insulă este o gramadă de stînci sterpe înălțate 
în mare, fără vegetaţie si fara viata.” (p. 347). Peştera — prag 
deschide cale către insulă. Zidul de ierburi şi stînci cuprinde un 
spaţiu al perfecțiunii şi ascezei contemplării: „Stîncele nalte fac 
ca orizontul meu să fie îngust. O bucată de cer am numai, dar ce 
bucată! Un azur întunecos, limpede, transparent, şi numai din 
cînd în cînd cîte un nourel alb ca şi cînd s-ar fi vărsat lapte pe 
cer.” (p. 347) Odată limitat, anulat chiar, lumescul, privirea 
merge spre cer, spre esențe. Valea („lumea mea este o vale...”), 
corespondent mitic al plaiului, asimilat ideii de destin (Blaga), 
întruchipează perfecțiunea primordială, „muzică eternă” şi 
privire uimită totodată. 

În insula lui Euthanasius există peştera — casă, spaţiu al 
maximei intimitäti si al desävirsirii contemplative. În pîntecul 
ei sînt sculptate fantasmele lui Euthanasius: erosul primitiv 
(Adam şi Eva), erosul bucolic (Venus şi Adonis) şi erosul 
agresiv (Aurora şi Orion), fete simbolice, in fond, pregă- 
titoare, ale erosului din nuvelă. Insulă a vieţii edenice şi insulă 
a morţii frumoase, asimilată de către Mircea Eliade „insulelor 
fericitilor” din Antichititate, insula lui Euthanasius este un „axis” 
înconjurat de ape, restabilind astfel armonia cosmică: „Întoc- 
mai cum în mijlocul apelor amorfe insula simbolizează Crea- 
tia, forma, tot aşa, în mijlocul lumii în eternă devenire, în 
oceanul de forme trecătoare ale Cosmosului, insula transcen- 
dentă simbolizează realitatea absolută, imutabilă, paradiziaca.”” 

Odată ajunşi pe insulă, cei doi protagonişti ai nuvelei, 
Ieronim, apoi Cezara, suferă o transformare evidentă: pînă 
atunci ezitant, bărbatul se dăruie în întregime iubitei sale înse- 
tate de amor. Iubirea celor doi are doar aparențele iubirii 


” Mircea Eliade, op. cit., p. 14. 

paradisiace (insula, izolarea), aparenta unor arhetipuri — 
„fiinţe care pot cunoaşte fără să devină”, aparența unor fiinţe 
ce-şi depăşesc limitarea şi frustranta condiţie umană. 

Toate iniţiativele Cezarei din această nuvelă, inclusiv 
cele din spaţiul insulei, stau sub semnul pasiunii devoratoare. 
Atunci cînd îl pierde, pentru un timp, pe Ieronim, Cezara se 
lasă imbratisarii acvatice, compensatorie, marea dobindeste va- 
lente masculine (ocean): ,,... cînd simte apele muindu-i corpul, 
surisul său devine iar nervos si sălbatec, ca toată copilăria ei; 
în luptă cu oceanul bătrîn ea se simte reintinerind, ea suride cu 
gura încleştată de energie şi se lasă fmbrätosärei zgomotoase a 
oceanului, tăind din cînd în cînd cu brațele albe undele 
albastre, înotînd cînd pe-o coastă, cînd pe spate, tologindu-se 
voluptos pe patul de valuri.” (p. 366) Cezara întruchipează erosul 
feminin agresiv, eros care îşi autodevoră subiectul: „Ea se 
uită l-acea dumbravă încîntată ... o dorinţă de fericire îi cu- 
prinse sînul ... era atît de însetată de amor ca copilul cel tînăr 
şi fraged, buzele ei erau uscate de dorința unei sărutări, cugeta- 
rea ei era împătimită ca un strat cu florile pe jumătate vestezite 
de arşiță” (p. 367). Vorbind, în scrisoarea sa către Ieronim, de 
„agresiunea inocentei femeieşti”, Euthanasius descrie, de fapt, 
o femeie-concept, o suprapunere a celor trei modele mitice 
Eva — Venus — Aurora, anticipînd măreţia vinovată a Cezarei 
din portretul făcut de către narator: ,,Atit de nobilă, atît de 
frumoasă, capul ei se ridica c-un fel de copilăroasă mindrie, 
astfel cum şi-l ridică caii de rasă arabă, ş-atunci gâtul nalt lua 
acea energie marmoree şi doritoare totodată ca gitul lui 
Antinous” (p. 346). 

În fapt, nu atât iubirea este tema sau una dintre temele 
nuvelei, ci, aşa cum afirmă şi naratorul, „setea de amor”. Sete 
dominantă, perpetuă, frustrantă, mereu reprimată, născătoare de 
fantasme: „Ce întunecoase bucurii simţea inima ei în acea 
privire,... cum ar fi dorit, ... ce ar fi dorit?... Ah ! cine o spune, 
cine-o poate spune, şi care limbă e-ndestul de bogată ca să 
poată esprima acea nemărginire de simtiri cari se grămădesc nu 
în amor însuşi, ci în setea de amor (p. 347); „Ea bătu cu pumnii 
în trunchiul de copac; apoi se duse-n odaia ei şi, rupîndu-şi cu 
furie pieptarul de catifea, încâlcindu-şi părul atît de blond, ea se 

uita în oglindă cu ochii înecaţi de lacrimi şi cu buzele 
tremurătoare. Apoi se arunca în pat şi şoptea încet, foarte încet 
şi înecată de suspinuri, cuvinte dulci, nepomenit de dulci şi 
dezmierdătoare, pintre cari străbătea numai un nume pronunțat 
mai tare ... Ieronim” (p. 361). 

Magia insulei, cu splendoarea ei paradisiacă, pare a pune 
în polemică evidentă cuplul primordial de după Cădere: degradat 
de păcat, măcinat de frustrări. Este, mai degrabă, o victorie a 
edenicului în dauna erosului în Cezara, deşi acest aspect apare ca 
evident abia dacă luăm în considerare şi varianta finală, postumă, 
a textului. „Setea de amor”, ispita domină, la nivel tematic şi 
fantasmatic, textul. Ea se opune „însetatei” de perfecţiune naturi. 
Din această încleştare, Omul iese învins. [...] 


(Fragment din lucrarea Elemente de poetica prozei 
în opera eminesciană, lucrare integrată în programul 
de cercetare al Memorialului Ipoteşti, 2002) 


Résumé 


Il s’agit de deux formes spatiales dans la nouvelle, 
toutes les deux bordées par le symbole aquatique: /e 
monastère et l’île. L’auteur joue sur les connotations anti- 
nomiques de chaque forme. Bien que sacrées, elles portent en 
somme le fruit de la désacralisation, étant, dans une lecture 
ironique, susceptibles d’interprétations. Dans l’espace 
mystique aussi que dans celui profane, le miracle acquiert le 
sens de la perfection primordiale. Mais l’amour, en tant que 
«soif d'amour», évolue dans cet espace comme une sorte de 
farce; l'amour coupable, passionné, naît des phantasmes. Le 
couple mythique n’est qu’une version polémique de l’amour 
paradisiaque. L’île sacrée, dans sa perfection, n’est plus le 
«cadre», mais une mise en scène ironique du couple 
primordial; de cette tentation l’homme sort vaincu. 


Personaje si simboluri in drama eminesciana 


Anca CIOBOTARU, Irina DABIJA 


Despre metafora poetică eminesciană s-au scris multe 
tomuri. Rolul metaforei, forma, frecvenţa, însemnătatea ei, 
toate au fost supuse analizei. Şi totuşi, o lectură mai atentă a 
dramaturgiei eminesciene te ajută să constati că, pentru 
Eminescu, metafora nu constituie un simplu procedeu stilistic, 
ci un mod de reprezentare a vieţii. Numele, personajele, repli- 
cile — toate sunt încărcate de conotaţii simbolice, iar textul 
devine o metaforă a realității. 


Era anul de grație 1866, când un tânăr de 16 ani părăsea 
şcoala ,,... din admiraţie sau poate dintr-un amor precoce 
pentru una dintre actrițe (...) s-a tocmit sufleur, cutreierând cu 
acea trupa (n.n. Fani Tardini) mai toate oraşele române, până 
ce iarna, a ajuns la Bucureşti”. Apelând la datele seci, înce- 
puturile ar putea fi traduse aşa: 1866 — împreună cu trupa 
condusă de Fani Tardini; 1867 — împreună cu trupa lui lorgu 
Caragiale; 1 noiembrie 1867 — probabila întâlnire cu I.L. 
Caragiale; aprilie 1868 — Eminescu trece în trupa condusă de 
marele actor şi viitor protector al poetului, Mihail Pascaly. 
Aşadar, adolescent şi, mai apoi, un tânăr ce impresiona prin 
simpla apariţie: „era o frumusete! O figură clasică, încadrată 
de nişte plete mari, negre; o frunte înaltă şi senină; nişte ochi 
mari — la aceste ferestre ale sufletului se vedea că cineva era 
înăuntru; un zâmbet blând, şi adânc melancholic. Avea aerul 
unui sfânt tânăr coborât dintr-o icoană, un copil predestinat 

durerii, pe chipul căruia se vedea scrisul unor chinuri 
viitoare”!. 

A cunoscut lumea teatrului în miezul său. În timpul 
liber, citea din marea literatură a lumii. A fost sufleur, copist 
de roluri, secretar, scriitor de cuplete, actor, traducător, drama- 
turg. Îndrăznim a considera determinantă întâlnirea cu actorul 
şi conducătorul de trupă, Mihail Pascaly, împreună cu care va 
locui la Bucureşti în toamna anului 1868, context ce va prile- 
jui începerea traducerii lucrării Arta reprezentării drama- 
tice, scrisă de profesorul şi criticul german Heinrich Theodor 
Rotscher. Lucrarea care cuprindea trimiteri la Platon, 
Aristotel, Schlegel, Tieck, Goethe sau Schiller, la teoriile unor 
esteticieni sau mari actori ai timpului, s-a dovedit anevoioasă 
în traducere, căci termenii de specialitate lipseau la acea dată 
din limba română. 

Traducerile eminesciene au atras atenția specialiştilor 
din domeniu, determinând numeroase polemici. Unul dintre 
aspectele cele mai controversate este cel al textelor pe care 
le-a folosit Eminescu pentru a traduce cele 132 de versuri din 
Timon din Atena de William Shakespeare. Leon D. Levitchi 
face o analiză aprofundată a acestei traduceri, încercând să 
pătrundă în „laboratorul intim al creației eminesciene” şi 
conchizând: „Eminescu nu a adaptat, ci a tradus, şi încă în 
deplină concordanţă cu ceea ce afirma în articolul Repertoriul 
teatral, publicat în «Familia», Pesta, numărul 3 din 1870: 
«Shakespeare nu trebuie cetit, ci studiat, şi încă astfel ca să 
poţi cunoaşte ceea ce-ţi permit puterile ca să imiti după el...» 
Şi nu vom comite o impietate presupunând că, de fapt, 
Eminescu a vrut să spună: «Shakespeare nu trebuie cetit, ci 
studiat după original”. 

Putem acorda importanță cuvenită unui astfel de demers 
doar gândindu-ne cât de puţine informaţii de teorie teatrală 
circulau în Țările Române atunci, informații vizînd modul de 
organizare a lumii scenice sau statutul actorilor. Informațiile 


' Mihai Eminescu, Teatru, vol. I, Editura Minerva, Bucureşti, 1984, 
p. XXV. 
? Leon D. Levitchi, in ,,Secolul 20”, nr. 6, Bucuresti, 1976, p. 24. 

asimilate i-au format o viziune modernă de abordare a structu- 
rilor dramatice. 

Din această perspectivă trebuie analizat şi textul dialo- 
gat dintre cele două personaje-simbol, Întunericul şi Poetul, ce 
pot fi privite ca exponente ale disputei asupra rolului celui din 
urmă. Prin arta sa, el dă un sens asumat propriilor aspirații: 


„ŞI tu crezi geniul negru că fără scop şi țintă 

A lumei und-amară mă-neacă, mă frământă? 
Tu crezi că eu degeaba m-am scoborât din stele 
Purtând pe frunte-mi rază a natiunei mele 

Voi să ridic palatul la două dulci sorori 

La Muzică şi Dramă ... în dalbe sărbători,” 


Aceste versuri preconizează, întrucâtva, ideile pe care le 
va exprima ulterior şi în proză (Geniu pustiu), demonstrând 
legăturile cu gândirea paşoptistă, cu spiritul poeţilor cu rol 
mesianic — voci ale celor ce se simțeau datori a se implica in 
soarta naţiunii căreia îi aparţineau. În fapt, ideea rolului poetu- 
lui în viata cetății şi a sensului creației apare în mod constant 
de-a lungul întregii opere eminesciene. Să reamintim doar că, 
în aceeaşi perioadă (1867-1868), căuta un nou răspuns la 
această nelinişte, prin poezia Numai poetul: 


„Numai poetul, 

Ca păsări ce zboară 

Deasupra valurilor, 

Trece peste nemărginirea timpului.” 


În octombrie 1869, Eminescu s-a înscris la Facultatea 
de Filosofie din Viena. Lecturile, spectacolele vizionate, amin- 
tirile s-au contopit toate şi au dat contur mai multor proiecte 
de lucrări dramatice. Unul dintre acestea este Mira. Personajele, 
deşi primesc nume, nu sunt reprezentări ale unor persoane, ci 
mai ales simboluri ale unor tipologii caracteriale. Iată, spre 
exemplu, unul dintre modurile de prezentare a acestora: 
„Ștefan, nestatornic, de-o beţie tristă, nobil în fundul inimei, 


* Mihai Eminescu, op. cit., p. 3-4. 
4 Mihai Eminescu, Poezii, Editura Eminescu, Bucureşti, 1984, 
p. 460. 

dar abrutizat prin pasiune — c-un mare fond de grandoare con- 
centrată in unele momente — altfel meschin — caracter 
melancholic, sanguinic ( oacheș.)” 

Dincolo de aceste trăsături fixate de autor, putem des- 
coperi noi înşine patru identități tipologice, care pot sugera 
perspective de abordare a rolurilor. Astfel, putem identifica 
principele-erou, eternul feminin, poetul şi lucidul. Pentru a da 
concretete portretelor psihologice alcătuite, autorul atribuie 
fiecăruia dintre ei şi trăsături fizice: oacheş, alb, blondă, 
blond, păr castaniu, ochi căprii. 

Trama stă sub semnul aceluiaşi crez poetic: opera trebuie 
să slujească națiunii; sentimentele, rationamentele sunt toate 
supuse acestei idei. Ne atrage atenţia, în acest sens, dialogul 
dintre Maio şi Stefan: 

„Maio: Eu vă iubesc cum iubesc Moldova. Pentru voi 
aş da tot ce-aş fi în stare să sacrific pentru Moldova! Viaţa 
mea, ar fi puţin... inima mea e mai mult... ei bine, inima mea 
cu tot ce are ea în sine... cereti-o şi v-o dau. 

Stefanita: Inima. Maio, ştii tu unde-ti ai inima? 

Maio (arătând) : Ici! 

Stefänitä: Ba ici! În cap! În locul unde e, tu n-ai simtit-o 
încă pentru că pân-acum n-a bătut. De-ar fi bătut vrodată, nu 
mi-ai oferi-o aşa de lesne... De-ai ave tu o amantă, o nevastă 
frumoasă... un înger, mi l-ai da tu mie? 

Maio (cu sforta şi sacrificiu): De v-ar face fericit pe voi 
... Moldova! da! 

Stefanita: Moldova! Da? Nu cred. Nu eşti sincer sau nu 
ştii. (Mângâindu-i fruntea.) Nu! Tu nu ştii ce va să zică a 
iubi...” 

Apare ideea multiplelor valente ale iubirii: cea a 
poetului, visătorul cetăţii, în forma sa spiritualizata, dusă pana 
la sacrificiu, dincolo de limitele logicii comune, şi cea aflată sub 
semnul carnalului şi rațiunii, proprie omului obişnuit, trăită de 
Maio. Suntem, astfel, în fata unui alt element caracteristic care 
evidenţiază unitatea ideatică a universului eminescian, cel al 


5 Mihai Eminescu , Teatru, ed. cit., p. 46. 
° Ibidem, p. 68-69. 

prezentării vieții ca rezultantă a dualității materie-spirit; 
accentele, proporţiile se schimbă mereu, în funcție de forța 
individuală de înțelegere şi asumare a destinului. 

Perceperea şi reprezentarea timpului sau a spaţiului, 
înțelegerea sensului existenţei sunt influențate de ideile asi- 
milate din lecturile vieneze, existând numeroase mărturii ale 
faptului că poetul îşi cheltuia banii primiţi pentru întreținere 
pe cărți. Cercetări anterioare au subliniat existența, corespon- 
denta unor ecouri din dramaturgia universală: „Paginile lite- 
rare eminesciene ne pun la dispoziţie dovezi ferme privind 
cunoaşterea temeinică a lui Schiller şi Goethe. În Emmi, Mira, 
Geniu pustiu, descoperim ecouri schilleriene din Intriga si 
iubire, Don Carlos ş.a., iar faţă de Faust al lui Goethe nutrea o 
adevărată admiraţie şi dorința de a-l avea ca model — unele 
accente faustiene fiind evidente în poemul dramatic Mureşanu; 
din Torquato Tasso a tradus fragmente, iar drama goetheana 
Clavigo îi inspira scena morţii Mirei.”” 

Mureşanu este un tablou dramatic ce prezintă dialogul 
dintre Mureşanu şi Anul 1848. Alături de aceştia apar şi alte 
două personaje simbolice: Silfii de lumină, ce par să capete 
uneori rolul de povestitor, şi Isis, opusul Anului 1848; 
spunem opusul, deoarece, dacă Anul 1848 îl pedepseşte pe 
Mureşanu luându-i talentul, geniul creator, iar Isis este cea 
care i-l redă. Ideea de pedeapsă, însă, este discutabilă, ea fiind 
în esența sa un gest de protejare a poetului care, orbit de 
idealurile sale, aproape că nu mai percepe realitatea: 

„Anul 1848: Sunat-a moartea aspră... tu-n lume ce 
aştepţi? 

Au vrei tu ca poporul român să îl deştepţi? 
În van îţi e chemarea şi cântecul în van: 


Necată-i Românimea pe-a lumei ocean. 
Cu suflet rece, aspru, sublimul rege Nord 
Va amorti pe lira-ti românul tău acord 


E Ştefan Oprea, Eminescu omul de teatru, Editura Timpul, Iasi, 
2000, p. 21. 

Şi fiii plini de viata ai Asiei pustii 
Vor stinge-a lirei table sublime armonii.’””® 

Deşi nu există dovezi certe că Eminescu a cunoscut 
Viaţa e vis a lui Calderon de la Barca, putem remarca în 
ambele creaţii, prezența motivului visului care se confundă cu 
realitatea (din opera lui Calder6n) şi aduce din nou talentul în 
cântul lui Mureşan. 

Ideea centrală a operei, ce apare în versurile „que toda 
la vida es sueno / y los suenos suenos son” (toată viata e un 
vis/ şi visurile visuri sunt), se împleteşte cu alte teme ca lupta 
pentru libertate, lupta împotriva prejudecatilor în ceea ce 
priveşte infailibilitatea destinului. 

Chiar dacă multe dintre proiectele dramatice emines- 
ciene au rămas nefinalizate, totuşi ele demonstrează forța 
poetului de a-şi polariza creaţia în jurul ideilor romantice. 
Eroii dramelor, asemeni celor din proza sau din poemele sale, 
trăiesc într-un mod sau altul drama inadaptării, sentimentul de 
neîmplinire şi de nelinişte. Prin dimensiunea lor simbolică, ei 
devin universali, atemporali şi aspatiali. Dificil de lecturat şi 
de transpus scenic, dramaturgia constituie o poartă spre intele- 
gerea întregului univers eminescian, dar şi o punte de legătură 
cu motivele de inspirație pentru ceea ce va constitui teatrul 
istoric şi de idei românesc, un domeniu insuficient explorat 
încă. 


8 Mihai Eminescu , op. cit., p. 173. 


Eminescu -— literaritatea publicisticii 


Livia IACOB 


Mai putin obisnuit in cadrul unei discutii asupra textului 
publicistic, criteriul literaritätii capătă o importanţă deosebită 
(şi ca atare trebuie aplicat) ori de cîte ori avem în vedere 
gazetăria eminesciană. Dacă articolul polemic, energic, 
nervos, de cele mai multe ori rezultat al unor fapte (fie ele 
sociale, economice, politice şi, de ce nu, în ultimă instanţă, aşa 
cum vom avea prilejul s-o constatăm exemplificând, chiar 
lingvistice ori literare) cărora poetul-jurnalist a dorit să le dea 
o replică pe măsura absurditatii lor', nu lasă prea mult loc 
pluralitatii interpretative pe care opera literară (opera aperta) 
o permite, el preia, în schimb, multe dintre „însuşirile” con- 
deiului eminescian. Aşa se face că disocierea strictă între ceea 
ce este literar şi ceea ce rămâne ca neliterar se dovedeşte, 
dacă nu chiar imposibilă, în orice caz greu de realizat. 

De altfel, o disociere de acest gen nu ar putea fi prac- 
ticată nici în spaţiul intim al personalităţii creatorului”, a cărui 
„profesiune de credinţă”, literatura, s-a suprapus organic peste 
profesiunea zilnică dintr-o anumită perioadă existențială, 
jurnalismul. Căci activitatea publicistică pe care Eminescu o 
începuse în presa transilvăneană (lucrând, sub statutul inte- 
lectualitätii militante pe plan cultural şi politic, la reviste 


' Sunt, de altfel, binecunoscute intervenţiile lui Eminescu pe teme 
politice de interes major, precum independenţa națională, problema votului, 
integritatea teritorială etc. 

? Aşa cum, din păcate, s-a încercat adesea, făcându-i-se un deser- 
viciu pe termen lung lui Eminescu, al cărui eu ajunsese, într-o vreme, să 
includă absolut orice, de la Eminescu biologul până la Eminescu fizicianul 
şi descoperitorul „găurilor negre” din universul haotic. 

precum Familia, Albina sau Federatiunea) se continua in cea 
ieşeană (Convorbiri literare, Curierul de laşi) sau bucures- 
teană (Timpul, România liberă, Fântâna Blanduziei), perioade 
în care îşi asumă statutul de ziarist profesionist, apropiat de 
sensul pe care termenul l-a căpătat în zilele noastre. 

Alături de datele ce ţin de istoria personală a omului 
Eminescu, mai importante ne apar, din punctul de vedere al 
publicisticii cel putin, conexiunile, ,puntile de legătură” pe 
care articolele sale le trimit către ceea ce îndeobşte cunoaştem 
sub denumirea de text poetic. Rezumându-ne observaţiile la 
evidenţierea unui limbaj specific, articulat prin combinaţii de 
trăsături sintactico-semantice, ne simţim indreptatiti să pornim 
de la acest aspect pentru a constata că şi în publicistică 
Eminescu a reuşit crearea unui sistem de semne diferențiat de 
cel comun (originând, inevitabil, în acesta) şi, implicit, apro- 
piat de cel literar. În ciuda faptului că gazetăria eminesciană 
afişează o intenţie vădit polemică, aceasta nu eludează nici o 
clipă intenţia estetică, rezultanta sumei de procedee literare (ce 
pot fi regăsite atât în textele de ficțiune, cât şi în cele 
îndeobşte situate în afara ariei literaturii propriu-zise), de tipul 
intertextualitatii. Este cât se poate de adevărat că, la limită, 
,literarul se continuă în neliterar” întrucât ,,literaritatea limba- 
jului constituie o realitate intrinsecă”; însuşi stilul publicistic 
importă şi transformă, sub presiunea mizei proprii, anumite 
modalităţi de expunere specifice literaturii. Deşi poate părea 
forțată, înţelegerea publicisticii eminesciene printr-o grilă 
terminologică specifică poeticii secolului XX ne apropie mai 
mult de caracterul estetic al unor texte care, în prezent, cu 
toate că nu şi-au pierdut nici din farmecul lingvistic, nici din 
persuasiunea inerentă polemicii, atrag atenţia mai degrabă prin 
construcție şi stil decît prin conținutul ideatic. Realitatea de la 
care pornise, odinioară, gazetarul Eminescu îi este mai putin 
familiară cititorului de astăzi, în timp ce instituirea unei lumi 
lingvistice aparte şi, după cum vom avea prilejul s-o consta- 
tam, cu un pronunţat caracter estetic reține atenția încă de la 


3 Adrian Marino, „Literar şi neliterar”, în Biografia ideii de litera- 
tură, volumul al III-lea, Editura Dacia, Cluj-Napoca, 1994, p. 59. 

primele rânduri ale multor texte. Aşadar, prin aplicarea unei 
metode preluate din formalismul rus* şi nuantate, mai târziu, 
printre alţii de Gerard Genette” am avut ca scop degajarea 
literaritätii publicisticii eminesciene (printr-un exemplu reve- 
lator asupra căruia am ales să ne oprim), prin care înțelegem 
ansamblul procedeelor de natură strict artistică pertinente în 
asigurarea „creativităţii verbale” a articolelor, şi nu a verbiaju- 
lui în care gazetăria a fost de multe ori tentată să se piardă. 

Să pornim de la o precizare: în cazul lui Eminescu, 
subtila apropiere tine, în plus, de un sistem de gândire care îşi 
face simțită prezenţa prin exacerbări, ironii şi, nu în ultimul 
rând, un retorism care anunţă, în polemicul ziarist, pe crea- 
torul unei lumi poetice precum cea din Împărat şi proletar“. 
Aşa de pildă, cea mai discutată dintre temele abordate în 
revistele vremii de Eminescu a fost (cum se putea altfel?) 
„politichia”, vizând recuperarea, reconstituirea ideologiei care 
se ascundea în spatele unor acuze şi luări de poziţie realizate 
în deplină maturitate de gândire, precum cele binecunoscute 
initiatilor din Despre partidele politice, Efectele demagogiei, 
Veneticii, Apostazia liberală sau Tinerimea frantuzita. Conti- 
nutul acestora ne interesează însă mai putin aici. Mai semni- 
ficativă ni se pare impresia totalizantă, după lectura unor 
fragmente fundamental critice, care împrumută, în opinia lui 
Eugen Simion, din „pesimismul de sfârşit de lume şi senti- 
mentul de dezolare cosmică” pe care le încercăm citind 
poemele de meditaţie. Un „pesimism însă activ, saturat de 
invective colorate şi sprijinit pe o imaginaţie colosală, care 


1 Binecunoscut şi graţie rolului important pe care l-a jucat în afir- 
marea structuralismului din Franţa anilor *60, acesta propune ca obiectul 
poeticii să nu mai fie „opera individuală, ci ansamblul de procedee care 
definesc literaritatea: construcții narative (studiate în special de Eihenbaum, 
Şklovski şi Propp), fapte de stil (Vinogradov); structuri ritmice şi metrice 
(Brick si Jakobson), dialectica genurilor (Tinianov), structuri tematice 
(Tomaşevski)” etc. Vezi, pentru mai multe detalii, capitolul „Poetica” din 
Noul dicționar enciclopedic al ştiinţelor limbajului. 

3 Cf. G. Genette, Figures II, Gallimard, Paris, 1972. 

6 Vezi, in acest sens, studiul „Pamfletarul Eminescu” din George 
Nitu, Pamfletul in literatura romana, Editura de Vest, Timisoara, 1994, 
p. 129-133. 

transfigureaza totul si face din fanariotul detestat un personaj 
de schiță fantastică, bătând înspre absurd”. 

Nu la fel stau însă lucrurile atunci când Eminescu îşi 
exprimă, mai mult sau mai puţin voalat, opinia critică asupra 
unor aşa-zişi ,,confrati de breaslă”, de aceasta data de breaslă 
poetică. Ținând seama de tot ceea ce alcătuieşte sfera se- 
mantică a unor texte scrise „la limita” literaturii, aşa cum sunt 
pe deplin paginile de critică literară (la urma urmelor, şi 
critica este, atunci când are mijloacele necesare şi inteligența 
stăpânirii discursive, tot un fel de artă), pe care le regăsim în 
volumul al treilea de Opere (III. Publicistică. Corespondenţă. 
Fragmentarium)”, ne vedem nevoiţi să remarcăm un fapt cel 
puţin interesant: identitatea publicisticii pe teme literare a lui 
Eminescu are foarte multe în comun cu limbajul practicat de 
Caragiale în paginile lui de gazetărie. Şi apropierii de acesta 
din urmă i se datorează situarea textului intitulat (parcă pentru 
a arăta lumii că ziaristul nu e dispus să facă parti-pris-uri, ci 
tine să-şi păstreze obiectivitatea) Literatură din Botoşani, 
despre care vom vorbi în rândurile următoare, pe linia de de- 
marcatie dintre literar si neliterar. O demarcaţie care se va 
dovedi, într-adevăr, „fluidă, greu de trasat” pentru că „cele 
două domenii sunt în permanentă mişcare, iar fenomenele de 
interferență frecvente”. 

Titlul însuşi, prin forma nearticulată, situează obiectul 
discuţiei în afara interesului pe care îl pot suscita doar 
capodoperele, literatura. Caracteristic stilului publicistic este 
incipitul extrem de convingător, care capătă, în cazul de fata, 


7 Ne-am folosit, pentru redactarea studiului nostru, de cea mai recentă 
ediție a operelor eminesciene, publicată de Academia Română în colaborare 
cu Fundaţia Naţională pentru Stiinta si Artă în colecția „Opere funda- 
mentale”, ediție îngrijită de D. Vatamaniuc, cu o prefață de Eugen Simion 
(Editura Univers Enciclopedic, Bucureşti, 1999). Aceasta reproduce texte 
din M. Eminescu, Opere IX. X. XI. XII. XIII. XVI. Publicistica (Bucuresti, 
Editura Academiei, 1980-1993). 

8 Articolul, publicat în Curierul de Iaşi (nr. 3/12 ianuarie 1877, 
p. 3), are la bază textele unui autor provincial tipărit sub semnul valorii 
indubitabile, în Calendarul ,,Lectorul român” editat la Botoşani, despre 
care ne-au parvenit însă insuficiente informaţii. 

° Adrian Marino, op. cit., p. 59. 

si o „coloratură locală”: suntem introdusi ex abrupto in tirgul 
botoşănean nu prin lirismul unor texte demne de luat în calcul 
(cum am putea crede o dată ce am parcurs titlul ,,inves- 
tigației”), ci prin savoarea de invidiat a unei „pastrame bune”, 
Botoşaniul fiind recunoscut (cel puţin de autorul articolului, 
care nu şi-a ascuns niciodată originea) pentru că aici „se dau 
cărnii acele modificatii care-o fac să se împrotivească timpului 
şi să figureze sub numirea generală de mezelic în deosebite 
formate prin băcănii şi pieţe”. Vine apoi şi antiteza culturală, 
în care limbajul colocvial, exclamatia retorică, dar şi precizia 
informaţiei se împletesc strălucit, dându-ne tot atâtea argu- 
mente în sprijinul literaritatii acestui tip de text: „Dar că in 
Botoşani s-ar fi făcând şi — literatură, şi-ncă literatură ştii cole! 
cu sic, asta n-o ştiam, pân-a nu ne veni Calendarul Lectorului 
român pe anul 1877 [anul al IV-lea!]”. Nu putea să lipsească 
nici comentariul de ordinul situării în actualitate („Va să zică 
de patru ani se repetează aceste apeluri la gustul estetic fără ca 
noi să le fi băgat de seamă”), o dată cu care alunecăm pe panta 
cealaltă, trecând de la ironie în zona sarcasmului, a soliditatii 
argumentării şi a polemicii pline de vervă. 

Pentru a nu putea fi acuzat de subiectivism, Eminescu îl 
ia martor pe „cetitoriu”, care, „vrând-nevrând, trebuie să ur- 
meze pe cărarea înflorită a muzelor botoşănene, să se îmbete 
de parfumul florilor de pe malul Botoşancei, să adoarmă în 
cântecul filomelelor nemuritoare (...), boturi cari in acest 
fericit oraş au forma cam ciudată de scriitori de cancelarie”. 
lată aşadar conturată, aproape fără drept la replică, tipologia 
scriitorului provincial, care îşi încearcă, cum vom vedea ime- 
diat, pana nu numai în poem, ci atacă, generos şi conştiincios, 
fidel muzei ancestrale, şi proza. Umorul savuros rezultat din 
aglomerarea reuşită de Eminescu în doar câteva fraze, în 
spiritul „bulgărelui de zăpadă” evident în multe dintre poe- 
mele sale, ce are drept rezultat metaforic „smântâna (ca să nu 
zicem crema) inteligenței literare din acel oraş” şi concret 
„untul din acea smântână”, care e „neapărat N.I. Anghel”, este 
desigur unul de bună calitate, care, în ciuda durității verbale 


10 În Mihai Eminescu, ed. cit., p. 186-187. 

resimtite pe alocuri, legitimeaza publicistica eminesciana (ca 
intreg, nu numai fragmentar) drept unul dintre mecanismele 
inca valide de demascare a falsului. 

Lipseşte însă tonul malitios, înlocuit de aciditatea cu 
care Eminescu se delimitează totuşi de fenomenele remarcate 
şi de un aspect subtil, care asociază critica literară cu practicile 
tipografice, mai puțin la îndemâna altor gazetari. Este vorba, 
de fapt, despre folosirea sublinierilor în loc de comentariu 
exegetic. Altfel spus, îngroşînd anumite cuvinte din textul 
poetic avut în discuție, Eminescu reuşeşte să evidentieze acele 
trăsături ce plasează poeme precum O noapte de serviciu sau 
Resignatia, scrise de acel oarecare N.I. Anghel, in zona ridico- 
lului şi chiar le transformă în propriile lor caricaturi, fără vreo 
altă intervenţie externă, fapt cu atât mai meritoriu cu cât se 
dovedeşte percutant fără a fi excedentar, a se întinde pe spaţii 
extinse, obositoare. „Luând pana amice, se scriu după dorinţă, 
/ Cu mâna-mi tremurândă, mä-ncerc de a ritma! / Proza e-n 
formă, poezia în aparenţă!” sau „Veghez cu morsa singur şi 
lampa, împreună, / Amici inseparabili în ore de serviciu” re- 
dau (cu sublinierile eminesciene de rigoare) condiția umilă, de 
sclav al penelului, căreia i se supune orişice creator, în timp ce 
geniul romantic, prada ispitelor de tot felul, îşi face simțită 
prezenţa (parodiată, din nou, prin sublinieri) în versurile: „Şi 
iată-mă separat de tot ce am iubit! / Voința ta, o, Doamne!, să 
fie împlinită / Gura-mi să resignă, şi fiere amărită, / Voi sti, 
de-a trebui, a bea pan la finit!”. /ntertextualitatea, aici sub 
forma superioară a citării ironice, se înscrie pe linia acelei 
literaritäfi constitutive'', „reunind ficţiunea si dictiunea” şi 
tradind, prin linia discursivă, vehementa polemică. 

Similar va proceda Eminescu şi în cazul discutării 
prozei, căci N.I. Anghel „este totodată şi prozaist”. Aşa cum 
în privinţa liricii lăsase „să vibreze coarda arfei angelice”, 
opinând probabil că textele nu mai aveau nevoie de nici un 
comentariu şi considerându-le, prin mecanismul lor lingvistic, 
suficient de explicite, recurge de astă dată la tactica rezuma- 


11 G, Genette, Fiction et diction, Gallimard, Paris, 1991, p. 242 si 
urm. 

tului, net superior, din punct de vedere valoric, textului de 
origine la care face referire, George si Maria. Colajul este pus 
la loc de cinste, accentuându-se maniera de subminare a tex- 
tului prin sublinierile cu care deja ne-am obişnuit; altfel, 
Eminescu respectă întocmai canonul prozei romantice care i-a 
servit drept model şi lui N.I. Anghel, selectând fragmente din 
înfăţişarea protagoniştilor, din intrigă şi îndeosebi din dezno- 
dământul excesiv dramatizat. Istoria amoroasă dintre junele 
George, uşor decadent („observând bine puteai devina din 
când în când câte o umbră de melancolie ce-l prindea de 
minune, adăogind o barbă de un negru ebenin...”) şi Maria, 
fiica profesorului său de flaut, debutează sub semnul unui 
„ataşament reciproc” şi trece chiar proba timpului şi a dis- 
tantei („rămâind ca hymenul să-i unească după întoarcerea lui 
George din străinătate, unde se ducea să se perfecționeze în 
muzică, căci la noi în fară nimic nu-i perfect, dacă nu-i 
străin!”). Soldându-se cu o căsătorie şi o „încântătoare copi- 
lita”, povestea ia întorsături nu numai neaşteptate, dar şi com- 
plet ilogice, ba chiar frazând un imaginar „afectat” (ca să nu-l 
numim altfel), după ce cântă la flaut o arie închis în odaia sa, 
pe George: „a doua zi-l găsi întins teapan pe parchet. Când îşi 
reluă sensurile, deveni iar nebun; îl mai conduse iarăşi în 
voiaj timp de un an. Reviând, crierii săi începu a se restabili; 
dar era trist şi monoton”. Comentariul lui Eminescu din final, 
de astă dată acid şi delimitat de restul textului printr-o pauză 
tipografică, se referă, credem, atât la protagonistul prozei, cât 
şi la ,,comitatorul” (cu indulgență) de poezie şi proză N.I. 
Anghel, nemaiavînd nevoie de nici o decriptare: „Oare un 
voiaj de un an i-ar fi folosit tânărului bard?”. 

Persiflând, prin exemplul marginal ales, producția lite- 
rară din publicaţiile botoşănene, „pe care o cunoştea încă din 
timpul cînd ocupase funcţia de scriitor la Consiliul Permanent 
Judetean în 1864-1865”, Eminescu extinde, cu inteligenţa 
ironiei şi cu toate armele hiperbolei pe care le stăpânea foarte 
bine, opoziţia sa la toate fenomenele asemănătoare posibile. 
Limba română literară capătă la el, cum am constatat-o mai 


12 Cf. notelor si comentariilor la Mihai Eminescu, ed. cit., p. 1078-1079. 

sus, de fiecare dată valenţe noi, de configurare a unui spaţiu 
lingvistic şi de gândire specific; marca antitetică se adaugă 
tendinței hiperbolice, transformând un simplu exerciţiu de stil 
publicistic în critică ori în satiră de mare originalitate. Aproa- 
pe nimic din ceea ce alcătuieşte teritoriul gazetăriei nu scapă 
influenței literaritatii; lumea semantică din articolele emines- 
ciene funcționează, de fapt, după aceleaşi legi ca şi literatura 
sa. De fapt, literaritatea condițională! este teritoriul in care 
se încadrează gazetăria sa, întrucât aici se regăsesc toate acele 
opere „aparținând unor genuri fără scop estetic institutiona- 
lizat (de exemplu autobiografia, jurnalul intim, discursul 
istoric etc.), dar care, în momentul în care devin obiect al unei 
atentii estetice, intră în câmpul literar”!*. Mecanismul de 
funcţionare al „atenţiei estetice” se dovedeşte şi el unul spe- 
cific, având un caracter paradoxal: trăgând semnalul de alarmă 
cu privire la falsul literar practicat de textele lipsite de orice 
urmă de frumuseţe livrescă ale numitului N.I. Anghel, Eminescu 
suscită azi atenţia asupra propriei maniere de înțelegere a 
operei literare prin estetica ei intrinsecă. Poate doar cu câteva 
accente polemice în plus, acolo unde era, fireşte, cazul. Astfel, 
„funcţia stilistică (a articolului de fata, dar şi a multor altora, 
n.n.) se îngemănează cu funcția etică, cu originea în raportul 
adevăr-fals, pe care se întemeiază (aici) construirea dublului 
semantic în interpretarea realităţii extralingvistice”'’. Oferind 
„modelul” care nu trebuie urmat şi extrăgând, din contextul 
literaturitatii (dacă putem, într-adevăr, aplica termenul unor 
asemenea texte cum sunt cele luate în vizor de Eminescu), 
caracteristicile evident negative, publicistul obţine, prin ri- 
coşeu, conturarea „şablonului” literar pozitiv (citim, printre 
rânduri, îndemnul Nu scrieți ca el!), în strînsă conexiune cu 
funcția persuasivă a publicisticii. Caracterul vădit literar al 
unor texte de calibrul celui citat de noi deschide şi astăzi noi 
porţi de interpretare a operei eminesciene în ansamblul ei. 


15 De care amintea G. Genette în lucrarea deja adusă de noi în dis- 
cutie, Fiction et diction. 

'4 Oswald Ducrot, Jean-Marie Schaeffer, op. cit., p. 135. 

'S Dumitru Irimia, Oral/scris în stilistica limbii române, in Intro- 
ducere în stilistică, Editura Polirom, laşi, 1999, p. 167. 

Summary 


One of the less known parts of Mihai Eminescu’s life 
and work is currently represented by his activity as a 
journalist. The most recent edition of Eminescu’s complete 
literary work, published in 1999, is, however, trying to bring 
up to date this aspect and to clarify the circumstances in which 
the poet has managed to accomplish this status. One important 
message is still missing, and it is our concern to illustrate it 
here: the fact that his work as a journalist cannot be 
understood without applying the same criteria as in the case of 
his literature. In other words, Eminescu the journalist was 
more often than we may think and in an intimate way, 
influenced by the way of thinking and expressing that 
characterizes Eminescu the poet or the writer; his articles are, 
for the reader today, a prove of his high skills in mastering 
both aesthetics and poetic language that need to be taking into 
consideration by any reference. 


Inventivitate prozodica 


Adrian VOICA 


Un argument deloc neglijabil in demonstratia ca 
Eminescu a fost un perfectionist autentic o constituie atitu- 
dinea lui constantă fata de poeziile cu formă fixă. Aceasta s-a 
făcut remarcată încă din prima sa perioadă de creaţie şi s-a 
menţinut egală până la sfârşit, ca şi cum Eminescu şi-ar fi 
impus o regulă esenţială de la care nu se putea abate. Cul- 
tivând sonetul, tertina, gazelul (cu sau fără radif) sau glossa, 
poetul nu s-a mulţumit să se conformeze unor structuri rigide, 
ci le-a învestit cu idei bogate în sensuri, ridicând astfel conti- 
nutul la nivelul formei. lar atunci când acestea nu l-au mai 
mulţumit (deoarece erau creațiile altora!), a impus el însuşi 
tipare care, dacă ar fi fost reluate, puteau fi denumite „poezii 
cu formă fixă” de factură eminesciană. 

Totuşi, prezenţa lor deopotrivă în antume şi în postume 
denotă o anumită atitudine fata de finalitatea actului poetic, 
surprinsă de autorul acestor rânduri într-o frază a cărei repe- 
tare se impune: „Dacă este să ne referim strict la tehnicile 
utilizate de acesta în construcţia strofelor, atunci antumele Pe 
lângă plopii fără sot..., Mai am un singur dor, Sara pe deal, 
dar şi postumele Replici şi Când mândra mea doarme ar putea 
certifica indubitabil eforturile proprii şi originalitatea deplină 
în această directie”’. 

Originală este, în acest sens, şi poezia Lectură, pe care 
Perpessicius o datează „cca 1877”, situând-o astfel între 


' Adrian Voica, Poezii cu formă fixă: aplicaţii eminesciene, Editura 
Universitas XXI, laşi, 2001, p. 200. 

Replici („cca 1871”) şi Când mândra mea doarme („cca 
1882”. 

Dacă în Sara pe deal autorul schimbase locul cezurii 
fixe — aceasta nemaifiind mediană — iar în Mai am un singur 
dor se arătase preocupat de îmbinările celor două ritmuri 
(iambic şi amfibrahic) — , în postuma Lectură noutatea constă 
în atitudinea față de rimă, al cărei rol nu mai este eminamente 
muzical, dar nici nu se evidențiază prin încărcătură estetică — 
aşa cum se întâmplă în alte poezii. De data aceasta, rima este 
văzută dincolo de scopul functional care presupune şi virtuţi 
muzicale sau estetice. Rima care ... nu rimează este o invenție 
prozodică eminesciană extrem de interesantă, deoarece pro- 
pune un tipar strofic legat obligatoriu de cel existent în strofa 
imediat următoare, dar nu atât de uşor sesizabil, ca în cazul 
tertinelor — cu care, eventual, ar putea fi comparat —, ci mult 
mai subtil prin aşteptarea pe care o prelungeşte, întrucât strofa 
e un catren: 


I. „„Stam sara la fereastră, 7/x 
IL. Iar stelele prin ceață Ta 
III. Cu tainică dulceaţă T/a 
IV. Pe ceruri isvoria. 6/b 
V. Citeam pe-o carte veche, 7/x 
VI. Cu mii de negre ganduri Te 
VII. Si literile ’n rânduri T/c 
VIII. Prinsese a juca. 6/b 
IX. Jos lacul se ’ncretise 7/x 
X. Sub purpura tarzie 7/d 
XI. Si valuri verzi de grâe 7/d 
XIL Se legäna pe lan. 6/e 
XIII. O stea din cer albastru 7/x 
XIV. Trecu a ei icoană 7/£ 


> CE Perpessicius, în vol.: Mihai Eminescu, Opere, vol. V, ediţie 
îngrijită de Perpessicius, Editura Saeculum I.O. , Bucureşti, 2000, p. 264, 
p. 53 şi, respectiv, p. 616. 

XV. Din fata apei plana TI£ 
XVI. În fundul diafan... 6/e 
XVII. Şi cred pe înțeleptul 7/x 
XVIII. Ce-l vad că ’n carte zice T/g 
XIX. Că’n lume nu-i ferice, T/g 
XX. Că toate-s năluciri... 6/h 
XXI. Deodată la ureche-mi 7/x 
XXII. Aud şoptind copila... Th 
XXIII. lar vantu ’ntoarce fila TA 
XXIV. Cu negrele gândiri.” 6/h 


Conținutul acestei poezii ridică hermeneutului unele 
semne de întrebare în privința valorii sale. Ceea ce se poate 
observa la o primă lectură sunt numeroasele motive specifice 
liricii eminesciene, prezente numai parțial în alte creații. Însă 
aglomerarea lor aici poate fi explicată mai ales prin tehnica 
prozodică, ce presupune rime false şi rime de aşteptare, dar 
care dau coerență discursului poetic şi ajută la decriptarea 
mesajului. 

Autonomia catrenelor este numai ipotetică, fiindcă 
versul IV din prima strofă isi găseşte rima în ultimul vers din 
strofa a doua (,,isvoria / a juca”). Poezia având şase strofe, 
conform tehnicii menționate, situația se va repeta de încă două 
ori. Astfel, „lan” (din v. XII) va rima cu „diafan” (din v. XVI), 
iar „năluciri” (din v. XX) îşi va găsi perechea în „gândiri”, 
cuvânt aflat, fireşte, la sfârşitul versului XXIV. 

Singurele rime reperabile în strofă formează cupluri şi 
aparțin versurilor ce ocupă poziții intermediare în catren: 
II-III, VI-VU, X-XI, XIV-XV, XVII-XIX si XXII-XXIII, in 
alcătuirea: „ceață / dulceaţă”, „gânduri / rânduri”, „târzie / 
grae” (o contra-asonantä prea putin expresivă), „icoană / 
plană”, „zice / ferice” si „copila / fila”. 


3 Mihai Eminescu, Opere, vol. V, ediţie îngrijită de Perpessicius, 
Editura Saeculum I.O., Bucureşti, 1998, p. 317. 

În schimb, primul vers din fiecare strofă rămâne 
nerimat, modificând schema „rimelor imbratisate” de la care 
inițial plecase poetul în această experiență prozodică. 

Dar ce rezultate miraculoase obţine Eminescu struc- 
turându-le astfel! Pentru că, transcrise unul sub celălalt, 
versurile I, V şi IX — aflate în strofele din prima jumătate a 
poeziei — creează un tablou fără fisuri în care puteau să apară 
motivele sau, mai degrabă, miturile liricii sale. 

Derivând dintr-o asemenea concepţie (din păcate nici- 
odată teoretizată), primul vers al poeziei Lectură anunța 
începutul unei povestiri lirice a cărei continuare (dinadins 
amânată) este rezumată tot de primul vers al strofelor urmă- 
toare. lar timpul imperfect, predominant în aceste versuri, dar 
şi în altele, fiind semnalat şi grafic de autor, pledează tot în 
acest sens : 


„Stam singur la fereastră”; 
„Citeam pe-o carte veche”; 
„Jos lacul se-ncretise”. 


Cel puţin cinci motive specific eminesciene se regăsesc 
în cadrul acestei poezii: „sara”, „cartea veche” cu „negre 
gânduri”, „lacul”, „steaua” a cărei „icoană” se îndepărtează şi 
„copila” — sinonim pentru iubită. Poate fi menţionat, de ase- 
menea, şi ,,inteleptul” în a cărui carte se afirmă „Că ’n lume 
nu-i ferice, / Că toate-s năluciri”. Ideea aceasta, susținută de 
un tânăr de 27 de ani — câţi avea Eminescu în 1877 —, se ada- 
ugă probelor indubitabile privind structura sa psihică, proprie 
unui autentic pesimist. 

Dacă luăm în considerație numărul apreciabil de motive 
prezente aici, am putea conchide că Eminescu aspira să 
citească întreaga natură (nu numai umană!), astfel încât titlul 
Lecturii ar răspunde mult mai bine acestei realități poetice. 
Perpessicius însuşi nu exclude ipoteza, motivând că o lectiune 
greşită a titlului a fost posibilă”. 


1 Referindu-se la versiunea D (2256, 58v.) — ultima, de fapt -, 
Perpessicius afirma (in O., V, p. 266): „Poartă titlul Lectura (sau, poate, 
Lecturi) şi figurează în ms.-ul 2256, 58v., cu un scris febril, brouillonar, cu 
cerneală violetă, ce se întâlneşte şi-n alte texte ale acestui ms. ....” 

Că este aşa ne-o demonstrează varianta B pe care ilus- 
trul editor o descoperă în ms. 2290, 80v. Cele patru catrene ale 
acestei variante sunt scrise în „acelaşi ritm” (iambic, n.n.) şi 
au „aceeaşi tehnică a strofei”* ca în versiunea finală. Este cu 
totul remarcabil că, deşi nu insistă asupra inovației prozodice, 
Perpessicius semnalează noua structură strofică atribuită lui 
Eminescu. Din păcate, ceea ce este considerat a fi un fapt 
prozodic oarecare, lipsit de finalitate estetică, este — în esență 
— cel mai important aspect al formei respectivei poezii. Dar 
iată conţinutul acestei variante: 


I. „Şi munţi pierduţi în nouri 7/x 
II. Si codri ce declina T/a 
III. Uitându-se ’n senină 7/a 
IV. A mărei albă zi. 6/b 
V. Se vad pe sine însuşi 7/x 
VI. Cu ’ntreaga lor mărire TIC 

VII. Si firea — o alta fire T/c 
VII. Ea pare a zări. 6/b 
IX. Un zefir numai trece 7/x 

X. Şi undele le ’ncreata 7/d 
XI. Şi ’n nepătrunsa ceață 7/d 
XII. Peri adâncul vis. 6/e 

XIII. Astfel si al meu suflet 7/x 
XIV. Răsfrânge lumea ’ntreagă 7/£ 
XV. Dar o durere vagă 7/£ 
XVI. Si-oglinda s’a închis.” 6/e 


Prin urmare, chiar de la început, Eminescu a utilizat 
acest tipar strofic. Pe de altă parte, mai ales versurile XIII si 
XIV ale acestei variante vin în sprijinul ideii că sufletul poe- 
tului — şi, implicit, poezia sa — răsfrâng întregul univers: ,,...Al 


$ Idem, p. 265. 
é Ibidem. 

meu suflet / Răsfrânge lumea ’ntreagä”. Ceea ce echivalează 
cu afirmarea cunoaşterii totale, specifică geniului. 


* 


Poezia Lectură / Lecturi nu impresionează, totuşi, prin 
conţinut, deoarece transmiterea acestuia nu beneficiază de 
acele figuri de stil sesizabile în epoca respectivă în creaţia 
eminesciană. Dar schema rimică, absolut nouă, urmărită 
obsedant, încă din primele variante (poezia are patru versiuni, 
datând din 1871-1877) n-a constituit nici măcar pentru 
Perpessicius un punct-cheie în demersul interpretativ. Este 
încă o dovadă a faptului că prozodia nu s-a bucurat şi nu se 
bucură (încă) de atenţia specială pe care o merită în interpre- 
tarea corectă — uneori insolită — a textului poetic, în general, şi 
a celui eminescian, în special. 


Résumé 


Dans l’article L’inventivité prosodique, l’analyse de la 
structure de la poésie Lecture de M. Eminescu atteste une 
nouvelle attitude envers la rime et offre à l’auteur la possibi- 
lité de formuler de nouveaux arguments en faveur de |’ écriture 
perfectionniste de M. Eminescu. 

Avec Répliques et Quand ma bien-aimée s’endort, la 
poésie Lecture, posthume comme les deux autres, c’est une 
nouvelle preuve de l’originalité de M. Eminescu. 


P olemici, comentarii, recenzii. 
Varia 


Poezie si statistica 


Mihaela CERNAUTI-GORODETCHI 


De multă vreme, enciclopedismul nu mai pare să fie un 
deziderat pentru nimeni; astăzi, nici un om cu scaun la cap nu 
mai crede in fezabilitatea unui asemenea proiect — simtit ca 
fiind nu doar utopic, ci si inutil: stocarea de informatie exha- 
ustiva a devenit apanajul cvasi-exclusiv al memoriei ciber- 
netice şi al spaţiului virtual, magazie practic nesfirsita, la care 
accesul oricui este nelimitat şi imediat (= rapid şi direct). 
Efortul de cunoaştere se concentrează pe spații foarte restrînse 
şi urmează modelul foraj — exploatarea în adîncime a cîmpului 
(uneori minuscul ca suprafață) de investigaţie, dar într-un mod 
steril/aseptic, detaşat de o (reală) preocupare integratoare. În 
acest context, conceptul de interdisciplinaritate poate să se 
contureze ca o salvare (cu un cost rezonabil) de specializarea 
îngustă şi excesivă, ca o promisiune de grefare a unei exten- 
sivitati (fie ea şi iluzorie!) pe obstinata şi adesea sofisticata 
batere a apei în (una şi aceeaşi) piuă — ori măcar ca o des- 
chidere (oricît de circumspectă) către altceva, către diversitate. 

Această înțelegere reductionistä (si, pînă la urmă, 
delimitate în practica de fiecare zi îi determină pe unii, spre 
exemplu, să comenteze aplicat, doct, fără umbra vreunei 
îndoieli, „gîndirea matematică/economică etc.” a lui Eminescu 
— ori pe alții să considere ca poeticitatea este o cantitate 
măsurabilă (exact — fără aproximatii, dar şi infailibil) prin 
recursul la formule şi teoreme, la experimente riguros plani- 
ficate şi perfect controlabile. 

Un caz de superbie/inconstientä din categoria a doua 
amintită mai devreme este Niculae V. Mihăiţă, profesor 
universitar (de marcă, înţelegem) la Academia de Studii 
Economice din Bucureşti, autor (printre altele) al cărții 
Relaţiile statistice puternice, ascunse, false şi iluzorii / Relations 
statistiques fortes, cachées, fausses et illusoires (Editura ASE, 
2003 — editie bilingva, traducerea in franceza fiind semnata de 
Rodica Stanciu Capotă), precum şi comunicant despre cartea cu 
pricina  (consultabilă in format electronic pe site-ul 
http://www.ase.ro/biblioteca/carte2.asp?id=388 &idb=11) la Co- 
locviul Cultură comunicationala şi relații publice: configurații 
teoretice şi aplicații, organizat de Catedra de comunicare şi 
relații publice a Facultăţii de Litere din Universitatea 
Bucureşti, desfăşurat pe 13-14 mai 2005 (rezumatul 
intervenţiei la colocviu a fost postat pe site-ul 
http://www.litereidd.ro/index.php?option=content&task=view&i 
d=126&ltemid=125). 

Citat intr-o companie selectä (cum cu modestie remarca 
el însuşi) în cărți de referință în domeniu (,,Realizarile cerce- 
tătorilor în aplicaţiile potenţiale ale statisticii informaţionale le 
regăsim chiar în cartea autorilor O. Onicescu, M. C. Botez, 
Incertitudine şi modelare economică [...| şi anume «printre cei 
care au aplicat aceste procedee în studiul unor probleme ale 
practicii (in particular economice) trebuie citați [...] M. C. 
Demetrescu şi N. V. Mihăiţă (în marketing) [...] şi alții»”), 
N. V. Mihăiţă nu uită să menționeze că volumul Relaţiile 
statistice... „a fost încununat de succes şi a primit premiul 
Societăţii Române de Statistică pe anul 2004 drept «Cea mai 
incitantă carte» şi «Cea mai bună traducere |nu ştim a ce 
anume”. El tentează chiar să lumineze ratiunile acestei reuşite 
răsunătoare: „prezentarea bilingvă a studiului a fost încununată 
de succes datorită faptului că[,] alegând pentru versurile 
eminesciene cele mai bune traduceri existente până acum [în 
opinia cui?], autorii şi-au propus să dea lucrării posibilitatea de 
a circula nestingherită, constituindu-se într-un paşaport mult 
aşteptat pentru cercetarea statistică în literatură, şi nu numai.” 

Textul literar cu aplomb folosit în carte drept cîmp 
experimental în orizont statistic este „poezia Luceafărul creată 

de genialul [in traducerea franceză doar „le grand poète”!] 
Mihai Eminescu” — pentru că (se destăinuie autorul) „sunt ani 
de cînd Luceafărul ne-a incitat dintr-un cu totul alt unghi decât 
a făcut-o cu pasionatii de literatură, de istorie a culturii, cu 
filosofii sau cu absolvenţii de liceu”. „Interdisciplinaritatea este 
cuvântul[-]cheie al lucrării, ea permițând cititorului — sta- 
tistician sau literat — să redescopere în ce măsură Eminescu este 
un creator care nu încetează de a se supune lecturilor din ce în 
ce mai surprinzătoare.” „Comunicarea de fata [de la colocviu] 
propune noi experiențe sau experimente. Spre exemplu[,] ne 
conduce la surprinzătoarea «simetrie lăuntrică» a poemului 
eminescian Luceafărul, demonstrându-ne prin limbajul statisti- 
cii[,] care pentru multi nu mai are nimic nou de spus, echilibrul 
dintre individual şi general, analitic şi holistic”. Demonstraţie 
necesară (fără îndoială!), căci, pe lîngă faptul că „în mod 
dramatic, lumea continuă a fi o realitate sistemică”, „lumea de 
azi continuă să se afle în căutarea de modele şi metode utilizate 
în tratarea problemelor regionale şi globale şi nu numai, pentru 
că acelaşi tip de nevoie se regăseşte in orice domeniu.” Si, 
într-un climat atît de marcat de nevoi nesatisfăcute, „cu sigu- 
rantä, pentru orice cercetător iubitor al poeticii eminesciene, 
[cartea Relaţiile statistice puternice, ascunse, false şi iluzorii, 
Relations statistiques fortes, cachées, fausses et illusoires] este 
o căutare a desăvârşirii, deşi nimeni nu se află astăzi sub dictonul 
DE OMNI RE SCIBILI ET QUIBUSDAM ALIIS (despre ce se 
poate ştii [sic!] şi despre multe altele), orice demers in 
realizarea constructelor şi ierarhia ştiinţelor e benefic.” 

Ce ne arată, concret, cartea (constituită din trei părți, 
fiecare dintre ele deschisă de un motto impozant — din 
Baudelaire, respectiv, Boileau şi Eminescu)? Pornind de la 
convingerea că „poetul Eminescu a fost dublat de matema- 
ticianul Eminescu în momentul creaţiei”, demersul ştiinţific al 
lui N. V. Mihăiţă pretinde că se întemeiază pe o tradiţie 
strălucită, cuprinzînd nume precum Octav Onicescu sau 
Solomon Marcus, mai departe numiţi „premergători ilustrii 
[sic!] ai poeticii eminesciene prin mijloacele statisticii infor- 
mationale”. Să încercăm să fim îngăduitori şi să spunem că 
autorul bate cîmpii „doar” cînd e vorba de poetică — şi de gra- 

matică românească. Să sperăm că, pe teritoriul familiar (cel al 
statisticii), el se simte mai confortabil şi poate ca are, 
într-adevăr, descoperiri prețioase de comunicat. 

Aproape jumătate din studiu este ocupat de o sofisticată 
şi găunoasă ,,demonstratie” fără cap şi fără coadă (in care e 
clar un singur lucru: Cătălina „cea uşuratică” nu e în stare să 
priceapă că e o deosebire majoră între „misteriosul Luceafăr” 
şi „alți năbădăioşi tineri”). Pentru a se implementa noțiunile 
relaţii funcţionale, ipoteze statistice, erori şi riscuri de gen I şi 
II (in fapt, repere de bun-simt, stabilite de logica elementară, 
la indemina tuturor), se masacrează (literalmente; nu doar fără 
scrupule, dar cu o neascunsă autoapreciere) un poem în pri- 
vinta căruia cititorul comun (absolvent sau nu de liceu!) are, 
de bună seamă, măcar intuifii corecte (din păcate, aceste intu- 
itii pot fi zdruncinate de accesul — nestingherit — la materialul 
în discuţie). 

Autorul a recurs la procedee şi metode pe care le pre- 
zinta după cum urmează: ,,instrumentatii statistice ale procen- 
telor arătând dependenta/independenta existenței in distih a 
Cătălinei, Luceafărului, Comunicării, Luminii, Demiurgului, 
plasării sus-jos, a lui Cătălin şi altele” (?!); „proceduri bino- 
miale ce pun în evidenţă genialitatea poetului Eminescu” (?!); 
„riscurile respingerii ipotezei nule, puterea testului în cazul 
încrezătorului Luceafăr şi a şovăitoarei Cătălina” (?!). Garni- 
site (ca, de altfel, întregul text al aşa-zisei „analize”) nu doar 
cu „perle” de exprimare (ce etalează un semidoctism trium- 
fător, de-a dreptul înfiorător), ci şi cu erori flagrante de logică, 
iată care sînt (ridicol de) inutilele operaţii întreprinse de 
statistician într-o primă fază a cercetării sale: 

1) a constatat că în Luceafărul sînt 98 strofe — în total, 
392 versuri, „împărţite în 196 de distihuri”; 

2) a segmentat poemul în două parti egale, fiecare 
cuprinzînd 49 de strofe (prima parte încheindu-se cu versurile: 
„Ce voi? Aş vrea să nu mai stai / Pe gînduri totdeauna, / Să 
rizi mai bine şi să-mi dai / O gură, numai una”); 

3) a „efectuat” (cum îi place să spună) două sinteze sta- 
tistice (sub formă de tabele — reproduse mai jos). 

I. Sinteza intilnirilor din distih in prima parte a poe- 
mului (fără a se preciza ce indici au fost luaţi în considerare ca 
atestînd prezența Cătălinei / Luceafărului: numele — eventual, 
şi pronumele? Poziţia de subiect — eventual, şi cea de obiect? 
Doar referintele explicite — sau şi cele implicite?) 


Primele E2/Luceafărul | E2/Luceafărul nu 
49 strofe/ este în distih | este îndistih | Total 
95 distihuri 
E1/Cătălina 43 18 61 
este in distih 
E1/Catalina 26 11 37 
nu este in distih 
Total 69 29 98 


Dintre consideratiile „adînci” prilejuite de ,,citirea” şi 
„interpretarea” primului tabel-sinteză, cităm numai una (ca 
mostră): „Presupunînd că Luceafărul coboară de 7 ori din cele 
10 chemări, neştiind dacă este iubit sau nu, atunci probabi- 
litatea este 0,172. Aceasta înseamnă că ne putem aştepta să 
coboare la orice şoaptă în 17% din cazuri fără să ştie dacă este 
realmente dorit sau nu. Considerăm că sunt cam riscante atît 
de multe «teleportări» fără efect”. Prima concluzie parțială: 
„Probabilitatea de a fi Cătălina în distih cînd în distih este şi 
Luceafărul este de 0,623, cu diferenţe nesemnificative statistic 
față de probabilitatea de a fi în distih cînd nu este Luceafărul 
(0,621) şi faţă de probabilitatea marginală (0,622) care sem- 
nifică existenţa Cătălinei în prima parte a poemului, indiferent 
că este altcineva sau nu în distih”. 


II. Sinteza intilnirilor din distih în a doua parte a 
poemului: 


Seria a doua: | Bo /Luceafarul | E2/Luceafărul 
49 strofe/ este în distih | nu este în distih | Total 
98 distihuri 
E1/Cătălina 14 31 45 
este în distih 
E1/Cătălina 44 9 53 
nu este în distih 
Total 58 40 98 

În contrast cu „independenţa evenimentelor E1/Cătălina 
şi E2/Luceafărul” din prima jumătate a poemului, în cea de-a 
doua jumătate statisticianul descoperă „o relație puternică 
E1-E2”; media celor două tipuri de relaţie este (ce surpriză!) o 
relație moderată. 

„Subtila” analiză nu se opreşte (vai!) aici; această ,,in- 
formaţie apriorică (anterioară, intrinsecă)” este modelată de o 
„informaţie suplimentară (posterioară, extrinsecă)”. Într-o a 
doua fază a manipulării statistice performate pe Luceafărul, 
poemul este din nou segmentat (în două variante, ambele 
inepte), în funcţie de trei caracteristici: cl — existența în distih 
a Luceafărului; c2 — existenţa in distih a Catalinei; c3 — 
existența in distih a relației prin comunicare. Rezultă un alt 
tabel-sinteză (v. mai jos): 


Distribuţiile distihurilor în cele 2 parti ale poeziei 
Luceafărul în care apar (DA) sau nu apar (NU) perso- 
najele principale şi relaţiile de comunicare din poem 


cl c2 c3 I I Total 
Comb. 1 DA DA DA 37 13 50 
Comb. 2 DA DA NU 7 1 8 
Comb. 3 DA NU DA 0 30 30 
Comb. 4 DA NU NU 25 14 39 
Comb. 5 NU DA DA 3 25 28 
Comb. 6 NU DA NU 15 6 21 
Comb. 7 NU NU DA 1 0 1 
Comb. 8 NU NU NU 10 9 19 
98 98 196 


Elucubratiile „hermeneutice” (,,validate” nu doar de 
teoreme si formule matematice, ci si de citate din Constantin 
Noica, Petru Cretia; „Shopenhauer” şi Maiorescu sînt doar 
menţionaţi) continuă, cale de multe pagini (în care se mai 
trimite, cu egală nonşalanţă, la Căpcăunii anonimi de Pascal 

Bruckner, la rating-ul cîtorva posturi româneşti de televiziune, 
la un experiment vesel, denuntind ca fals-iluzorie credinţa ca 
pe copii îi aduce barza). După un noian de calcule, deter- 
minări, demonstraţii şi comparații sofisticate, se ajunge la 
constatarea (oarecum uimită): „Există diferenţe semnificative 
între ceea ce aştepta experimentatorul şi realitatea poemului 
eminescian”. 

Cum N. V. Mihăiţă consideră că îşi poate permite să-l 
folosească pe Eminescu pentru a ilustra / pigmenta un curs de 
statistică (curs, probabil, destul de arid — chiar şi pentru 
cunoscători!), ne îngăduim şi noi să spunem că scandalos este 
modul în care o face. Îl credem că isi va fi propus „să ne arate 
într-un mod inconfundabil ce înseamnă astăzi şi cum trebuie 
privite metodele cantitative fie în mediul economic, în cadrul 
literar sau oricare alt domeniu”; mai mult, îl putem asigura că 
a reuşit pe deplin: maniera sa de a-l explic(it)a pe Eminescu 
este inconfundabilă — dar prin nimic folositoare, ci dimpotrivă. 
Nu contestăm, statistica poate fi (şi este) folosită şi în analiza 
poetică — o acţiune la care, vorba lui N. V. Mihăiţă, „incită” şi 
Lexicul artistic eminescian în lumină statistică al Luizei Seche 
(Ed. Academiei, 1974) sau Dicţionarul limbajului poetic emi- 
nescian. Concordante, realizat de un colectiv coordonat de 
Dumitru Irimia (Ed. Axa, Botoşani, 2003). Dar realizarea unui 
instrument relevant în acest sens presupune, de regulă: stabi- 
lirea, în prealabil, a unor criterii ştiinţifice clare şi ferme; 
inteligenţă, flexibilitate mentală, dar şi disciplină intelectuală; 
reverență fata de obiectul cercetării, capacitatea de a construi 
fraze logice, structurate, şi cultură (măcar medie). Altfel, de- 
mersul ştiinţific în cauză — autoproclamat „cu atât mai provo- 
cator cu cât mulți creatori urmează cu asiduitate drumul 
încercat de academicienii Octav Onicescu, Gheorghe Mihoc, 
Grigore Moisil, [...] Solomon Marcus şi alţii” — poate, 
într-adevăr, provoca: uimire-consternare, revoltă — şi, nu în 
ultimul rînd, ilaritate. 


196 STUDII EMINESCOLOGICE 
Abstract 


This paper is a (legitimate) reaction to an outraging 
inadequate analysis performed by Niculaie V. Mihăiţă, a 
mathematics professor, on Eminescu’s poem Luceafarul / The 
Morning Star. Statistical methods and complicated, sophis- 
ticated calculi are pompously used by the above-mentioned 
scientist, in order “to prove” absurd (sometimes hilarious) 
findings concerning the poetic values identifiable in the poem 
in discussion. In my humble opinion, such practices are totally 
inappropriate and utterly unacceptable: one simply cannot — 
and may not — say anything they want about poetry, although 
many might think literature is one territory easily accessible to 
anyone. 


Investigatii inedite asupra textului liric 
eminescian 


Mihai BALTAG 


Venind în continuarea unui interes mai vechi al auto- 
rului pentru cercetarea prozodică în general! şi pentru analiza 
operei eminesciene în particular”, prima parte a volumului 
Fragmentarium eminescian” al profesorului Adrian Voica de 
la Universitatea „Al. I. Cuza” din laşi reuneşte o serie de 
studii asupra câtorva dintre poeziile lui Eminescu. Creaţiile 
avute în vedere sunt variate ca tematică, neunitare chiar şi sub 
aspect valoric şi selectate atât dintre antume cât şi dintre pos- 
tume; diversitatea operelor avute în vedere justifică, aşadar, 
titlul ales de autor pentru volumul în discuţie. 

Studiile care compun volumul Fragmentarium emines- 
cian folosesc ca principal mijloc de investigare tehnicile 
cercetării prozodice. Tudor Vianu, în studiul său intitulat 
„Poezia lui Eminescu”, avansa ideea că, în cele din urmă, 
criticul trebuie să depună armele în fata armoniei versului 
eminescian; muzicalitatea şi armonia frazei lirice se află într-o 
organică legătură cu ființa poetică cea mai intimă, legătură 
care poate fi cel mult intuită, nicidecum eludată, chiar şi cu 
ajutorul mijloacelor pe care le oferă cercetarea prozodică”. 
Provocând această teorie, şi implicit pe cea saussuriană referi- 


! Adrian Voica, Repere în interpretarea prozodică, Editura 


Universităţii „Al. I. Cuza”, Iasi, 1998. 

? Idem, Versificatie eminesciană, Editura Junimea, 1997. 

5 Idem, Fragmentarium eminescian, Editura Floare albastră, 
Bucureşti, 2004. 
4 Tudor Vianu, Poezia lui Eminescu, în Scriitori români, vol. I, Editura 
Minerva, Bucureşti, 1970, p. 257-267. 

toare la caracterul arbitrar al semnului lingvistic (sau altfel 
spus caracterul arbitrar al relatiei semnificat — semnificant ori 
concept — imagine acustica), Adrian Voica se apropie de text 
încercând să observe modul în care particularitätile ritmului şi 
armoniei se acordă cu substanţa ideatică a poeziilor, cu 
mesajul lor. 

Dacă prin cercetare prozodică se înţelege doar un nou 
prilej de clasificare sterilă, atunci scepticismul lui Tudor Vianu 
este de înțeles. Dar dacă intenţia este aceea de a observa 
analogii între detaliile metrice şi conținutul ideatic şi afectiv al 
versurilor, atunci aceste încercări vin de fapt în sprijinul 
exegetului. „Ceea ce este căutat — deci rational — este amendat 
de subconştientul creator care înregistrează (prin ritm) toate 
modificările survenite la nivelul ideii ori sentimentului”. Spre 
exemplu, nu poate să nu surprindă faptul că în următoarele 
două versuri din poezia O, mamă... 


IN Deas[u]pra criptei negre a sfântului morm[â]nt 
IV Se sc[ultură salcâmii de toamnă şi de v[â]nt. 


vocalele închise (,,u” şi „â”) sunt poziţionate identic, înca- 
drând cele două versuri astfel încât durata finită a existenţei 
umane şi durerea legată de pierderea mamei au un corespon- 
dent impresionant la nivelul muzicalitatii versurilor. Aceeaşi 
sugestie se comunică cititorului prin alternanța mişcare — 
repaos din ultimul vers al fiecărei strofe, unde primul emistih 
este „animat”, iar ultimul emistih este întotdeauna o imagine a 
Morții. 


Emistihul A Emistihul B 
VI Mereu se vortot bate // tuvei dormi mereu. 
v- VVV-V vvv- v- 
XII. Mereu va creşte umbra-i // eu voi dormi mereu. 
vV- v-v -V vvv- v- 
XVIII. Mereu va plânge apa, // noi vom dormi mereu. 
v- V-V -V vvv- v- 


Adrian Voica, Repere în interpretarea prozodică, Editura 
Universității „Al. I. Cuza”, Iaşi, 1998. 

Repetitia nu este constatată doar la nivel lexical, ci şi la 
cel al structurii metrice, dupa cum se vede si in schema de mai 
sus. Astfel, senzatia de pierdere si de durere pe care este 
centrat mesajul poeziei nu este susținută doar conceptual, ci şi 
prin intermediul refrenului, care reia aceeaşi cadență. 

Problema ortografierii titlului este investigată tot cu 
mijloace prozodice. Poezia O, mamă... fusese trimisă redacției 
revistei Convorbiri literare fără titlu. Ca şi în cazul altor 
poezii, ca titlu au fost luate primele cuvinte din primul vers. 
Dar acest prim vers nu conținea virgula după interjectia ,,O” 
(„O mamă, dulce mamă, din negură de vremi”), astfel încât, 
preluat ca atare, titlul putea să pară articularea nehotărâtă a 
substantivului mamă (O mamă); însă dacă ,,O” nu este urmat 
de virgulă, atunci cuvântul „mamă” nu mai rămâne în vocativ, 
pierzându-se astfel caracterul de invocare pe care îl are 
începutul poeziei. Soluţiile adoptate de editorii operei lui 
Eminescu au fost diverse: unii au scris titlul fără virgulă, alții 
au pus virgula atât în titlu cât şi în text. Ortografierea lui 
Eminescu însă face ca schema ritmică a versului I să fie 
aceeaşi cu cea a versului III: 


I. „O mamă, dulce mamă, din negură de vremi” 


v-v/ -v -v _// VV v- 
III. „Deasupra criptei negre a sfântului mormânt” 
v-v -v -v //_ v-v v- 


Astfel, dispariția mamei este asociată la nivel prozodic 
cu imaginea mormântului. Apariția virgulei dupa ,,O” ar fi 
modificat schema (,, O, mama...” ar fi corespuns cu - /-v), pri- 
vând astfel structura de elegie a poeziei de argumentul 
muzicalitatii ritmului. Soluția propusă de Adrian Voica este 
aceea a păstrării virgulei în titlu, în schimb ortografia primului 
vers al poeziei să fie cea a lui Eminescu însuși, adică fără 
virgulă după ,0”. 

Poezia Melancolie a fost publicată în numărul din 
septembrie 1876 al revistei Convorbiri literare alături de alte 
trei poezii: Crăiasa din poveşti, Lacul şi Dorința. Asocierea 
acestora este neobişnuită, atât din punct de vedere tematic 
(Melancolie ilustrează pesimismul existențial al lui Eminescu, 

iar celelalte poezii tin de lirica erotică unde sentimentul naturii 
este asociat celui de iubire), cât şi perspectiva structurii, 
pentru versurile din Melancolie poetul folosind alexandrinul 
românesc (compus din 13-14 silabe), iar în cazul celorlalte trei 
optând pentru catrene alcătuite din versuri scurte, de cele mai 
multe ori de 8 silabe. Dar, observând avatarurile poeziei 
Melancolie de-a lungul diferitelor variante, autorul concluzio- 
nează că structura amplă oferită de alexandrinul românesc 
(lungimea de 13-14 silabe, cezura mediană) se pretează cel 
mai bine mesajului transmis, permițându-i să se „desfăşoare” 
nestingherit, de-a lungul schemei ritmice. Vom oferi un singur 
exemplu, acela al versului XXV: 


„Credinţa zugrăveşte icoanele-n biserici” 
v-v vv-v // v-vv V-V 


care e realizat potrivit procedeului „în oglindă”: prima silabă 
este accentuată la fel cu ultima, a doua cu penultima ş.a.m.d. 
În acest fel cuvântul „Credinţa” este echivalent prozodic cu 
cuvântul „biserici”. Simetria ritmică pune astfel în legătură 
sacrul şi credinţa, asociaţie care aduce noi nuanțe în interpre- 
tare. 

Alegerea alexandrinului românesc ca tipar ritmic pentru 
această poezie este astfel justificată de ceea ce Adrian Voica 
numeşte adecvare prozodică”. Gruparea celor patru poezii, 
diferite ca tematică, tonalitate şi structură prozodică nu pare 
deplasată, dacă avem în vedere faptul că ele surprind două 
aspecte fundamentale ale creaţiei eminesciene. Pesimismul 
din Melancolie este urmat de avântul afectiv şi de optimismul 
moderat din Crăiasa din poveşti, Lacul şi Dorinţa, iar asoci- 
erea aceasta fără îndoială că nu este întâmplătoare. 

În cazul poeziei Somnoroase păsărele, universitarul 
ieşean remarcă paralelismul dintre structura ritmică şi con- 
ținutul de imagini al textului. Primul catren are o structură 
ordonată, fiecare vers fiind alcătuit din doi peoni III (vv-v 
vv-v), excepţie făcând ultimul vers, compus din doi trohei: 


ê Idem, Fragmentarium eminescian, vol. I, Editura Floare albasträ, 
Bucuresti, 2004. 

I „Somnoroase păsărele VV-V VV-V 
II Pe la cuiburi se adună, VV-V VV-V 
III Se ascund în rămurele — VV-V VV-V 
IV Noapte buna!” -V -V 


Într-una din variantele premergătoare textului final, prima 
strofă era aceeaşi, doar al treilea vers fiind modificat: 


III „Sună mii de rămurele” 
-v- VVV-V 


Evident, aceasta versiune este inferioara celei publicate. 
Dinamismul sonor pe care îl aduce forma verbală „sună” este 
o prezență dizarmonică în cadrul ansamblului. Faptul este 
semnalat şi de apariția amfimacrului (-v-) care marchează, 
prin cele două accente, o intensitate nepotrivită. Următoarele 
strofe ale variantei finale, care aduc o uşoară schimbare de 
ton, sunt marcate în paralel de o modificare ritmică. Aici, 
structura peonică din primul catren este tulburată corespun- 
zător dinamismului subtil (dacă putem vorbi de dinamism în 
această miniatură lirică a armoniei nocturne a naturii dinaintea 
somnului) care caracterizează tabloul poetic: 


V „Doar izvoarele suspină” - V-VV V-V 
IX „Trece lebăda pe ape” -V -VV V-V 


De altfel, muzicalitatea aparte a acestui text este mo- 
tivul principal pentru care exegetii lui Eminescu l-au inclus in 
rândul liedurilor. 

În final, vom mai aminti, în treacăt doar, exemplul poe- 
ziei Fiind băiet păduri cutreieram. Aici, natura eminesciană 
este asociată atât nostalgiei copilăriei, cât şi iubirii. Armo- 
nizarea acestor repere fundamentale ale creației eminesciene 
este argumentată şi printr-o construcție savantă, printr-o grijă 
evidentă pentru succesiunea rimelor şi structurarea metrică a 
versurilor. 

Observând toate aceste aspecte revelate prin intermediul 
investigației prozodice, viziunea asupra poeziei lui Eminescu 
se intregeste. În felul acesta, Adrian Voica reuşeşte să pună în 
lumină valori necunoscute până acum ale creaţiei poetice 
eminesciene. Demersul hermeneutic, cu toate că se desfăşoară 

cu nişte instrumente ce tin de tehnica metrică, nu este prilej 
pentru constatări aride, ci pentru a observa detalii şi nuanţe 
care contribuie la conturarea unei viziuni coerente asupra 
operei lui Mihai Eminescu. 


Cassian Maria Spiridon — Eminescu, azi 
(laşi, Editura Junimea, 2004) 


„Şi cînd gîndesc la viata-mi, imi pare că ea cură 
Încet repovestita de o străină gură...” 


Andreea Tereza NITISOR 


În ultimii douăzeci şi cinci de ani am asistat la o pro- 
liferare spectaculoasă de studii, exegeze şi interpretări ale 
operei eminesciene şi, mai nou, retuşuri biografice. În mediul 
cultural românesc supralicitarea valorilor, fenomen aflat în 
inerentă consecutie cu demonetizarea lor, pare a fi pandemica 
si, mai grav, chiar încurajată. „Cuvântul, ca şi alte mijloace de 
beţie, e pănă la un grad oarecare un stimulant al inteligenţei. 
Consumat însă în cantități prea mari şi mai ales preparat astfel 
încât să se prea eterizeze şi să-şi piardă cu totul cuprinsul 
intuitiv al realităţii, el devine un mijloc puternic pentru 
ametirea inteligenței”, spunea Maiorescu la 1873'. „Beţia de 
cuvinte” a devenit, între timp, practică institutionalizata, con- 
taminând şi domeniile conexe creaţiei artistice. Mutatis 
mutandis, tranşanta observaţie a lui Maiorescu din alt articol 
critic celebru, În contra direcţiei de astăzi în cultura română, 
că „o primă greşală, de care trebuie astăzi ferită tinerimea 
noastră este încurajarea blîndă a mediocrităţilor'”, îşi dove- 
deste nu numai pertinenta, ci şi actualitatea şi aplicabilitatea la 
domeniul criticii deopotrivă. 


' Titu Maiorescu, Critice, ediţie îngrijită şi tabel cronologic de 
Domnica Filimon, introducere de Eugen Todoran, Editura Eminescu, 
Bucureşti, 1978, p. 183-184. 

? Ibidem, p. 129. 

Pe acest fond critic copleşitor şi adesea derutant, 
tomurile valoroase sunt susceptibile de a fi insuficient apre- 
ciate, iar cărți scrise de diletanti beneficiază de o injusta 
popularizare. Reunind articole publicate în revista Convorbiri 
literare in perioada 1996-2004, volumul Eminescu, azi al 
poetului ieşean Cassian Maria Spiridon se înscrie în cea de-a 
doua categorie, a lucrărilor ideatic modeste, dar care se stră- 
duiesc să ofere o imagine a omului Eminescu, un temei pentru 
mitul creat în jurul poetului Eminescu şi o posibilă cheie de 
lectură a operei sale. 

Cartea este structurată în patru secţiuni: „biografice”, 
„prieteni şi adversari”, „Veronica Micle” şi „Eminescu, azi”, 
primele trei abordând aspecte legate de viaţa poetului, insu- 
ficient sau tendentios explorate — în particular relațiile cu 
ceilalți. Cea de-a patra secţiune, mai eterogenă, conţine 
pseudo-analize de concepte (,,Cumpana şi cumpănire la 
Eminescu”), observaţii critice, incursiuni „transdisciplinare” 
(de fapt, recenzii transparent disimulate) şi articole probatorii 
— infirmand, de pildă, acuzaţia de nationalism extrem adusă 
creatorului Glossei şi demonstrând că „e nedrept şi abuziv a 
judeca naționalismul eminescian printr-o grilă contemporană, 
cu totul diferită de cea existentă în România ultimelor decenii 
ale veacului trecut” (p. 152). 

Cu reverenta cuvenită autorului Luceafărului, cu afec- 
tiune şi zel documentar, Cassian Maria Spiridon polemizeaza 
cu G. Călinescu, retuşând contururile relației de aşa-zisă ani- 
mozitate (şi rivalitate) dintre Eminescu şi ,nesuferitul” 
Caragiale, şiret şi zeflemist. Dovezile documentare (scrisori şi 
consemnări memorialistice) arată că Eminescu şi Caragiale au 
fost „prieteni în cel mai bun înţeles al cuvîntului”, după cum 
spune Slavici şi, în ciuda disensiunilor amoroase relevate în 
corespondenţa dintre Eminescu şi Veronica Micle, între cele 
două personalităţi ale literaturii române a fost un sentiment de 
„iubire fräteascä şi prietenie”, cum consemna şi Maiorescu în 
Jurnalul său, la data de 28 iunie 1883 când, în cuvintele lui 
Spiridon, „zăgazurile minții lui Eminescu s-au prăbuşit”: 
„Veni apoi Caragiale la dejun la noi, şi aflînd toate despre 
Eminescu începu să plîngă” (p. 55). 

De o reevaluare critică beneficiază şi relația dintre 
Eminescu şi Macedonski, „impetuosul producător” al „nefe- 
ricitei epigrame”. Pe urmele altor critici — Adrian Marino, 
Mihai Zamfir ş.a. —, poetul ieşean remarcă „fertilitatea acestei 
rivalități” precizând că, „după moartea lui Eminescu, la 
sfîrşitul secolului XIX şi începutul celui care urmează, 
Macedonski va fi singurul mare poet. El va rămâne ca atare, 
anunțând apariţia şi afirmarea marilor poeţi de după primul 
război mondial, poeţi salvați, cum sublinia şi Daniel Dimitriu 
în Grădinile suspendate, graţie lui, din mrejele eminescia- 
nismului” (p. 75). 

Secţiunea despre relaţia autorului Scrisorii I cu Veronica 
Micle (n. Cîmpeanu) documentează metodic o incredibilă 
poveste de dragoste împărtăşită şi impresionant de longevivă, 
o iubire „de mult intrată în legendă”, urmărită de la prima 
întâlnire şi până la stingerea din viata a protagonistilor acestui 
„dureros şi puternic roman al dragostei sfişietoare” (p. 135). 

Interesante sunt şi observaţiile lui Cassian Maria 
Spiridon despre „cele două fete disjunctive ale românului”, 
prilejuite de publicarea postumă a cărții Mitică şi Hyperion de 
Laurenţiu Ulici, după care, „mai curînd decît poet, românul e 
născut comentator”. Din această perspectivă, Caragiale şi 
Eminescu sunt asimilați culturii române ca intrupand „feţele 
lui Janus Bifrons”, „eul diurn” (caracterizat prin adaptabili- 
tate, colocvialitate, pragmatism à rebours, cădere în derizoriu, 
toleranță, „slaba putere de solidarizare pozitivă, în favoarea 
unei stranii solidarizări întru gilceavă” şi „tendința de 
supraestimare a potenţialului individual de reacţie”) şi, res- 
pectiv, „eul nocturn” (ale cărui trăsături definitorii sunt 
„solilocvialitatea”, idealismul, religiozitatea, fatalismul, bunul 
simţ, „memoria afectivă a binelui” şi, în fine, „capacitatea de 
îndurare”). 

Scrisă cu o anume conştiinciozitate, vag pedanta, eludând, 
cu mici excepţii, atât capcanele reverentiozitätii excesive cât şi 
cele ale polemicii nejustificate dar, din păcate, cedând uneori 
ispitei clişeului („poetul national ... va rămâne o stea fixă în 
constelația liricii româneşti, întotdeauna călăuzitoare” (p. 106), 
de pildă), Eminescu, azi este o colecţie de articole informative 

pentru cei care vor să se inițieze în studiile eminesciene şi nu 
numai. Stilul lui Cassian Maria Spiridon pare a avea atât 
tresăriri lirice cât şi o componentă mucalită, aşadar emines- 
cian şi caragialesc deopotrivă, cu un anume farmec, incapabil 
însă de a masca anumite lacune. Observațiile lui Cassian 
Maria Spiridon din „excipitul” articolului Eminescu la 1939 
sunt, din păcate, aplicabile şi la propriul său volum: „...nu 
lipsit de consistență şi lucruri de luat în seamă, dar bunele 
intenţii, din nefericire, nu sunt totdeauna suficiente” (p. 33). 


Corpusul receptarii critice a operei lui Mihai 


Eminescu, coordonatori I. Oprişan si T. Vargolici 
(Bucuresti, Editura Saeculum I. O., 2002, 2004-2005) 


Alina PISTOL 


Lucrare amplă, realizată prin eforturile lui I. Oprişan şi 
T. Vârgolici, Corpusul receptării critice a operei lui Mihai 
Eminescu îşi propune să adune în paginile sale documente 
esenţiale pentru înțelegerea evoluţiei în timp a percepţiei 
asupra vieţii şi creaţiei marelui poet. Toată această însumare 
de sute de texte, ce reflectă în mod polimorf şi multidimensio- 
nal personalitatea creatorului român, fascinează. Paradoxală 
este impresia finală, efect al lecturării a ceea ce ar fi trebuit să 
edifice cititorul asupra scriitorului ce continuă să ne suscite 
imaginația în continuare: misterul tinde să se adâncească şi 
mai mult, punând în abis ceea ce credeam că ştim deja despre 
Eminescu. Profilul său, supus procesului analitic din punctul 
de vedere al fenomenologiei receptării, se supune principiului 
blagian al ,,metaforei revelatorii”, care generează structuri 
de recuperare şi de individualizare nelimitate. 

Textul se modulează dual, coordonatorii dedicând seco- 
lului al XIX-lea trei volume, în funcţie de perioada datării 
manuscriselor: 1866-1889, 1890-1893, 1894-1900. I. Oprişan 
şi T. Vargolici îşi continuă seria inițiată in 2002 prin volumele 
ce caracterizează secolul al XX-lea, publicate între 2004 şi 
2005 la aceeaşi editură, Saeculum I.O.: 1901-1902 (vol. D, 
ianuarie — august 1903 (vol. ID), septembrie 1903 — octombrie 
1904 (vol. III), octombrie 1904 — decembrie 1905 (vol. IV) şi 
ianuarie 1906 — martie 1908 (vol. V). 


208 STUDII EMINESCOLOGICE 


Aceste volume înregistrează, în sens evolutiv, ipos- 
tazele în care l-au surprins contemporanii săi pe Eminescu, 
precum şi istoria devenirii sale ca etalon al spiritualității 
româneşti. Lectura lor ne conturează un plan eterogen al 
definiţiilor şi etichetelor (adeseori antagonice) aplicate atât 
omului, cât şi creației sale. O asemenea impresie generată 
acum retrospectiv se explică prin dificultatea încadrării perso- 
nalitatii sale într-o tipologie socială, recognoscibilă în epoca. 
El contrazice acel „orizont de aşteptare” al amatorului de 
biografii nuantate şi, în acelaşi timp, îl resuscită prin cele două 
atitudini simultane din creaţia sa, de autoreflectare şi de 
distantare. 

Sunt reproduse aici cronici, recenzii, note, cronici ori 
scrisori din timpul vietii sau din primele decenii de dupa 
moartea lui Mihai Eminescu, un material critic si informativ. 
Se dezvăluie cititorului texte necunoscute sau ascunse până 
acum receptării, reflectare fidelă a „bătăliei” pentru Eminescu 
în spațiul cultural şi publicistic autohton, demers amplu al 
unei intenţii de a-l defini holistic, pornind de la percepţia con- 
temporanilor săi. Cartea reconstituie un veritabil „traseu 
temporal”, al cărui prim reper îl constituie nota lui Iosif 
Vulcan la De-aș avea (1866) şi îşi propune să se încheie cu 
exegeza cälinescianä (1932-1936), certificând impunerea 
personalităţii şi a creației poetului în perioada interbelică. 
Principiul ordonării textelor este unul cronologic, în ordinea 
primei apariţii în presă (volum, conferință, document cu 
privire la Eminescu), urmărindu-se o „cronologie obiectivă a 
receptării”, după cum mărturiseşte I. Oprişan. 

Originea sa etnică a prilejuit o multitudine de „erezii”, 
pe care le regăsim aici cu surprindere, ce se dimensionează 
adeseori prin paralelisme succesive cu creaţiile sale: 
Constantin Sion, păstrând particula slavă a numelui său, nota 
că „Eminovici e un sârb pripăşit in tara”, Macedonski îl 
cataloga drept „bulgar”, în rândurile unui anonim, întâlnim 
varianta unei genealogii suedeze, pornind de la un ofițer 
invalid, din armata lui Carol al II-lea. Publicarea Sarmanului 
Dionis are ca efect şi naşterea unor noi speculaţii similare, 
cum ar fi aceea că s-ar trage dintr-un negustor turc, Efendi. 

Descoperim aici şi dovezi ce contrazic, pe alocuri, „mituri 
exegetice”, cum ar fi acela al dualității ireconciliabile cu 
Macedonski, acesta scriind, în 1878, despre un „Eminescu ce, 
între felurite poezii, a inavutit literatura cu Epigonii, poezie ce 
va rămânea”. Cert este că atât persoana, cât şi opera sa sunt 
asimilate la început cu un corpus externum, cultura română 
dând dovadă, în mare parte, de imaturitate în justa receptare şi 
interpretare a acestora. Primele semne ale dificilei aderente a 
contemporanilor la universul poetic imaginat le găsim la Iacob 
Negruzzi, care nota într-o scrisoare destinată poetului, în 
1870: „Meritul poetic e incontestabil, chiar când nu ne-am uni 
cu totul în idei.” În 1873, Petre Grădişteanu, în urma unei 
analize amănunțite a poeziei Egipetul, semnala „greşale gro- 
solane de gramatică, de prozodie, de logică”, intrând astfel în 
polemică cu opiniile lui Titu Maiorescu, exprimate în Direcţia 
nouă în poezia şi proza română (1871). Respingerea inițială 
se explică astăzi prin inexistența, până atunci, a unor puncte 
de referință comparabile ca valoare, în spaţiul autohton. 

Nici omul Eminescu nu este mai bine privit de contem- 
poranii săi — tipograful său, S. Ionescu , îl surprinde pe tânărul 
jurnalist de la „Curierul de Iaşi”, în vârstă de 28 de ani: „cu 
fata lungäreatä încaltă, (...) vecinic murdar, zoios şi fără nicio 
ordine”. De altfel, Corpusul receptării critice a operei lui 
Mihai Eminescu reproduce şi documente inedite, în acest sens, 
cum ar fi o scrisoare a Veronicăi Micle către familia B.P. 
Hasdeu, referitoare la posibila căsătorie cu Eminescu, împie- 
dicată prin intervenţia lui Titu Maiorescu. De asemenea, 
cititorul poate descoperi aici conţinutul discursului rostit în 
1888 de către Iacob Negruzzi în Camera Deputaţilor, pentru 
acordarea unei pensii viagere lui Eminescu, sau poate citi 
cronicile prilejuite de moartea sa — ,,Constitutionalul” rela- 
tând: „creierii aveau greutate de 1400 grame, cu toate că erau 
în stare de îmoiare”, expresie morbidă a fascinatiei pentru un 
creator a cărui operă pune stăpânire şi nu se lasă stăpânită de 
imaginația cititorilor sai. 

În această amplă lucrare, ce redă fidel traseul evolutiv al 
receptării şi înțelegerii polivalente a lui Eminescu din punctul 
de vedere al contemporanilor săi şi nu numai, descoperim un 

om si mai complex, urmat indeaproape de ceea ce parea 
celorlalti un ,,stigmat” al creatorului, consecinta a dificultatii 
de asimilare si de identificare cu geniul poetic al acestuia. 


Divertisment eminescian 


Nicolae TORSAN 


Amatorilor de jocuri rebusiste le oferim următorul 
exemplu, util mai ales prin necesitatea revederii frumoaselor 
poezii eminesciene. Rabdarea, spiritul de observatie, tenaci- 
tatea sunt totodata testate corespunzator. 

Exemplul se referă la cele două poezii intitulate „La o 
artistă”, prima publicată în august 1868, pe care o notăm cu 
A, şi a doua postumă, pe care o notăm cu B, ambele fiind de- 
dicate artiste italiene CARLOTTA PATTI. Dar acest mod de 
abordare poate să fie extins la oricare dintre poezii. 

Pentru dezvoltarea subiectului vom apela la următoarele 
noţiuni: 

Substitutia dată de alfabetul normal şi rangurile literelor 
în această ordonare, adică: 


ABC... P Q R... Z 


123... 16 17 18... 26 


Sirul numeric al lui Fibonacci, adica 1, 1, 2, 3, 5, 8, 13, 
21, ..., în care fiecare număr, începând cu al treilea, este egal 
cu suma celor doi termeni precedenţi, şi a cărui limită este 
celebrul „număr de aur” N(a), având expresia 1+ 5 şi valoarea 

2 

cu trei zecimale egală cu 1,618. Raportul a doi termeni con- 
secutivi din acest şir aproximează numărul de aur, N(a). 

„Triunghiul de aur” este un triunghi în care raportul 
dintre suma a două laturi şi latura a treia este egal cu numărul 
de aur. 

* 


* * 


Titlul celor doua poezii are in comun cu numele artistei 
şapte litere, conținând în plus literele A, I, S, pentru care suma 
rangurilor lor din alfabet este egală cu 29, dar 29-26=3 (în- 
semnând parcurgerea alfabetului în sens circular) şi cum 3 
este rangul literei C, cele trei litere se substituie prin C, iar 
titlul conduce la secvența LO A R TTA C, care, prin 
anagramare, conduce la numele CARLOTTA. 

În poezia A atrage atenţia repetarea versurilor: 


„Tu cîntare întrupată! 
De-al aplauzelor fior” 


Ele apar în prima strofă în poziţiile 5 şi 6, şi în strofa a 
cincea, în aceleaşi poziţii. Considerăm următoarea secvență 
fibonaciană, 5, 8, 13 şi secvenţa numerică simetrică 3, 2, 3. Din 
cele două versuri eliminăm primele 5 litere şi le reținem pe 
următoarele 3, apoi eliminăm următoarele 8 litere şi le reținem 
pe următoarele 2, în continuare, eliminăm următoarele 13 
litere şi le reținem pe următoarele 3. Am extras astfel literele 
TARTARFL, care, scrise în ordine alfabetică, conduc la 
secvența A A F L R R TT. Această secvență se descifreaza cu 
substitutia dată de alfabetul normal ordonat, folosind cheia 
simetrică de descifrare (0, 0, -3, 0, 0, -3, 0, 0). Astfel, la ran- 
gurile din alfabet ale literelor din secvență li se adună nume- 
rele din cheia de descifrare, se fac calculele, numerele rezul- 
tate se înlocuiesc cu literele care, în alfabet, au aceste numere 
drept ranguri, adică: 


AAFLRRTT 
1 1 6 12 18 18 20 20 
0030 0 3 0 0 
1 1 3 12 18 15 20 20 
AA CLR OTT 


Secventa finală, prin anagramare, conduce la ... CARLOTTA. 

În cele ce urmează, scheme asemănătoare celei de mai 
sus le vom scrie simplificat, adică literele, cheia de descifrare 
şi rezultatul obținut. 

În poezia B, versul al şaptelea din partea a doua conține 
cuvântul CARPATUL, pe care-l scriem CARP ATUL şi apoi, în 
fiecare grupă, fiecare literă se scrie pe primul loc, rezultând 
secvența PCARLATU, care, descifrată cu cheia simetrică 
(-1, 0, 0, 0, 0, 0, 0, -1) conduce la următorul rezultat: 


PCARLATU 
-10 000 00-1 


O CARLATT 


secvenţa finală, prin anagramare, conduce la ... CARLOTTA. 

Aceste întâmplări sunt în concordanță cu faptul că poezia 
a fost dedicată acestei artiste. 

În poezia B, al cincilea vers din partea a doua conţine 
expresia „CÎNTECUL MORȚII”, pe care o partajăm astfel, 
CÎN TEC ULMO RTII, şi din fiecare grupă extragem ultimele 
două litere, obținând secvenţa INECMOII. Dar pentru literele 
omise, suma cifrelor rangurilor lor din alfabet este egală cu 
22, care este rangul din alfabet al literei V, şi deci cele 6 litere 
omise se pot substitui cu V, literă care trebuie adăugată sec- 
ventei anterioare care devine INECMOIIV si care, prin anagra- 
mare, conduce la numele EMINOVICI. 

Următoarea întâmplare interesantă aduce în prim plan 
câteva numere remarcabile din matematică. 

Primele două versuri din prima strofă a poeziei A conţin 
toate literele care compun numele artistei, iar aceste litere apar 
cu următoarele frecvenţe: 


CARLOTTA 
342223- - 


şi, deci, cu aceste litere, numărul variantelor in care putem 
scrie numele artistei este egal cu 3x4x2x2x2x3x2x3=1728, dar 
1728-—3(220+284)=216, unde 220 şi 284 formează prima pereche 
de numere prietene, de care se leagă una dintre cele mai pro- 
funde definiţii ale prieteniei, dată de Pitagora, iar 216 este 
celebrul număr nuptial, prin care Platon stabileşte o legătură 
între un ciclu lunar şi conjuncturile prielnice naşterii, fiind 


214 STUDII EMINESCOLOGICE 


unul dintre cele mai importante numere din cosmologia mito- 
logică şi în astrologie. 

Primele două versuri din ultima strofă a poeziei A con- 
tin toate literele necesare scrierii numelui EMINOVICI, numă- 
rul variantelor în care poate fi scris acest nume, cu aceste 
litere, este 3240, unde 3240-6(220+284)=216. 


Să considerăm primele două versuri din strofa a patra a 
poeziei A: 


„Eşti tu nota rătăcită 
Din cântarea sferelor” 


şi următoarea secvenţă din şirul lui Fibonacci: 1, 1, 2, 3, 5, 8. 

Extragem litera I din primul cuvant, apoi, conform cu 
secvenţa fibonacciană, omitem o literă şi o reținem pe urmă- 
toarea, adică pe U, din nou omitem o literă şi o reținem pe 
următoarea, adică pe O etc. Procesul continuă până se par- 
curge întreaga secvenţă fibonacciană. Literele extrase sunt 
I, U, O, R, C, N, S, care, scrise în ordine alfabetică, formează 
secvența C IN O R S U. Descifrând această secvenţă cu cheia 
de decifrare simetrică (0, 0, -12, 0, -12, 0, 0) şi folosind 
substitutia data de alfabetul normal ordonat care nu conţine 
litera Q, obținem: 


CI NOR SU 
0 0 -12 0 -12 0 0 
CI BOESU 


Prin anagramare, secvența finală conduce la expresia O IUBESC. 

Poezia A are următoarea caracteristică: fiecare dintre 
primele trei strofe conține câte 4 versuri având ca literă inițială 
litera C, următoarea strofă are 3 astfel de versuri, iar a cincea 
strofă (ultima) conține două astfel de versuri. 


In ordinea strofelor, extragem 18 litere inițiale ale ver- 
surilor, altele decât litera C, pe care le grupăm astfel: 


TDA RIA BZS RAB EDI EMA 


Din grupele care, în această secvență, au rangurile con- 
forme cu secvența fibonacciană, 1, 2, 3, 5, se elimină 6 litere 

astfel: din prima grupă a doua literă, din a doua grupă prima şi 
din a treia grupă din nou a doua literă, iar grupa a S-a se 
elimină complet. Literele rămase formează succesiunea 
TAIABSRABE M, care este o anagrama pentru MATEI 
BASARAB, voievodul preferat al poetului. 

În fiecare dintre aceste poezii, cuvintele au o distribuţie 
care reţine atenţia. Vom prezenta, pentru exemplificare, câteva 
exemple. 

Astfel, în strofa a treia din poezia B, parcursă circular, 
începând cu al doilea vers, avem următoarea distribuţie a sub- 
stantivelor: 


(5)RAI (5)CERUL (5)REVERIA (5)AVE MARIA (5)VIS 
(5)CERURI (5)RAI 


care este un ciclu, in care numărul 5 reprezintă numărul de 
cuvinte din text care separa cuvintele ciclului, fiecare ligatura 
s-a numărat ca un singur cuvânt. 

Tot în această poezie, în prima strofă, avem următoarea 
succesiune: 


SUFLET(1) ÎNGER(2) CERURI(3) AUR (5) LUNCĂ(8) 
STEAUA 


numerele având semnificaţia precizată mai sus. Dar secvența 
numerică 1, 2, 3, 5, 8 aparţine şirului lui Fibonacci, deci aceste 
substantive sunt distribuite fibonaccian. 

În partea a doua a acestei poezii, începând cu al zecelea 
vers, mergând spre finalul poeziei, în ipoteza că „ea-n” se 
numără ca două cuvinte iar celelalte ligaturi ca un cuvânt 
fiecare, avem succesiunea: 

LEBEDE(7) ROMANIA(7) ITALIA(7) SÎN(7) VISUL(7) 

CANTEC 


Astfel de succesiuni se întâlnesc şi în poezia A. 

De exemplu, în strofa a treia, dacă „coardele-n” se 
numără ca două cuvinte, iar celelalte ligaturi ca un cuvânt 
fiecare, avem succesiunea de substantive: 


MÂNĂ (4) FIOR (4) CÂNTEC (4) FURTUNA (4) PUSTIU 

În strofa a patra, daca ,,fiinta-armonioasa” se consideră 
ca două cuvinte, iar celelalte ligaturi se numără ca un cuvânt 
fiecare, avem succesiunea: 

CÂNTAREA (4) ÎNGERII (4) FIINŢA (4) SERAFIN (4) 

MÂNA (4) PUSTIU 

Să asociem fiecărui cuvânt (sau expresii) câte un punct 
din plan ale cărui coordonate sunt formate din numărul de 
vocale, respectiv de consoane din cuvântul respectiv. 

Astfel, cuvintelor EMINOVICI, CARLOTTA şi LA O 
ARTISTĂ le corespund în plan punctele : A(5;4), B(3;5) 
respectiv C(5;5), pentru care AB=V5 , AC=1, BC=2, de unde 
rezultă că (AC+AB)/BC=N(a), deci triunghiul ABC este un 
„triunghi de aur”. 

Următoarele cuvinte din prima poezie, CÂNTARE, 
POEZIE, FIOR, GLAS, APLAUZELOR, TREMURÂNDE, au 
drept imagini în plan punctele A(3;4), B(4;2), C(2;2), D(1;3), 
E(5;5), F(4;6), care formează pentagonul BCDEF înscris în 
cercul cu centrul în A şi având raza egală cu V5 . Afirmatia 


rezultă din constatarea că AB=AC=AD=AE=AF V5 i 
Cuvintele ROMÂNIA, ITALIA, SÎN, CÂNTEC din poezia 
B au ca imagine în plan punctele A(4;3), B(4;2), C(1;2), 
D(2;4), care determină în plan patrulaterul inscriptibil ABCD. 
Diagonalele patrulaterului sunt AC = V5 x 3/5 şi BD = 2x V2 ; 
deci AC x BD = 4 J5 . Produsul laturilor opuse este AB x CD 
=/5 si BC x AD =3 J5 şi, deci, suma acestor produse este 


egală cu 4 Vs ; 

După cum se vede, produsul diagonalelor este egal cu 
suma produselor laturilor opuse, deci, conform teoremei lui 
Ptolemeu, patrulaterul este inscriptibil. 

Dacă notăm cu E(2;2) imaginea din plan a cuvântului 
VISUL, acesta cade în interiorul patrulaterului ABCD, iar cu 


segmentele ED = 1, EA = 2 si EB = se poate construi un 
triunghi de aur, relaţia (ED + EB)/EA = N(a) fiind verificată. 

Pentru fiecare dintre următoarele triplete de cuvinte din 
prima poezie (CÂNTEC, FLORI, ZEFIRII), (GLAS, NOTELE, 
CÂNTARE), (POET, POEZIE, ÎNGERII), imaginile lor în plan 
formează câte un triunghi de aur. 

Referitor la poezia B, printre alte constatări, observăm 
următoarele: 

Imaginile în plan ale cuvintelor LEBĂDA, CARPATUL, 
ROMÂNIA sunt punctele A(3;3), B(3;5) şi respectiv C(4;3), 
pentru care AB =2, AC = 1 si BC = V5 si, deci, 

(AC + BC)/AB = N(a) 
adica imaginile formeaza triunghiul de aur ABC. 

Aceste trei cuvinte apar in partea a doua a poeziei, for- 
mata din 14 versuri, din care vom elimina primele patru şi 
ultimele patru, rămânând un text format din versurile cu 
numerele de ordine 5, 6, 7, 8, 9, 10. 

In acest text, cuvantul CARPATUL, din care s-a obtinut 
anterior numele artistei, ocupă un loc special. El este precedat 
de 21 de cuvinte si urmat de 34, astfel ca 


34/21 = N(a), 


daca pentru numärul de aur consideram valoarea N(a) = 1,618, 
adica valoarea cu trei zecimale exacte. 


George Popa, Libertatea metafizica 


eminesciana 
(aşi, Editura Timpul, 2005) 


Oana-Simona ZAHARIA 


Există în opera oricărui mare creator dorinţa de eliberare, 
de transgresare a limitelor materiale, vizibile şi constrângă- 
toare, de atingere a unui ideal, a absolutului, de pătrundere 
într-o lume perfectă, guvernată de alte legi, cele spirituale, de 
a fi în sfera metafizicului, a nenumitului şi a intangibilului. 
Era firesc ca unui creator de talia lui Mihai Eminescu să nu-i 
fie străin acest deziderat. 

Transgresarea realului nu se poate face decât prin forța 
şi impactul creaţiei, prin catharsis, prin inventarea unui sistem 
de decodare şi organizare a datelor lumii, fie că e micro- sau 
macrocosmos. Filosofia devine pentru orice mare trăitor o 
călăuză în sondarea misterelor şi încercarea de a afla sensul 
ultim al destinului umanităţii. 

Pentru Eminescu a ființa înseamnă a percepe universul 
înconjurător, dar şi a fasona, a descrie şi a numi fenomenalul, 
el dispunând, ca orice mare creator, de geniala însuşire a insti- 
tuirii de lumi noi prin puterea limbajului poetic şi prin în- 
cadrarea în metafizic a eului liric. George Popa are dreptate 
considerând că „veritabila, unica noastră realitate pe care ne-o 
putem crea şi vietui este cea poetică” (p. 118). Drumul spre 
transcendent presupune cugetare, selectare, îmbinare, modifi- 
care a semnelor realului şi topirea lor în expresia personală. A 
vedea dincolo de lucruri este capacitatea prin excelenţă rezer- 
vată poetului. 

Criticul literar îşi structurează exegeza sa eminesciană 
într-un mod original, insistând asupra unor aspecte inedite, pe 

care le ilustrează pertinent cu exemplificări din opera poetului, 
aducând mereu şi o perspectivă comparatistă, atât literară cât 
şi filozofică, integrându-l pe Eminescu într-un context cultural 
universal, stabilindu-i o poziţie privilegiată, pe care de altfel o 
merită pe deplin. 

Condiţia genialitatii este privită dintr-un unghi parti- 
cular: geniul constituie o lume paralelă celei a divinității. Este 
uşor, aşadar, să proclamăm deificarea poetului şi conferirea 
unui caracter sempitern operei sale. Limbajul poetic capătă 
valenţe magice şi creatorul e conştient că se află sub puterea 
lui. Perceperea frumuseţii, coroboratä cu fantezia duc la per- 
fectiunea operei. Fiinţa umană are o structură dihotomica si, 
fără a cădea pradă unui maniheism lipsit de speranță, putem 
aprecia ca fiind convingătore antiteza dintre cele două naturi 
eminesciene, de factură ontologică: „un eu intramundan şi un 
sine extramundan” (p. 21). Geniul nu se poate încadra nici în 
spaţiul teluric, nici în cel celest, „e o lume în lume” (p. 22). 

Melancolia devine o „expresie senină, detaşată a unei 
tristeti metafizice” (p. 15), e meditativă, o stare ce nu a fost 
străină nici unui mare creator, dar care, la Eminescu, „era o 
structură a totalei deschideri privind reala valoare a vieţii, a 
lumii şi nostalgia unei alte existente, superioare” (p. 35). 

Alături de plutonic, neptunicul l-a fermecat pe Eminescu 
şi a devenit o dimensiune esenţială a orizontului său poetic. 
Marea — „simbol al structurii lumii umane” (p. 38) — şi com- 
ponentele ei: izvorul, lacul, fluviul, râul, ilustrează trecerea 
heracliteică a ființei, reprezentând succedanee ale zbaterii 
umane lăuntrice, ale misterului insondabil al universului inte- 
rior, ale necuprinderii şi nemărginirii, ale regenerării perpetue, 
mătci ale vieţii, dar şi ale solitudinii, amintind totodată şi de 
orfism. Metafizica nu poate face abstracţie nici de motivul 
arderii, al focului, al purificării, vocaţia poetului fiind una 
ascensională. 

Lumea contemporană i se opune creatorului prin efe- 
meritate, cultivarea unui spirit malefic, demascat cu violență 
de către Eminescu. Revolta este o trăsătură a oricărui spirit ro- 
mantic sau a oricărui titan însetat de absolut. Compensatoriu, 
poetul propune o dimensiune a sacralitatii poetice, „supremă 

transvaluare a existentialitatii” (p. 80). Poezia devine panaceu, 
catharsis, „soteriologie pe care o trăieşte creatorul şi o trans- 
mite celor receptivi la poezia sacralizantă” (p. 80). 

Natura se constituie în stare de suflet, este interiorizată, 
subiectivizată, va rezona cu stările poetului. Sinele transuman 
este cel care se eliberează de lume prin trăire autentică, prin 
emoție. „Filozofia vorbeşte despre fiintare, poezia este fiin- 
tare. Filozofia speculează despre libertate, poezia eliberează. 
Filozofia transformă lumea în semne de întrebare, iubirea face 
să amuteasca toate întrebările, iar poezia salvează fiinţa de 
inefabil” (p. 103). 

Formele lumii Eminescu le converteşte în tipare proprii, 
conferindu-le valenţe sporite în poezia sa, devenită, dupa 
George Popa, o „a treia stare” (p. 116), în ipostază de interme- 
diar al eului cu universul. Experienţa poetică devine un 
periplu sufletesc, o evaziune vitală. 

Iubirea nu se materializează, împlinirea mult visatei 
perechi rămâne mereu în spaţiul ipoteticului. Sinele emines- 
cian e iremediabil solitar. Constanta e tentatia absolutului, a 
infinitului. „Această tendinţă către infinit constitue instinctul 
metafizic — excepţională definiție a naturii metafizicii” 
(p. 135). Arta devine la Eminescu o metamorfozare a unei per- 
petue aspirații spre absolut. Libertatea metafizică eminesciană, 
opineazä sugestiv George Popa, este absolută şi poate fi 
înțeleasă ca ,,transcenderea din orice condiţionare, din orice 
determinare. O desprindere, o decantare, o golire totală de 
orice numire sau definire, de orice datum” (p. 145). 


Nedorit gand despre Montri Umavijami 


Sun la Cluj în a doua zi de Paşti. Chiar că încercam sa 
comunic „din an în Paşti”, cum e vorba, cu Lucia Sav. Sen- 
sibila creatoare şi tălmăcitoare în limba româna a gândului, 
exprimat în engleză, despre Eminescu de un spirit al Univer- 
sului, ce s-a născut „întâmplător” — cum îmi spunea El — în 
Thailanda, mi-a comunicat o veste tristă: „Montri a murit, în 
februarie”. 

În buluceala de gânduri ce a stârnit aceste vorbe, primul 
impuls a fost să-i anunț Corneliei Viziteu ireparabilul, rugând-o 
să consemneze în „Studii eminescologice”, aflate „în tipar” la 
Clusium! 

I-am solicitat şi lui loan Vescan câteva amintiri despre 
Montri. 

Despre Montri, Eminescu şi România sper să publicăm, 
in extenso, după documente ce le am, în nr. 9 al acestei publi- 
catil. 

Ion C. Rogojanu 


Livada de meri 


(in memoriam Montri Umavijami) 


Să fie mai mult de zece ani de atunci ... 

Într-o după-amiază de iulie, când ziua este încă lungă, 
frumoasă şi senină, i-am făcut o vizită de curtoazie bunului 
meu prieten Ion C. Rogojanu, de care mă leagă o pasiune co- 

muna: Eminescu. Acolo, in apartamentul din Calea Mosilor, 
gazda mi-a prezentat un distins domn ce şedea la masa lungă 
din camera tixită de cărţi, rasfoind, plin de curiozitate, câteva 
ediții rare Eminescu. 

— Să-ţi prezint pe domnul Montri Umavijami, doctor in 
filozofie, vine din Thailanda şi-l studiază pe Eminescu! 

Am fost surprins şi niţel descumpănit, neintelegand 
cum se poate stabili o legătură între două culturi absolut 
diferite, prin care să-l poți pricepe pe Eminescu. După o scurtă 
conversaţie în limba engleză despre Eminescu şi opera sa, 
avută la un pahar de ceai aromat de fructe, distinsa gazdă face 
o propunere: 

— Ce-ar fi să-l duci pe Montri la tine, la Otopeni, să 
vadă şi altceva decât aglomeraţia citadină, să-i arăţi colecția 
Eminescu şi să discutati, fireşte, despre Eminescu? 

Propunerea a fost acceptată ad-hoc, l-am invitat în 
maşină şi, în scurt timp, am ajuns la mine acasă la Otopeni. 
l-am arătat colecția de ediţii Eminescu, fotocopii dupa 
manuscrise, cărți postale, timbre etc. continuând conversaţia 
pe terasa casei, cu deschidere spre livada cu meri, vegheati de 
o efigie a lui Eminescu aflată şi acum pe peretele estic al 
terasei. Când soarele cobora spre asfintit, am propus sa facem 
câțiva paşi prin livada unde iarba proaspăt cosită imprastia un 
parfum ametitor, unic, aşa cum numai fânul poate mirosi 
înaintea înserării. Ne-am oprit din conversaţie lângă un măr 
văratic, ce dădea în pârg, rupând din pom un măr mare, roşu, 
parfumat, i-am smuls frunza de pe codita, l-am şters cu podul 
palmei, l-am privit în zare şi l-am oferit domnului Montri. Plin 
de uimire şi cu o uşoară spaimă, mi-a spus: 

— Este un sacrilegiu, ai rupt un măr din pom fără voie şi 
mi-l dai să-l mănânc, aşa? În Thailanda, fructele nu se rup din 
pom, nu oricine are dreptul să le culeagă, aceasta se face după 
o regulă şi după un ritual! 

L-am asigurat că nu s-a întâmplat nimic deosebit, că nu 
trebuie să cer voie nimănui să rup un măr din livada mea şi 
să-l mănânc. De altfel, în mitologia românească, arborele măr 
reprezintă arborele vieții, iar fructul lui conţine elixirul vieţii 
şi remediul tuturor bolilor şi infirmitätilor din această lume. 

Merele, indiferent dacă sunt de aur sau de argint, întineresc pe 
bătrâni, învie din morţi şi iluminează mintea oamenilor. 

Ne-am aşezat amândoi în iarba cosită din livadă, 
mâncând mere roşii şi proaspăt culese din pom prin care pulsa 
caldă şi vie seva pământului românesc. 

— Şi totuşi, domnule Montri, ce înseamnă pentru Dum- 
neavoastră Eminescu? 

— Cred că Eminescu s-a reîncarnat în mine şi numai în 
România îl pot înţelege! 

Seara, am plecat spre Bucureşti, gândind fiecare la 
Eminescu prin două filozofii, contopite într-una singură: 
poezia eminesciană... 

La despărțire, mi-a dăruit nişte cărţi: Souvenir from 
Thailand by P. Thiemtim unde la pagina 8 se afla M. 
Eminescu; One wish alone have I — versuri engleza/thai; A 
long, old roman road şi Poems from Thailand 1988-1991, 
toate cu autograful autorului: „Montri Umavijami. Bucureşti 
1995”. De atunci nu ne-am mai revăzut. 

Astăzi le răsfoiesc cu miresme de măr şi fân cosit... 

Requisecat in pace! 


aprilie 2006 
Ioan 1. Vescan 

